
SVENTAJAM MARTYNUI, 
KLAMSI PATRONUI 


Šventas Martynas gerą vyną lenkia 
ir vandenį malūnams tvenkia 


(XVI amžiaus patarlė) 


POKARIO PRATARMĖ 


Šita knyga buvo visa atspausta ir paruoš- 
*ą išleisti prieš karą. Aš nieko joje nekeičiu. 
Kruvina epopėja, kurios didvyriais ir aukomis 
buvo Kola Brenjono vaikaičiai, įrodė pasauliui, 
kad „Žmogelis gyvas dar“. 

Europos tautos, laimėjusios apsčiai garbės 
ir mėlynių, manau, trindamosi šonus, ras 
„mūsų krašto ėriuko, patekusio tarp vilko ir 
piemens“, galvosenoje šiek tiek sveiko proto. 


1918 lapkritis 


ŽODIS SKAITYTOJUI 


Ši knyga Žano Kristofo skaitytojams bus, ži- 
noma, netikėta. Ji nustebins juos, bet ne daugiau 
negu mane patį. 

Ruošiau kiek tragiškoje Žano Kristofo atmos- 
feroje kitus veikalus šiuolaikinėmis temomis — dra- 
mą ir romaną. Ūmiai gavau atidėti į šalį visus su- 
kauptus užrašus, paruoštas scenas ir imtis šio nerū- 
pestingo kūrinio, apie kurį dieną prieš tai dar nė 
galvot negalvojau. 

Tai buvo atoveikis prieš visą dešimtį metų var- 
žiusius mane Žano Kristofo šarvus, kurie, pradžioje 
patys tie, ilgainiui pasidarė per ankšti. Užėjo nenu- 
galimas noras laisvai, gališkai, kone išdykėliškai 
pasijuokti. O čia dar, matote, parvažiavau į tėviškę, 
kurios nuo jaunystės laikų nebuvau regėjęs, susilie- 
čiau vėl su savo Nivernės Burgundija, su jos žeme, 
ir manyje atgijo praeitis, kurią buvau taręs užmi- 
gusią amžinu miegu, o su ja — visi Kola Brenjonai, 
kiek jų yra mano kailyje. Turėjau kalbėti už juos. 
Tie padūkę plepiai buvo, matyt, negana dar atsi- 
tauškę gyvi būdami! Jie pasinaudojo tuo, jog vienas 
iš jų vaikaičių pasirodė turįs laimę būti raštingas 
(to daikto gyvi dažnai jie pavydėjo), ir paėmė mane 
už sekretorių. 

Veltui gyniausi: , 

— Seneli, buvo laikas, galėjai šnekėti! Duok 
dabar man! Žiūrėkime eilės! 

Jie sakė: 

— Prisišnekėsi, vaikuti, kai baigsiu aš. O ir 
neturi juk nieko įdomesnio papasakoti. Sėsk, klau- 
syk ir nė žodžio nepraleisk. Padaryk, mažiuli, tai 

savo seniui! Pats suprasi vėliau, kai būsi ten, kur 
mes... Nemaloniausia, žinai, mirus, tyla. .. 

Ką darysi? Teko nusileisti ir pradėti rašyti, ką 
jie man porino. 

Dabar baigta, ir aš vėl laisvas (taip bent ma- 
nau). Grįšiu prie savų minčių, jei, žinoma, kuris iš 
tų plepių senių nesumanys dar kartą lįsti iš kapo ir 
diktuoti laiškus būsimoms kartoms. 

Nedrįstu tikėtis, kad skaitytojams būtų taip 
pat smagu pabendrauti su Kola Brenjonu, kaip bu- 
vo autoriui. Tegu šitą atvirą, nuoširdžią, nesiekian- 
čią pasaulio tvarkyti nei jo aiškinti knygą, knygą 
be politikos ir be metafizikos, ,,gero prancūziško“, 
sakant, skonio knygą, kuri juokiasi iš gyvenimo dėl 
to, kad jį myli, ir dėl to, kad yra geros sveikatos, jie 
priima bent už tokią, kokia ji yra. Žodžiu, kaip sako 
Orleano Skaistuolė (negaliu nepaminėti jos, pradė- 
damas gališką pasakojimą), ,„priimkite už gera“, 
bičiuliai! ., 


1914 gegužė 
Romenas ROLANAS 


GRABNYČIŲ VIEVERSIUKAS 


Vasario 2-oji 


arbė šventajam Martynui! 
Verslai nebeina visai. Nėra ko 
ir plėšytis, po plynių! Prisiplū- 
kiau per gyvenimą. Ne pro ša- 
lį atsipūsti. Sėdžiu už stalo, 
puodelis vyno — iš dešinės, ra- 
šalinė — iš kairės; priešais — 
gražus naujutėlis sąsiuvinis 
veria man savo glėbį. Į svei- 
katą, sūnau, pasišnekučiuokim! 
Apačioje kreitėja pati. Ore 
dūksta šiaurys, karas ant siūlo 
kybo. Tegu. Kas džiaugsmo, mielasis pilvūze, pabūti 
vieniems!.. (Į tave kreipiuosi, žydinti marmuze su ilga 
burgundiška nosimi, nusuktą ant šalies, kaip kepurė ant 
ausies, į tave, tu smalsūne juokininke...) Ir sakyk tu man, 
meldžiamasis, kodėl taip nuostabiai smagu išvysti vėl ta- 
ve — prisikišti užsidarius prie savo seno veido, linksmai 
dausioti jo vagomis ir, nelyginant iš šulinio (po kelmų šu- 
linį!), nelyginant iš vyno šulės, semtis iš savo širdies atši- 
minimų taurę ir lenkti ją užsivertus. Tiek to būtų pasva- 
Joti, bet užrašinėti, ką svajoji!.. Ką čia nušnekėjau apie 
svajones? Mano akys plačiai atvertos, didelės, parauk- 
tais kampučiais, ramios ir pašaipios — te kiti tuščiai 
svajoja! Aš pasakoju, ką mačiau, kalbėjau, dariau. Ar 
tai ne didžiausia beprotybė? Kam rašau? Aišku, ne dėl 
garbės — nesu kvailas, žinau, ačiū dievui, ko esmi ver- 
tas!.. Vaikaičiams? Kas beliks iš visų mano raštpalaikių 
Po dešimties metų? Senė nekenčia jų — ką užtikdama 
degina... Tai kam vis dėlto rašau? Nagi sau. Smagu ra- 
Šyti... Keipstu, jei nerašau. Ne veltui esu anūkas to sene- 
lio, kuris negalėjo užmigti neužsirašęs, kiek puodukų iš- 
8€rė ir kiek atgrąžino. Maga kalbėti. Tiesa, gimtajame 

Klamsi liežuviais pasikapojam, bet to man per maža. Tu- 
riu, it tasai karaliaus Mido barzdaskutys“, kaip nors ki- 
taip pralaisvinti savo volę, Liežuvis mano ilgokas, su 
juo gali, kad kokios, pataikyti ir ant laužo. Tiek to paga- 
liau. Jei visko bijotum, iš nuobodžio pasiustum. Mėgstu, 
kaip tie mūsų didieji balti jaučiai, gromuliuoti vakare, 
ko prisikemšu per dieną. Kaip gera lytėti, čiupinėti, dė- 
lioti, ką stebėjai, svarstei, regėjai, manei: judini snapu, 
ragauji, ar skanu, leidi tirpt ant liežuvio, palengvėle 
narplioji, pasakodamas sau, ko neturėjai laiko ramiai su- 
doroti, kol skubėjai ant karštų pėdų ką patirt ar sužinoti! 
Kaip gera apžvelgti savo mažytį pasauliuką, galvoti: 
„Jis — mano. Čia aš ponas ir viešpats. Jis nebijo nei 
speigo, nei šalčio. Nei karaliaus, nei popiežiaus, nei karų. 
Nei mano senos gižeklės“. 


Nagi meskim akį iš arčiau, ką tame pasauliuke turiu! 


Pirmiausia — ir tai svarbiausia — turiu save. Va- 
dinuosi Kola Brenjonas“. Burgundas, žmogus sugyvena- 
mas, atviras, iš stuomens ne plonas, nebe pirmos jaunys- 
tės — penkios dešimtys kaip nieko, — bet dar drūtas, 
dantys sveikučiai, akys žvitrios kaip mekšriukai, plaukai, 
nors paliesti šarmos, tvirtai dar laikos ant galvos. Nesa- 
kau, kad man ne taip patiktų geltona plaukų spalva arba 
kad pykčiau, jei jūs, vaikeliai, nubrauktumėt man kokius 
dvidešimt ar trisdešimt metelių. Bet galų pagalėj ir pen- 
ki kryželiai — geras daiktas. Šaipykitės, beūsiai! Ne kiek- 
vienas, kas nori, juos sugyvena. Manote, juokas išnešioti 
savo kailį penkiasdešimt metų Prancūzijos keliais tokiais 
laikais... Viešpatie, kiek kaitros dilgino ir lietūs vilgino 
mūsų sprandus! Esame kepti ir čirškinti, skalbti ir velėti! 
Prikimšome savo seną raugintą odmaišį džiaugsmo, kan- 
čių, gudrybių, kvailybių, ašarų, juoko, prityrimo visokio, 
šilto, šalto, juodo, balto, žalių ir prisirpusių vaisių, ro- 
žių ir dygių, stebėtų, skaitytų, turėtų, matytų, gyventų 
dalykų! Visą tai bet kaip suversta į mūsų medžioklinį 
krepšį! Kas smagumo jį panaršyti!.. Pala, pala, mielasis 
Kola, panaršysi rytoj, nes, jei pradėsi tuoj, nebus galo... 
Kol kas tik apgraibom prisiminkim prekes, kurių turime 
mes. 

Turiu pačią, namus, keturis sūnus, dukterį (ištekėju- 
sią, ačiū dievui!), žentą (ir tas reikalingas!), aštuoniolika 
anūkų, asilą pilkiuką, šunį, šešias vištas ir vieną kiaulę. 
Pagalvokite, koks turčius! Pasitaisykime akinius, kad 
geriau savo lobius matytume. Pastaruosius, atvirai kal- 
bant, suminėjau tik dėl tvarkos. Buvo karai, ėjo karei- 
viai, svetimi, taip pat ir savi. Kiaulė virto kiauliena, viš- 
;ą vištiena, vynas išgaišo, asilas apraišo. 

Tačiau pačią, po šimts kalakutų, turiu tą pačią Gir- 
dit, kaip ji kudakuoja? Jos balselis neduoda man užmir- 
šti savo laimės: tą šauni paukštė yra mano, mano, aš esu 
jos šeimininkas. Ak, tu šalaputri, Brenjonai! Visi tau 
pavydi... Nesivaržykite, ponai, jei kam patinka, imkit!.. 
Taupi, darbšti, negirtuoklė, nerajūnė — žodžiu, kupina 
dorybių (tai neina jai į kūną, o aš — žmogus nuodėmin- 
gas, ir mane labiau nei septynios liesos dorybės traukia 
nuodėmė kūninga... Bet, jei nėra kitaip, gerai ir taip, būk, 
žmogau, doras, toks dievo noras)... Ak, ir duodasi gi ten 
jinai, ta mūsų nemaloningoji Marija, nešiodama po visą 
namą savo išdžiūvusį kūną: šniukštinėja, lipinėja, bam- 
bsi, bumbsi, širsta, niršta, čia neša ką padėti, čia eina ko 
paimti, vaikydama iš visur, nuo rūsio ligi palėpės, dul- 
kes ir rimtį! Va jau trisdešimt metų esame vedę. Kelmas 
žino kodėl! Mylėjau kitą, bet anoji į mane nežiūrėjo; šita 
mancs norėjo, bet man jos nemagėjo. Tada ji buvo maža 
pablyškusi juodbruvėlė; jos kieti vyzdžiai įmanė mane 
gyvą praryti, degino kaip du lašai vandens, kuris plieną 
praėda. Ji mane mylėjo, taip mylėjo, kad, rodės, mirs iš 
meilės. Ir taip mane persekiojo, jog aš (kvailumas tų vy- 
rų!) truputį iš gailesčio, truputį iš tuštybės ir dar dėl to, 
kad visa tai man gerokai pakyrėjo, nutariau atsikratyti 
nuo tų Monų (geras atsikratymas!) ir pasidariau jos vy- 
ras, kaip tas Žanas de Vri, kur prieglobos nuo lietaus 
ieškojo vandeny. Nuo to laiko ji — mano, turiu namuo- 
se gyvą dorybę. O ji — ji man keršija, meilutė. Už ką? 
Už tą, kad pamilo mane. Ji varo mane iš kantrybės arba 
bent norėtų išvaryti mane iš kantrybės, bet nieko nebus: 
per daug branginu ramybę ir nesu jau toks aulas, kad 
dėl žodžių bent per nago juodymą gadinčiau sau kraują. 
Lyja — tegu lyja. Ima griausti — dainuoju ramiausiai. 
O kai sukliokia, pradedu juoktis. Ko jai nekliokti? Kam 
man ia tildyt, tą moterį. Kur moteris yra, tylos nėra. Lai 
traukia savo dainą, aš traukiu savąją. Jeigu tik nemėgi- 

na čiaupti man snapo (o ji to nedaro — žino, kas būtų), 
tegu sau čiauška į sveikatą: kiekvienam sava muzika. 

Šiaip jau, suderintom ar nesuderintom muzikom, 
mudu ne per prasčiausiai pamuzikavom. Turim dukterį ir 
keturis sūnus. Visi tvirti, gerai suręsti. Medžiagos ir 
triūso netausojau. Tačiau iš mūsų vados visiškai mano 
mados išėjo tik mergina, pasiutėlė Martina, duktė. Ak, ir 
turėjau gi vargo vairuoti, kol pavyko tą diegą už vyro 
išduoti. Pagaliau, ačiū dievui, susitupėjo! Bet pasitikėk 
tu vėju — tik dabar jau ne man galvą skauda. Gana pri- 
sirūpinau, pribudėjau. Yra vyras, mano žentas — Flori- 
monas, kepėjas. Galiu atsigosti — tegu saugo pats savo 
krosnį!.. Ligi šiol, kai su Martina susitinkam, tuoj susi- 
kimbam, bet vis tiek su nieku taip gerai, kaip su ja, ne- 
sutinkam. Puiki mergiotė, apdairi net ir kvailiodama, 
dora, jei tik dorybė moka šypsoti, nes jai didžiausia žmo- 
gaus kliauda — įvaryti kitam snaudą. Sunkumų ji nebi- 
jo: sunkumai — kova, o kova — smagumas. Gyvenimą 
ji mėgsta, supranta, kas gera; kaip ir aš — mano krau- 
jas. Tik to skysčio jai per dosniai įpyliau... 

Vaikinai ne taip gerai nusiėjo. Jiems motina daugiau 
savo raugo pridėjo, ir tešla rūgtelėjo: du iš keturių, kaip 
ir jinai, — davatkos, ir, be to, dar priešingų davatkys- 
čių. Vienas laikosi įsikibęs ilgaskvernių, kunigų, šventei- 
vų, o kitas — hugenotas. Pats neišmanau, kaip išperė- 
jau juos tokius kreivotus. Tretysis — kareivis. Kariauja, 
klajoja, nenutuokiu nė kur. O ketvirtasis — niekutis, tik- 
ras niekutis: krautuvininkėlis, pilkuonėlis, bandos avi- 
nėlis; žiovauju jį prisiminęs. Atpažįstu savo gentį tik su 
šakutėm kumštyje, kai susėdam visi šeši už mano stalo. 
Tada nė vienas nesnaudžiam, visi iš vieno spaudžiam: 
gražu pažiūrėti, kaip, senas ir jaunas, sujudinam žiaunas, 
šveičiam viską atsilošę ir vyną be piršto į koserę košiam. 

Po kilnojamos naudos pakalbėkim apie trobą. Ji 
taip pat mano duktė. Aš ją pastačiau ir po daiktelį suki- 
lojau, ir ne kartą, o tris, ant kranto Bevrono, nerangaus, 
riebaus ir žalio, pilno žolės, žemių ir mėšlo, prie įvažia- 
vimo į priemiestį, už tilto, primenančio tupintį taksą, 
kuriam vanduo vilgo pilvą. Lygiai priešais stiebiasi į 
viršų iškilus ir lengvas švento Martyno bokštas, išsiuvi- 
nėtu sijonu, ir įmantrus bažnyčios portalas, į kurį, kaip 
į rojų veda juodi ir statūs Senosios Romos laiptai. Mano 
trobelė, mano laktelė, stovi už miesto sienų, ir todėl kie- 
kvieną kartą, kai miestas iš bokšto pamato lygumoje 

priešą ir uždaro savo vartus, priešas aplanko mane. Kad 
ir mėgstu žmogų sueiti, be šitų lankytojų galėčiau puikiai 
apsieiti. Dažniausiai maunu tad kur į šalį, pakišęs raktą 
po slenksčiu. Bet kai grįžtu, tai pasitaiko, jog neberandu 
nei rakto, nei durų, nei jokio kito daikto — vienas pliku- 
tes sienas. Tada vėl atsistatau. Tūlas sako man: 

— Kvaily! Ar nematai, jog dirbi priešui? Mesk tą 
lūšną ir kraustykis į gardą. Būsi kaip dievo ausy. 

Aš atsakau: 

— Greitas esi! Man gerai, kur gyvenu. Aišku, kad 
už storos sienos ramiau. Bet ką už storos sienos matyčiau? 
Sieną. Keipk, vadinasi, iš nuobodžio. Mano alkūnėms 
reikia laisvės. Čia aš galiu išsitiesti ant Bevrono kranto, 
stebėti iš savo sodelio, kai nedirbu, atspindžių kirpinius 
ramiam vandeny ir gauruotas žoles, linguojančias dugne, 
galiu meškerioti, savo skudurus mazgoti, na, i: +vą patį 
puodą į Bevroną išsipilti. O, be to, ką? Gerai ar blogai, 
gyvenau visą laiką čionai — per vėlu uodegą kitur kelti. 
Blogiau, kaip buvo, nebus. Sakot, vėl sugriaus namus? 
Galimas daiktas. Mielieji, aš ir nemanau, jog ką pasta- 
tai, — jau ir tvers amžinai. Tačiau, jei kur įsismelkiu, 
tai, dievaži, lengvai manęs neišrūkysi. Du kartus atsista- 
čiau, atsistatysiu dar dešimt. Smagumas — k3 ir bekal- 
bėt — ne iš didžiųjų. Bet dar nesmagiau dangintis kitur: 
žinia, keltis — iš savo kailio nertis. Siūlote kitą, gražes- 
nį, baltesnį, naujesnį kailį? Bet tas ant manęs arba mas- 
katuos, arba trūks, po šimts! Ne, geriau pasiliksiu prie 
senos savo skrandos. 

Taigi turiu, vadinasi, pačią, vaikus ir namą; ar tai 
jau visos mano valdos?.. Lieka dar viena, geriausioji, 
palikau ją užsigardžiuoti. Tai — amatas. Priklausau 
šventosios Onos brolijai, esu stalius. Per laidotuves ir 
procesijas nešu lazdą, papuoštą skriestuvu su lyra; ant 
lazdos paveikslas — dievulio senolė moko skaityti savo 
dukrytę, visai dar mažytę mažytę, maloningąją Mariją. 
Apsiginklavęs kirviuku, kaltu vienu, kaltu kitu, pasiėmęs 
į rankas leistuvą, karaliauju prie savo varstoto, rikiuoju 
Triešutmedį lygų arba ąžuolą mazguotą. Kas iš jų bus? Ogi 
ko užsimanysiu aš ir... kiek užsakovo kišenė neš. Kokia 
galybė visokių slypi medyje formų, sumigusių viena prie 
kitos! Jei nori miegančią gražuolę pažadinti, užtenka, kaip 
Jos mylimajam, įsigilinti į tankmę. Tik grožis, kuris prasi- 
Muša iš po mano drožtuvo, nėra pamaiva koks. Labiau 

nei italų pasausėles Dianas, be pakalio ir priekio, mėgstu 
galingą, turtingą, apdėtą it vynuogienojai vaisiais, bur- 
gundišką baldą tamsiu apnašu — tokią sau papūtšonę 
skrynią arba drožinėtą spintą, kokias pramanydavo stip- 
ri meistrų meistro Jugo Sambeno* vaizduotė. Puošiu na- 
mus pano ir ornamentais. Išvedu sraigtinių laiptų lankus 
ir, it obuolius iš špalerių, išauginu iš sienų stambius ir 
svarius baldus, padarytus kaip tik tai vietai, kurioje juos 
įkurdinu. Bet smagiausia, kai pavyksta susižymėti popie- 
riuje, kas šypsosi mano vaizduotėje — kokį judesį, mostą, 
stuburo linkį, putlią krūtinę, vingrų užraitą, girliandą, 
groteską, — arba pagauti, pro šalį einant, kieno veidą ir 
prikalti jį prie lentos. Tai aš — sau ir klebonui pasi- 
džiaugti — išskaptavau (geriausias mano darbas) klaup- 
tus, stovinčius Monrealio bažnycioje, netoli altoriaus, tuos 
pačius, kur du miestiečiai, susidauždami puodukais, ūžau- 
ja už stalo prie ąsočio, o du liūtai riaumodami varžosi 
dėl kaulo. 

Padirbus išgerti, išgėrus vėl dirbti — gyvenk ir no- 
rėk!.. Aplinkui nemaža bambeklių. Jie man ir ošia: — 
Radai kada dainuoti, begu nematai, kokie gūdūs lai- 
kai... — Nėra gūdžių laikų, yra tik gūdūs žmonės. Aš ne 
iš tokių, ačiū dievui, Kits kitą grobia? Kits kitą dobia? 
Visados taip bus. Duodu ranką sudegint, jog po keturių 
šimtų Aetų mūsų palikuonys bus tokie pat pasiutę žmo- 
nės — Kibs kits kitam į kuodą, mals kits kito puodą. Ne- 
sakau, kad jie nesuras keturiasdešimt naujų būdų daryti 
tai geriau už mus. Tačiau, žinokit, kad nesugalvos nau- 
jo būdo gerti, ir kertu, iš kiek norit, jog to tai jie jau 
tikrai gražiau už mane nemokės... Balažin, ką jie darys, 
tie gudreivos, po keturių šimtų metų? Gal, paragavę 
Medono klebono* žolės, nuostabaus pantagriueliono, jie 
galės lankytis Mėnulio krašte, apžiūrinėti žaibų kalves 
ir lietaus statinių voles, gyventi su dievais ir lėbauti su 
jais... Gerai, tada vyksiu ir aš kartu. Ar ne mano jie kil- 
mės, ar ne mano padermės? Veiskitės, meilučiai! Bet, kur 
esu, reikalas tikresnis. Ką gali žinot, ar po keturių šim- 
tų metų vynas tebebus toks pat geras... 

Žmona prikaišioja, kad aš esąs per didelis smaguris. 
Neatsisakau, teisybė, nuo nieko. Mėgstu visa, kas gera: 
gerą valgį, gerą vyną, šaunius mėsingus smagumus, ne- 
peikiu ir gležnų, švelnių kaip aksomas smagumų, ragau- 
jamų svajonėse, mėgstu dievišką nieko neveikimą, kada 

tiek daug visko nuveiki (esi pasaulio valdovas, jaunas, 
gražus, tikras savimi, pertvarkai visą žemę, girdi, kaip 
auga žolė, kalbiesi su medžiais, žvėrimis ir dievais), mėg- 
stu ir tave, senasis bandžiau, tave, kuris neapgauni, ta- 
ve, drauge, Achate*, — manasai darbe!.. Kaip gera būti 
su įnagiu rankose prie savo varstoto, rėžti, pjauti, ob- 
liuoti, lyginti, jungti, svidinti, smulkinti, žiūrėti, kokią 
medžiagą kam pasirinkti — ar tą puikią ir kietą, kuri 
spiriasi ir pasiduoda, ar minkštą riebų riešutmedį, kuris 
virpa po ranka kaip fėjos strėnos, ar gal rožinį, baltą, 
rusvą, auksuotą, kirviu nuo kelmo nukapotą, iš savo šy- 
do išvilktą liemenį vienos iš tų nimfų, kurių apstu mūsų 
giriose! Tikslių rankų džiaugsmas, džiaugsmas išmaningų 
pirštų, iš kurių išeina trapus meno kūrinys! Dvasios 
džiaugsmas! Dvasios, kuri rikiuoja žemės jėgas, kuri 
darnų savo kilnios vaizduotės užgaidą įrašo medyje, ge- 
ležyje arba akmeny! Jautiesi chimerų karalystės valdovu. 
Laukas atiduoda man savo kūną, o vynuogynas savo 
kraują. Gyvybinių syvų dvasios augina, tempia į viršų, 
plečia į plotį, tekina mano menui medžių sąnarius, ku- 
riuos aš glamonėsiu. Rankos — klusnios darbininkės. Jas 
rikiuoja senas vyresnysis meistras, protas, kuris, klausy- 
damas manęs, tvarko žaismą pagal mano svajonę. Rask 
kitą taip gerai aptarnaujamą poną, kaip aš! Tikras kara- 
liukas. Ar neturiu tad teisės išgerti į savo sveikatą? Ne- 
užmirškime (nesu nedėkingas) ir savo šaunių valdinių — 
tad ir į jų sveikatą! Laiminęs laiminu dieną, kada užgi- 
miau! Kiek puikių — akiai žavių, burnai skanių — daly- 
kų ant to mūsų nenuoramos kamuolio! Viešpatie aukš- 
čiausias, kaip gera gyventi! Rodos, nieko iš gyvenimo 
nepraleidžiu, o vis maža, vis seilė varva; matyt, sergu, 
jei burna drėksta, lig tik kokią dienos valandą pasižiūriu 
į stalą, kurį laiko mums apkrautą žemė ir saulė... 


Bet tu giriesi, kūmai: saulė mirus, tavo pasaulyje 
šalta. Toji šunkara žiema įsirioglino į kambarį. Nagai 
sugrubę, plunksna šlubuoja. Tegu dievas myli — stik- 
linėje darosi ledokšnis. Nosis pablyško — šlykšti spalva, 
mirties dažas. Nekenčiu blyškumo. Na, na, nežliumbk! 
Šventojo Martyno varpai skamba, gaudžia. Juk šiandie 
grabnyčios... „Žiema baigias arba stiprėja lyg tyčia... 

Ji stiprėja, ta nenauda. Darykim, kaip ji! Eikim į vieške- 
lį atstatyti jai krūtinės... 

Na ir šaltelis! Šimtai adatų smaigsto skruostus. Pri- 
sitykojęs už posūkio, vėjas šiaušia barzdą. Jau degu. 
Kraujas, ačiū dievui, grįžta į veidą... Smagu girdėti, kaip 
po kojomis skamba gruodas. Jaučiuosi visai žaliūkas. 
Kas yra tiems žmonėms, kad visi atrodo tokie surūgę, 
nelaimingi?.. 

— Linksmiau, linksmiau, kaimynėle! Ar pyksti ant 
ko? Ant padaužos vėjo, kuris nori atplėšti sijoną? Gerai 
daro. Jis gi jaunas. Kad taip man jo jaunystė! Kanda, 
kur reikia, begėdis, smaližius, žino, kur geresni kąsneliai. 
Nepykit, kūmute, kiekvienas nori gyventi... O kur taip 
bėgat, it įgilta? Į bažnyčią? Laus Deo!! Jis visada nuga- 
lės nelabąjį. Juoksis, kas verkia, o kas šąla, keps... Na, 
matot, jau jūs ir prajukot! Viskas, vadinasi, gerai... 
Klausiat, kur bėgu aš? Taip pat į bažnyčią. Tik ne į kle- 
bono, į gamtos. 

Pirmiausia užsuku pasiimti mažikės Glodi. Mudu 
su ja kasdien kartu vaikštom. Tai mano geriausias drau- 
gas, ėriukas, kurkiantis varliukas. Jai jau šešti meteliai, 
ji žvitresnė už pelę, gudresnė už lapelę. Tik mane išvydus, 
tuoj bėga priešais. Ji žino, jog mano pintinė pilna istori- 
jų. Ji mėgsta jų klausytis ne mažiau negu aš jas poryti. 
Imu Glodi už rankutės. 

— Eime, mažike, eime sutikti vieversiuko. 

— Vieversiuko? 

— Siandie grabnyčios. Ar nežinai, kad tą diena jis 
grįžta iš dausų pas mus. 

— O ką jis ten veikė? 

—— Ieškojo mums ugnies. 

— Ugnies? 

— Ugnies, kuri žibina saulę, kuri kaitina žemės 
puodą. 

— Tai ugnis buvo pabėgus? 

— Na taip, per visų šventę. Kiekvienais metais 
lapkričio mėnesį ugnis iškeliauja šildyti dangaus žvaigž- 
džių. 

— Kaip ji sugrįžta? 

— Trys maži paukščiukai skrenda jos parnešti. 

— Papasakok... 


'! Garbė dievui! (Iot.) 


Glodi tripena keliu. Šiltai baltu vilnoniu megztinu- 
ku aprengta, su mėlyna vaurike ant galvos, mano mažy- 
lė panaši į zylę. Šalčio ji nebijo, bet skruosteliai įsirpę, 
raudoni kaip obuoliukai, o iš noselių srūva upeliukai. 

— Oi vaikuti, tau po nosim žvakutės! Ar tai dėl to, 
kad šiandien grabnyčios? Nugnybk, nereikia, dangaus 
žiburys įsižiebs veikiai. 

— Seneli, papasakok apie tuos tris paukščiukus... 

(Mėgstu pasiprašydinti.) 

— Trys paukščiukai išvyko keliauti. Trys drąsūs 
išdykėliai: Nykštukas, Raudongurklė ir mūsų bičiulis 
Vieversiukas. Pirmasis, Nykštukas, visada gyvas, judrus, 
kaip ir jo brolis iš pasakos, ir išdidus kaip Artabanas*, 
mato dausose gražią ugnelę, kuri rieda sau it soros grū- 
delis. Nykštukas neria į tą ugnelę, šaukdamas: ,,„Aš, aš! 
Aš ją pagausiu!..“ Kiti du išdykėliai nepasiduoda, rėkia: 
„Aš! aš! aš!“ Bet Nykštukas pačiupo jau ugnelę ir stačia 
galva žemyn... „„Gelbėkit! Gelbėkit! Ji degina!“ Kaip kar- 
štą košę varto jis liepsnelę po snapą, bet ištverti negali, 
liežuvis jam lupasi, jis pakelia sparnelį ir spjauna po juo 
liepsnelę. „Ai, ai, gelbėkit! Degu!“ Sparneliai liepsnoja... 
(Ar tu pastebėjai, kad Nykštukas turi rusvų dėmių ir 
kad joplunksnikės susiraičiusios?..) Raudongurklė bema- 
tant atskuba jo gelbėti. Ima snapu ugninį grūdą ir deda 
Jį sau atsargiai į pūkų liemenę. Tik štai dailioji liemenė 
paraudoniją baisiausiai, i1 Raudongurklė suspiegia: 
„Nebegaliu, nebegaliu, jis man drabužį pradegino!“ Tada 
priskrenda Vieversiukas, narsusis mūsų bičiuliukas, grie- 
bia ore liepsnelę, kuri ištrūkus buvo bekylanti atgal į 
dausas, ir žvitriai, greitai, taikliai kaip strėlė krinta že- 
mėn ir snapu į mūsų peršalusias dirvas įkasa saulės grū- 
dą, nuo kurio arimai tuoj iš smagumo salti ima... 

Pasaka baigta. Dabar čiauška Glodi. Kai išėjom iš 
miesto, užsikėliau ją prieškalnėj ant pečių Dangus pil- 
kas, sniegas gurgžda po klumpėm. Krūmai ir geibūs, 
smulkių kaulų medžiai baltuoja kaip vata aptiesti. Mėly- 
ni gryčių dūmai kyla iš palengvo tiesiai į viršų. Jokio 
garso, tik mano varliukė kvarkia. Užlipam ant kalno. Po 
mano kojomis mano -miestas, kurį savo kaspinais juosia 
tingioji Jona ir dykūnas Bevronas. Tegu dabar apsnigtas, 
sustiręs, sušalęs, sužvarbęs, jis, kaip visada, kada jį ma- 
tau, šildo man širdį... 

Gražių atspindžių ir grakščių kalvų „mieste!.. Aplin- 
kui, susipynę it šiaudeliai gūžtoje, sypa-+tauamdgyvelnios 

dirbamų šlaitų linijos. Miškingų kalnų pailgos bangos 
tingiai vilnija penkiom ar šešiom eilėm ir iš tolo mels- 
vuodamos atrodo kaip jūra. Bet — jūra, neturinti nieko 
bendra su klastingu gaivalu, blaškiusiu Odisėją ir jo lai- 
vus. Nėra audrų. Nėra spąstų. Viskas ramu. Daugiausia, 
jei koks dvelksmas kaip ir kilstelia kuriai kalvai krūtinę. 
Nuo vienas vilnių keteros į kitą eina neskubėdami tiesūs 
keliai, tartum kokios valčių paliktos vagos. Tolumoje, 
ant bangų gūbrio, vezliškė Magdelena laiko iškėlusi sa- 
vo laivo stiebus. O čia pat, ties vingrios Jonos posūkiu, 
Basvilio uolos šiepia tarp brūzgynų savo šerniškas iltis. 
Kalvų žiedo įduboje — miestas. Vangus ir išsipustęs 
svyra jis savo sodais, savo lūšnomis, savo skarmalais, 
savo puošmenomis, savo pailgo kūno skretenomis ir der- 
me, savo ažūriniu bokštu vainikuota galva į savo vande- 
nų pusę... 

Šitaip aš, sraigė, gėriuosi savo kiaukutu. Mano baž- 
nyčios varpai skamba slėnyje. Krištoliniu srautu sklinda 
jų tyras garsas per skaidrų, šaltą orą. Kol aš visas sklei- 
džiuosi, traukdamas į save jų muziką, saulės pragiedru- 
lis praskiria pilką dangaus apdangalą. Ir kaip tik tą pa- 
čią akimirką manoji Glodi suploja rankomis ir surinka: 

— Seneli, girdžiu! Tai tas paukščiukas! Vieversiu- 
kas, vieversiukas! 

Ir čia aš, kurį gaivus jos balselis prajukdo iš lai- 
mės, bučiuoju ją ir sakau: 

— Girdžiu ir aš! Taip, tai jis! Pavasario vieversys... 


II 


APSIAUSTIS, ARBA PIEMUO, 
VILKAS IR AVINĖLIS 


Nieko sau avinėlis... | 
Tokie trys — vilką suraltys 


Vasario vidurys 


ano rūsys greit bus tuščias. 
Kareiviai, kuriuos ponas de 
Neveras, mūsų kunigaikštis, 
atsiuntė mūsų ginti, atmušė ką 
tik paskutinę mano statinaitę. 
Negaišuokime ir mes — einam 
padėti jiems gerti. Nustot, ką 
turi, bala nematę, tik jei jau 
nustot, tai bent linksmai Ar 
pirmas gi ir sykis?!1 Jei tokia 
bus dievo malonė, tai ir ne pa- 
skutinis... 

Mieli vyrukai! Jie labiau už mane nusimena, kai 
pasakau, jog skystis slūgsta... Kai kas iš kaimynų dėl to 
labai rūgsta. Aš — ne, manęs nenustebinsi: tiek kartų 
teko būti teatre, jog rimtai į komediantus nebežiūriu. Tų 
kaukių nuo to laiko, kai išvydau pasaulį, primačiau tiek 
ir tiek: šveicarų, vokiečių, gaskonų, lotaringų, karo ber- 
nų su šarvais ant kupros ir ginklais rankoje, — besočių, 
alkanų kurtų, kuriems niekad nepabosta doro žmogaus 
engti. Ir kadgi bent žinotum, už ką jie mušasi! Vakar už 
karalių, šiandie už Lygą“. Čia jie kuniginiai, čia, žiūrėk 
hugenotai. Ar tie, ar tie — tas pats galas; geriausiajam 
iš jų gaila virvagalio pakarti. Koks mums skirtumas, ar 
tas, ar anas latras sukčiauja prie karaliaus dvaro? O kai 
dėl jų noro velti dievą į savo darbelius... po šimts kala- 
kutų! Duokite, geri žmonės, dievui pačiam veikti. Jis 

amžiuj vyras, apsieis be jūsų. Dyžkitės, jei jums niežti 
kailį. Dievas, kad jam reikės, pasikasys pats. Jis, kiek 
žinau, nėra berankis... 

Pikčiausia, jog tie pamaivos stengiasi ir mane pri- 
versti pūsti su jais į vieną dūdą. Viešpatie, gerbiu tave 
ir nesigirdamas manau, jog mudu sueiname .ne kartą 
dienos būvyje, jei teisybė, ką sako priežodis, geras galų 
priežodis: kas gerą vyną geria, dievą regi. Bet man nie- 
kad, kaip tiems fariziejams, neateitų į galvą skelbti, kad 
tave puikiausiai pažįstu, kad mudu giminiuojamės ir 
kad tu davei man galią reikšti tavo valią. Tu negali sa- 
kyt, kad drumsčiau tau ramybę, ir viena, ko prašau, tai 
kad ir tu netrikdytumei manosios. Mudviem užtenka dar- 
bo tvarkytis kiekvienam po savo namus — tau po savo 
didžiulį pasaulį, man po savo mažutėlį pasauliuką. Davei 
man, dieve, laisvę. Atsimoku tau tuo pat. O tie nenaudos 
reikalauja, kad aš rūpinčiau tavo reikalus, kalbėčiau 
tavo vardu, skelbčiau, kaip tu norįs valgomas būti, 
ir tą, kuris valgo kitaip, laikyčiau tavo priešu! Ir savo 
priešu!.. Savo? Ne, ne, ne!.. Aš priešų neturiu. Man visi 
žmonės draugai. Jeigu jie mušasi, tai jų reikalas. Aš 
pasiduodu į šalį... Taip, jeigu galiu. Bet to kaip tik ir 
neleidžia šitie niekšai! Jei nesi priešas vieno katro, tai 
turi du priešus. Na, jei jau taip, jei tarp dviejų priešų 
aš turiu būti visada tas, kuris gauna į kailį, tai karški- 
me kailį ir mes. Gerai ir taip. Ką buvę visą laiką prieka- 
lu, priekalu, priekalu — pabūkime bent sykį ir kūju. 

Bet kas man pasakys, kam reikalingi pasauly tokie gal- 
vijai, kaip visi tie ponijos dykūnai, žmonių siaubūnai, 
politikai, didikai, Prancūzijos ėdikai, kurie, garbindami 
ją visą laiką, rankas jos kišenėse laiko, kurie, it namie 
negana prisigobę, tyko per tvorą į svetimą lobį, čia kė- 
sindamies į Vokietiją, čia godžiai šnairuodami į Italiją, 
čia kišdami nosį net į Turkų sultono ginekėją* — kad 
įmanytų, pusę žemės užplūstų, nors patys nemoka nė 
pasodint kopūsto!.. Na, na, nesijaudink, brolau, negadink 
sau kraujo! Viskas gerai ir taip, kaip yra... kol mes ku- 
rią dieną padarysim geriau (o darysim tuoj, kai tik ga- 
lėsim). Ir bjauriausias gyvis vis kam nors tinka. Sako, 
kartą gerasis dievulis (bet, viešpatie, aš šiandien kalbu 
tik apie tave!), išėjęs su Petru pasivaikščioti, išvydo Bet- 
liejuje' moterį, kuri ant savo namų slenksčio sėdėjo ir 


!Betliejus — Klamsi priemiestis. (Autoriaus paaiškinimas.) 

nuobodžiavo. Mūsų tėvui pagailę jos, ir jis, išsitraukęs iš 
kišenės kokį šimtą utėlių, numetęs jai sakydamas: „Se 
;au, Moterėle! Turėsi pramogėlę“. Moteris atkuto, puolė 
gaudyti gyvių ir, nučiupusi kurį, patenkinta juokėsi. Iš 
+okios pat pagailos, be abejo, dangus, kad nenuobo- 
džiautume, aprūpino mus tais gyviais dvikojais — mūsų 
vilnų kirpikais. Tad būkime linksmučiai, tra lia lia! Gy- 
vis, sako, rodo, kad esi sveikas. (Gyvis — tai mūsų val- 
dovai.) Krykštaukime, broliai, nes, jei taip, tai mes esame 
visų sveikiausi... O, be to, pasakysiu (į ausį): ,,„Kantry- 
bės! Viršus — mūsų bus! Šaltis, speigas, ginkluoti val- 
katos, karaliaus dvaro niekšai ne amžini, prasmegs. Lik- 
sime tik žemė gerutė ir mes — jos apvaisintojai, kad ji 
nebergždautų. Žemė viena vada atpildys visa ką... O kol 
kas baikim statinaitę! Reikia pataisyti vietos būsimiems 
vynuogių syvams.“ 


Duktė Martina sako man: 

— Kad ir esi gi pagyrų puodas! Kai tavęs klausai, 
gali pamanyt, kad tuvien gerkle pluši: žioplinėji, 
skalambiji, vėjus sietu gaudai, varnas akimis šaudai, kad 
tavo visas gyvenimas — ūžti ir kad tu pragertum tėvą 
su motina. O iš tikrųjų tu nė vienos dienos neištveri be 
darbo. Tu norėtum, kad tave laikytų vėjo botagu, čiauš- 
kalu, kleidiku, nežinančiu, kiek į maką įeina ir kiek iš jo 
išeina, o iš tikro tai tu susirgtum, jei visa tavo diena 
nebūtų suskirstyta, kaip bokšto laikrodužio: valanda į 
valandą, dūžis į dūžį. Tu žinai iki paskutinio skatiko, 
kam ir kiek išleidai nuo pernai velykų, ir dar negimė, kas 
tave apmautų... Atsirado, ar girdi, atlapaširdis, karš- 
tuolis... Pažiūrėkit į tą avinėlį!.. Nieko sau avinėlis!.. 
Tokie trys —vilką suraitys... 

Juokiuosi, nieko nesakau tai šmaikščialiežuvei po- 
niutei. Žinoma, kas teisybė, tai teisybė. Tik nereikia apie 
tai balsiai šnekėt. Bet moterys nepasako vien to, ko ne- 
Žino. O šitoji mane pažįsta, ir kur nepažins — savas gi 
Vaikas... Sutik, Kola Brenjonai, sutik, vyruti: gali sau 
Paikioti kiek tinkamas, bet tikru paikšu ne tau būti. Kas 
be ko, ir tu, kaip visi, turi paikysčių antyje, ir užsimanęs 
duodi joms valią, bet ligi tik prireikia laisvų rankų 

ir aiškios galvos prie darbo, tuoj čiupęs kiši jas atgal. 
Kaip kiekvieno prancūzo, taip ir tavo makaulėje protas ir 
tvarkos jausmas yra taip giliai įsišakniję, jog tu kartais 
gali sau leisti pramogą papaikioti truputį, nieko tokio, — 
prastai galėtų išeiti nebent tiems vargšams kvaišeliams, 
kurie žiūri į tave išsižioję ir įmanytų daryti kaip tujen. 
Gražios kalbos, skardžios eilės, dangų remiantys suma- 
nymai — puikūs dalykai: jie žmogų uždega, pakelia jam 
dvasią. Bet kūrename tik žagarus, o storas malkas laiko- 
me gražiai sukrautas po paskariu. Vaizduotė įsisiaučia 
ir atskleidžia protui spektaklį; tasai, patogiai atsisėdęs, 
žiūri jį, Visa tai — kad man būtų smagiau. Mano teat- 
ras — visas pasaulis, ir aš, nesikeldamas iš krėslo, seku 
komediją: ploju Matamorui* arba Frankatripai*, gėriuo- 
si turnyrais ir karališkomis pompomis, šaukiu tiems žmo- 
nėms „bis!“, kai jie linksmindami mus laužo sau spran- 
dus. Kad būtų dar smagiau, apsimetu pats dalyvaująs 
tame farse ir tikįs juo. Bet neužsimirštu ir tikiu lygiai 
tiek, kiek reikia, kad būtų malonu žiūrėti. Šitaip klau- 
sausi ir pasakų apie fėjas... Ir ne tik apie jas! Aukštai, 
Empirėjuje“, gyvena didelis galiūnas... Mes jį labai ger- 
biam. Kai jis eina mūsų gatvėmis su kryžiumi ir vėliava 
priekyje, su Oremus!, mes puošiame baltomis marškomis 
savo namų sienas. Bet, tarp mūsų kalbant... Plepy, pri- 
kąsk liežuvį! Čia jau kvepia laužu... Viešpatie, aš nieko 
nesakiau! Nusiimu prieš tave kepurę... 


Vasario pabaiga 


Asilas, nuskutęs pievą, tarė, jog nebėr ko daugiau jos 
saugoti, ir nuėjo doroti (norėjau pasakyti: saugoti) ki- 
tos pievos, gretimos. Pono de Nevero įgula šį rytą išvy- 
ko. Malonu žiūrėti — tokie visi rubuiliai. Galime di- 
džiuotis — mūsų mityba gera. Skyrėmės, apmąstydami, 
ką sakom, bet nesakydami, ką mąstom. Jie mums gra- 
žiai ir mandagiai linkėjo, kad javai derėtų kaip derėję ir 
kad vynuogių nepakąstų šiaurūs vėjai. 


! Melskimės (Iot.). 

— Darbuokis, dėde, — tarė man Fiakras Bolakras, 


wo 


švento Martyno grįšim gert vyno... 

Šaunūs vyrukai — jie visada pasiruošę padėt do- 
ram žmogui, kai mato, jog tas rungiasi už stalo su savo 
ąsočiu. 

Like be jų, pasijutome kažkokie lengvesni. Kaimy- 
nai po truputį atkrausto savo slėptuves. Tie, kur pasku- 
tinėmis dienomis gavėniškai veidus raukė ir taip badu 
skundėsi, jog galėjai pamanyti, kad jų vėdare nepasoti- 
namas vilkas kaukia, dabar ant aukšto iš šiaudų krapšto 
arba rūsyje iš žemės rausia ką ne ką tam žvėriui atkišti. 
Nebuvo tokio vargšo, kuris, stenėdamas iš viso vieko, 
jog jam nelikę niekai nieko, nebūtų išsaugojęs kokioj 
slaptynėj geriausio savo vyno. Bala žino, kaip ten atsiti- 
ko, bet ir aš pats, vos spėjęs išlydėti savo svečią Fiakrą 
Bolakrą iki paskutinių Judėjos priemiesčio trobų, prisi- 
miniau ir suplojau net sau per kaktą, jog tvarte, po ark- 
lių mėšlu, laukia kažkaip mano užmiršta — gal pašildy- 
ti ten pakišta — mažutė statinaitė šabli. Kiekvienas, 
manau, supras, kaip aš dėl to nusiminiau, bet, jei kas 
bloga padaryta ir pataisyt nebegali, tai ką gi — turi su 
tuo taikintis. Aš ir taikinuosi. Ak Bolakrai, sūnėne, ko- 
kio daikto tu nustojai! Tikras nektaras! O jau kvapas, 
kvapas!.. Nenuliūsk, drauguži, nieko tu nenustojai: ge- 
Tiam gi už tavo sveikatą! 

Žmonės kieminėjasi vienas pas kitą. Rodosi savo rū- 
sių radinius ir lygu augūrai* mirkčioja kits kitą sveikin- 
dami. Pasakojasi, ko netekę, kas dar likę. Ir kas žmonai 
nutikę. Ypač, žinoma, jei žmona — kaimyno, Toks daik- 
tas prajukdo, savo skriaudą primaršina. Klausinėjame 
Venseną Pliuvio, kaip laikosi žmonelė jo. Mat jam reika- 
lai vis taip susiklosto, jog po kiekvieno kariuomenės pos- 
tovio šita narsi galė gauna platinti savo juosmenį. Svei- 
kiname tėvą, giriame jo vaisingų strėnų galią, subruz- 
dančią kaip tik bendrųjų negandų valandomis, ir aš gra- 
žiai, dėl juoko, nemanydamas nieko blogo, tapnoju lai- 
Mės išrinktajam per dūblį ir sakau, kad palaiminta pas- 
togė, kur pilvas pilnėja, kada visų kitų vėdarai tuštėja. 

Monės, žinoma, cha cha cha, bet padoriai, prisitaiky- 

dami, tik lūpos iki ausų pravypsta. Tačiau Pliuvio pri- 
ima mūsų juoką už pikta ir pataria man geriau žiūrėti 
savo pačios. Atsakau, kad dėl tos nėra bėdos: jos laimin- 
gas vyras gali ramiai miegoti, be baimės, kad tą lobį 
kas ištiktų. Neatsirado nė vieno, kuris su ta nuomone 
nesutiktų.' 


— 


Bet štai ir užgavėnės. Tegu ir menkai ką beturim, 
užsigavėti reikia. Miesto ir mūsų pačių geras vardas nuo 
to priklauso. Ką žmonės sakytų apie Klamsi, garsų savo 
dešromis, jei per užgavėnes stigtume, sakysim, garsty- 
čių? Girdėti, kaip čirška keptuvės, po namus ir gatvėse 
skaniai pakvimpa taukas, Šok, sklindi! Aukščiau! Mano 
Glodi jau laukia... 

Sutratėjo būgnai, sušvilpė fleitos. Juokas, klyks- 
mas... Tai Judėjos ponai atvažiuoja vizituoti Romos. 

Pirmučiausia žengia muzikantai ir alebardininkai, 
skrosdami minią nosimis. Tos nosys — straubliai, ietys 
medžiokliniai ragai, pučiamosios šaudyklės, kitos spyg- 
liuotos it kaštonai, kitoms tupi ant galo paukščiai. Jos 
vaiko šalin žioplius, naršo merginoms po sijonais, tos 
spiegia. Tačiau visi traukiasi ir bėga nuo nosių kara- 
liaus, nosių nosies, kuri lygu bombarda“, paguldyta 
ant lafeto su ratukais, stumiasi kaip taranas ir grūda 
viską iš kelio. 

Iš paskos važiuoja Gavėnas, žuvies valgytojų valdo- 
vas. Aplink jį vežime susibūrę blyškūs, pažaliavę, po sa- 
vo abitais ir kapišonais drebantys nuo šalčio sulysėliai ir 
susiraukėliai. Kai kuriems kapišono vietoje žuvies galvų 
pavidalo kepurės. O tų žuvų, žuvų! Tas abiejose rankose 
laiko užgniaužęs po ešerį arba po karpiuką; kitas, užko- 
ręs ant šakių, kelia į viršų visą virtinę gružlių; trečiam 
galvos vietoje — lydekos galva su maskatuojančia iš 
nasrų kuoja: anas vėl pjauna sau pjūklu žuvų sklidiną 
pilvą, gimdo. Nuo tokių daiktų darosi man bloga... Kiti 
vėl, išsižioję ligi ausų ir dar pirštais praplėšę nasrus, 
grūdasi į ryklę kiaušinius, kurie nenori lįsti, — springs- 


'"Judėja žmonės praminė Betliejaus priemiestį, kuriame gyvena 
Klamsi sielininkai. Roma — aukštutinis miestas, gavęs tą vardą dėl 
laiptų. vadinamų „senosios Romos laiptais“, kurie nuo švento Martyno 
bažnvčios aikštės leidžiasi žemyn į Bevrono priemiestį. (Autoriaus 
pastaba.) į 

ta, šaukia: „Gerti!“ Pelėdų kaukėmis, vienuolių balako- 
nais apsikarstę meškeriotojai mėto iš vežimo aukštybės į 
kairę ir į dešinę meškerės su tikrais arba apgaulingais 
caldainiukais kabliuko vietoje; vaikai, pasišokėdami it 
ožiukai, gaudo burnomis tą masalą. Užpakalyje šoka vi- 
rėju apsitaisęs velnias: jis krato puodą ir samtį, kemša 
į burną kažkokią šlykščią maišalienę šešiems baisiems 
nusidėjėliams, pavermu pėdinantiems su uždėtomis per 
visus ant pečių kopėčiomis: pro kopėčių skersinius kyšo, 
visaip vaipydamosi, nusidėjėlių galvos, šlikėmis apmaus- 
tytos. 

2 Bet štai ir triumfatoriai, dienos didvyriai! Kumpių 
soste, po skliautais iš rūkytų liežuvių, pasirodo sardelė- 
mis vainikuota Dešrų karalienė, kuri riebiais pirštais 
žaismingai judina karančius jai ant kaklo dešrelių karo- 
lius. Ją lydi tarnai — pilki ir tamsūs vėdarai, plonos 
Klamsi dešros, o jų vadovas į pergalę — pulkauninkas 
Dešrėda. Ginkluoti kepimo iešmais ir lašinių smaigstymo 
virbalais, eina jie, iškėlę skiauterę, riebūs ir žvilgantys. 
Patinka man ir tie dignitoriai, kuriems pilvo vietoje vir- 
tuvinis puodas arba stuomens vietoje apskrudęs paštetas 
ir kurie, kaip tie trys karaliai, neša dovanas — kas kiau- 
lės galvą, kas įmantrų butelį tamsiai raudono vyno, kas 
Dižono garstyčių. Gaudžiant triūboms, cimbolams, grai- 
bstams ir keptuvėms, visiems skardžiai juokiantis, atjoja 
ant savo asilo raguočių (apgautųjų vyrų) karalius — 
mielasis Pliuvio. Vensenai! Tu! Išrinktas iš visų! Atžaga- 
rias ant gyvulio, su aukštu tiurbanu ant galvos ir su 
puoduku rankoje, jis klausosi, ką šneka jo gvardiją — 
raguotais kipšais persirengę ir kobinius arba žalgas ant 
peties užsimetę sielininkai, o tie sodria ir atvira prancū- 
zų kalba balsiai, nieko nedangstydami, porija šlovingą 
Naujo karaliaus istoriją. Tasai, būdamas išminčius, nesi- 
kelia per daug dėl to į puikybę, gurkšnoja ramutėliai vy- 
ną, paskalaudamas gerklę, ir tik, kai joja pro namus, 
garsėjančius tokiu pat, kaip jo, likimu, kelia į viršų puo- 
duką ir šaukia uoliai: „Ėė! Į sveikatą, laimės broli!“ 

Galiausiai, eitynių pabaigoje, pasirodo graži pava- 
Sario pranašė — jauna, skaistveidė, besišypsanti mergi- 
na; ant giedros kaktos ir šviesių plaukų su smulkiomis 

Sarbanėlėmis — vaiskiai geltonų raktažolių vainikėlis, o 


Per pečius ir per mergautinę krūtinę — žalių lazdyno 
Zirginių girliandos. Prie juostos pūpso ir dzingsi pilnas 
Makas, rankose — pintinė; pakėlusi balsvus antakius, 

plačiai atvėrusi žydras lygu aukštybių mėlynė akis, pra- 
žiojusi kaip raidę O burną, pilną dantukų, sakytum kal- 
tukų, ji dainuoja plonu balseliu, jog kregždutė jau grįž- 
ta iš svečių šalių. Greta jos, vežime, kurį traukia keturi 
dideli balti jaučiai, — gerai mitusios gražuolės pačiam 
gerume, šaunios, grakščios, apkūnios linksmuolės, o 
o tarp jų, šen ten, it medžių atžalėlės, įsiterpusios pa- 
auglės mergužėlės. Kiekvienai dar šio to trūksta, bet ir 
su tuo, kas yra, jau vilkas nuo bado apsigintų. Gražios 
keverzikės! Vienos laiko po narvelį su keliauninkais 
paukšteliais, kitos ima iš pavasario karalienės krepšio 
pyragaičius, siurprizus, popierinius paketus ir mėto žiop- 
liams, kurie juose randa kas kyką, kas sijoną, kas saldu- 
myną, kas išburtą sau ateitį, kas meilės posmus, o kas 
ir... apgauto vyro ragus. 

Vežimui privažiavus turgų, prie bokšto, merginos 
nuskraidžioja žemėn ir pradeda šokti aikštėje su raštinin- 
kais ir pardavėjais. Tuo tarpu Lašininis, Gavėnas ir Ra- 
guočių karalius tęsia toliau triumfines eitynes, kas 
dvidešimt žingsnių sustodami žmonėms teisybės pabyloti 
arba patiems stiklo dugne teisybės paieškoti... 


Gerti! Neškit ką nutvėrę! 
Negi skirsimės negėrę? 

Ne! 
Ne, burgundas, kad ir mirs, 
Nesugėręs nesiskirs! 


Bet nuo per didelio vilgymo liežuvis burksta, smar- 
kumas tęžta. Tegu sau bičiulis Vensenas ir jo palyda 
daro naują staciją prie naujos užeigėlės be manęs — aš 
pasiduodu į šalį. Kur čia ištversi tokią gražią dieną tarp 
miesto sienų. Geriau eit kvėptelėti laukų oro! 

Senas mano draugas klebonas Šamajis, atvažiavęs 
su asiliuke iš savo kaimo į Klamsi pasiviešėti pas švento 
Martyno dekaną, kalbina mane, kad jį palydėčiau galiu- 
ką. Pasiimu su savim Glodi. Sėdame į trankią brikelę. 
Naa, ilgaause!.. Asilaitė — tokia maža, jog siūlau įsikel- 
ti ją į vidų, tarp Glodi ir manęs. Priešais baltuoja kelias. 
Saulė (ak ir jai nebejaunos dienos...) snaudžia; ji dau- 
giau pati prie savo ugnelės šildosi, negu mus šildo. Asi- 

Jaitė sušniūra taip pat ir sustoja pagalvoti, ar toliau be- 
„ažiuoti. Klebonas pasipiktinęs gaudžia jai didžiojo var- 
po balsu: 

— Madlon! 

Asilė krūpteli, pamindžikuoją savo laibais staibiais, 
pavingiuoja tarp pravėžių ir vėl sustojusi mąsto, nepai- 
gydama mūsų barimo: 

— A, padūkėlė! Jei ne tas švento kryžiaus ženklas 
ant nugaros, — pyksta Šamajis, baksnodamas jai lazdos 
galu paskuigalinius kumpius, — sulaužyčiau tau į stu- 
burą savo vėzdą! 

Prie pirmos smuklės, ties posūkiu, nuo kurio kelias 
leidžiasi į baltą Armo miestelį, atmušantį skaidriame 
vandeny savo grakštų gymį, sustojame pasiganyti. Žiū- 
rim, čia pat, vidury lauko, auga patogiai įsitaisęs ir tvir- 
tai į miltuotą dangų savo juodas rankas ir nuogą išdidų 
liemenį įrėmęs didžiulis riešutmedis, aplink jį merginos 
šoka ratelį. Einam ir mes pašokti!.. Tos merginos bus 
atnešusios kūmutei šarkai užgavėnių sklindį. 

— Žiū, Glodi, ar matai, aure šarka su baltą lieme- 
ne tupi ant savo lizdo krašto, ten, ten, aukštai, aukštai. 
Spokso pasilenkusi. Smalsūnė! Jai reikia viską savo ap- 
valią akute matyti ir liežuviu apmalti, todėl ir būstą 
sau renčia be durų, be langų, pačioje viršūnėje, visų vė- 
jų pagairėje Sąla, mirksta... Didelio čia daikto? Užtat 
toli matyt. Ji dabar kažko nepatenkinta, it norėtų mums 
sakyt: ,„Kam man tos jūsų dovanos, kvailiai? Neškitės 
atgal! Manote, nemokėčiau pati nuskridusi pasičiupti 
jums iš panosės sklindį, jei užsinorėčiau? Anoks čia sma- 
gumas valgyti, ką tau atkiša. Mane traukia tik vogtas 
kąsnis“. 

— Tai kam, seneli, tą sklindį jai kiša, ir dar kaspi- 
Nais gražiai aprišę? Dėl ko tą vagilę taip labai myli? 

— Dėl to, kad gyvenime, mažyte, verčiau su blogai- 
Siais būti geruoju negu pyktis. 


— Ir mokai gi tu ją, Kola Brenjonai, — barasi ku- 
nigas Šamajis. 
— Aš nesakau, kad taip daryt — gerai, aš tik sa- 


kau, kad taip visi daro; ir tu, klebone, pirmasis. Gali ne- 
Vartyt akių. Kai susiduri su kuria nors iš savo davatkų, 

urios viską mato, viską žino, visur nosį kiša, kurių bur- 
Nos sklidinos piktybių, tai nesakyk, jog neužkimštum 
šerklės sklindžiais, kad tik tylėtų. 

— A, žinoma, jei tas padėtų! — karštai pritaria kle- 
bonas. 

— Be reikalo apkalbėjau šarką, ji vis dėlto geresnė 
už moterį. Jos liežuvis kitą kartą ir gera padaro. 

— O ką tokio seneli? 

— Krykščia, kai pasirodo vilkas... 

Ir sulig tais žodžiais šarka pradeda krykšti: bara,. 
keikia, sparnais plasnoja, suka ratą, plūsta kažką ten 
Armo slėnyje. Pamiškėje jos plunksnuoti giminaičiai, 
kėkštas ir varnas, atsiliepia tokiu pat šaižiu ir piktu to- 
nu. Žmonės juokiasi, šaukia: „Vilkas!“ Niekas tuo neti- 
ki. Einam vis dėlto pažiūrėt (tikėti — gerai, matyti — 
dar geriau)... Ir ką pamatom?.. Kad tu sukeptum! Iš pa- 
kalnės risčia atjoja būrys ginkluotų raitelių. Pažinom iš 
karto. Tai — tie šunsnukiai vezliečiai! Sužinoję kad mū- 
sų miesto niekas nebesaugo, sumanė užklupti šarką (tik 
ne tą) lizde! 

Prašom nemanyti, jog mes sustojom ir į juos žiop- 
sojom. Ne! Surikom: bėkim, kas galim! Ir movėm per 
kits kitą, pasipustę padus,į visus kraštus. Keliu, laukais, 
kiek kas mynė, o kam į pakalnę — tiesiai ant sėdynės. 
Mes trys šokom į savo vežimuką. It suprasdama, kas pa- 
sidarė, šauna kaip strėlė ir mūsų Madlona, vanojama iš 
peties klebono, kuris per tą sąmyšį miršte užmiršo pa- 
garbą kryžiaus ženklu pažymėtam jos strėnugaliui. Du- 
miam per srautą žmonių, rėkiančių nesavais balsais, ir, 
kitiems bėgliams ant kulnų lipant, apdulkėję įpuolam 
garbingai pirmi į Klamsi. Ir vis šuoliais, brikelei šokipė-. 
jant, Madlonai kojom žemės nebesiekiant, klebonui vis“ 
dar ją pliekiant, skutam per Betliejų ir visu balsu šau- 
kiam: 

— Priešas! Priešas atėjo! 

Iš pradžių žmonės juokėsi, žiūrėdami, kaip mes dro- 
žiam. Bet greit sumetė, kad čia nebe juokas. Ir tuoj pa- 
sidarė skruzdėlynas, į kurį įbedė pagalį. Visi bruzdėjo, 
iš namų ėjo, namo grįžo, vėl ėjo. Vyrai ginklavosi, mo- 
terys daiktus dėjo, daiktai gulė į pintas kukšteras, į ka- 
ručius; priemiesčio gyventojai, palikę savo židinius, trau- 
kėsi į miestą, į jo sienų apsaugą? sielininkai, kaip bu- 
vo su karnavalo aptaisais, kaukėmis, ragais, nagais, 
pridėtais pilvais, kas kaip Gargantiua, kas kaip Belze- 
bubas, bėgo movė į bastionus, kobinį arba žeberklą užsi- 
metę ant peties. Ir tuo būdu, kai ponų vezliečių avan- 

gardas pasiekė miesto sienas, tiltai jau buvo pakelti ir 
anapus griovių belikę tik vienas kitas vargšas, kurie, ne- 
surėdami ko nustot, ne per daug skubėjo ką ir gelbėt. Li- 
kosi ir raguočių karalius, mūsų bičiulis Pliuvio, savo pa- 
Jydos užmirštas; prisikošęs ligi akių ir girtutėlis kaip 
Nojus, knarkė jis atžagarias ant savo asilo, įsitvėręs 
jam į stimburį. 

Čia ir išėjo aikštėn, kaip gera, kada tavo priešai 
prancūzai. Šiaip kokie stuobriai — vokiečiai, šveicarai, 
anglai, kurie sąmojį nešioja antyje ir per kalėdas tesu- 
meta, ką jiems sakei per visų šventę, būtų pamanę, kad 
čia iš jų kas juokus taiso, ir tada jau vargšui Pliuvio bū- 
tų buvę striuka. O mes, prancūzai, kits kitą iš pusės Žo- 
džio suprantam: tegu kas būsime iš Lotaringijos ar Tu- 
reno, iš Šampanės ar Bretanės, Boso žąsinas, Bono asilas 
ar Vezlė zuikis, ir tegu vienas antrą pertume ar net už 
gerklės tvertume, tik pasakyk ar iškirsk gerą juoką — 
ir kiekvienas linksmų plaučių prancūzas sukleketuos. Pa- 
mačiusi mūsų Sileną “, visa priešų stovykla suprunkštė 
sujuko — kvatojo burna ir nosimi, smakru ir kosere, šir- 
dimi ir vėdaru. Ir, prisiekiu šventu Rigobertu, tie kva- 
knos užkrėtė ir mus — mes taip pat juokais pratrūkom 
per visus bastionus. Paskiau, panašiai kaip Ajaksas su 
Trojos Hektoru“, ėmėm per griovius gana šmaikščiai 
plūstis. Tik mūsų lojynės buvo skaniau užkultos. Norė- 
tųsi jas užrašyti, bet nėra laiko. Užrašysiu vis tiek (kan. 
trybės!) — rasite rinkinyje, kurį jau dvylika metų ruo- 
šiu, ten sulasytos geriausios facecijos*, juokai ir šmaikš- 
tybės, mano ręstos, skaitytos arba girdėtos, klajojant po 
šią ašarų pakalnę (tikrai būtų gaila, jei žūtų). Vien ką 
ne ką iš to prisiminęs gali besijuokdamas pilvą iškraty- 
ti — va, net rašalo čia užtėškiau. | 


Prisirėkojus į valias, reikėjo veikti (darbas po kal- 

Os — poilsis). Veikti nei jie, nei mes nedegėm. Jų ant- 

Puolis nepavyko --- spėjom susislėpt už sienų, o kopti ant 
Sienų jie privenvė: gali nusisukt sprandą. Tačiau ką 
Nors — bet ką --- vis tiek reikėjo daryti. Deginom para- 
a, bum, bum bumbinom: a, nori? Na, taiše! Blogo iš to 

UVo nebent žvirbliams Ramiai susėdę ant parapeto pa- 

O, nugara į sieną, iūkuriavom, kol jų slyvos prazvimbia, 

paskui zvimbinom jiems savąsias, žinoma, netaikydami 
(kam kaktą per daug rodyti?). Prasikišti pro sieną suri- 
zikavom tik tada, kai išgirdom belaisvius bliaunant. Tų- 
jų buvo koks tuzinas, Betliejaus vyrų ir moterų, išrikiuo- 
tų į sieną ne veidu, o kita to medalio puse, kurią vezlie- 
čiai kaip tik ir vaišino. Plakamieji rėkė didžiu balsu, 
nors ne taip jau ten buvo baisu. Atsikeršydami mes, ge- 
rai sienos pridengti, išėjome pavaikščioti palei dengia- 
muosius mūrus su pasmeigtais ant iečių ir aukštai iškel- 
tais kumpiais, sardelėmis, dešromis. Apgulusieji staugė 
iš siuto, matydami tas gėrybes ir geisdami jų. Turėjome 
gražaus juoko, o kad jo nenubyrėtų pro šalį nė kruopos 
(nutvėręs juoką, ir dar šaunų, prisijuoki iki žiaunų), mes 
pasistatėme vakare po atviru dangumi, šlaituose, sienos 
užuovėjoje, stalus, apkrovėm juos valgymais ir gėrimais 
ir triukšmavom, dainavom, puotavom — laistėm užgavė- 
nes. Anie iš pykčio kone sprogo. Taip diena praėjo gana 
smagiai, be didelės žalos, jei užmiršime, jog vienam iš 
mūsiškių, rubuiliui Geno de Puso, kai užsimanė įsikau- 
šęs dar labiau pakiršinti priešus ir ėmė puikautis viršum 
sienos su taure rankoje, apgulos muškietų kulka sudau- 
žė smegeninę ir taurę su vynu. Atsilygindami, savo ruo- 
žtu, mes ir iš jų vieną ar du pagadinom. Bet nuotaika 
dėl to nė kiek nepablogėjo: žinia, keli puotą, atgailėk ir 
vieną kitą puodą. 

Šamajis laukė nakties, ketino tamsoje sprukti iš 
miesto ir leistis namo. 

Veltui atkalbinėjome: 

— Tai labai pavojinga, bičiuli. Pralauk geriau čia, 
kol viskas pasibaigs. Tavo parapijonimis pasirūpins die- 
vas. 

Jis spyrėsi: 

— Mano vieta tarp savo avelių. Aš esu dievo ran- 
ka; ir jei manęs tenai nebus, tai dievas liks kaip ir be 
rankos, o jei aš ten būsiu, tai, kaip mane gyvą matot, to 
neatsitiks. 

— Tikiu, tikiu, — tariau, — tu tai įrodei, kai hu- 
genotai buvo apgulę tavo parapiją ir kai tu akmeniu nu- 
dėjai jų vadą Papifagą 

— Jis baisiai tada nustebo, tas netikys, — prisime- 
na Samajis. — Aš taip pat. Žmogus esmi ramus ir nega- 
liu matyti kraujo. Koktu. Bet velniai žino, kokia sparva 
tave įkanda, kai tarp kvailių atsirandi: pasidarai vilkas! 

Aš sakau: 

— Teisybė! Pakliuvai į minią — sudieu smegeninė. 
[4 šimto išminčių darosi vienas didelis kvailys, o iš šimto 
avinų — Vilkas... Bet pasakyk tu man, klebone, jei jau 
apie tai kalbam — kaip tu derini moralę pavienio Žmo- 
gaus, kuris gyvena akis į akį su savo sąžine ir trokšta 
taikos sau ir kitiems, su morale žmonių kaimenės, vals- 
tybės, kuri iš nusikaltimo ir karo dorybę daro? Katroji 
eina iš dievo? 

— Gražus klausimas, po kelmų!.. Abidvi. Viskas 
eina iš dievo. 

— Jei taip, tai jis nežino, ko nori. Arba, tikriau 
sakant, žino, bet kitaip negali. Atskirą žmogų lengva 
jam priversti klausyti. Bet kai žmonės susimeta į krūvą, 
dievas nuleidžia rankas. Nes ir ką tu pasidarysi vienas 
prieš visus. Ir palieka tada žmogų žemei, jo motinai — 
žinokitės, o žemė įkvepia žmogui savo plėšrią dvasią... 
Atsimeni pasaką, kur žmonės tam tikromis dienomis pa- 
siverčia vilkais, o paskiau grįžta vėl į savo kailį? Mūsų 
senos pasakos geriau tuos daiktus išmano už tavo brevi- 
jorių, klebone. Valstybėje kiekvienas vilki vilkiškai. Ir 
tegu sau valstybės, karaliai ir jų ministrai rengiasi nesi- 
rengę piemenimis, tegu jie — apgavikai nematyti — de- 
dasi nesidėję didžiojo piemens, tavo gerojo ganytojo gi- 
minaičiais, vis tiek visi jie vilkai, plėšrūnai, rijūnai, 
nasrai ir pilvai bedugniai. O kam tas viskas? Ogi bega- 
liniam žemės alkiui malšinti. 

— Kad tu ir nušneki, pagoni, — tarė Šamajis. — 
Vilkai taip pat iš dievo, kaip ir visa kita. Jis sutvėrė vi- 
ską mūsų labui. Negi nežinai, jog kaip tik Jėzus, sako, 
Sutvėręs vilką kad gintų nuo ožkų ir ožkelių kopūstus, 
kurie augę švenčiausios motinos daržiuke? Ir gerai pa- 
darė. Nusilenkime jam. Mes nuolat skundžiamės stipriai- 
Siais. Bet, brangus bičiuli, jei silpnieji pasidarytų kara- 
liais, tai būtų dar blogiau. Vadinasi, viskas gerai, ir avys, 
1r vilkai; kas saugotų avis, jei nebūtų vilkų, ir ką valgy- 
tų vilkai, jei nebūtų avių?.. O valgyti kiekvienam reikia... 

a, o dabar, mielasis Kola, drožiu sergėti savo kopūstų. 

Pasikaišė sutaną, pasiėmė į ranką savo kuoką ir, 
lausmingai pavedęs Madloną mano globai, išėjo į nemė- 
Nesėtą naktį. 

Kitos dienos buvo nebe tokios smagios. Iš rajumo, 


kvailumo ir pliuškumo pirmą vakarą Ktmšome pilvus, 

kiek nebetilpo. Ir mūsų atsargos bematant nuseko. Tek 
veržti diržus. Susiveržėm. Bet skiauterę rietėm ir toliai 
Kai tikrų dešrų nebeliko nė kvapo, prasimanėm kitonii 
kų (sėlenomis kimštų žarnų, degutuotų virvagalių) i 
pakabinę jas ant žeberklų, nešiojom iškėlę priešo panosė 
je. Bet jis, bjaurybė, perprato mūsų gudrybę. Jo kulk: 
išleido iš vienos tokios dešros sėlenas. Ir kas dabar pasi 
juokė? Ne mes. Norėdami greičiau mus priveikti, tie plė 
šikai, pastebėję, jog mes nuo sienų meškeriojame upėje 
pastatė aukščiau ir žemiau šliuzų didžiulius tinklus i 
perėmė visą žuvį. Veltui mūsų dekanas įtikinėjo tuos 
prastus krikščionis, kad žuvis reikalinga pasninkui už- 
laikyti. Likę be pasninkinio mitalo, gavome gyventi laši- 
niais, kuriuos ant savęs nešiojome. 

Galėjome, žinoma, pulti ponui de Neverui prie skver- 
no ir maldauti jo pagalbos. Bet, atvirai kalbant, ne per 
daug troškom prisiimti vėl į namus jo kareivijos. Mums 
buvo patogiau turėti priešą už sienų negu draugą vidu- 
je. Todėl, kol dar galėjome verstis be jo, tylėjome; taip 
geriau. Priešas, iš savo pusės, buvo tiek supratingas, 
jog taip pat nesišaukė pono de Nevero pagalbos Matyt, 
kaip ir mes, manė, kad geriau tartis vieniems, be pašali- 
nių. Ir nesiskubindami pradėjome derėtis. O kol kas abi 
stovyklos gyvenome labai protingai, anksti gulėm, vėlai 
kėlėm, visą dieną žaidėm kėgliais ir kamščiais, žiovavom 
daugiau iš nuobodžio negu iš badoir miegojom taip daug 
ir taip gerai, jog bepasninkaudami nutukom. 

Judėjome kuo mažiausiai. Bet sunku buvo nulaikyti 
vaikus. Tie padaužos nestygo vietoje, bėgiojo, spiegė, 
kvatojo, jiems pavojus ne pavojus — karstėsi ant sienų, 
po kelis ir pavieniui, rodė vezliečiams liežuvį, mėtė į 
juos akmenis. Jie turėjo pasidarę visą šeivamedžio 
vamzdžių, palaidynių, svaidyklių, mėtyklių artileriją, ir 
tik tegirdėjai: ,,Tam, anam, drožk, kur tirščiau! Smagiau, 
smagiau!“ Ir beždžioniukai iš juoko nė kaip raičiotis ne- 
besižino, o apsvaidytieji niršta, išnovyti juos visus grasi- 
na. Priešas mus rimtai įspėjo, kad, tegu tik dar kuris vai- 
kigalis iškiš nosį per sieną — bus po jo. Prižadėjome ge- 
riau vaikus daboti, bet veltui draskėm ausis ir barėm, 
apsisukę jie vėl savo darė. Bet baisiausia buvo vieną va- 
karą — prisiminus tą atsitikimą, mane dabar dar siau- 
bas ima. Girdžiu: riksmas. Glodi? Ji! Kas galėjo manyti, 
kad ta ramioji kiaulytė, šventuolytė (ak tu, šelme mano 

a!) šmurkštelės skardžiu nuo sienos į griovį... 
Viešpatie, ir būčiau gi ją tada nupėręs!.. Vienu gaistu 
atsiduriu viršuje sienos. Ir kiti. Visi, kaip vienas, 3 
Jenke žiūrim. Priešui, jei būtų norėjęs, patys niekai uvo 
tada mus visus išskabyti. Bet ir jie, kaip mes, pasilenkę 
žiūri į griovį, į mano brangutę, kuri (ačiū tau, motina 
šyvenčiausia!), minkštai it kačiukas nuritėjusi ant dugno, 
sėdi sau, ne per daug net išsigandusi, ant žydinčios žoli- 
kės ir, pakėlusi į veidus, palinkusius į ją iš abiejų pusių, 
savo išdykėlišką nosikę, skainioja gėleles, dėlioja vieną 
prie kitos į puokštelę ir šypso visiems. Tieji šypso jai. J 0 
mylista de Ranji, priešo kariuomenės vadas, įsakė savie- 
siems nieko blogo vaikui nedaryti ir numetė net jai, ge- 
ras žmogus, savo aukšliuką su saldainiais. 

Bet, kol mes taip žiūrim į Glodi, Martina (su mote- 
rimis niekad nežinia, ką jos iškrės) šovė kūlvirsčia nuo 
šlaito gelbėti savo avytės — bėga, klumpa, čiuožia, rie- 
da, pasikaišiusi lig pasmakrei sijoną, išdidžiai rodydama 
priešui savo rytus ir vakarus, klonius ir keteras, firma- 
mento* šalis visas keturias ir žvaigždę spindinčios dau- 
sos. Pasisekimas buvo neapsakomas jos. Ji nė kiek dėlto 
nesumišo, pasiėmė Glodi, pabučiavo ir priedo sudavė kur 
pati ne kartą, maža būdama, gavo. 

Tų prievilų įkaitintas, vienas ilgšis kareivis, užmir- 
šęs, kas sakyta vado, strikt nušoko į griovį ir ėmė raity- 
ti kulnus prie jos. Ji žiūri, ką tas užgiedos. Mes nuosie- 
nos numetėm jai šluotą. Ji pagriebė ją ir drąsiai viens 
du trys, paukšt papaukšt ėmė skalbt (dėk! dėk! negailėk!) 
mergišiui šonus, tas pasisukinėjęs paspraudė uodegą ir 
nubėgo atgal nemitęs — gauskit būgnai ir trimitai! 
Abiem stovykloms leipstant juoku, užsitraukėm nugalė- 
toją su vaiku; ir aš, pasipūtęs kaip povas, traukiau kar- 
tu su kitais virvę, prie kurios kito galo kopė į viršų ma- 
no burzdulė, parodžiusi priešui viską, ką turi. 

„ Ginčijomės dar vieną savaitę. (Pasikalbėti visos 
dingstys geros.) Paėjo betgi gandas, jog artėja ponas de 
Neveras, ir ta aplinkybė mus pagaliau sutaikė. Taika at- 
S1ėl0, galima sakyti, nebrangiai: pažadėjome vezliečiams 

€Slmtinę iš būsimojo vynuogių derliaus. Bepigu žadėti, 

O Neturi, ką dar turėsi... Turėsi ar neturėsi, o tuo tarpu 


Šo vandens po tiltu nutekės, nemažai ir vyno mums į 
randį sukliukės. 


br angiausi 

Abi pusės likome vieni kitais patenkinti, o pat; 
savimi dar labiau, Bet, vos tik spėjom kiek apdžiūti, — 
užėjo naujas debesis. Pirmąją taikos naktį danguje p: 
sirodė ženklas. Dešimtą valandą jis išlindo išuž Sanber( 
kame lig tol slypėjo, ir, slinkdamas žvaigždžių pieva, i: 
sitiesė žalčiu į Sen Pjer diu Mono šoną. Žaltys pavirt 
paskiau kardu, kurio smaigalys liepsnojo kaip degla: 
leisdamas dūmų liežuvius. Kardo rankeną laikė ranks 
kurios visi penki pirštai baigėsi staugiančiomis galvo 
mis. Ant bevardžio piršto žmonės įžiūrėjo moterį si 
plevėsuojančiais vėjyje plaukais. Kardas prie rankeno 
turėjo vieną sprindį pločio, smaigalyje — maždaug pus: 
colio, o per vidurį — lygiai pustrečio colio. Spalvos ji: 
buvo purvinos, pamėlusios, atrodė kaip apibrinkusi žaiz 
da. Sužiurom į dangų išsižioję, užvertę galvas; buvo gir 
dėt, kaip dantys barška. Ir abi stovyklos spėliojo, katra. 
iš jų tas ženklaslemia bloga. Mes buvom tikri, kad jiems 
Bet vis tiek visi nušiurpom. Visi — taip, aš — ne. Aš ne. 
išsigandau. Turiu prisipažinti, jog nieko ir nemačiau, nes 
jau devintą valandą miegojau. Taip dariau, paklausęs 
kalendoriaus: jis rodė, kad ta diena geriausia vaistams 
imti, o aš, žinot, kur bebūčiau — jei kalendorius ką pa- 
taria, klausau iš karto; jis man kaip šventas raštas. 
Bet man tuos daiktus kiti apsakė, tai taip, kaip ir pats 
būčiau viską matęs. Todėl ir užrašau. 


Pasirašę taiką, priešai ir savi iškėlėm balių. O kad 
pasitaikė pusiaugavėnis, tai, pertraukę pasninką, kirtom 
išsijuosę. Išvadavimo švęsti suplaukė iš aplinkinių kai- 
mų aibės žmonių. Privežė baimes valgymų. Tai bent bu- 
vo diena! Visu apsaugos sienų ilgiu nutįso stalai. Pada- 
vė tris jaunus kaip stovi iškeptus šernus, prikimštus 
smulkiai sukapotų šernienos kogalvių ir garnio kepenų 
su prieskoniais; kvapnių, kadagio šakelėmis rūkytų 
kumpių; zuikienos ir kiaulienos paštetų, pritaisytų su 
česnakais bei laurų lapais; dešrelių ir žarnokų; lydekų 
ir sraigių; karvės skrandžio, tai yra juodojo ragu, nuo 
kurio vieno kvapo darosi smagu; veršių galvų, kurios 
tirpo ant liežuvio, vėžių, liepsningomis kupetomis suk- 
rautų ir taip pripipirintų, jog degino gerklę, ir prie jų, 
gomuriui raminti, salotų su Askalono svogūniukais ir 

actu, taip pat Lašapoto, Mandro ir Vofiju vynų — juos 
»rėm dideliais maukais; pagaliau desertui šviežio, grū- 
dėto, liežuvį ir gomurį vėsinančio rūgusio pieno ir bisk- 
vitų, kurių jei įdedi vieną į pilną stiklą gėrimo, tai jis 
pematant, kaip kempinė, jį visą sugeria. 
Kol ant stalo buvo kas pustyti, niekas nuo jo nė ne- 
krustelėjom. Garbė visagaliui, suteikusiam mums galios 
er tokį trumpą laiką sukrauti į savo skrandžio podėlį 
tiek butelių ir valgymų! Ypatingai gražus turnyras vy- 
ko tarp atsiskyrėlio Trumpaausio iš vezliškės švento Mar- 
tyno bažnyčios, kuris lydėjo jų žygyje vezliečius (tas di- 
dysis stebėtojas, sako, pirmas nustatęs, jog asilas nepa- 
zvengs, kol uodegos į viršų neužlenks) ir mūsų (nesa- 
kau — asilo) dono Enekeno, manančio apie savę, jog ka- 
daise turėjęs būti karpiu arba lydeka — toks šlykštus 
jam esąs vanduo, kurio, matyt, ankstesniajame gyvenime 
per daug prisigėręs. Žodžiu, kai nuo stalo kėlėmės, tai 
mes, vezliečiai ir klamsiečiai, pajutome vieni kitiems 
daug daugiau pagarbos, negu jos turėjome tik ką už jo 
sėdę, prie sriubos, — mat iš valgio pažinsi žmogų. Mėg- 
stu, kas mėgsta gerą daiktą, nes iš to matau, jog jis ge- 
ras burgundas. 

Galiausiai, mūsų santarvei sustiprinti, lyg tyčia ta- 

da, kada virškinom, ką suvalgę, pasirodė būriai, kuriuos 
ponas de Neveras siuntė mūsų ginti. Kvatojome susi- 
riesdami! Abi stovyklos labai mandagiai juos paprašė- 
me, kad jie sveiki keliautų namolio. Neveriečiai neišdrį- 
so prieštarauti ir nudūlino atgal, pabrukę uodegas, kaip 
avių į ganyklą varomi šunys. O mes glėbesčiavomės ir 
kalbėjome: 
„„ — Kur buvo mūsų protas muštis dėl gynėjų? Juk 
Jei nebūtų priešų, tai tie gynėjai, dievaži, patys prama- 
Nytų jų, kad tik turėtų nuo ko mus ginti! Ačiū labai! 
Dieve, gelbėk mus nuo išgelbėtojų! Mes išsigelbėsim pa- 
Lys! Jei mums, vargšėms avelėms, tereikėtų vilko bijoti, 
tai mes Jau kaip nors jo pasisaugotume. Bet kas mus ap- 
Saugos nuo piemens? 

BREVO KLEBONAS 


Balandžio pirmoji 


igi tik mūsų keliuose nebe- 
liko tų įkyrių svečių, nu- 
sprendžiau nieko nelaukęs eiti į 
Brevo kaimą savo bičiulio Sa- 
majo aplankyti. Jo likimu per 
daug nesirūpinau. Jis vyras ne. 
pėsčias — moka apsiginti! Bet 
vis tiek ramiau, kai toli gyve- 
nantį draugą pamatai savo aki. 
mis... O, be to, reikėjo ir kojas 
pralamdyti. 

Išėjau nepasisakęs ir drožiau 
švilpiniuodamas palei upę, besirąžančią miškuotų kal- 
vų papėdėje. Ant naujytėlaičių lapelių papsėjo lašiu- 
kai smulkaus palaimingo lietučio (pavasario ašarų), ku- 
ris čia kiek apstoja, čia vėl, žiūrėk, ko ramiausiai toliau 
dulksnoja. Kažkur aukštai medžiuose kniaukė įsimylėju- 
si voverė. Pievoje girgsėjo žąsys. Strazdai plyšojo. ,,Ti- 
tipiut!“ — sakė zyliukė. 

Kely sugalvojau užsukti į Dornesi pasiimti kito sa- 
vo draugo, notaro, pavarde Pajaras: mes, kaip ir gra- 
cijos“, tik trise sudarome komplektą. Užtikau jį konto- 
roje, rašinėjantį į aktų knygas, koks tą dieną buvo oras, 
ką naktį sapnavęs ir ką manąs apie politiką. Čia pat, gre- 
ta De Legibus, gulėjo atversta Pono Nostradamaus pra- 
našysčių knyga*. Kai visą gyvenimą tūnai užsikamšęs 
kambary, tai protas atsigriebdamas pasineša kartais į 
svajonių plynes ir atsiminimų tankynes, o kadangi, kita 
vertus, jis nepavaldo žemės sverto, tai ieško raštuose, 
kas langą jam į ateitį pravertų. Viskas, sako, esą išpra- 
našauta — gal ir taip, bet man, prisipažįstu, dar niekad 
nepavyko išskaityt Centurijose* ateities, kol ji neįvykus. 


"Apie įstatymus (Iot.). 

Išvydęs mane, mielasis Pajaras visas nušvito, o jo 
„amas, Nuo pamatų iki kraigo, suskambo mūsų balsų ai- 
du. Man visada smagu matyti tą kresną, raupuotą, pla- 
čiaskruostį, raudonnosį nedičkį žmogutį rauktais paakiais 
(akys — judrios, gudrios); jis atrodo piktas, nuolat bam. 
pa ant Žmonių, ant oro, bet širdy — linksmas, šaipus, o 
jau juokdarys — kur man iki jo! Smagiausias daiktas 
Pajarui — nutaisius rūsčią miną, leptelėti jums kokią 
baisiai dyką vietą. Negali atsižiūrėti, kai jis, rimtas, su 
buteliu vyno ant stalo, šaukiasi į Komą ir Momą“ ir 
užtraukia savo dainelę. Patenkintas apsilankymu, jis lai. 
kė mano rankas savo storose, nugrubusiose rankose, ku- 
rios betgi, kaip jis visas, buvo sukrios ir velniškai mik- 
lios, kada, pasiėmęs įnagį, ką brūžino ar pjaustė, knygą 
rišo ar staliaus darbą dirbo. Savo namuose jis viską pa- 
sidarė pats; ir nors viskas buvo ne per dailiausia, bet už- 
tat viskas savo darbo; o gražus ar negražus, kiekvienas 
jo pasidarytas daiktas kažkuo priminė jį patį. 

Kad neatprastų peikt, jis papeikė man šį bei tą, o 
aš, priešgina, pagyriau tą ir šį. Jis — daktaras Peikys, 
o aš — Gyrys: taip žaidžiam mudu, aš ir jis. Pajaras 
pabambėjo ant savo klientų, ir tikrai tieji ne per labai 
skuba skolų jam nešti: yra tokių, kurių jis laukia jau 
trisdešimt penkeri metai; ir nors atgauti skolą būtų jam 
ne pro šalį, jis per smarkiai skolininko nespaudžia. Kitas, 
kad ir moka, bet tik kai pasitaiko proga, ir ne kitaip, 
kaip natūra: krepšys kiaušinių, pora viščiukų, Toks jau 
Paprotys, ir būtų negražu, jei imtų zaunyt pinigų. Paja- 
Tas bamba, bet nesipriešina, ir aš manau, kad jais dėtas 
Pats jis ne kitoniškai skolas mokėtų. 

Laimė, to, ką turi, jam užtenka, o turi neblogai, ir tai, 

ą turi, veda vaisių. Ne kiek jam ir tereikia: senbernis, 
aPle moteris nesisuka, o valgyti ir gerti mūsuose Gamta 
2 ka ią apsčiai visko prikrauna antstalo. Vynuogynai, 

Arija) žuvų kūdros, triušidės — visur pilna skanėstų. 
ir L“ pinigų jam ištraukia knygos, kurias jei kam 
Lit Todo, tai tik iš tolo, į rankas neduoda (o jau pasko- 
patykį, neprašyk — negausi). Kita jo manija —žiūrėti iš 
išsiras (L gėdis toks!) į mėnulį pro neseniai iš Olandijos 
tokias kas žiūronus. Ant aukšto įsitaisė jis tarp kaminų 
Iš len "lugždančias, viršum stogo iškylančias užlas, tai 

aug T stebi, kaip sukasi dangaus skliautas. Nors ne per 
ą tesupranta, bet stengiasi dangaus keliuose 

išskaityti mūsų likimo raštus. Jis, beje, netiki, jog tai gali- 
mas daiktas, bet tikėti tuo nori. Ir čia man lengva jį sup- 
rasti: smagu žiūrėti juk pro langą, kai juda danguje 
švieselės, sakytum gatvėje mergelės: vaidenas nuotykiai, 
romanai ir intrigos, tikros ar netikros, o vis tiek žavin- 
gos kaip įdomios knygos. 

Mes ilgai ginčijomės dėl stebuklo — dėl to ugninio 
kalavijo, kuris, kraujuotas, aną trečiadienio naktį dan- 
guje švytravo. Kiekvienas aiškinom savaip tą ženklą ir 
kiekvienas, žinoma, už savo teisybę galvą guldėm. Bet 
galiausiai paaiškėjo, jog patys — nei jis, nei aš — to 
ženklo neregėjom. Mat tą vakarą lyg tyčia mano astro- 
logas užmigo prie žiūrono. Kai žinai, kad ne tu vienas 
buvai paikas, lengviau su tuomi susitaikai. Ir mes su ne- 
sėkme savą džiaugsmingai susitaikėm. 

Ir, pasileidę į kelionę, turėjome vienodą mintį — 
klebonui nieko apie tai neužsiminti. Ėjome stačiai, be ke- 
lio, stebėdami čia jaunutį metūgį, čia rausvuojančią krū- 
mo šakelę, čia paukštį, triūsiantį prie lizdo, čia danguj 
vanagą, sukantį ratą viršum lygumos. Juokėmės, prisi- 
minę puikią išdaigą, kurią kadaise iškrėtėm Samajui. Bu- 
vo taip. Ne vieną mėnesį Pajaras ir aš kruviną prakaitą 
liejom, kol uždarytą narvelyje strazdą išmokėm hugeno- 
tų giesmės. Paskui įleidom jį į klebono sodą. Ten jam, 
matyt, patiko, ir jis netruko pasidaryti viso kaimo stra- 
zdų mokytoju. Samajui šitie strazdų choralai trukdė 
skaityti brevijorių, jis žegnojosi, keikėsi, tarė velnią įsi- 
metus į jo sodą, kalbėjo egzortus; pagaliau taip įniršo, 
jog, pasislėpęs už langinės, ėmė šaudyti į piktąją dva- 
sią iš arkebuzos. Tačiau klebonas, matyt, ne visai tikė- 
jo, kad tai velnias, nes, nubildinęs tą strazdą, išsikepė 
Jį ir suvalgė. 


Taip besišnekučiuodami ir atėjom. 

Brevas atrodė sumigęs. Trobos prie kelio žiovavo 
atlapomis durimis pavasario saulei ir praeiviams tie- 
siai į akis. Nė vieno žmogiško veido, be berniūkščio pa- 
kaliuko palei griovį; jis ten vėsinosi ir leido savo plo- 
nytę srovę. Bet juo mudu su Pajaru, susiėmę už paran- 
kių ir šnekučiuodamiesi, artėjome šiaudais ir karvoliais 
nukrėstu keliu į miestelio vidurį, juo aiškiau buvo gir- 


38 


dėti kažkoks šurmulys, sakytum suerzintų bičių dūzgi- 
mas. Ir kai priėjome bažnyčios aikštę, radome ją pilną 
monių, kurie makaravo rankom, erzėjo, rėkavo. Tarp 
jų, klebonijos sodo praviruose varteliuose, visas raudo- 
nas iš pykčio, gerklėjo Samajis, rodydamas parapijie- 
žiams abu savo iškeltus kumščius. Stengėmės suprasti, 
kas čia atsitiko, bet girdėjome tik balsų maišatį: 

„Vikšrai, vikšreliai... Karkvabaliai... Pelės... Pasė- 
liai žūva... Cum spiritu tuo... ! 

Šamajis rėkė: 

— Ne! Ne! Neisiu! 

O minia: 

— Po plynių! Ar ne tu mūsų klebonas? Sakyk, tu 
ar ne tu? Jeigu tu mūsų klebonas, o tu esi mūsų klebo- 
nas, tai turi mums ir tarnauti. 

Vėl Šamajis: 

— Galvijai neraliuoti! Aš tarnauju dievui, ne 
jums... 

Žmonės dar labiau suklego. Norėdamas padaryti 
erzelynei galą, Šamajis užtrenkė vartelius prieš savo 
ganomųjų nosį; pro statinius pasimatė dar jo judančios 
rankos, kurių viena iš papratimo saldžiai šlakstė žmonių 
galvas laiminimų lietučiu, o antroji, iškilusi į viršų, 
traukė ant žemės prakeiksmų griaustinį. Dar karta, bet 
jau paskutinį, apvalus jo pilvas ir kampuotas veidas 
prasikišo iš klebonijos lango; neįstengęs žmonių perrėk- 
ti ir galutinai įsiutęs, Samajis parodė jiems nosį, ir kle- 
bonijos langinės bei durys aklinai užsidarė. Rėksniaš 
nuvargo; aikštė patuštėjo; mudu su Pajaru smukom 
praretėjusių žioplių užnugariais ir, pasiekę Šamajo du- 
r1s, pasibeldėm. 

Belstis teko ilgai. Užsispyrėlis durų nedarė. 

— Ei! Klebone! 

Veltui šaukėme abu (pakeitę balsus dėl juoko): 

— Kunige Šamaji, ar namie esi? 

— Eikit po velnių! Manęs nėra namie. 

Ir kadangi mudu spyrėmės: 

„  — Ko prikibot, kaip derva prie tekinio! Jei man, 
Sunkaros tokie, tuojau šalin nenuskuosit, tai taip pak- 
Tikštysių, jog Žžinosit! 


TT — RR 


! Su tavo dvasia (Iot.). 

Ir nedaug tetrūko, kad būtų išpyles mums ant spran- 
do savo puodą. Mes surikom: 

— Šamaji, jei pili, tai pilk vyną! 

Sulig tais žodžiais audra it per stebuklą nurimo. 
Raudonas kaip saulė išsilenkė pro langą nudžiugęs Sa- 
majo veidas: 

— Kad tu surūgtum! Tai jūs! Brenjonai! Pajarai! 
Kad kiek būčiau jus išmaudęs! Ak, juokdariai nematy- 
ti! Ko nepasisakėt iš karto? 

Kūlvirsčiom nusirito mūsų žmogelis laiptais žemyn. 

— Eikit, eikit į vidų! Būkite palaiminti! Duokit, 
pasibučiuosim! Ak, ir smagu gi, draugužiai, paregėti 
žmogišką veidą po visų tų šunbeždžionių! Ar matėt, ką 
jie čia išdarinėjo? Bet tegu daro, ką nori, aš neisiu. Lip- 
kit, lipkit, išgersim kokio skystimėlio! Sušilot turbūt. 
Jie reikalauja, kad eičiau į laukus su švenčiausiuoju! 
Tuoj gi lis! Gerąjį dievulį ir mane ligi paskutinio siū- 
lelio permerktų. Ar mes jų samdiniai kokie? Ar aš jiem 
bernas? Elgiasi su dievo tarnu kaip su kokiu pastumdė- 


liu! Paplavūnai! Mano darbas — jų sielas ganyti, o ne 
laukus jiem valyti? 
— Pala, pala! — tarėm mudu su Pajaru. — Ką tu 


čia giedi? Ant ko, po kelmų, taip pyksti? 

— Lipkit,, lipkit, — sako jis. — Aukštai bus geriau. 
Ir pirmiausia turime burną kiek praplauti. Dūstu, kva- 
po nebegaliu atgauti!.. Kaipjums patinka tas vynas! Ne- 
peiktinas, tiesa? Ar patikėsite, mieli bičiuliai, tie galvi- 
jai nori priversti mane, kad aš nuo velykų kasdien jiems 
laukų laiminimo pamaldas su procesijomis laikyčiau!.. 
Kodėl tada ne nuo trijų karalių iki Naujų metų? Ir visa 
tai dėl karkvabalių! 


— Karkvabalių? — nustebome mes. — Tau ne visi 
namie, Šamaji! Tu nušneki. 
— Nieko aš nenušnekų, — sušuko papykęs klebo- 


nas. — To betrūko, kad mane, jų beprotysčių auką, ap- 
šauktumėte bepročiu. 

— Tada kalbėk kaip žmogus, ramiai. 

— Jūs mane iš kantrybės išvarysite, — sako Ša- 
majis, įnirtingai šluostydamasis kaktą. — Kaip aš galiu 
ramiai kalbėti, jei tie žmonės tampo mus, mane ir vieš- 
pati dievą, viešpatį dievą ir mane, kiauras dienas, kad 
mes darytume, kas jiem kada ant seilės užeina!.. O ži- 
nokite (uf! uždusiu, neišturėsiu), jog tie pagonys, ku- 

riems amžinas gyvenimas rūpi kaip pernykštis sniegas 
ir kurie savo sielos lygiai taip nemazgoja, kaip ir savo 
kojų, reikalauja iš klebono, kad tas, jiems pamojus, duo- 
tų lietų arba giedrą. Privalau mat aš įsakinėti saulei, 
mėnuliui: ,„Mažumą šilumos, vandens, gana, gana, bus 
per daug, dabar truputį saulutės, bet švelnios, blausios, 
minkštutės, šilto vėjelio, ir tik jau jokių šalnų, dar už- 
pilk, viešpatie, lašelį ant mano vynuogių, stok, stok, ga- 
na, prišlapinai jau! Dabar vėl šiek tiek pašildyk!..“ Pa- 
siklausęs tų nenaudėlių, galėtum manyti, jog viešpats 
dievas nieko geresnio nenusitveria veikti, kaip tik, jų 
maldų  komanduojamas, vandens keliamąjį ratą sukti 
nelvginant asilas pakinkytas. Ir dar (gražiausia!) tarp 
"savęs nesutaria: vienam duok lietaus, kitas nori saulės. 
Ir kiekvienas šaukiasi savo šventojo! O šventųjų, aukš- 
tybėse, vienų vandens patronų yra trisdešimt septyni. 
Pirmuoju su ietimi rankoje eina šventasis Medardas, di- 
delis šlapintojas. Jam priešingų yra tik du: šventasis 
Raimundas ir šventasis Deodatas, kurie sklaido debesis. 
Bet jiedviem gelbsti šventasis Blažiejus — mat jis vaiko 
vėjus, Kristoforas, tas nusuka krušą pagal norą, Vale- 
rijonas, kur praneša audrą pro šoną, Aurelijonas, griau- 
stinio valdonas, ir Klaras, giedrą darąs. Nesutarimai 
danguje. Visi tie aukštūnai skiauterę kits kitam rodo. O 
šventosios Zuzana, Elena ir Skolastika tiesiog tąsosi už 
kuodų. Pats gerasis dievulis nebesusigaudo, kuris šven- 
tasis ką valdo. O jei nesusigaudo dievas, tai kaip susi- 
gaudys klebonas? Vargšas klebonas!.. Sprendžiu paga- 
liau ne aš. Mano reikalas mažas — perduoti maldas. O 
ką išklausyti, ko ne, žinos danguje. Užtat nieko ir nesa- 
kyčiau (nors tas stabmeldžiavimas man ir bjaurus... Sal- 
džiausias viešpatie Jėzau, nejaugi veltui mirei už mus?), 
Jei tie kūtvėlos neveltų manęs į dangaus ginčus. Bet 
kur tau!.. Jie žiūri į mane ir kryžių kaip į talismaną nuo 
gyvių, kurie apninka jų gėrį. Čia, žiūrėk, javus klo- 
Jime žiurkės kapoja. Procesija, egzortai, maldos į šven- 
tąjį Nikazijų. Gruodis, šalta, sniego aukščiau juostos — 
nNušalau strėnas... Paskiau užėjo vikšrai. Maldos į šven- 
tąją Gertrūdą, procesija. O kovo mėnuo: droblius, šla- 
plas sniegas, lietus kaip ledas — nušalau, užkimau, kos- 
Čiu iki šiol... Šiandien — karkvabaliai. Daryk vėl 
Procesiją! Vėl eik aplink jų daržus (saulė kepina kaip 
krosnis, tvenkiasi tiršti, melsvai juodi kaip dvėsleninės 

musės debesys, audrijasi — perkaisi, atšalsi ir sergi) — 
eik, vadinasi, ir giedok psalmę: „Ibi ceciderunt neteisybės 
kėlėjai, atgue išguiti sunt ir nebegalės stare...!“ Bet iš 
tikrųjų išguitas būčiau aš!.. „Ibi cecidit? Samajis Batis- 
tas, pravarde Dulcis, klebonas.“ Ne, ne, ne, ačiū labai! 
Man po:velėna neskubu. Geriausias pokštas ilgainiui nu- 
sibosta. Ar mano darbas, sakykite, valyti jų laukus nuo 
vikšrų? Jei karkvabaliai jiems trukdo, lai nusikarkva- 
balina patys, dykaduoniai tie! Padėk sau pats, padės ir 
dangus. Būtų per daug jau patogu, sunėrus rankas, sa- 
kinėti klebonui: ,„Padaryk tą, padaryk šitą!“ Aš darysiu, 
kas patinka dievui ir man. Gersiu. Jau geriu. Gerkit ir 
judu... O jie, jeigu nori, tegu siaučia kleboniją! Man tai 
nei šilta, nei šalta, ir aš prisiekiu, jog veikiau jiems nu- 
sibos aplink trobą stovinėt, negu man šitoje kėdėj sėdėt. 
Gerkim! 


Prisišniokštavęs nuo didelių grazžbylystės pastangų, 
pavargęs, Samajis išgėrė. Mes, kaip ir jis, pakėlėm vir- 
šum snapo stiklą ir pažiūrėjom pro jį į dangų ir į savo 
lemtį — ir tas, ir ta mums pasirodė rožinės spalvos. Ke- 
letą minučių viešpatavo tyla. Tik Pajaro liežuvis čeksė- 
jo ir storas Samajo kaklas kliuksėjo,. Mat klebonas gėrė 
užsiversdamas, o notaras — gurkšnodamas. Šamajis, 
skysčiui nutekėjus kur reikia, sakė atata ir kėlė akis į 
dangų. Pajaras apžiūrinėjo stiklą iš viršaus, iš apačios, 
prieš saulę ir pasauliui, siurbstė, kvepeno, gardžiavosi 
akimis ir nosimi ne mažiau kaip gomuriu. O aš mėga- 
vausi ir gėrimu, ir gėrikais; ir kai mačiau, kad jiems 
smagu, tai man dar smagiau darėsi: gert ir stebėti ge- 
riančius — tai malonumų pora, tai — karališkas gardė- 
sis. Ir aš nežiopsojau — stiklą greit ir žvaliai iki dug- 
no klojau. Ir taip visi trys žengėm koja į koją, atsilikė- 
lių nebuvo... O tačiau — kas galėjo manyti! Atsižvelgus 
į nugertą barą, pasirodė, jog, aplenkęs geru mauku mu- 
du su šeimininkų, pirmą vietą laimėjo, kas pamažu gur- 
kšėjo, — ponas Notaras. 


| A kritę neteisybės kėlėjai buvo išguiti ir nebegalės prisikel- 
Ling LOL, 
2 „Čia ilsisi“ (Iot.). 

Kai rūsio rasa maloniai suvilgino gūžį ir įsmagino 
kūną, dvasia pražydo, veidai taip pat. Rymojome prie 
atdaro lango apsalusiomis širdimis ir žiūrėjome žavė- 
damies į naują pavasarį laukuose, į saulę, žaidžiančią 
besiplunksnuojančių tuopų šakose, į klonio dauboje pa- 
sislėpusią Joną, kuri it jaunas įsižaidęs šuniukas duoda 
ten vingį po vingio; nuo jos krantų mūsų ausis siekė 
kultuvių, skalbėjų ir krykiančių ančių klegesys. Čia, 
kumštelėjęs į pašonę, Šamajis mums ir sako: 

— Kaip gera šitame krašte gyventi! Garbė aukš- 
čiausiajam, kad leido mums, visiems trims, jame užgim- 
ti! Ar gali būt kas mielesnio, linksmesnio, jaukesnio, 
skanesnio, riebesnio, sultingesnio ir grakštesnio! Džiau- 
gsmo ašaros iš akių ritas. Imtum, rodos, visą tą kraštą 
ir prarytum! | 

Mes pritariam smakru, bet jis staiga pasuko kalbą 
kita linkme: 

— Bet kam, po velnių, aukštybių viešpats sumanė 
priveisti tų galvijų šiame krašte? Kad teisingai padarė, 
tas aišku, nes jis žino, ką daro... reikia manyti. Turiu 
betgi prisipažinti, jog man būtų geriau patikę, jei jis bū- 
tų tą kartą suklydęs ir jei mano parapijiečiai būtų atsi- 
dūrę kokiame kitame pasvietyje, inkų ar turkų žemėje, 
vis tiek kur, kad tik kitur! 

Mes jam sakom: 

— Šamaji, jie visur vienodi. Ar tie, ar kiti, tas 
pats! Tai kam mainyti? 

— Vadinasi, — kalbėjo toliau Šamajis, — dievas 
sutvėrė tuos žmones ne kad aš juos, o kad jie mane iš- 
ganytų, atkankinę šioje žemėje už nuodėmes. Sutikite, 
brangūs bičiuliai, jog nėra bjauresnio amato už kaimo 
klebono, kuris lieja prakaitą, kaldamas šventąsias tie- 
sas i tų vargšų kvėšas makaules. Maitink nemaitinęs 
evangelijos syvais juos pačius, žindyk nežindeės katekiz- 
mu jų vaikus — tik mažumą peno, rodos, įdėjai, žiūrėk 
jau ir tas atgal išvarvėjęs. Tiems plačiarykliams reikia ru- 
pesnio mitalo. Jie žiaumoja sveikamarijas, vadaloja po 
burną litanijas, traukia, norėdami savo pačių bliovimą 
išgirsti, mišparus ir giesmes, bet nė vienas iš šventų žo- 
džių, kuriuos taria, jiems į vidų per slenkstį nepersirita. 
Širdis ir skrandis nesusilaukia, galima sakyti, nieko. Jie 
kaip ir buvę, stabmeldžiai lieka. Veltui keli amžiai rau- 
name su šaknimis iš lauko, upokšnių ir miškų visokias 
Jų dvasias ir fėjas, veltui gesiname, veltui pučiame dar, 

dar ir dar kartą taip, jog, rodos, žandai ir plaučiai plyš, 
visus jų pragariškus žiburius, idant patamsėjusioje vi- 
satos naktyje viena tikrojo dievo šviesa tešviestų, 
žemės dvasių, šlykščių prietarų, daiktų sielos išdildyti 
nepavyksta. Kur tik koks senas ąžuolo kelmas ar, saky- 
sim, juodas akmuo, — žiūrėk, ir tebetūnanti kokia nors 
velnio išpera. O tačiau kiek mes jų išlaužėm, išpjovėm, 
išgrūdom, išdeginom, išrovėm! Reikėtų apversti kiekvie- 
ną grumstą, kiekvieną akmenį, subedžioti visą Galijos 
žemę, Motiną mūsų, nebent tada išnaikintume nelabuo- 
sius, kurių joje knibždėte knibžda. Bet ir tas vargu 
bepadėtų, nes prakeiktoji prigimtis slidi kaip ungurys: 
jūs kertat jai kojas — atauga sparnai. Užmušto dievo 
vietoje atsiranda dešimt naujų. Tiems kapliams viskas — 
dievas, viskas — velnias. Jie tiki vilkatus, baltą žirgą 
begalvį, juodą vištą, didžiulį žmogišką žaltį, kaukus, 
antiną raganių. Tai pasakykite man, kad geri, kaip turi 
atrodyti tarp tų iš Nojaus laivo pasprukusių šleivakojų 
pabaisų romusis Marijos ir dievobaimingo dailidės sūnus! 

Pajaras atsakė: 

— Kūmai, „akis mato kito akį, tik savęs nemato“. 
Kad tavo parapijiečiams trūksta šulo, tai aišku. Bet ar 
tu geresnis už juos? Ne tau juos smerkti, klebone; tu juk 
ir pats darai, kaip jie. Kuo tavo šventieji pranašesni už jų 
kaukus ir fėjas? Negana, kad iš vieno dievo padarėte 
tris arba iš trijų vieną, negana, kad turite dievo motiną, 
jūs pasitelkėte dar į savo panteoną aibes dievukų su kel- 
nėmis ir sijonais, pakeisdami jais tuos, kuriuos sutriuš- 
kinot, ir vėl užpildėte nišas, kurias taip atsidėję tušti- 
not. Bet už senuosius, dievaži, dievukai šitie menkesni. 
Niekas nežino, iš kur jie atsiranda, tik mato, kad šliau- 
žia it sraigės iš visų kampų, šleivi, kreivi, menki, purvi- 
ni, nešvarūs, luoši, utėlėti, žaizduoti, kuproti; vienas 
laiko atkišęs kraujuojančią rankos bigę arba šlaunį su 
blizgančia opa; kitas koketiškai nešioja kapoklę, įvarytą 
jam į kuodą; tas žengia, pasibrukęs po pažasčia savo 
nukirstą galvą, anas, pilnas puikybės, krato savo odą, 
suėmęs ją pirštais kaip marškinius. Ir, toli neieškant, ką 
sakyti, klebone, apie tavo šventąjį, apie tą, kuris pir- 
mauja tavo bažnyčioje, apie Simoną Stulpininką: ketu- 
riasdešimt metų stovi stulpo viršūnėje ant vienos kojos 
kaip garnys? 

Šamajis pašokęs suriko: 

— Liaukis, gana! Dėl kitų šventųjų — kaip sau nori. 
Man niekas nepavedė jų ginti. Bet šitas, stabmeldy, yra 
manasis, aš gyvenu pas jį. Būk mandagus, bičiuli! 

— (Gerai (esu tavo svečias), tegu tas ilgablauzdis 
stovi sau ant vienos kojos. Bet pasakyk tu man, ką ma- 
nai apie tą abatą iš Korbinji, kuris sakosi turįs butely 
švenčiausios mergelės pieno; ir pasakyk man dar, kaip 
tau atrodo toksai ponas de Sermizelis, kuris kartą, ga- 
vęs greitąją, prasivalė vidurius šventintu vandeniu su 
relikvijų milteliais? 

— Aš manau, — tarė Šamajis, — kad ir tu, kuris 
tą viską išjuoki, jei tave gerai suimtų pakalys, padary- 
tumei galbūt, kaip jis. O dėl Korbinji abato, tai visi tie 
vienuoliai tikintiesiems nuo mūsų atmušti laikytų, kad 
įmanytų, savo krautuvėlėje archangelų pieno, angelų 
grietinės ir serafimų sviesto. Nekalbėk man apie tuos 
žmones. Vienuolis ir klebonas —tai šuo ir katė. 

— Vadinasi, klebone, tu netiki tomis relikvijomis? 

— Jų — netikiu, savomis — tikiu. Turiu švento- 
sios Dedervės petikaulį, kuris dederviniuotiesiems švari- 
na odą ir šlapimą. Turiu dar švento Pakulo kaktikaulį, 
kuris varo nelabąjį iš avinų pilvo... Nesišaipyk, nesišai- 
pyk, bambize! Tiesiai į akis juokiesi? Nieku, vadinasi, 
netiki? Turiu raštus. Nebent akli galėtų jais abejoti! 
Tuoj atnešiu! Pergamente surašyti. Su parašais. Matysi, 
matysi! Tikri! 

— Sėdėk, sėdėk... Ir duok ramybę savo raštams. Tu 
gi nė pats jais netiki, Šamaji, žiūrėk — tavo nosis kru- 
ta... Kaulas, ar šioks jis būtų, ar toks, ar iš vienur, ar 
iš kitur atsiradęs — vis tiek tėra kaulas, o tas, kas jį 
garbina — stabmeldys. Kiekvienam daiktui sava vieta: 
mirusiems — kapinės. Aš tikiu gyvaisiais, tikiu, kad da- 
bar vidurdienis, kad geriu, kad protauju visiškai gerai, 
kad žemė — nejudama žvaigždė, pasimetusi judamoj er- 
dvėj; tikiu Gi Kokiju“, ir, jei nori, iš atminties galiu per- 
sakyti tau nuo pradžios iki galo visą mūsų Nivernės pa- 
pročių rinkinį; tikiu taip pat knygomis, kuriose lašas 
po lašo nusėda žmogaus žinios ir patyrimas; o labiau- 
siai tikiu savo protu. Ir (savaime aišku) — šventuoju 
raštu. Nerasi nė vieno apdairaus ir protingo žmogaus, 
kuris juo abejotų. Ar dabar patenkintas, klebone? 

— Ne, nepatenkintas, — sušuko, nejuokais papy- 
kęs, mūsų Šamajis. — Ar tu kalvinas, eretikas, hugeno- 

tas, kur bumba bibliją panosėj, moko savo motiną baž- 
nyčią ir manosi (klastingas gyvačių lizdas) galįs apsieiti 
be kunigo? 

Dabar papyko jau Pajaras: neleisiąs, girdi, kad jį 
kas pravardžiuotų protestantu; jis — geras prancūzas 
ir ne blogesnis katalikas, bet taip pat ir sveikos nuo- 
vokos žmogus, kuriam netrūksta nei šulo galvoje, nei 
Jėgos kumštyje, kuris šviesą matąs be akinių, kvailį va- 
dinąs kvailiu, o Samąjį trigubu kvailiu vienam asmeny 
arba viengubu trijuose (galįs pats pasirinkti, kas jam 
geriau patinka) ir kuris, atiduodamas garbę dievui, ger- 
biąs kartu ir savo protą, nes protas esąs didžiausiojo 
šviesulio gražiausias spindulys. 


Čia juodu nutilo, išgėrė, užsikvempė niurzgėdami 
ir raukydamies ant stalo ir atsuko kits kitam nugarą. 
Aš pratrūkau juokais. Tada jiem toptelėjo, jog aš dar 
savo nuomonės nepasakęs, ir aš pats tik tą akimirką tai 
sumečiau. Mat iki tol visą laiką stebėjau juos, klausiau- 
si atsidėjęs jų kalbos, gėrėjausi ginču, mėgdžiojau susi- 
kirtėlius akimis ir veidu, kartojau patyliukais jų žo- 
džius, judindamas be garso lūpas it triušis, raitantis ko- 
pūstą. Dabar abu įnirtę ginčininkai pareikalavo iš manęs 
pasisakyti, katro pusę palaikau. Aš atsakiau: 

— Ir vieno, ir antro, ir daugelio kitų. Ar mažai 
mėgėjų pasiginčyti? Juo daugiau apuokų, juo daugiau 
juoko, o kur daugiau juoko, ten daugiau ir išminties... 
Mieli draugužiai, kai jūs norite sužinoti, kiek kokio labo 
turite, tai surašote popieriuje skaičius į stulpelį ir su- 
dedate. Kodėl jums nesudėt į krūvą ir visų savo fanta- 
zijų? Gal sudėjus išriedėtų tiesa? Mat jei į tiesą tiesiai 
ranką tiesit, jūs jos niekad nepaliesit. Vienu kokiu aiš- 
kinimu, vaikučiai, pasaulio neišaiškinsit: bet kuris aiš- 
kinimas tik vieną kuria klausimo pusę teišgvildo. Aš — 
už visus jūsų dievus, pagoniškus ir krikščioniškus, ir 
priedo dar — už dievą protą. 

Sulig tais žodžiais abu vienu balsu išvadino mane 
įtūžę pironininku* ir bedieviu. 

— Bedievis!.. Ko jums reikia? Ko iš manęs norit? 
Jūsų dievas ar jūsų dievai, jūsų įstatymas ar jūsų įsta- 
tymai nori ateiti pas mane? Prašom! Priimu! Priimu vi- 

sus, esu svetingas. Gerasis dievulis man labai patinka, o 
jo šventieji dar labiau. Aš juos myliu, gerbiu, pajuokauju 
truputį, ir jie (geručiai) neatsisako ateit su manim pabūti. 
Bet man, jei jau kalbėti atvirai, vieno dievo, prisipažįstu, 
per mažai. Nieko nepadarysi — esu smaiiūgas, o čia... lie- 
piat laikytis dietos. Aš turiu savo šventuosius, šventąsias, 
turiu fėjų, turiu dvasių — oro, žemės, medžių, vandenų; 
tikiu protu, tikiu ir bepročiais, kurie regi tiesą; tikiu 
raganiais. Man patinka mintis, pagal kurią žemė, paka- 
binta erdvėje, švytuoja tarp debesų, ir mane ima noras 
pačiupinėti, išardyti, išardžius vėl sudėlioti stebuklin- 
gząją visatos laikrodžio mašineriją. Bet tai anaiptol ne- 
reiškia, kad nemėgčiau klausytis dangaus svirplių, aps- 
kritaakių žvaigždžių, ar prisitykojęs stebėti mėnulyje 
žinoma, už tvarką. Na ką gi, tvarka geras daiktas. Bet 
dykai jos niekas neduoda, už ją reikia mokėti. Tvar- 
ka — tai nedaryti, ko nori, ir daryti, ko nenori. Tvar- 
ka — tai išdurti vieną akį, kad geriau matytų kita. 
Tvarka — tai iškirsti medžius ir po tiesumui per mišką 
nutiesti plačius kelius. Tas patogu, patogu... Bet — 
dievuli, kaip ogu!! Esu senosios Galijos vai- 
kas: daug vadų, daug įstatymų, visi — broliai, ir kiek- 
vienas kas sau. Tikėk, jei nori, ir leisk man, jei aš noriu, 
netikėti arba tikėti. Gerbk protą. O svarbiausia, draugu- 
ži, neliesk dievų. Jų yra begalė, jų pilna visur, aukštai, 
žemai, viršum galvos, po kojom; pasaulis jų pritvinkęs 
kaip tešmuo pieno. Aš juos visus godoju. Ir sutinku, 
kad dar daugiau jų būtų. Bet atimti šiukštu nebandyki- 
te iš manęs nė vieno ir neprikalbinėkite, kad pats kurio 
atsisakyčiau, nebent atsirastų šelmis, kuris per daug 
mane už nosies vedžiotų. 


Pajarui su klebonu pagailo manęs, jie klausė, kaip 
aš tokioje maišatyje susirandąs kelią. 

— Susirandu puikiausiai, — atsakiau. — Visi ta- 
keliai man gerai žinomi, ir vaikštau jais kaip po savo 
kiemą. Kada pasinešu vienas Šamu giria į Vezlė, tai, 
manote, reikalingas man vieškelis? Nueinu ir pareinu 
užsimerkęs, brakonierių pėdomis, o jei ir pareinu pasku- 
tinis, tai užtat su pilnu krepšiu. Viskas jame savo vie- 
toje, viskas kaip reikiant sudėta ir viskas sužymėta. Ge- 
rasis dievulis bažnyčioje, šventieji koplyčioje, fėjos pak- 
riaušyje, protas pakaušyje. Ir visi labai gerai sutaria: 

kiekvienas turi savo porą, savo darbą, savo pastogę. 
Ir — jokio despoto ant savo galvos: lygu Berno ponai“ 
su savo konfederatais, jie sudaro sąjunginius kantonus. 
Vieni — silpnesni, kiti — stipresni. Bet tuo per daug 
nepasikliauk! Kartais ir silpnieji praverčia prieš stip- 
riuosius. Žinoma, gerasis dievulis stipresnis už fėjas. O 
vis dėlto jam tenka paisyti ir jų. Dievulis vienas nėra stip- 
resnis už visus kitus, kartu paimtus. Nerasi tokio stip- 
raus, kad nebeatsirastų stipresnio, kuris jį suraito. Rai- 
tes kitus, žiūrėk, ir pats suraitytas. Che che... Tegu kas 
sako, ką nori, o to didžiausiojo viešpats niekas nėra dar 
matęs. Jis yra labai toli, labai aukštai, gelmių gelmėse, 
aukštybių aukštybėse. Nelyginant jo didenybė mūsų 
karalius. Pažįstam (ir net per gerai) karaliaus atstovus, 
valdytojus, vietininkus. Tačiau pats jis tūno savo Luvre. 
Dabarties dievulis, tas, į kurį kreipiam savo maldas, yra, 
sakytum, kaip ponas de Končinis*... Gerai, gerai, neba- 
kink manęs, Samaji! Kad nepyktum, pasakysiu: kaip mū- 
sų gerasis Nevero kunigaikštis. Tegu dangus jį laimina! 
Aš jį gerbiu ir myliu. Bet prieš Luvro valdovą jis tyli 
kaip mėmė, ir gerai daro. Taip tesie! 

— "Taip tesie! — pakartojo Pajaras. — Bet ne taip 
vra. Anaiptol, deja! „Kai nėra šeimininko, pažįsti sam- 
dininką.“ Mirus mūsų Henrikui* ir karalystei patekus į 
rankas, kurioms labiau pritiktų verpstė, princai žaidžia 
verpstele ir verpėjėle. „Princų juokai patinka tik tiems, 
kas juos krečia.“ Šitie sukčiai išgaudys žuvis iš didžio- 
sios kūdros — iššluos auksą iš iždo ir būsimąsias per- 
gales iš Arsenalo skrynių, kurias saugo ponas de Siuli*. 
Ak, kad atsirastų atmonininkas, kuris, nusukęs galvą, 
ištrauktų jiems iš gerklės jų prarytą auksą. 

Apie tai prišnekėjome daugiau, negu būtų protin- 
ga užrašyti: mat paėmę šitą gaidą, dainavom jau visi 
kaip vienas. Atlikome keletą variacijų apie sijonuotus 
princus, šliurėtus šventeivas, tuklius prelatus bei dyka- 
duonius vienuolius. Ir turiu pasakyti, jog gražiausius ir 
šauniausius gabalus improvizavo čia Šamajis. Ir toliau 
mūsų trio traukė jau visai į taktą: vienu balsu dantinė- 
jome meilinguosius, po jų — tulžinguosius, paskiau ap- 
simetėlius, toliau įvairaus plauko fanatikus, šiaudinius 
dievočius, hugenotus, bukapročius ir ypačiai tuos bepro- 
čius, kurie rimbu ar net kardu taikstosi žmonėms įvary- 
ti dievo meilę. Gerasis dievulis ne asilų varovas, kad 

lazda kreiptų mus į gerą kelią. Kas nori savo sielą pra- 
žudyti, tepražudai! Nejaugi reikia jį dėl to ir gyvą dar 
kankinti ir deginti? Duokite, dėl dievo meilės, žmonėms 
šventą ramybę! Lai kiekvienas mūsų Prancūzijoje gyve- 
na pats ir netrukdo artimui gyventi! Didžiausias bedie- 
vis taip pat krikščionis, nes dievas juk mirė už visus 
žmones. O, be to, jei iš arčiau pažiūrėsi, blogiausias ir 
geriausias, abu vieno galo; jie kaip lašas į lašą į kits 
kitą panašūs, o puikybė ir žiaurybė nepritinka niekam. 

Paskiau, nuvargę nuo kalbų, dainavom; pirmiausia 
trimis balsais užtraukėm himną Bakchui, tam vieninte- 
liam dievui, dėl kurio nei aš, nei Pajaras, nei klebonas 
nesiginčijom. Šamajis apreiškė garsiai, jog jam šitas die- 
vas labiau patinkąs už tuosius, apie kuriuos savo pamo- 
ksluose posmuoją visi tie Liuterio ir Kalvino padermės 
vienuoliai bei vambros. Bakchas — tai dievas, kurį gali 
pripažinti ir gerbti, tai gero, tikrai prancūziško... ką sa- 
kau prancūziško?.. — krikščioniško, brangieji broliai, 
kelmo dievas: juk ar nevaizduojamas kartais Jėzus kai 
kuriuose senuose paveiksluose kaip Bakchas, spaudžian- 
tis kojomis vynuoges? Gerkime tad, bičiuliai, už savo 
atpirkėją, už savo krikščionišką Bakchą, už tą šypsantį 
Jėzų, kurio skaistus purpurinis kraujas teka mūsų šlai- 
tuose, įkvėpindamas vynuoges, liežuvius ir sielas ir įpūs- 
damas mūsų giedrajai Prancūzijai su jos sveiku protu ir 
sveiku krauju savo švelnios, žmoniškos, gera linkinčios, 
grakščiai pašaipios dvasios! 


Šitoje kalbos vietoje, mums kaip tik susidaužus už 
linksmą ir sveiką prancūzų protą, kuris pašiepią viską, 
kas išeina iš krašto („Išminčius sėdasi į tarpą“... todėl 
dažnai pasitaiko, kad ant žemės sėdyne pataiko), pasigir- 
do baisus užtrenkiamų durų bilsmas, sunkūs žingsniai 
laiptuose, alsus dusulingas šniokštavimas ir „Jėzau, Ma- 
rija, Juozapai šventas!“ Supratome, kad tuojau į kam- 
barį įgrius klebono šeimininkė ponia Eloiza, arba tiesiog 
„Klebonė“, kaip dažniausiai vadino ją žmonės. Pūškuo- 
dama ir prijuostės kerte savo platų veidą šluostydama, 
jinai išbeldė: 

— Oi, oi, gelbėkite, klebone! 

— Na, kas ten atsitiko, kvaiša tu? — nekantriai 
paklausė Šamajis. 

— Ateina! Ateina! Jie! Jie! 

— Kas? Vikšrai, kurių procesijos sliūkinėja lau- 
kais? Aš gi tau sakiau, kad tu man daugiau neužsimin- 
tum apie tuos pagonis, mūsų parapijonis! 

— Jie jums grasina. 

— Spjaut man į jų grasinimus. Ką jie padarys? 
Apskųs vyskupui? Tegu! Nebijau. 

— Ak klebone, įei tik tiek!.. 

— Tai kas gi daugiau? Sakyk! 

— Jie sugužėjo pas tą ilgšį Piką, daro kabalisti- 
nius ženklus, agzortus, kaip sakoma, ir gieda. ,,„Lėkit, 
pelės, vabalai, lėkit iš laukų į klebono sodą ir į rūsį pa- 
ragaut jo atsargų!“ 

Sulig tais žodžiais klebonas pašoko: 

— Ak nenaudėliai! Savo vabalus į mano sodą! Ir į 
rūsį... Jie mane žudo. Bet ko žmonės ir neprasimano... 
Ak viešpatie! Sventasis Simonai, ateik į pagalbą savo 
klebonui! 

Bandėme jį raminti, kvatojome. 

— Juokitės, juokitės! — rėkė Šamajis. — Jeigu 
jums taip būtų, nesijuoktumėt, gudročiai. Na, tiesą sa- 
kant, jūsų kailyje juokčiaus gal ir aš: jums gi kas!.. Bet 
baisiai norėčiau matyti, kaip jūs patys atrodytumėte, 
gavę žinią, jog turite ruošti stalą, rūsį, butą... Ir kam?.. 
Karkvabaliam... Šlykštynėm... Ir dar pelėm!.. Brrr... 
šiurpas ima! Nors galvą į sieną mušk! 

— Na, dabar jau!.. Esi klebonas. Ko tau bijot? 
Atsikerėk! Tu gi dešimt kartų daugiau išmanai už savo 
parapijiečius! Esi galingesnis už juos! 

— Ė, geriau neprasidėti... Tas ilgšis Pikas velnių 
priėdęs... Ak draugužiai, draugužiai! Kokia naujiena! 
Plėšikai nematyti! Taip buvo malonu, ramu! Ak, nieko 
nėra tvirto pasauly! Dievas vienas tėra didis. Nieko ne- 
padarysi! Įkliuvau. Jie laiko mane savo rankose... Bėk 
greit, Eloiza, gerute, ir pasakyk jiems, kad liautųsi... Ei- 
nu, einu... Reikia! Ak, niekšai! Na, pala, ateis mano ei- 
lė, kai gulės mirties patale... O kol kas (Fiat voluntas!..!) 
viršus jų!.. Turiu išgerti šitą taurę. Išgersiu. Ne tokias 
gėriau! 

Samajis atsistojo Mes paklausėme: 

— Kurgi brauki? 

— Į kryžiaus karą, — atsakė jis. — Prieš karkva- 
balius. 


| Tebūnie valia (/ot.). 


IV 


BASTŪNAS, ARBA VIENA 
PAVASARIO DIENA 


Balandis 


iedra balandžio dienele, liekna 
pavasario dukra, liesute žavia- 
ake skaistuole, matau tavo 
smulkias krūteles žydint ant 
abrikoso šakos, ant baltos ša- 
kos, kurios pumpurus, smailius 
ir rausvuojančius, gaivaus ryto 
saulė už lango mano sode my- 
luoja. Gražumėlis rytmečio! Ko- 
kia laimė, pagalvojus, kad tavo 
akys matys, kad jos jau mato 
šitą dieną! Keliuosi, miklinu 
senas rankas, kuriose jaučiu gerą nuovargį nuo įnirtingo 
darbo. Paskutines dvi savaites mano pameistriai ir aš, no- 
rėdami atsigriebti už priverstinę dykystę, skraidinom 
skiedras į lubas ir obliais medį vertėm pragysti. Mūsų 
darbo alkis yra, deja, rajesnis už klientų apetitą. Nie- 
kas nieko neperka, o juoba niekas neskuba mokėti už pa- 
darytą darbą: piniginės visų kaip iššluotos; kapšų dug- 
ne kraujo neliko nė lašo, bet užtat rankose ir laukuose 
jo yra gana; žemė — gera, toji, iš kurios esu nukrės- 
tas, ir toji, kurioje gyvenu (tai ta pati). „,„Ara, ora et Ia- 
bora'. Būsi karaliui į porą...“ Jie visi karaliai, klamsie- 
čiai, yra arba bus, taip, tikėkit manimi, nes šiandie iš 
pat ryto girdžiu: šniokščia malūnų mentės, girgžda kal- 
vių dumplės, skamba ant priekalo kūjų šokis, kapoja 
kaulus ant lentos kapoklės, prunkščia gerdami arkliai 
prie lovio, dainuoją kurpiai, plakdami plaktukais, barš- 
ka ratai kelyje, tarška klumpės gatvėje, pliaukši bota- 


— 


V Ark, melskis ir darbuokis (/0t.) 

gai, šnekasi susitikę praeiviai — girdžiu balsus, varpus, 
alsavimą miesto, kuris atsidėjęs dirba. „„Pater noster, 
mes minkome panem nostrum guotidianum!', kad lauk- 
dami, kol gausim prašomos, nestigtume savos...“ O auk- 
štybėse — žydro pavasario gražus dangus; vėjas vaiko 
baltus debesis, nešioja saulės šilumą ir oro vėsą. Saky- 
tum... jaunystė grįžta! Ji grįžta, atplasnoja iš laiko to- 
lybės į mano senos širdies paskarį kregždės lizdo iš nau- 
jo krauti. Širdis laukia jos... Kaip mes ją, tą sugrįžusią 
jaunystę, tą šauniąją nebuvėlę mylim! Daug labiau, 
daug geriau negu kadaise pirmąją dieną... 

Ir čia mano ausį pasiekia: vėtrungė ant stogo džer- 
ška ir maniškė senė kažkam (gal man) kažką šaižiai 
sako. (Aš neklausau.) Bet jaunystė išsigandusi dingo. 
Kad ją kur, tą vėtrungę!.. Jinai lipa įsiutusi žemyn (ne 
vėtrungė — senė) savo amžinos melodijos man į ausį 
būgnyti: 

— Ką čia veiki, rankas susibrukęs, tinginy prakei- 
ktas? Ko spoksai, išsižiojęs kaip daržinė, į debesis? Dan- 
gaus paukščius išgąsdinsi. Ko lauki? Manai gal, keptas 
vyturys ar kregždės ašara į žiomenis įkris? O aš plū- 
kiuosi, pūškuoju, neriuos iš kailio, prakaituoju, traukiu 
jungą kaip senas arklys, kad galėtų sau žvingauti šitas 
kumelys!.. Trauk, trauk, silpna moterie, tokia tavo da- 
lia!.. Bet ne, ne! Aukščiausiasis nesakė, jog visas vargas 
mums, o kad Adomas galės šlaistytis kur užsimanęs, 
rankas už nugaros susimetęs. Tegu ir jis sužino, kas po 
kam, tegu pakenčia nuobodulį. Jei būtų kitaip, jei jis, 
tas šunkara, tik ūžtų ir zyliotų, galėtumei žmogus kad 
kokios dievo malone suabejoti. Laimė, čia esu aš, įvyk- 
dysiu jo šventą valią. Ar nesiliausi tu juoktis? Eik prie 
darbo, jei nenori šeimos badu išmarinti!.. Na, tik pažiū- 
rėkit, jam sakai, o jis nė iš vietos! Ar ilgai dar lauksi? 

Saldžiai nusišypsau ir tariu: 

— Einu, einu, gražute. Būtų nuodėmė tokį puikų 
ryta sėdėt namie. 

Aš grįžtu į dirbtuvę ir šaukiu pameistriams: 
| — Man reikia, vaikinai, gabalo, medžio, kad būtų 
lankstus, minkštas ir stamantrus. Eisiu pas Riu pažiū- 
rėt, gal jis kokią gražią storą lentą sandėly turės. Op, 
Kanja, Robinė, einam, išsirinksim. 


i Tėve mūsu... Kasdieninę mūsų duoną (Iot.). 


Ša 
HD 


Išeinam visi trys, O mano senė laido gerklę. Aš sa- 
kau: 

— Čiulbėk, čiulbėk toliau! 

Bet šis patarimas nebuvo nė reikalingas. Kokia mu- 
zikėlė! Aš švilpiu, kad jos melodija ryškiau išsiskirtų. 
Gerulis Kanja sako: 

— Ė, šeimininkėle, galėtum pamanyt, kad mes ka- 
žin kur išvažiuojam. O iš tikro gi po ketvirčio valandos 
būsim vėl namie. 

— Ką gali žinot su tokiu valkata, — atsiliepė se- 
nė. 


Laikrodis kaip tik mušė devynias. Ėjome į Betlie- 
jų — kelias netolimas. Bet ant Bevrono tilto mažumą 
sustojam (reikia gi paklausti žmonių, ar gerai gyvuoja), 
pasisveikinam 3u Fetiu, Gadenu ir Trenkė, pravarde Ža- 
nu Gražuoliu, kurie pradeda savo dieną tuo, kad atsisė- 
dę ant užtvankos, žiūri, ar sklandžiai teka vanduo. Šne- 
kam valandėlę apie lietų ir giedrą. Paskui padoriai sa- 
vo keliu toliau drožiam. Žmogus turi sąžinę, eini tiesiai, 
kur reikia, nesikalbi su nieku (teisybė, kad daugiau ke- 
ly nieko ir nesutikom). Tik (širdžiai mielas gamtos gro- 
žis) gėriesi dangumi, jaunais pavasario ūgiais, obelimi, 
šaudo, stabteli aptart, iš kur pučia vėjas... 

Pysiaukelėje prisimenu, jog šiandie nepabučiavau 
dar savo Glodi. Sakau: 

— Jūs eikit, o aš dar į vieną vietą užsukt turiu, 
susitiksim pas Riu. 

Man ateinant, Martina, mano duktė, mazgojo savo 
krautuvę, vandens negailėdama ir tarškėdama, tarškė- 
dama, tarškėdama be perstojo su vienu, su kitu, su vy- 
ru, su vaikais, su parankiniu, su Glodi ir priedo dar su 
keliomis kūmutėmis, su kuriomis plyšo juokais, nenus- 
todama tarškėti, tarškėti, tarškėti. Baigusi — ne tarškė- 
ti, o mazgoti — išėjo pro duris ir šliūkštelėjo atsivėdė- 
jusi kibirą į gatvę. Aš buvau kaip tik keli žingsniai nuo 
durų stabtelėjęs ja geriau pasigrožėti (smagu akims ir 
širdžiai į tokį tvarinį žiūrėti) ir pusę kibiro gavau sau 
tiesiai į blauzdas. Jai iš to tik daugiau juoko, kvatoju ir 
aš, labiau už ją pačią. Ak, ir šauni ta Galijos gražuolė, 

kuri man taip juokias į akis: juodi plaukai krenta ant 
kaktos, antakiai — tankūs tankučiai, akys dega, lūpos 
dar labiau. Kaklas plikas, rankos nuogos, sijonas aukš- 
tai pakaišytas. Ji sako man: 

— Kad tu ir pataikai! Ar bent visą kibirą gavai? 

Aš atsakau: | 

— Nedaug tetrūko, bet vandens nebijau, jei tik 
niekas neverčia jo gerti. 

— Eikš į vidų, Nojau, šlapiom nuo tvano kojom! 
Eikš, eikš, Nojau vynuogininke. 

Įeinu, matau Glodi, trumpu sijonuku, sėdi prisitai- 
kiusi po prekystaliu. 

— Labutis, kepėjuke. 

-— Kertu iš ko nori, — sako Martina, — jog žinau, 
kas tave taip anksti išvijo iš namų. 

— Kirsk drąsiai, priežastį žinai, nes krūtį jos žin- 
dai. 

— Motina? 

— O kas daugiau? 

— Ir bailiai gi tie vyrai! 

Lyg tyčia tą akimirką įėjęs Florimonas pamanė, 
kad tie žodžiai skirti jam. Susiraukė nepatenkintas. Aš 
sakau žentui: 

— "Tai man. Nesijaudink, sūnau! 


— Abiem, abiem, — pataiso mane Martina, — ne- 
būk, tėve, toks godus. 
Florimonas neatsileidžia; jis — tikras miesčionis, 


nepakenčia juoko, vis mano, kad iš jo; užtat, kai mato 
mus abu, Martiną ir mane, pastato ausis ir įtaria akimi 
seka kiekvieną žodį, išeinantį mums iš burnos, kuri juo- 
kiasi. Ak, mes vargšeliai! Kokių tik šelmysčių nepris- 
kiria mums! 

Aš sakau, nė kiek negudraudamas: 

— Ką čia juokus kreti, Martina, aš gi žinau, jog 
galva namuose — Florimonas, jis ne taip, kaip aš, jis 
nesiduoda, kad jam ant sprando jodinėtų. O ir jo Flori- 
monienė — švelni, paklusni, tyli, nerodo savo valios, da- 
ro, ką jai liepia. Gera duktė, į mane nusidavusi, o aš vi- 
sada buvau drovus, klusnus, kaip pelė po šluota. 

— Ar ilgai dar tu čia šaipysies iš žmonių? — sako 
Martina, kuri atsiklaupusi pradėjo vėl smagiai šveisti 
(ė, kad šveičiu, tai šveičiu) langų rėmus ir stiklus. 

Ir šitaip dirbdami (ji dirbo, aš žiūrėjau), mudu ta- 
randavome be galo, be krašto. Kai Martinos judesių, 
kalbos, gyvybės ir jėgos buvo sklidina krautuvė, užpa- 
kalinėje kertėje lindėjo Florimonas — baisiai rimtas, su- 
rūgęs, nepatenkintas. Jam visada nejauku mūsų draugė- 
je: riebesnis žodis jį sukrečia, laisvesnis juokas išgąs- 
dina; jis nesupranta, jog žmogus gali juoktis vien to- 
dėl, kad sveikas. Florimonas — mažiukas, blankutis, lie- 
sutis, paniuręs; mėgsta viskuo skųstis, nemato nieko 
gero — be abejo, todėl, jog mato tik save. Apsimuturia- 
vęs rankšluosčiu viščiuko kaklą, jis kažko nerimavo, var- 
tė akis į dešinę ir į kairę. Pagaliau tarė: 

— Čia žmogus esi visų vėjų pagairėje, kaip ant ko- 
kio bokšto. Langai atlapi. 

Martina, nenutraukdama darbo, atitarė: 


— Še tai tau! O man tvanku. 


Keletą minučių FPlorimonas dar pakentėjo... (Pūtė, 
teisybę sakant, vėsokas vėjas...) Ir perpykęs išėjo. Pritū- 
pusi šelmė pakėlė galvą ir smagiai, pašaipiai, bet nepik- 
tai pasakė: 

— Prie duonkepio sušils. 

Aš viliūgiškai paklausiau, ar ji dar gerai tebesuta- 
rianti su savo kepėju. Ji, žinoma, nepasakė, kad ne. Už- 
sispyrėlė! Gali ją į gabalus kapoti, ji vis tiek neprisipa- 
žins suklydusi. 

— O kodėl, — sako ji, — aš turėčiau su juo nesu- 
tarti? Jis kaip tik pagal mano skonį. 

— Taip, taip... Valgyti galima, teisybė. Tą pyragą. 
Bet tokiai burnai, kaip tavo, jis tik apsilaižyt. 

— Ką turi, — sako ji, — tuo ir džiaukis. 

— Šventi žodžiai. Bet vis dėlto, jei to pyrago vie- 
toj būčiau aš, tai rūpesčio, prisipažįstu, būtų man ne- 
maž. 

— Kodėl? Jam nėra ko bijoti: duoto žodžio aš lai- 
kausi sąžiningai. Tik laikytis turi ir jis! Nes jeigu, 
bjaurybė, mane kada apgautų, tai ir dienos neprireiktų, 
kad jam ragai ant kaktos išaugtų. Jis tai žino. Kiekvie- 
nam savas labas. Jo — jam. Mano — man. Taigi, lai ir 
atlieka savo pareigą. 

— Visą savo pareigą. 

— O kaipgis!.. Tegu tik pamėgintų išsisukinėti, pa- 
matytų ko nematė! 

— Ir pasiutėlė gi iš tavęs! Esu tikras, jog ne kas 
kitas, o tu suniekinai suopį, kai jis atnešė dangaus įsa- 
kymą. 


— Suopių pažįstu ne vieną, — sako ji, — tik be 
plunksnų. Apie kurį tu kalbi? 
— Ar nėžinai, — tariu, — pasakos apie suopį, ku- 


rį kūmutės siuntė sykį pas dangaus tėvą prašyti, kad 
vaikučiai, lig tik gimę, galėtų jau bėgioti. Gerasis die- 
vulis atsakęs: ,,„Sutinku. (Jis mandagus su damomis.) 
Tik mainais prašysiu savo mielas parapijietes, kad jos 
iš savo pusės laikytųsi šios mažutės sąlygos — po pata- 
lais, naktį ar dieną, moterys, merginos ir mergėsės tu- 
rės miegot nuo šiolei vienos“. Suopis, po sparnu pasib- 
rukęs, ištikimai parnešė įsakymą siuntėjoms; manęs tą 
dieną namie nebuvo, bet girdėjau: kai pasiuntinys grį- 
žes, tai kūmutės jam vos kailio neišdyžę. 

Martina liovėsi trynus ką trynė, papliupo, atsisė- 
dus ant kulnų, juoktis, o paskiau stumtelėjo mane ir už- 
riko: 

— Senas patarška! Skrabi, kurki, taranduoji kaip 
plepės košė. Eik man iš akių, niektauza, eik! Kam tu ti- 
kęs, sakyk! Tik žmonėms laiką gaišinti! Na, važiuok, va- 
žiuok sau iš čia! Pasiimk ir tą šuniuką beuodegį, kur 
man po kojų painiojasi, savo Glodi, taip, taip, ją ką tik 
išvarė iš kepyklos už tai, be abejo, jog kišo letenas į teš- 
lą (dar, matai, nosis tebėra tešlota). Skic, škic, kerėplos, 
marš abu iš namų, duokit man darbą dirbt, o jei ne, pa- 
imsiu šluotą... 

Ji mus išvijo lauk. Mudu išėjome labai patenkinti 
ir kartu nucipenom pas Riu. Bet pakeliui stabtelėjom 
kiek Jonos pakrantėje. Paspoksojom, kaip meškerioja. 
Davėm savo patarimų. Ir baisiai džiaugėmės, jei kokį sy- 
kį pasinėrė plūdė arba iš žalio veidrodžio blykstelėjo 
aukšlė. Tačiau Glodi, matydama, kaip sliekas ant kab- 
liuko raitosi iš juoko, tarė man susiraukusi: 

— Tėvuk, jam skauda, jį tuoj suvalgys. 

— Ė, mažyte, — sakau, — taip ir bus. Tam, kurį 
valgo, malonumas menkas. Nereikia apie tai galvoti. Gal- 
vok geriau apie tą, kas valgys, apie gražią žuvį. Ji sa- 
kys: ,„Ajajai, kaip skanu!“ 

— O jeigu tave kas valgytų, tėvuk! 

— Na ką gi, pasakyčiau taippat: „Koks aš skanus! 
Laimingas šelmis, sekasi jam, padaužai, kad mane val- 

go!“ Ar dabar, vaikeliuk, matai, kaip tavo seneliui vis- 
kas gerai? Ar valgai tu, ar valgo tave, mokėk tik daly- 
ką tvarkyt galvoje. Burgundas viskuo patenkintas. 

Taip šnekučiuodamies, nė nepamatėme, kaip atsidū- 
rėm pas Riu (nebuvo dar vienuoliktos). Kanja ir Robi- 
nė laukė manęs, bet kantriai išsitiesę pakriaušėje; Binė, 
kuris dėl visa ko turėjo pasiėmęs meškerę, erzino gru- 
Žes. 

Įėjau į sandėlį. Ligi tik pakliūvu į gražių, sugul- 
dytų ir nutaisytų nuogutėlių medžių tarpą ir ligi tik 
skanus pjuvenų kvapas patrina man nosį — baigta: 
laikas ir vanduo gali sau ramiai tekėti. Myluoju, glostau 
šonus medžiams be galo. Medis man mielesnis už mote- 
rį. Mat kiekvienas turime savo silpnybę. Tai kas, kad aš 
iš anksto žinau, kurio medžio man reikia ir kurį paimsiu. 
Jei būčiau Turkų šalyje ir pamatyčiau savo mylimąja 
turguje tarp pulko gražių nuogų merginų, tai, manote, 
iš meilės savajai nebegalėčiau pro šalį eidamas pasigė- 
rėti kitų gražnomis? Ne toks aš kvailas! Ne tam dievas 
davė man akis, godžias grožio, kad išvydęs užsimerk- 
čiau! Ne, mano akys atlapos kaip daržinės durys. Vis- 
kas pro jas įeina, niekas nežūva. Ir kaip aš, senas gud- 
reiva, pro buklių patelių odą jų geidulius, vylius ir kla- 
stingas mintis skaityti moku, taip lygiai pro medžių 
gumbuotą arba glotnią žievę gebu įžvelgti slypinčią vi- 
duje dvasią, kuri turės išriedėti, jei aš panūsiu ją perė- 
ti, 

Laukdamas, kol panūsiu, nekantrusis Kanja (tas 
ryja viską, kaip šuo muilą; tik mes, seniai, temokame 
gardžiuotis) plėšo iš tolo gerklę su sielininkais, kurie 
trainiojasi anapus Jonos arba stovinėja ant Bejano tilto. 
Mat nors paukščiai abiejuose priemiesčiuose ir ne tie pa- 
tys, bet jų papročiai vienodi — tupėti kiaurą dieną kaip 
prisvilus ant tilto krašto ir, burnai pradžiūvus, eit į 
smuklę jos pavilgyti. Bevrono ir Betliejaus sūnūs kalba, 
kaip visada, dygiai vieni kitus pajuokdami. Judėjos po- 
nai pravardžiuoja mus juodnugariais, Burgundijos srai- 
gėmis, mėšlavabaliais. O mes, geru už gerą atsilyginda- 
mi, vadinam juos varlėmis ir lydekžiauniais... Sakau 
„mes“, nes ir aš, girdėdamas jų litanijas, neiškenčiu ne- 
pasakęs savo Ora pro nobis!' Iš mandagumo. Kai tavo 


Melskis už mus! (Iof.) 

kas kalbina, turi atsakyti. Taip mums padoriai besisvai- 
dant šauniais žodžiais, varpas dienovidžio angelą skam- 
binti ima. Šokte pašokau iš nustebimo... E-ė, Laike, ma- 
tyt, prakiuro tavo smėlio saikas!.. Ir tuoj prašau mūsų 
geruosius sielininkus padėti mano pameistriams Kanja 
ir Robinė, pirmiausia, pakrauti pirkinį į vežimėlį, .o, an- 
tra, nudardenti jį į Bevroną. Sielininkai šūkaloja: 

— Turi tu šuns akis, velne Brenjonai! 

Šūkaloja, bet daro. Šiaip ar taip, jie mėgsta mane. 

Grįžtame pastriuokomis. Stovėdami krautuvėlių 
tarpduriuos, žmonės į mus žiūri ir gėrisi, kad mes tokie 
uolūs. Bet, kai mano kinkinys, užvažiavęs ant Bevrono 
tilto, tris žvirblius (Fetiu, Gadeną, Trenkė) pamato išti- 
kimai į tekantį vandenį tebespoksančius, tai visų kojos 
sustojo ir liežuviai presto! užgiedojo. Anie koneveikė 
šiuos, kam šie kažką daro. Šieji koneveikė anuos, kam 
jie nieko nedaro. Ir abi pusės nuo pradžios iki galo visą 
repertuarą išvaro. Atsisėdęs ant akmens, laukiu, kas iš 
jų ką pranoks, kad žinočiau, kam prizą skirti. Tik stai- 
ga pažįstamas balsas suvirpina man ausį: 

— Valkata! Parsiradai! Pasakysi man dabar, ką 
nuo devintos ryto iki šiol tarp Bevrono ir Bejano veikei! 
Tinginy! Tikra prapultis su tokiu! Kada dar būtum grį- 
žęs, jei nebūčiau tavęs čia nutvėrus? Name niekše! Pie- 
tūs sudegė. 

Aš sakau: 

— Prizas — tau. Vyručiai, ar jūs stengsitės, ar ne- 
sistengsit, ir kad skardžiausi būtų jūsų balsai, prieš 
ją jūs esate maži vaikai. 

Mano pagyrimas kelia ją į dar didesnę puikybę. Ji 
mus palepina nauja melodija. Mes rėkiam: 

— Bravo! O dabar namo. Eik pirma. Aš iš paskos. 


Pati nužingsniavo namo su Glodi už rankos ir abiem 
pameistriais iš užpakalio. Klusniai, bet be skubos buvau 
bepėdinąs ir aš, kai iš aukštutinio miesto pasiekė mano 
ausį linksmas balsų klegesys, trimitai ir džiaugsminga 
švento Martyno varpų sutartinė; šuns uoslumu pajutau 


! Greitai (ital.). 

ore naują spektaklį. Vestuvės! Tuokiasi ponas d Amazi 
ir Lukrecija de Šanpo, duoklių ir mokesčių rinkėjo duktė. 

Kas norėjo pamatyti iškilmę, pasipustę padus nu- 
kirtome per kits kitą į viršų — į pilies aikštę. Galite 
būti tikri, jog ne paskutinis buvau ir aš. Juk tokia lai- 
mė ne kasdien pasitaiko. Tik Trenkė, Gadenas ir Fetiu 
nesiteikė atlupti užpakalių nuo upės kranto: priemies- 
čio žmonėms, girdi, nepritinką akis išdegus lėkti bokšto 
ponų lankyti. Išdidumas — reikalingas, ir savimeilė — 
gražus daiktas,ką irbekalbėt. Bet aukoti jiems linksmy- 
bę — ačiū labai. Tai būtų panašu į meilę to klebono, 
kuris, kai mane mažą plakė, „plaku, kad myliu“ — sakė. 

Nors trisdešimt šešių pakopų laiptus, kur skyrė ma- 
ne nuo švento Martyno, užlėkiau vienu gaistu, aikštę pa- 
siekiau (kokia nelaimė!) po laiko — vestuvininkai buvo 
jau suėję į bažnyčią. Nieko nepadarysi, teko laukti, kol 
išeis. Bet tie nelemti kunigai niekad negali atsiklausyti 
savo giedojimo. Kad nestovėčiau dykas, vargais negalais, 
mandagiai minkydamas minkštus dūblius ir mėsingus 
pusrutulius, įsismelkiau į bobinčių, bet toliau taip mane 
surėmė, jog kūnų pataluose pasijutau kaip pūkuose. Kad 
ne šventa vieta, būčiau, prisipažįstu, gal net ka ir nuo- 
dėmingo pamanęs. Tačiau reikia būti rimtam, yra vieta 
ir laikas visam kam, ir, jei taip jau išeina, aš galiu būti 
rimtas kaip asilas. Tačiau kartais pasitaiko, jog ir sveti- 
mu kailiu apsigobusiam asilui išsikiša ausies galas ar- 
ba jis subliauna. Taip atsitiko ir šį sykį, nes kai aš, die- 
vobaimingai susikaupęs ir išsižiojęs, kad geriau matytų- 
si, sekiau džiaugsmingą nekaltos Lukrecijos atnašavimą 
ponui d'Amazi, keturi medžiokliniai ragai, pritardami 
apeigai, papūtė medžiotojų tušą — tikrai papūtė, pri- 
siekiu šventu Hubertu; betrūko kurtų, ir daug kas tą 
trūkumą labai gailavo. Prarijau juoką, bet, žinoma, ne- 
susilaikiau ir aš nepašvilpęs (tyliai tyliai) to paties tu- 
šo. Tačiau kai priėjo lemtingoji akimirka, kada, smal- 
saus klebono klausiama, jaunoji atsakė „taip“ ir pasipū- 
te žandai smagiai sutrimitavo grobį, aš nebeišlaikęs su- 
rikau: 

— Halali! 

Kad sujuks, sujuks žmonės! Bet tuoj maršalka pasi- 
nešė susiraukęs į mūsų šoną. Aš susigūžiau ir užnuga- 
riais išsinėšinau iš bažnyčios. 


* Tradicinis medžiotojų šūksnis sumedžiojus elnią. 

Atsidūriau vėl aikštėje. Kompanijos čia netrūko. 
Tai buvo visi, kaip ir aš, žmonės garbingi, gebantys aki- 
mis regėti, ausimis tikėti ir į galvą dėtis, ką turėjo nut- 
vėrusios kitų akys, liežuviu pasakoti, ką nebūtinai pa- 
tys matė. Aišku, jog nestovėjau susičiaupęs ir aš... Gra- 
žiai meluoti galima ir ne iš tolo atėjus. Laikas tuo būdu, 
bent man, praėjo labai greit, ir šit, vargonams gaudžiant, 
plačiai atsidarė didžiosios durys. Pasirodė medžiotojai. 
Pirmas, užrietęs kuodą, žengė d' Amazi, laikydamas už 
"parankės sumedžiotą elnę, manieringai vartančią savo 
gražias akis į dešinę ir į kairę... Ė, gerai, kad ne man 
reikės saugoti šį dailų kūdikį! Paprakaituos, kas i šį 
pradalgį stojo. Na ką gi, imi gyvulį, imk ir ragus... 

Bet daugiau nei medžiotojų, nei rikės, nei varovo, 
nei laimikio aš nebemačiau, ir negalėčiau net pasakyti 
(tuo nepasigirsi...), kaip apsidariusi buvo jaunoji ir ko- 
kia spalva švietė didiko drabužiai. Mat kaip tik tą aki- 
mirką mūsų protą ir dėmesį patraukė rimtas klausimas: 
kuria tvarka ir kas po ko eis iš bažnyčios. Dar traukda- 


mi į bažnyčią, — pasakojo žmonės (ak, kaip gaila, kad 
pats nemačiau), — kaštelionijos teisėjas — jis ir proku- 
roras — ir ponas seniūnas — jis ir meras — susirėmę 


tarpdury kaip du ožiai. Meras, kadangi storesnis ir stip- 
resnis, tada įsiveržęs pirmas. Labai magėjo pamatyti, 
katras dabar išeis pirmas ir katras pirmas parodys nosį 
dievo namų prieangyje. Kirtom lažybų. Tačiau su vestu- 
vių eisena pasidarė kaip su perkirsta gyvate: galva slin- 
ko į priekį, o kūnas atitrūko. Pagaliau, priėję arčiau 
prie bažnyčios durų, pamatėme viduje, iš abiejų angos 
pusių, po įsiutusį žvėrį, kurie kits kitam trukdė išeiti. 
Kadangi šventoje vietoje nedrįso rėkauti, tai vienas ir 
kitas judino nosį, lūpas, vartė akis, rietė sprandą, rau- 
kė kaktą, šniokštė, pūtė žandus, ir vis — be jokio garso. 
Mes plyšome juokais, susiėmę šonus, ir, lažindamies bei 
kvatodami, stojome irgi kas už ką. Kur vyresni žmo- 
nės — už teisėją, mūsų valdovo kunigaikščio atstovą 
(kas nori, kad jį gerbtų patį, reikalauja gerbt ir kitus); 
jaunieji gaidžiai — už merą, mūsų laisvių gynėją. Aš, 
kaip visados, buvau už tą, katras antram geriau šonus 
atvanos, Ir kurstėme kiekvienas savo pusę: 

— Na, na, spausk, pons Grasė! Kirsk jam į skiau- 
terę, pons Peto! Taip, taip, užkimšk jam vambrą! Smar- 
kiau, smarkiau, oplia, op, kuziuk!.. 


C() 


Bet tie kuinai tik šiepė kits kitam iš siuto nasrus, o 
už krūtų nesiėmė, bijojo, matyt, savo puošnius drabu- 
žius sudarkyt. Taip dedantis, ginčas grėsė pasidaryti am- 
žinas (nes negi pritrūks jie kvapo), tik čia nebeiškentė 
klebonas, kuriam rūpėjo pietūs. Jis tarė: 

— Mielieji vaikučiai, dievulis girdi, valgis laukia... 
Kad ir kas būtų, niekad nereikia versti valgio laukti ir 
niekad nereikia rodyti viešpačiui jo šventovėje savo py- 
kčio. Skalbinius skalbkime namie... 

Jei jis ir ne taip sakė (mat aš nieko negirdėjau), tai 
tokia, be abejo, turėjo būti jo žodžių mintis, nes mačiau, 
kaip jis paėmė galiausiai vieną ir kitą savo didelėmis 
rankomis už pakarpos ir sustūmė į krūvą, kad pasibu- 
čiuotų ir susitaikytų. Tada jie iš bažnyčios išėjo, bet 
gretimais, o tarp jų, it tarp dviejų kolonų, pūpsojo pil- 
vas klebono. Taip, kur buvo vienas, pasidarė trys ponai. 
Kai ponai ginčijasi, žmonės nepralaimi. 


Jie visi praėjo pro mus ir grįžo į pilį gerai pelnytų 
pietų valgyti, o mes, kvailiai, stoviniavome aikštėje ap- 
link puodą, kurio neregėjom, sakytum jo kvapais būti 
sotūs tikėjomės. Kad smagiau būtų, ėmiau teirautis, ka 
gi ponai pietums turi šiandie pasitiekę. Smaližių pasiro- 
dė trys — garbusis Tripė, Boldekenas ir jūsų nuolanku- 
sis Brenjonas; girdėdami vardijant valgius, mes žvalgė- 
mės, šypsojomės ir alkūnėmis baksnojomės. Tas patieka- 
las, sakėme, geras, kitas galėjo būti šaunesnis, jei būtų 
pasitarę su prityrusiais, kaip mes, žmonėmis, bet nei 
gramatinių klaidų, nei šiaip jau nuodėmių mirštamų ne- 
pastebėjome, ir, apskritai imant, pietūs buvo visiškai 
žmoniški. Išgirdę minint kiškienos ragu su svogūnais ir 
vynu, visi trys pasakėme savo receptus, o tie, kurie mū- 
sų kalbos klausėsi, pridėjo dar ir po savo dvylekį. Net- 
rukus betgi kilo tikras ginčas (šitie klausimai labai 
opūs — šaltai, be širdies juos svarstyti gali tik blogas 
žmogus). Labiausiai susikibo dvi damos — Perinė ir Ža- 
kotė, garsios mieste banketų rengėjos, kurios varžėsi 
savo tarpe. Kiekviena turi savo partiją, ir kiekviena par- 
tija stengiasi užtemdyti prie stalo kitą partiją. Tai — 
gražūs turnyrai. Kad ir kaip mėgstu šaunius ginčus, 

klausytis kalbų apie tai, ką kiti ypatingo padarę, nega- 
liu, jei pats negaunu veikti, — tas mane baisiai vargina. 
Kita vertus, nesu iš tų, kurie gali ilgai misti savo min- 
ties syvais ir šešėliais tų lėkščių, iš kurių patys nevalgo. 
Užtat labai apsidžiaugiau, kai Tripė (jis, vargšas, matyt, 
irgi kentė!) tarė man: | 

— Kas per daug kalba apie valgius, Brenjonai, tas 
man panašus į meilužį, kuris per daug šneka apie meilę. 
Aš daugiau nebegaliu! Gana! Tiesiog keipstu, liepsnoju, 
"'kamuojuos, viduriai gruzda! Eime, kūmai, užliesim ko 
nors ant jų truputį; apmarinsim kirminą, kad negraužtų 
pilvo. 

— Su kirminu susidorosim, — atsakau aš. — Ti- 
kėk manimi, Susirgęs alkiu, anot to senovės išminčiaus, 
gydykis valgiu. 

Mudu nuėjome į Prancūzijos ir Dofino herbais pasi- 
dabinusį viešbutį, Didžiosios gatvės kertėje, nes eiti na- 
mo, kada jau buvo apie trečią, nė vienas nemanėm: tiek 
Tripė, tiek aš namie tokiu laiku galėjome tikėtis rasti 
tik šaltą sriubą ir kunkuliuojančią pačią. 

Buvo turgaus diena, salė — sausakimša žmonių. 
Bet jei, sėdėdamas plačiai už stalo, vienas valgai pato- 
giau, tai, gerų draugų iš visų pusių suspaustas, valgai 
smagiau: viskas, vadinasi, yra visada labai gerai. 

Tripė ir aš liovėmės kurį laiką kalbėję, nebent 
in petto!, tai yra širdimi ir žiaunomis, su tokia rausvu- 
te virta kiaulienėle, minkštute minkštute, burnoje tirps- 
tančia, kopūstų darniai palydima. Ant jos pylėm raudo- 
no vyno akims pagrynint, nes, kaip sako mūsų sėniai, 
valgyti ir negerti — aklybėje tverti. Akių šviesą atgavęs 
ir gerklę praskalavęs, galėjau vėl pradėti žmones ir gy- 
venimą stebėti, kurie, kai esi sotus, atrodo kur kas ge- 
riau. 

Šalimais, už kito stalo, sėdėjo gretimo pašalio kle- 
bonas, o priešais jį sena kaimietė, toji meilinosi jam — 
lankstėsi, čiulbėjo, traukė galvą į pečius, suko ją į šalį, 
saldžiai saldžiai, kaip per išpažintį, kėlė savo akis į jį. 
Klebonas, taip pat kaip per išpažintį, klausėsi jos sker- 
somis ir, nors negirdėjo, ka ji sako, kai tik ji lenkėsi jam, 
jis mandagiai lenkėsi jai, nepraleisdamas, tiesa, nei kąs- 
nio, nei gurkšnio, ir tarytum sakydamas: ,„Gerai, gerai, 


' Sirdyje (ital ). 

dukra, absolvo te!. Visos tavo nuodėmės atleistos. Nes 
dievas yra geras. Aš papietavau gerai. Ir šitą kraujinė 
dešra labai gera“. 

Kiek tolėliau mūsų notaras Pjeras Delavo vaišino 
kitą notarą ir kalbėjo apie vertybes ir dorybes, apie pi- 
nigus ir kontraktus, apie respubliką... romėnų, žinoma 
(mat jis — respublikonas knyginis; gyvenime — atsar- 
gus miesčionis, geras karaliaus tarnas). 

Paskui gilumoje mano bastūnės akys užtiko Pereną, 
virėją iš Korvol I' Orgejė, su mėlyna, kietai prikrakmoly- 
ta palaidina; kai jo ir mano akys susitiko, jis džiugiai 
suriko „hė!“, atsistojo ir pašaukė mane pavarde. (Galė- 
čiau galvą guldyti, kad jis pamatė mane tuoj, kai tik aš 
įėjau, bet, gudreiva, tylėjo, mat skolingas man už dvi 
riešutmedžio indaujas, kurias jau dveji metai, kaip jam 
išdrožinėjau.) Jis priėjo prie manęs ir prinešė taurę vy- 
no: 

— Iš visos širdies, iš visos širdies sveikinu jus... 

„Pasiūlė ir antrą: 

— Ant antros kojos, kad nešlubuotume... 


„„Pakvietė prie savo stalo. Manė, kad aš, būdamas 
pavalgęs, sakysiu: ne. Bet aš jį pričiupau, nes pasakiau: 
gerai. Bent tiek už skolą būsiu atsigriebęs. 

Pradėjau tad šlamšti iš naujo, bet jau ramiau, be 
skubos, be baimės likti alkanas. Prasti pietautojai, grei- 
tabrazdžiai, kurie kaip gyvuliai kemša, kad tik būtų so- 
tūs, po truputį išsiskirstė; liko vien garbingi, pagyvenę, 
talentingi valgovai, kurie supranta, kas šaunu, gražu 
ir gera, ir kuriems geras patiekalas yra tas pats, ką ge- 
ras darbas. Durys stovėjo atdaros, į vidų ėjo oras, saulė 
ir trys juodos vištelės, kurios tiesė nelanksčius kaklus, 
ketindamos baksnoti po stalu trupinius ir seno miegan- 
čio šuns letenas; girdėjai, kaip gatvėje čiauška moterys, 
šūkčioja stiklius, rėkia prekijas: ,„Kam žuvies, kam žu- 
vies, geros žuvies!“ ir riaumoja asilas it liūtas. Buvo 
matyti, kaip dulkėtoje aikštėje nejudėdami guli du bal- 
ti, į vežėčias pajungti jaučiai; palenkę kojas po savo 
gražiai tviskančiais šonais, jie romiai atrajojo seilėtais 
snukiais. Balandžiai ant stogo įsauliui burkavo. Pats bu- 
vau netoli to; manau, kad visi mes būtume ėmę murkti, 


—————————— 


! Atleidžiu tau (/0t.). 
2 Sena liaudinė užgėrimo formulė. (Autoriaus pastaba.) 

jei tik kas nugarą būtų paglostęs, — taip gerai jautė- 
mės. 

Kalba susimezga visų su visais, stalų su stalais, visi 
vieningi, visi draugai, visi broliai — klebonas, virėjas, 
notaras vienas, notaras antras, šeimininkė saldžiu vardu 
(Bučkė; vardas žada, o jos žadinys — ne sapne radinys!). 
Bet: vietoj tupėsi — neprisišnekėsi; ėjau tad nuo stalo 
prie stalo, sėdau čia prie vienų, čia prie kitų. Kalbėjo- 
'mės apie politiką. Mat jei nori laimės su kotu, tai ne pro 
šalį, kai pavalgai, blogus laikus pavainoti. Tad visi mū- 
sų valgovai dejavo, ir kiekvienas už du: kas skurdu, kas 
sustojimu darbų, kas visa ko brangumu; Prancūzija esą 
smurgsta, tauta išsigimsta; skundėsi tais, kas ją gano, 
vadino juos intriganais. Bet atsargiai. Neminėdami nei 
pavardės, nei vardo. Mat didelių ponų ir ausys didelės — 
niekad nežinai, ar pro durų plyšį jų galiukas kur neky- 
ši. Tačiau teisybė, būdama gera burgundė, tūno ant sta- 
tinės dugno, ir mūsiškiai po truputį pradėjo įsismaginę 
šūkauti prieš tuos iš mūsų valdovų, kurie buvo toliau- 
sia. Italams drožė vieningiausiai, ypačiai Končiniui, tam, 
girdi, utėlei, kurį karalienė, Florencijos išputėlė, atsive- 
žusi savo sijonuose. Jei užtinkat du šunis, dorojančius 
jūsų kepsnį, ir jei vienas jų savas, kitas svetimas, tai 
savą nuvarot, o svetimam galą padarot, Gindamas tei- 
sybę, aš, priešgina, sakau, kad bausti privalu ne vieną 
šunį, o abu, kad, pasiklausęs žmonių kalbos, galėtum pa- 
manyt, jog mes Prancūzijoje sergame viena tik ta liga — 
itališkąja, o kad iš tikro, garbėdie, nestingam ir savų — 
nei sukčių, nei ligų. Įtai visi sutartinai pareiškė, jog vie- 
nas suktas italas apsukąs daugiau, nei trys mūsų suk- 
čiai, o trys dori italai neverti, girdi, nė trečios dalies vie- 
no doro prancūzo. Aš atsakiau, jog kur begyventų žmo- 
nės, padermė jų vienoda, galvijas visur lieka galvijas, o 
geras visur yra geras, jog gerą žmogų, kokio jis krašto 
bebūtų, smagu sueit ir pas save pavadint ir jog, kai 
toks pasitaiko, kviečiu jį prie stalo, kad ir italą. Čia visi 
užsipuolė mane — šaipėsi, vaipėsi, sakėsi žiną, žiną ma- 
no skonį, vadino mane senu kvailiu, Brenjonu burzduliu, 
plevėsa, klajokliu, vieškelių brūžikliu... Tiesa, jog ka- 
dais brūžinau žemę ne juokais. Kai mūsų gerasis kuni- 
gaikštis, dabartiniojo tėvas, išsiuntė mane į Mantuja ir 
Albisolą pasimokyt emalės bei fajanso darbų ir kitokių 
dailių amatų, kurie nuo tol prigijo mūsų krašte, aš ne- 

tausojau nei savo padų, nei viešųjų kelių. Visą mielą ke- 
lelį nuo mūsų šventojo Martyno iki Mantujos šventojo 
Andrejaus, lazdą pasiėmęs, savosiomis nuėjau. Smagu 
minkyti pasauliui šonus kojom ir matyt, kaip žemė. po 
tavim boluoja... Bet per daug apie tai negalvokim — 
dar pradėsiu iš naujo, kad kokios... Jie iš manęs juokia- 
si! Ė! Aš — Galijos sūnus, sūnus tų, kurie plėšė pasaulį. 
„O ką tu, velne, prisiplėšei? — klausia mane ir kikena. — 
Ką tu namo parsinešei?“—,,Tą, ką ir jie. Pilnas akis. Kiše- 
nes tuščias, teisybė. Bet kimšte prikimštą galvą.“ ...Ir 
kaip gera gi, viešpatie, matyti, girdėti, skanaut, prisi- 
minti. Viską matyt ir viską žinot — negalima, tas aišku, 
bet —bent tiek, kiek galima! Esu kaip kempinė, kur žin- 
da vandenyną. Arba, tikriau sakant, esu žemės syvų 
nors sprok prisisiurbusi, išsirpusi, pilvota kekė. Tai vy- 
nelio būtų išspaudus! Bet nėra kvailių — gersiu jį pats! 
Nes jūs jį laikote perniek. Na ką gi, juo geriau man! Ne- 
sispirsiu. Kadaise norėjau su jumis pasidalinti susirink- 
tais laimės trupiniais, atsiminimais iš šviesių kraštų. 
Bet mūsų žmonės nesmalsūs, jiems nebent rūpi, ką daro 
kaimynas ar ypačiai kaimynė. Visa kita — per toli, kad 
galėtum tikėti. Jei taip nori, eik, žiūrėk,-o aš tiek pat 
pamatau ir savam Klamsi. „„Ar čia, ar čia, tas pats; pa- 
buvę Romoj, grįžta dar blogesni...“ Na ir puiku! Šnekė- 
kit sau į sveikatą. Duodu valią. Jei jums neįdomu, tai 
tegu, ką mačiau, lieka mano akių dugne. Kam daryti 
žmones laimingus, jeigu jie nenori. Tegu verčiau būsiu 
laimingas su jais pagal jų būdą, o paskui vienas pagal 
savo būdą. Dvi laimės — tai ne viena. 

Ir aš piešiu sau pasalomis Delavo šnerves ir klebo- 
ną, kuris kalbėdamas rankomis kaip sparnais plasnoja, 
klausausi jų šnekesio ir traukiu su jais jų dainą, kurią 
gerai moku: „Smagu, vyruti, klamsiečiu būti!“ Aš ma- 
nau, kurgi ne. Klamsi — geras miestas. Miestas, kuris 
mane pagimdė, negali būti blogas. Žmogiškas augalas 
tarpsta čia vešlus ir laisvas, nedygus, nepiktas, nebent 
liežuviu, kurį laikom gerai išgaląstą. Bet, nors ir apkal- 
bam savo artimą, kuris atsimoka tuo pat, skriaust jo 
neskriaudžiam, mylim jį paskui dar labiau ir blogo jam 
nė per plauką nepadarom. Delavo primena mums (ir mes 
visi tuo didžiuojamės, net ir klebonas), kaip mūsų Niver- 
nė išlaikė ramią, ironišką poziciją tada, kada visas kraš- 
tas iš galvos ėjo, primena, kaip mūsų seniūnas Ragonas 

atsisakė dėtis su gizininkais, lygininkais, eretikais, ka- 
talikais, su Roma, su Ženeva, su visais tais pasiutusiais 
šunimis ir plėšrūnais, ir kaip pati Baltramiejaus naktis* 
plovėsi pas mus savo kruvinas rankas. Susispietę aplink 
kunigaikštį, mes sudarėm sveiko proto salą, į kurią lū- 
žo bangos... Velionis kunigaikštis Liudvikas ir amžinatil- 
sį karalius Henrikas — apie juos negali be graudulio nė 
kalbėti! Kaip mes vieni kitus mylėjom! Jie buvo sutverti 
mums, mes buvome sutverti jiems. Jie turėjo, žinoma, 
ydų, kaip ir mes patys. Bet tos ydos buvo žmogiškos ir 
darė juos ne tokius tolimus, artimesnius. Žmonės kalbė- 
jo juokaudami: ,,„Nevero nepeikit, jis dar vyras kaip 
reikia!“ arba: ,,„Bus geri metai. Vaikų nestigsim. Mūsų 
žaliūkas nukrėtė mums vėl vieną...“ Gera buvo tada. 
Užtat ir mėgstam tuos laikus prisiminti. Delavo, kaip ir 
aš, pažinojo kunigaikštį Liudviką. Bet karalių Henriką 
esu matęs tik aš vienas ir tuo švietalu kiekviena proga 
kertu: nespėjus jiems nė paprašyt, šimtąjį kartą (man 
tai vis pirmas kartas, tikiuosi, kad ir jiems, jei jie geri 
prancūzai) pasakoju, kaip aš jį mačiau, tą pilką karalių 
su pilka skrybėle, pilku drabužiu (alkūnės kiauros), rai- 
tą ant pilko arklio, pilkaplaukį, pilkaakį, pažiūrėti — 
visas pilkas, o viduj — auksinis. 

Čia, deja, nutraukė mane vyresnysis notaro rašti- 
ninkas, atėjęs pranešti savo šeimininkui, jog tą prie sa- 
vo mirties patalo šaukiąs vienas klientas. Notaras turi 
eiti, nors labai nenori, bet pirma dar pavaišina mus isto- 
rija, kurią jau visą valandą ruošė (mačiau, kaip ją var- 
tė liežuviu, bet aš spėjau su savąja užbėgt jam už akių). 
Nėr ko sakyt, ir jo istorija išėjo graži, skaniai prisijuo- 
kiau. Ką nors juokingo papasakoti niekas taip gerai ne- 
moka, kaip Delavo. 


Šitaip nuo visų įspūdžių atsigavę, nurimę ir nuo 
gerklės iki kulnų apsiplovę, išėjome visi kartu... (Galėjo 
būti be ketvirčio penkta, o gal ir beveik penkios... Per 
kokias tris trumpas valandėles laimėjau, ar girdi, dvejus 
gerus pietus, krūvą smagių prisiminimų ir notaro užsa- 
kymą: užprašė mane padaryti dvi skrynias...) Kompani- 
ja išsiskirstė, padėjusi pirma dar ant liežuvio pas vaisti- 
ninką Ratri po sausainį, pamirkytą į juodų serbentų 

trauktinę. Delavo baigė tuo tarpu pasakoti mums savo 
istoriją ir, norėdamas pasiklausyti kitos, palydėjo mus 
iki Mirandolos, kur, nusigręžę į sieną, išliejome, ką dar 
ant širdies turėjome, ir pasukome kiekvienas savo ke- 
liais. 

Grįžti namo buvo man ir per vėlu, ir per anksti, to- 
dėl nusileidau pakalne į Betliejų, kartu su vienu angliu- 
mi, kuris stūmė savo vežimėlį, pūsdamas ragą. Ties Lur- 
do bokštu sutikau račių; tas bėgo, varydamas prieš sa- 
ve ratą; kai ratas imdavo riedėti lėčiau, jis prišokęs vėl 
paspirdavo jį. Tai buvo panašu į žmogų, bėgantį paskui 
savo laimės ratą: ims, rodos, jau užšoks ant jo, o tas 
nurieda toliau. Įsidėmėjau tą vaizdą — gal kada pasi- 
naudosiu... 

Kol dvejojau, katrą kelią pasirinkti namo — ilgiau- 
sią ar trumpiausią, nuo Pantenoro! pasirodė eitynės: 
pirmas ėjo kryžius, jį nešė, įbedęs sau į pilvą, kaip ietį, 
toksai už mano koją ne ką aukštesnis vaikėzas, jis rodė 
liežuvį kitam klapčiukui ir kartu skersavo į savo šven- 
tos lazdos viršų. Iš paskos žengė keturi seniai raudono- 
mis papurtusiomis rankomis ir šiaip taip nešė pridengtą 
paklode įmigėlį, tas po klebono sparneliu keliavo į juo- 
dą žemelę savo miegučio toliau miegoti. Iš mandagumo 
palydėjau ir aš jį ligi jo naujos būstinės. Smagiau, kai 
ne vienas. Prisipažįstu, ėjau iš dalies ir dėl to, kad no- 
rėjau pasiklausyti, kaip našlė, sekdama papročiu, pasa- 
kojo su raudomis, greta kunigo žengdama, kuo velionis 
sirgęs, kokius vaistus ėmęs, kaip merdėjęs, koks buvęs 
geras, kaip mylėjęs, kokį būdą turėjęs — žodžiu, visą 
Jo paties ir jo moters gyvenimą. Ji raudojo pramaišiui 
su klebono giesmėmis. Toliau sekėme mes, prašalaičiai; 
nėr ko nė sakyt, jog kelyje prie mūsų dėjosi kitos geros 
širdys ir kitos klausios ausys. Štai įmigėlis jau ir namie, 
gerojo miego užeigoje; nešėjai pastatė karstą ant žiojė- 
jančios duobės krašto, o kad elgeta neturi teisės pasiimti 
Savo medinių marškinių (miegi lygiai gerai ir nuogas), 
tai, nukloję paklodę ir nuėmę dangtį, iškrėtė jį duobėn. 

Numečiau į duobę saują žemės velionio patalui, dar 
peržegnojau jį, kad blogų sapnų nesapnuotų, ir nuėjau 
savais keliais; buvau visiškai patenkintas — viską ma- 


! Ligoninė. (Autoriaus paaiškinimas.) 

čiau, viską girdėjau, linksminausi su tais, kurie linksmi- 


nosi, o su tais, kur gedėjo, — gedėjau, ir mano krepšys 
dar papilnėjo. 
Užbaigai-pasukau į paupį. Maniau — prieisiu san- 


taką ir Bevrono krantu grįšiu namo, bet vakaras pasi- 
taikė toks gražus, jog nepamačiau, kaip atsidūriau už 
miesto ir nudausinau palei viliūgę Joną, o ta nusivedė 
mane ligi pat La Forė užtvankos. Ramus ir lygus van- 
duo tekėjo be mažiausios raukšlelės savo šviesiame dra- 
bužyje; jis laikė mano akį kaip meškerė žuvį, prarijusią 
kabliuką; visas dangus, lygiai kaip ir aš, buvo patekęs 
į upės pinkles; jis ten maudėsi su visais savo debesimis, 
kurie kliuvinėjo plaukiodami už žolių, už meldų, saulė 
trinko vandeny savo auksinius karčius. Prisėdau prie 
senuko, kuris, vilkdamas koją, ganė dvi liesas karves; 
paklausiau, kaip sveikata, patariau nešioti ant nesveikos 
kojos dilgėlių prikimštą kojinę (mat aš, kai nenusitveriu 
kito ko veikt, gydau žmones). Jis man linksmai išpasa- 
kojo savo gyvenimą, savo vargus, savo gedulą, pyktelė- 
jo, kam palaikiau jį penkeriais ar šešeriais metais jau- 
nesniu (jam buvo “septyniasdešimt penkeri), — senukas 
didžiavosi savo amžiumi, tuo, kad ilgiau už kitus gyve- 
nęs, daugiau už kitus ir visko pakelti gavęs. Jam atro- 
dė, jog taip ir reikia, kad žmogus kentėtų, kad gerieji 
neštų kryžių kartu su blogaisiais, nes juk ir dangus at- 
lygindamas teikiąs savo malones blogiesiems ir gerie- 
siems be skirtumo, — viskas, vadinasi, susivedą į vieną 
daiktą, ir gerai, kad taip, nes visi, turtuoliai ir vargšai, 
gražūs ir negražūs, ramiai miegosime to paties tėvo prie- 
globstyje... Ir jo mintys, jo balsas, trūkinėjantis kaip žio- 
gų muzika žolėje, užtvankos šniokštimas, medžių ir de- 
guto kvapas, kurį vėjas nešė nuo uosto, vanduo, kuris 
tekėjo nejudėdamas, dailūs atspindžiai — viskas tarp 
savęs derėjo ir su vakaro ramybe liejosi. 

Senukas nuėjo paskui savo karves, aš pasukau nes- 
kubėdamas namo ir, susimetęs rankas už nugaros, stebė- 
jau ratilus vandeny. Taip mane kerėjo vaizdai, plūdu- 
riuoją Bevrone, jog visai užmiršau, kur esu ir kur ei- 
nu, — užmiršau tiek, jog net krūptelėjau, kai iš kito 
upės kranto staiga pašaukė mane labai net gerai pažįs- 
tamas balsas... Mat nepastebėjau, kad kojos atnašė ma- 
ne jau priešais savo namus. Mano lipšnutė draugužė, pri- 
siegėlė, rodo man pro langą kumštį. Įbedęs akis į van- 

denį, apsimetu, kad jos nematau, o iš tikrųjų plyštu 7u0- 
ku mintyse, žiūrėdamas, kaip ji siunta ir mostaguoja, gal- 
va žemyn, upės veidrodyje. Balso nerodau, kvatoju pilvu, 
net tas visas raitosi. Juo labiau juokiuosi, juo giliau ji- 
nai pasipiktinusi neria į Bevroną, o juo giliau jos galva 
į jį nyra, juo labiau mane juokas spiria. Pagaliau perpy- 
kusi užtrenkė duris ir langą ir išdūmė kaip viesulas ma- 
nes parsivesti... Taip, bet vanduo mus skiria. Eit į kairę? 
Eit į dešinę? Mudu buvom tarp tilto ir liepto. Ji pasirin- 
ko lieptą dešinėje. Pamatęs, kad ji nusisvėrė į šitą pų- 
sę, aš, suprantamas daiktas, pasidaviau į priešingą, į til- 
tą, ant kurio Gadenas su stoiko kantrybe tebestovėjo 
nuo pat ryto vienas kaip garnys. 

Kai parėjau namo, buvo jau naktis. Kaip tos die- 
nos, po šimts kelmų, taip greit ir praeina? Laimė dar, 
kad nesu kaip anas Romos dykūnas Titas, kuris nuolat 
dejavo, jog prarandąs laiką. Aš nieko neprarandu, esu 
patenkintas savo diena, aš ją laimėjau. Tik tų dienų rei- 
kėtų po dvi kasdien — vienos per maža. Tik pradedi 
gert — žiūrėk, taurė jau tuščia; įskilusi, matyt! Pažįs- 
tu žmonių, kurie gurkšnoja ir gurkšnoja iš savo taurės, 
ir galo nėr. Gal jų taurės didesnės, ar ką? Čia tai jau 
būtų baisi neteisybė! Ė tu ten, aukštybėse, Saulės užei- 
gos šeimininke, tu, kuris pilstai dienas, pilk man gerą 
saiką! Bet ne, ne! Dėkoju tau, mano dieve, kad lėmei man 
keltis nuo stalo visuomet neprivalgusiam ir taip mėgti 
dieną (nepeikiu ir nakties), jog nei vienos, nei kitos man 
niekad negana! Kaipgi tu bėgi, tu, balandi! Nespėjai ap- 
sisukt — dienos ir nebėr! Na, niekis! Gerai pasinaudo- 
jau tavimi, mano dienele, rankose tave laikiau, glamonė- 
jau. Bučiavau tavo nekaltas krūteles, grakšti, liesute 
pavasario dukrele... O dabar — labas, naktie! Imu tave. 
Atėjo tavo eilė. Eime gulti. Ak, po šimts kalakutų, tarp 
mudviejų guls dar viena... Grįžta senė mana... 


V 


ŽEBENKŠTĖLĖ 


Gegužė 


rieš trejetą mMėnesių gavau 
užsakymą padaryti Anua pi- 
lies ponams drožinėtą  skry- 
nią ir didelę indaują, bet dar- 
bo nepradedu, noriu pirma dar 
kartą savo akimis apžiūrėti 
rūmus, menę ir vietą, kur 
tie daiktai turės stovėti. Mat 
gražus baldas — tai kaip 
vaisius ant medžio: be me- 
džio vaisius neauga, ir koks 
medis, toks vaisius. Nekalbėkit 
man apie grožį, kuris tinkąs visur ir prisitaikąs prie vie- 
tos nelyginant skraistė, kuri tam atsiduoda, kas brangiau 
duoda. Tai gatvės Venera. Man menas yra šeimos narys, 
jos židinio dvasia, draugas, gyvenimo bendras; jis pasa- 
ko mūsų jausmus geriau už mus; menas — tai mūsų na- 
mų dievas. Jei nori jį pažint, turi pažint jo namus. Die- 
vas sutvertas žmogui, o meno kūrinys — vietai, kurią jis 
išbaigia ir užpildo. Gražu yra tai, kas gražiausia savo 
vietoje. 

Ėjau, vadinasi, apžiūrėti vietos, kurioje galėčiau 
įkurti savo baldą, ir tai paėmė gerą dalį dienos, žinoma, 
su gėrimu ir valgymu, nesgi per dvasią nereikia užmirš- 
ti kūno. Patenkinęs vieną ir kitą, pasukau, iš kur buvau 
atėjęs, ir linksmas pėdinau namo. 

Jau ir kryžkelė. Nors nebuvo jokios abejonės, kat- 
ruo iš dviejų kelių reikia traukti toliau, aš paskersavau 
į netikrąjį kelią — ak, kaip gražiai jis vingiuoja per pie- 
vą tarp žydinčių gyvatvorių... 

„Kaip būtų gera, — tariau sau, — pasiduoti į šitą 
pusę. Ima juos galas didžiuosius kelius, vedančius tiesiai 
į tikslą! Diena graži, dienos daug. Nelenktyniaukim, 

drauguži, su Apolonu. Pareit visada suspėsim. Senė amo 
nenustos, kad kiek ir palūkės... Dieve, kokia smagi akiai 
ta laukinė slyviukė baltu snukučiu! Einam arčiau jos 
pažiūrėt. Juk čia tik keli žingsniai. Zefyras nešioja „jos 
plunksnikes — atrodo, it snigtų. Kiek čia tų paukščių 
čiulba! Oi, kokie giesmininkai! O čiagi kas? Upeliūkštis! 
Murkia sau po žole ir rangosi it kačiukas, kai tas, palin- 
des po kilimu, varinėja kamuolį... Pala, pala, kurgi jis 
nueina. Šit medžių rikė pastojo jam kelią. Sugaus var- 
gšą... Prasmuko, padauža! Pro kurgi? Pro čia, pro čia — 
pralindo pro kojas, pro tos begalvės guobos kojas, jos to- 
kios krumplėtos, reumato susukiotos, išbrinkusios... Tai 
akiplėša! Tačiau kur, po kipšų, gali mane tas kelias nu- 
vesti?..“ 

Taip šnekučiavau, mindamas ant kulnų savo plepiam 
šešėliui, ir, veidmainys nematytas, dėjausi nenumanąs, 
kur link tas viliokas takelis nori mus nuvest. Kaip tu 
gerai meluoji, Kola! Išradingiau už Odisėją — pats sa- 
ve mMulkini, Puikiai žinai, kur eini! Ir žinojai tą, kūmai, 
kai dar kėlei koją iš Anua rūmų. Valanda kelio — Ce- 
linos ūkelis, o Celina — mūsų seną meilė. Užklupsim ją 
netikėtai... Bet katras būsime labiau užkluptas, ji ar aš? 
Tiekas metų praėjo, kai jos nemačiau! Kas bus belikę iš 
tavo buklios marmuzės ir dailių ėdmenėlių, Žebenkštike 
tu mano? Dabar galiu drąsiai stoti prieš ją — nebėra 
pavojaus, kad sudraskys man širdį savo aštriais dantu- 
kais. Mano širdis sudiržusi kaip senas vynuogienojas. O 
ir ji — ar beturi kuo graužti? Ak, Žebenkštyte, Žeben- 
kštėle, kaip tavo kaltukai mokėjo seniau juoktis ir kąs- 
ti! Kiek tu tą vargšą Brenjoną privedžiojai už nosies! 
Kaip tu jį tampei, kraipei, sukiojai it sukutį vilkutį, it 
ūžlę vienkoję! Na ką gi, jei tau buvo smagu, tai gerai ir 
darei. Vai ir neraliuoto gi veršio mano tada būta!.. 

Kaip šiandie matau save išsižiojusį ir abiem alkūnėm 
ant mūrinės tvoros užsikvempusį. Tai buvo kieme, pas 
meistrą Medardą Lanjo, kuris išmokė mane tauraus skul- 
ptūros meno. Už tvoros, dideliame darže, greta to kiemo, 
kuris mums buvo dirbtuvės vietoje, tarp lysvių, šiurp- 
stančių salotomis, braškėmis, rausvais ridikėliais, žaliais 
agurkais, auksašoniais aguročiais, basa, nuogom ran- 
kom ir pusnuoge krūtine, viso kraičio ant savęs teturin- 
ti vešlius rudus plaukus, nebaltintos drobės marškinius, 
Į kuriuos remiasi smailios, standžios krūtys, ir trumpą, 

ligi kelių sijoną, vaikščioja mitri gražuolė, sūpuodama 
stipriomis, rudai įdegusiomis rankomis du sklidinus lai- 
stytuvus viršum lapuotų augalų, kurie, ištroškę gerti, 
žioja į ją savo snapelius. Ir aš žioju nustebęs savąjį, ne 
snapelį, o snapą, kad geriau ją matyčiau. Ji čią ateina, 
čią nueina laistydama; ištuštinusi laistytuvus, drožia 
prie statinės, prisisemia pasilenkus abu laistytuvus iš 
karto, atsitiesia kaip nendrė ir vėl grįžta į siaurus tarp- 
lysvius, atsargiai statydama ant padrėkusios žemės sa- 
vo protingas kojas, kurių ilgi pirštai tarytum liečia 
praeidami išsirpusias braškes ir žemuoges. Jos keliai 
tvirti ir apvalūs kaip jauno bernioko. Ryju ją akimis. 
Ji sakytum nė nemato, kad aš į ją žiūriu. Bet, purkšno- 
dama savo lietutį, ji kaskart vis labiau artėja prie tvo- 
ros ir, visai prie manęs priėjusi, šauna staiga akimis į 
mane. Ai, prarijau kabliuką, tankios tinklo akys supa ma- 
neiš visų pusių. Gerai žmonės sako, jog moters akis—vora- 
tinklis! Lig tik paliestas, stengiaus ištrūkti... Per vėlu! 
Prilipau su visais sparnais, kvaila musė, prie tvoros... O 
jai daugiau nė galvoj, ką aš darau. Sodina atsitūpusi 
savo kopūstus Tik retkarčiais vylus žvėriūkštis pasker- 
suoja į tvorą — persitikrinti, ar laimikis tebėr spąstuo- 
se. Pasišaipo. Protinų save: ,,„Eik tu, vargšeli, iš kur atė- 
jęs; ar nematai, kad ji juokiasi iš tavęs“. Bet kur tau! 
Spoksau toliau, ji nusišypso, ir aš šypsau. Atrodau, be 
abejo, kaip paskutinis mulkis... Staiga ji daro šuolį į šo- 
ną! Liuoktelėja per lysvę, paskui per kitą, per trečią, bė- 
ga, sugauna pienės pūką, tingiai plaukiantį oro upeliais, 
moja ranka ir šaukia, žiūrėdama į mane: 

— Dar vieną mergininką pagavau! 

Su tais žodžiais ji kišasi pūką skrajūnėlį už marški- 
nių, į krūtų tarpą. Aš, tegu ir kvailas, nesu visgi iš tų, 
kurie įsimylėję liežuvį praryja. Sakau tad jai: 

— Įkišk ir mane ten. 

Čia Jau ji visai prapliumpa juoktis ir, rankas į šonus 
Įsirėmusi, rėžia man į akis: 

— Norėtum, a? Ė, vyruti, ne tavo žabtams mano 
obuoliai noksta... 

Šitaip vieną vakarą rugpjūčio pabaigoje susipažinau 
su ja, su Žebenkšte, su Žebenkštyte, gražiąja daržininke. 
Žebenkšte ją vadinome todėl, kad ji, kaip ir anoji smai- 
lianosė poniutė, buvo ilgakūnėir mažagalvė, turėjo gud- 
rią pikardės nosytę, kiek į priekį pasidavusią dailaus 

sukirpimo burną, kuria tiktai kvatok ir riešutus bei Šir- 
dis dorok. Bet jos šaltai mėlynos, priešaudrio miglelėje 
skendinčios akys ir pamaivios kandžios faunės lūpos, 
krašteliukais šypsančios, leido giją, iš kurios rudas vo- 
ras mezgė tinklą aplink žmones. | 

Pusę laiko dabar, užuot dirbęs, pravėpsodavau prie 
tvoros, ir tik meistro Medardo koja, spyrusi kaip reikiant 
į užpakalį, grąžindavo mane į tikrovę. Kartais gražuolė 
surikdavo, netekusi kantrybės: 

— Ar dar neapžiūrėjai manęs iš visų pusių? Ką dar 
nori pamatyt? Turėtum jau gerai mane pažint! 

Aš, gudriai pamerkęs, sakau: 

— „Kas melioną ir merginą iš akies kada pažino“. 

Kaip mielai būčiau atsipjovęs kokį griežinėlį to me- 
liono!.. O gal ir kita daržovė būtų jį atstojusi. Mat bu- 
vau jaunas, karštas, įsimylėjęs vienuolika tūkstančių 
merginų — ar tai aš ją mylėjau? Būna gyvenime valan- 
dų, kada, rodos, pamiltum ožką, jei tik ji nešiotų sijoną. 
Bet ne, Brenjonai, piktžodžiauji, pats netiki tuo, ką kal- 
bi. Pirmoji pamiltoji yra ta tikroji, ta geroji, ta, kurią 
turėjai pamilti — dangus leido ją į šį pasaulį tavo troš- 
kuliui raminti. Ir turbūt todėl, kad to gėrimo negėriau, 
trokštu, visą laiką trokštu ir kol gyvas būsiu trokšiu. 

Kaip mudu su ja sutarėm! Erzinomės it pasamdyti. 
Liežuvį turėjom abu gerą. Ji duoda man garo — aš už 
sieką atpilu pūrą. Kartais patys juokėmės iš to susiries- 
dami. Pasakys, būdavo, kokį kandų žodį ir, kad geriau 
būtų juoktis, tupia ant žemės, lyg ketindamą perėti sa- 
vo svogūnus ir ropes. 

Vakare ji ateidavo prie mano tvoros pasišnekėt. Ma- 
tau iki šiol, kaip kartą ji, kalbėdama, kvatodama, drą- 
siai akimis po mano akis naršydama, bene užtiks širdyje 
silpną vietą, kurią grybštelėjus širdis suinkštų, prisilen- 
kia, iškėlusi ranką, vyšnios šaką, aplipusią raudonais ka- 
ruliais, it kokią girliandą prie savo rudų plaukų, ir ima 
neskindama, ištempusi kaklą ir užvertusi snapą, lesti uo- 
gas tiesiai nuo šakos, palikdama karoti vienus plikus 
kauliukus. Akimirkos vaizdas, amžinas ir tobulas, — 
jaunystė, godi jaunystė čiulpia dausų krūtį! Kiek kartų 
aš išpjaustinėjau paskui tų dailių rankų, to kaklo, tų 
krūtų, tos smagurės burnos, tos užverstos galvos linijas 
ir dėjau baldų šonuose, tarp gėlių pynių!.. Persisvėręs 
tada per tvorą, ištiesiau ranką, traukte ištraukiau 

iš Žebenkštės šaką, kurią ji raškė, ir, prisispaudęs prie 
burnos, ėmiau godžiai čiulpti drėgnus kauliukus. 

Susitikdavome taip pat ir sekmadieniais, išėję pasi- 
vaikščioti arba Boži vyninėje. Šokdavome; šankumo aš 
buvau kaip samtis; meilė augina sparnus — meilė, sa- 
ko, ir asilą išmoko šokti. Ir aš manau, kad nebuvo to- 
kios valandėlės, kad mudu nesiginčytume... Baisus kib- 
dagis buvo Žebenkštė! Kiek kandžių žodžių pričiauškė 
ji man apie mano ilgą, kreivą nosį, apie didelę išsižioju- 
sią burną, į kurią, girdi, galima iš karto visą kepalą pa- 
šauti, apie mano batsiuvišką barzdą ir apie visą mano 
stotą, kuris betgi, kaip klebonas tvirtina, esąs nukrėstas 
pagal dievo, mūsų sutvėrėjo, paveikslą! Tai skaniai pa- 
sijuoksim, kai su juo susitiksim! Ji man neduodavo nė 
minutės ramybės. Aš taip pat nebuvau nei tylūnas, nei 
bailūnas. 


Šitaip, nuolat erzėdami, mes, dievaži, gerokai įkaisda- 
vom. Atsimeni, Kola, vynuogių raškymą pas meistrą 
Medardą Lanjo? Talkavo ir Žebenkštė. Pasilenkę vagoje 
tarp vynuogienojų, mudu dirbome šalimais. Galvos bu- 
vo beveik susiglaudusios, o mano ranka, raškydama ke- 
kes, kliudė kartais netyčia jos strėnas arba blauzdas. Ta- 
da ji kėlė savo įraudusį veidą ir spyrė man kaip jauna 
kumelaitė arba traiškė ant mano nosies kekę, o aš, paė- 
męs kur sultingesnę ir juodą, dariau tą pat jai ant auk- 
suotos, saulės prikaitintos krūtinės... Ji gynėsi kaip vel- 
niukė, Veltui lindau prie jos — apkabint nė karto nepa- 
vyko. Abu kits kitą tykojom. Ji kurstė ugnį, žiūrėjo, kaip 
degu, ir šaipėsi: 

— Negausi manęs, Kola... 

O aš, nutaisęs nekaltą veidą, užsigulu ant savo 
tvoros — tikras riebulis katinas, kur, susirietęs į kamuo- 
lį, apsimeta, kad miega, bet iš tikrųjų pro siaurą vokų 
plyšį tykoja šokinėjančią pelę, — ir laižausi iš anksto: 

— Matysim dar, kas juoksis paskutinis. 

Ir štai vieną popietę (buvo tas pats mėnuo, kaip da- 
bar), visai į gegužės pabaigą (bet buvo daug šilčiau ne- 
gu šiandie), oras pasidarė baisiai tvankus, baltas dangus 
it krosnies žiotys pūtė žemėn savo deginančią dvasią; 
audra, šitaip susigūžusi, beveik visą savaitę tupėjo ant 
savo kiaušinių, kurie nenorėjo prasikalti. Tirpom nuo 
karščio, oblius buvo visas šlapias, grąžtas lipo prie ran- 
kos. Nebesigirdėjo Žebenkštės, kuri ką tik dainavo. Pa- 

ieškojau akimis. Sode nė gyvos dvasios... Tik šit matau, 
kad ji sėdi ant pakopos pirkios šešėlyje. Miega užvertu- 
si galvą ir prasižiojusi prie slenksčio. Viena ranką kaba, 
nusvirusi ant laistytuvo. Miegas ją priveikė, matyt, 
ūmai. Miega išsikėtojusi, pusnuogė, alpulio apimta, be- 
ginklė po liepsningu dangum kaip Danaja*! Pasijutau 
beesąs Jupiteris*! Lipu per tvorą, trypiu pasipainiojusius 
kopūstus ir salotas, imu ją į glėbį, bučiuoju visa burna; 
ji — šilta, nuoga, šlapia nuo prakaito; pusmigė, papu- 
rusi nuo geismo, duodasi imama užmerktomis akimis; 
jos lūpos ieško mano lūpų, grąžina bučinius. Kas pasi- 
darė man? Koks proto aptemimas užėjo? Geismo srau- 
tas daužėsi po kailį, buvau kaip girtas, spaudžiau meilės 
apimtą kūną; laimikis, kurio taip troškau, keptas vie- 
versiukas krito man tiesiai į snapą... Ir va (rask kitą to- 
kį kvaišą!) — nebedrįsau jos imti. Kažkoks kvailas skru- 
pulas mane pagavo. Mat per daug ją mylėjau, ir man 
pasidarė kažkaip nejauku, kad ji sukaustyta miego, kad 
laikau jos kūną, bet ne dvasią, kad savo išdidžią daržinin- 
kę turėsiu kaip ir per kokią išdavystę. Atsiplėšiau nuo 
laimės, atleidau rankas, lūpas ir saitus, kurie buvo mus 
sukaustę. Nelengva širdimi padariau tai: vyras — 
ugnis, moteris — pakulos, mudu degėm abu, aš virpėjau 
ir šniokščiau, it tas kitas kvailys, kur nugalėjo Antiope*. 
Žodžiu, susitvardžiau, tai yra pabėgau. Praėjo trisde- 
šimt penkeri metai, o aš raudonuoju prisiminęs. Ak, jau- 
nystė — kvailystė. Kaip gera nusimanyti, kad buvai 
toks kvailas, ir kaip tai gaivina širdį!.. 

Sulig ta diena ji pasidarė man tikras velniūkštis. 
Aikštinga kaip trys besispardančių ožkų kaimenės, kai- 
tesnė už mainius debesis, ji vieną dieną dursto mane už- 
gaulia panieka arba visai nemato, kitą — šaudo ilgesin- 
gais žvilgsniais, viliojamu juoku; pasislėps už medžio ir 
iš patykių droš grumstu į sprandą, kai atsuku jai nuga- 
rą, arba cakt slyvos kauliuku į nosį, jei matys, kad tą 
nosį keliu. O išėjus pasivaikščioti — kudakuos, koketuos, 
kakarykuos čia su vienu, čia su kitu. 

Pikčiausia, kad, norėdama dar labiau mane padilgin- 
ti, ji sumanė įvilioti į savo raizgus kitą tokį strazdą 
brazdą — geriausiąjį mano kompanioną, Kiriasą Pinoną. 
Jis ir aš buvome kaip du vienos rankos pirštai. It Ores- 
tas su Piladu“, visose muštynėse, vestuvėse arba puoto- 
se mudu su juo gerkle, kojomis ar kumščiu veikėme 

visada iš vieno. Jis buvo gumbuotas kaip ąžuolas, kresnas, 
sunkių rankų ir sunkios galvos, bet tiesus kalboje, drą- 
sus ir ryžtingas. Jis būtų užmušęs kiekvieną, kas būtų 
mėginęs mane užkabinti. Ir kaip tik jį Žebenkštė pasi- 
rinko savo įrankiu. Jai vieni niekai tebuvo susukti jam 
galvą. Užteko keliskart į jį reikšmingai pažiūrėti ir 
minų įprastų jam pusę tuzino parodyt. Juk tegu tik 
žalčio duktė užmeta kam iš Adomo sūnų smulkučius sa- 
vo tinklelius, tegu tik ji pradeda, nutaisiusi nekaltą, ilge- 
singą ir kartu įžūlų veidą, šypsotis ir šnibždėti jam, ar- 
ba, apsimetusi kuklių kukliausia, mirksėti, akis delbti, 
dantelius truputį rodyti, lūpą kandžioti, smailiu liežu- 
viuku per ją braukyti, kaklą sukinėti, šlaunis kraipyti 
ir strėnas it kielė linguoti, — sakykite, kuris prieš ją 
atsilaikys? Pinonas prarado paskutinį protelį. Dabar jau 
buvome du prie tvoros, ir abu, užsirėmę ant jos mūriu- 
ko, šnopštėm ir lūkuriavom Žebenkštės. Šaudėmės savo 
tarpe, sukandę dantis, įsiutusiais žvilgsniais. Žebenkštė 
kurstė ugnį ir, kad geriau liepsnotų, laistė kartkartėmis 
šaltu dušu. Mane, kad ir kaip apmaudo apimtą, tas du- 
šas juokino. O arklys Pinonas nuo jo, priešingai, kasė 
kojomis žemę. Ir keikėsi, siuto, plūdo, grasė, šėlo. Mat 
juoko jis kitokio neišmanė, kaip tik savąjį, kurio niekas, 
be jo, negalėjo suprasti, — tai netrukdė betgi jam juo- 
ktis tada už tris. Mergšė tuo tarpu it musė palietą pieną 
šliurpė pasigardžiuodama tą meilės keikesį; grubi Kiria- 
so maniera skyrėsi nuo mano; ir nors toji sukta Galijos 
duktė, smagi juokdarė, buvo daug artimesnė man negu 
šitam kumeliui, kuris žvengė, stojosi piestu, spardėsi ir 
tratino, Žebenkštė, ieškodama įvairumo ir naujovės, o 
labiausiai, žinoma, norėdama įgelti man, patrauklias šy- 
psenas ir pažadų kupinus žvilgsnius rodė tik Pinonui. 
Tačiau kai reikėdavo pažadus tesėti ir kai kvaišas pagy- 
Tų puodas ruošdavosi jau trimituoti pergalę, ji suprun- 
kšdavo juoku tiesiai jam į nosį ir atsukdavo uodegą. Aš, 
žinoma, tokiais atvejais juokdavausi kartu su Žebenkš- 
te, o Pinonas, nesitverdamas apmaudu, nukreipdavo siutą 
į mane. Mat galvojo, kad aš noriu paveržti jam jo gra- 
žuolę. Tr taip pasidarė, jog kartą jis stačiai paprašė ma- 
ne, kad aš nuo Žebenkštės pasitraukčiau. Sakau Pino- 
nui švelniai: 

— Brolau, aš kaip tik norėjau tave to prašyti 

— Tada, brolau, — atitaria jis, — skaldysimės gal- 
vas. 

— Ir aš apie tai galvojau, — sakau, — bet, Pinonai, 
man tai nelengva. 

— O man dar sunkiau, mielasis Brenjonai. Užtat ir 
prašau: pasitrauk — vienam kiemui gana vieno gaidžio. 

— Teisybę sakai, — kalbu toliau, — tik pasitraukti 
reikia tau, nes vištą mano. 

— Tavo? Meluoji, — suriko jis, — meluoji, juodnu- 
gari, žemės kurmi, pašlemėke! Ji mano, niekam jos ne- 
duosiu, niekas jos negaus. 

— Klausyk, vargšeli, — sakau aš, — tu niekad tur- 
būt savęs nematei! Žinok, overnieti, ropių graužike, jog 
kiekvienai burnai savas srėbalas! Šitas Burgundijos py- 


ragaitis — mums; jis man patinka, aš jo noriu. ir tau 
nėra čia ko ieškoti. Eik kitur savo ropių kasti. 

Žodis po žodžio — ir susimušėm. O muštis labai ne- 
sinorėjo, nes mudu mylėjomės kaip broliai. 

— Klausyk, — sako vėl Pinonas, — užleisk tu man 
ją, Brenjonai. Aš jai labiau patinku. 

— Ne, ne, — atsiliepiu, — ne tu. Aš jai labiau pa- 
tinku. 


— Tada pasiklauskime jos pačios. Ką ji atstums, tas 
ir pasitrauks. 

— Gerai! Tegu renkasi ji pati!.. 

Taip, bet pabandyk tu sakyti mergai, kad pasirinktų. 
Jai gi visas smagumas — delsti, galėti mintyse turėt 
čia tą, čia kitą, čia nė vieno, sukinėti ir vartalioti savo 
jaunikius ant karštos ugnies... O pagaliau ir nesuprasi 
jos! Užkalbinus mudviem su Pinonu apie tai Žebenkštę, 
jinai, užuot ką atsakiusi, suprunkštė juokais. 

Grįžom į dirbtuvę, nusivilkom striukes. 

— Nieko neišeina. Vienas iš mūsų turi pakratyti 
kaulus. 

Kai jau atsistojome susikibti, Pinonas sako: 

— Duokš ūsą! 

Pasibučiavom dukart. 

— O dabar turėkis! 


Prasidėjo šokis. Ėmėmės ne juokais. Pinonas velėjo 
man galvą taip, jog, rodėsi, kiaušą ant akių užsmauks, o 
aš dirbau jam keliu pilvą. Niekas taip gerai nesimuša, kaip 
draugai. Po kelių minučių abu aptekome kraujais; it 
Senas burgundų vynas, raudonos čiurkšlės tekėjo mums 
1š nosių... Dievai žino, į katrą pusę galėjo visa tai pak- 
rypt; aišku tik, jog vienam iš mūsų būtų tekę prikaisti 

kailį, jei, laimė, sukrutę kaimynai ir grįžęs namo meist- 
ras Medardas Lanjo nebūtų mūsų išskyrę. Nelengvai 
jiems tai vyko — susikibę buvome kaip dogai, ir jie ga- 
vo tiesiog skalambyti mums šonus, kol kits kitą palei- 
dom. Meistras Medardas, nusitvėręs rimbą, apšutino juo 
vieną ir kitą, padalino kiekvienam po antausį, o paskiau 
ėmė kalbėti gražiuoju. Burgundas, gavęs į kuprą, atgau- 
na protą. Kai gerai apsiskaldai, pasidarai filosofas, la- 
biau klausais išminties balso. Pasižiūrėję dabar vienas 
į kitą, mudu su Pinonu nelabai didžiavomės. Ir čia kaip 
tik pasitaikė trečias latras. 

Storas, plikai kirptas, apskritagalvis, rudaplaukis, 
giliai nukištomis akutėmis — toks buvo papūtžandis ma- 
lūnininkas Žanas Žiflaras, kuris visada atrodė taip, it 
trimitą pūstų. 

— Ar matėt tokius gaidžius! — tarė jis nusikvato- 
damas. — Gražiai jie atrodys, kai dėl tos vištelės nusi- 
kapos skiauterės ir atsitrankys inkstus! Kvailiai! Negi 
nematot, kaip ji gurklį iš pasitenkinimo pučia, kai judu 
kits kitą į šuns dienas dedat? Kiekvienai patelei, po vel- 
nių, smagu, kad paskui jos sijoną aiksėdami traukia 
būriai įsimylėjusių patinų... Norit gero patarimo? Duo- 
du už dyką. Susitaikinkite, vaikučiai, ir spjaukit į ją, 
kaip ji spjauna į jus. Atsukit jai nugarą ir eikit kur 
akys mato. Ji pirštus graušis. Ir nori nenori turės ga- 
liausiai pasirinkti, tada matysime, katras iš judviejų 
esate jai labiau prie širdies. Na, nėr ko stoviniuoti! Nėr 
ko lūkuriuoti! Jei pjaut, tai pjaut iš karto! Ir jau tik ne- 
nuleiskite nosių! Geriau paklausykite, ką dar jums pasa- 
kysiu, geri žmonės! Kol jūs, bičiuliai, trypsit savo dul- 
kinu apavu Prancūzijos kelius, aš visą laiką būsiu čia ir 
žiūrėsiu jūsų reikalų: brolis broliui turi padėt! Seksiu 
mergšę ir siuntinėsiu jums žinias, kaip ji aimanuoja. O 
kai jau bus pasirinkusi, pranešiu tam, katras laimės, o 
antras galės eit pasikart... O kol kas eime visi išgert! 
Vynas troškulį ramina, o ir sielvartą su meile primarši- 
na. 

Mudu tuos daiktus taip gerai maršinom (gėrėm kaip 
kiauri batai), jog tą patį vakarą, pasiėmę po ryšulėlį 
į vieną ir po lazdą į kitą ranką, abu, aš ir tas kitas aulas, 
išėjom iš namų ir, pasipūtę kaip kalakutai, nužirglia- 
vom nemėnesėtą naktį kur kojos neša, kupini dėkingumo 
gerajam Žiflarui, o tas tik džiaugiasi, kaip ant mielių 

kyla, jo mažos akutės juokiasi, patenkintos, pasislėpu- 
sios už riebių vokų tviskančiame it įsnauja veide. 

Rytojaus rytą pūtėmės jau mažiau. Supratom, jog 
kažkas ne taip, bet nieko kits kitam nesakom, gūdrau- 
jam. Tik vienas ir kitas gromuliuojam be perstogės, kaip 
čia dabar -išeina, kad, norėdami paimt tvirtovę, bėgam 
nuo jos tolyn. Juo aukščiau kilo saulė, juo didesni abu 
jautėmės mulkiai. Atėjus vakarui, nebeišleidom kits ki- 
to iš akių, šnekėjomės tik kad šnekėtume,o iš tikro kiek- 
vienas galvojome: 

„Skrabėk neskrabėjęs, drauguži! Matau, kad nori nuo 
manęs atsiskirt. Tik nieko iš to neišeis. Aš per daug ta- 
ve, broleli, myliu, kad leisčiau tau nuklysti nuo savęs. 
Kur bepasuktum (žinau, žinau, apsimetėli...), suku įkan- 
din ir aš“. 

Po daugelio gudrių bandymų kitam nematant pasiša- 
linti (nebesiskyrėme nė eidami atpilti), vidurnaktį, kai 
abu dėjomės, jog knarkiam, nors meilė ir blusos kutavo 
mus kaip erkės, Pinonas pašokęs iš lovos sušuko: 

— Po kelmų! Aš degu! Degu, degu, degu! Daugiau 
nebegaliu! Grižtu! 

Sakau jam: 

— Grįžkim. 

Ėjom visą dieną. Saulė leidosi, kai parėjom. Palau- 
kėm Maršė miške, kol visai sutems. Mat nelabai norėjo- 
si, kad žmonės matytų mus pareinančius — pirštais už- 
badytų... O ir magėjo užklupti Žebenkšte liūdinčią, vic- 
nišą, ašaromis paplūdusią, prikaišiojančią pačiai sau: 
„Ak, ak, bernuži. bernuži, kam tu išėjai?“ Kad ji pirš- 
tus graužiasi ir dūsauja, nė vienas neabejojom. Bet kat- 
ras jos širdžiai rūpėjom, nežinojom. Kiekvienas sakėm: 

— Aš, 

Ir štai mudu jau prie jos sodo (kažkoks nerimas gny- 
bčioja krūtinę), atdaras langas skendi mėnulio šviesoje, 
o po juo ant obels šakos kaba... Kas, manote jūs, kaba? 
Obuolys?.. Malūnininko skrybėlė!.. Ar sakyti, kas dėjosi 
toliau? Bijau, mieli žmoneliai, kad ne per daug būtų 
jums juoko. Ėgi matau, kaip, šipatos, jau žiojatės ligi 
ausų. Raguočiai, apgauti vyrai, visada patenkinti, kai jų 
pulkas auga... 

Kiriasas atsibėgėjęs movė it elnias (ragus iau turė- 
jo). Šoko prie obels su miltinu vaisiumi, persirito per 
tvorą, įpuolė į kambarį, iš kurio tuoj pat pasigirdo rik- 
smas, spiegimas, veršio bliovimas, keikesys... 

— Velne, rupūže, kūtvėla, nevėkšla, žudo, smaugia, 
gelbėkit, ragiau prakeiktas, pilvūze, vagie, riogla, šliun- 
dra, mėšle, blake, varle, pašlemėke, ausis nupjausiu, žar- 
nas išleisiu, aš tau parodysiu, tu velnio išpera, kur pipi- 
rai auga, užpakalį sukaposiu, še, še tau į tavo smirdan- 
čią terlę!.. 

Ir kerta, duoda, drožia, rėžia, šmaukšt, pokšt, taukšt, 
brinkt, trinkt, cinkt, langai, indai dūžta, baldai lūžta, 
stori kūnai raitosi, merga šaukia, šunys kaukia... Ar 
manot, kad nesukruto kaimynai, išgirdę muziką velnio 
(pūskit dūdas, dūdelninkai). 

Nebelaukiau galo. Gana. Prisižiūrėjau. Pasukau at- 
gal keliu, kuriuo atėjau, viena akimi ašarodamas, kita 
kvatodamas, uodegą pabrukęs, bet nosį užvertęs. 

— Tau dar gerai pavyko, Kola, — sakiau sau, — 
pigiai atsipirkai. 

Bet širdies gilumoj Kola smagus nebuvo, kad kitas, 
o ne jis, į jos spąstus pakliuvo. Bandžiau viską juokais 
nuleisti, prisiminiau triukšmą, mėgdžiojau vieną, mėg- 
džiojau kitą, malūnininką, mergšę, asilą ir dūsavau it 
paskutinę išleisdamas dvasią... 

— „Akatau, kaip smagu! Kaip ant širdies sunku! Oi, 
mirsiu, — sakiau sau, — iš juoko... ne, iš gėlos. Kaip 
mažai betrūko, kad toji vėjo papūta būtų uždėjus man 
ant sprando sunkų vedybinį jungą! Ir kam ji to nepada- 
rė! Kam ne aš — apgautas vyras! Bent ji būtų buvus 
mano. Vis jau šis tas, jei tau užkrauna naštą mylimas 
kas. Dalila! Dalila! Ramtadrila lila la! 

Dvi savaites šitaip nežinojau, ar juokiuos, ar ašaro- 
ju. Kreivu veidu savo vienas vaizdavau visą senovės 
išmintį — tiek verksnų Heraklitą*, tiek jukų Demokri- 
tą“. O Žmonės (kur jų ir širdis!) juokėsi man tiesiai į 
akis. Buvo valandų, kada, galvodamas apie savo rakštį, 
galėjau pasikarti. Bet jos truko ne per daug ilgai. Ačiū 
dievui!.. Gražu mylėti, bet, dėl dievo, bičiuliai, nemylė- 
kite taip, kad iš meilės turėtumėt mirti! Palikime tatai 
amadžiams ir galaorams*! Mes, burgundai, nesame ro- 
manų herojai! Mes gyvenam, mes gyvenam. Kai mus gim- 
dė, niekas nesiklausė, ar sutinkame, ar ne, niekas ne- 
pasidomėjo, ar gyventi norime, ar ne, bet jau jeigu esa- 
me čionai, tai čionai, po šimts, ir pasiliekam. Mes pasau- 
liui reikalingi... Ar gal mums pasaulis reikalingas. Ar 
Jis geras, ar jis blogas, mes apleidžiam jį tik tada, kai 

jau mus iš jo išvaro. Prisileidę vyno, turim gerti. Kai 
išgersim, prisileisim dar iš savo krūtingų šlaitų. Nėra 
kada mirti, kai esi burgundas. O kentėt — tai, kaip ir 
jūs (nekilkit per daug į puikybę), mes savo atkenčiam. 
Kokius keturis ar penkis mėnesius cypiau kaip šuva. 
Bet... laikas plaukia, plaukia į naują krantą, palikdamas 
sename slogią sielvarto mantą. Aš dabar ir sakau sau: 
— Juk tai vis lygu, it būtų jinai priklausiusi tau... 
Ak Žebenkšte, Žebenkštėle... O vis tiek tu mano ne- 
buvai. Ir kaip tik tas skilandis, tas miltų maišas, tas 
buožgalvis Žiflaras ją turi, kočioja, bučiuoja jau dau- 
giau kaip trisdešimt metų... Trisdešimt metų!.. Jo karš- 
tis tikriausiai bus atvėsęs... Jei tikėti, ką man sakė, jis 
jau antrą dieną po vedybų jam praėjęs. Tam kamšliui, 
tam smaguriui prarytas kąsnis skonio nebeturi. Jei ne 
ermideris (ak Pinonai, gerkliūge), kuris užklupo jį lovoj, 
kaip gegutę svečioje gūžtoje, niekuomet tas svetimduo- 
nis nebūtų davęsis, kad jo storą pirštą įmautų į ankštą 
žiedą... Valio vedybos, Himenėjau*! Gerai įkliuvo tas Žif- 
laras kad jį vėjas! Dar geriau įkliuvo Žebenkštė — kai 
malūnininkas nepatenkintas, jai gi atsakyti tenka. O la- 
biausiai iš visų įkliuvo žinot kas? Aš! Na, Brenjonai, 
tiekai to, pasijuokim (yra ko!) iš savęs, iš jos, iš jo! 


Ir čia besijuokdamas pastebėjau (dieve brangus, ne- 
jaugi dvi valandas iš vieno praplepėjau) už kokių dvide- 
šimt žingsnių, prie kelio pasukimo, namą raudonu sto- 
gu ir žaliomis langinėmis, jo baltą pilvą dengė savo dro- 
viais lapais žalčiu išsiraitęs vynuogienojas. Prieš atkilus 
vartus, riešutmedžio paunksnyje, triūsė moteris, pasilen- 
kusi ant akmeninės įdaubos, į kurią tekėjo skaidrus van- 
duo; pažinau ją iš karto, nors daug metų buvau nema- 
tęs. Jaučiu, kad man kojas pakirto... 

Nedaug tetrūko — ir būčiau sprukęs iš kur atėjęs. 
Bet buvo jau per vėlu — ji mane pastebėjo ir, ssmdama 
vandenį, žiūri... Ir štai matau, jog ir ji staiga pažino ma- 
ne... Bet kur tau parodys — išdidumas neleido, tik kibi- 
ras, kurį laikė, ėmęs išslydo jai iš rankų. O ji sako: 

— A, čia tas, kuriam niekad niekas neskubu... Pas- 
tovėk, pastovėk dar. 

Atsiliepiu: 

— Ar tai tu manęs laukei? 

— Aš? — taria ji. — Ir nemaniau. Labai tu man 
galvoj. 

— Kaip mane gyvą matai, — atitariu, — tiek pat 
ir tu man. Bet vis tiek smagu. 

— Ir aš nieko nesakau. 

Stovim prieš kits kitą, ji šlapiomis rankomis, aš vien- 
marškinis, sumišęs, ir mindžikuojam abudu; žiūrime į 
vienas antrą, bet stingame jėgų net dorai kits kitą ma- 
tyti. Kibiras ant dugno srebia sau vandenį vienas. Paga- 
liau ji sako man: 

— Užeik, turi juk valandėlę laiko? 

— Gal minutę, kitą. Truputį skubu. 

— Neatrodo. Kas gi čia tave atvarė? 


— Mane? Niekas, — atsakiau pasipūsdamas. — Taip 
sau išėjau pasivaikščioti. 

— Tai tu labai turtingas? — sako ji. 

— Turtingas, tik ne pinigų, o fantazijos. 

— Nė kiek nepasikeitei, — taria ji. — Buvai kvailas 


ir likai kvailas 

— Kvailas gimęs, kvailas mirs. 

Įėjom į kiemą. Ji užkėlė vartus. Buvome vieni tarp 
kudakuojančių vištų. Fermos žmonės dirbo laukuose. Gal 
norėdama atsipeikėti ar todėl, kad buvo taip pripratusi, 
ji tarėsi turinti nuėjus uždaryti ar atidaryti (dorai ir ne- 
bepamenu) daržinės duris. Pakeliui sudraudė šunį Medo- 
rą. O aš, norėdamas pasirodyti visiškai ramus, maliau 
apie jos namus, gaidį, šunį, viščiukus, katę, antis, kiau- 
lę ir balandžius. Jei būtų nenutraukusi, būčiau išskai- 
čiavęs visus Nojaus laivo įnamius. Tik, girdžiu, ji sako: 


— Brenjonai! 

Man užėmė dvasią. Ji pakartojo: 
— Brenjonai! 

Susižvelgėm. 

— Pabučiuok mane, — sako ji. 


Nesibranginau. Tas daiktas, kai esi toks senas, neda- 
rydamas daug gera, bloga irgi niekam nepadaro. (O 
smagu vis tiek.) Kai mano skruostai, seni šiurkštūs skruo- 
stai, pajuto kitus senus sumurkšlintus skruostus, 
akys superšėjo nuo noro verkti. Bet neverkiau, nesu 
toks kvailas. Ji sako: 

— Tu duri. 

— Dievaži, — atsakau, — jei šį rytą būtų kas pasa- 
kęs, jog bučiuosiu tave, būčiau smakrą nusigramdęs. 
Mano barzda buvo minkštesnė prieš trisdešimt penkerius 
metelius, kada aš "norėjau, o tu ne, kada aš norė- 
jau, mergele, mur mur mur murkdamas, prisiglausti 
prie tavo veidelių. 

— Tai tu iki šiol meni? 

— Ne, ne, ne, nieko aš nemenu. 

Susirėmėm juokdamiesi akimis, katras katro žvilgsnį 
ilgiau atlaikysim. 

— Didžiuokli, ožy, mulo galva, ir panašus gi tu bu- 
vai į mane! — kalba ji. — Bet tu, širmi, visai nenori sen- 
ti. Žinoma, Brenjonai, drauguži, gražėt nepagražėjai, 
akys pasiraukė, nosis papurto. Bet kad niekada gyvenime 
gražus nebuvai, tai neturėjai ko ir nustot, nieko ir nenus- 
tojai. Netgi nė vieno plaukelio, savimyla! Šeriai, ir tie 
tik tik truputį tepašerkšniję. 

Sakau: 

— Kvailos galvos, žinai gi, nežyla. 

— Jūs nenaudėliai vyrai, jums kas, jūs nieko neimat 
į širdį, linksminatės. O mes! Mes senstam, senstam už du. 
Pasižiūrėk į tą griuveną. Ai, ai, ai! Kur standus, sma- 
gus akiai ir dar smagesnis glamonėti kūnas, kur kaklas, 
krūtys, šlaunys, veidas, kur sodrūs ir stangrūs kaip jau- 
nas vaisius raumenys... kur jie? Ir kur aš? Kur aš din- 
gau? Ar būtum mane bepažinęs, jei sutikęs turguj? 

— Tarp viso pasaulio moterų pažinčiau tave užsimer- 
kęes, — atsakiau. 

— Užsimerkęs taip, o atsimerkęs? Pažvelk į tuos 
įkritusius skruostus, į tą bedantę burną, į tą ilgą, nus- 
mailusią kaip geležtė nosį, į tas paraudusias akis, į tą 
glebų kaklą, į tuos nudribusius odmaišius, į tą nei šiokį, 
nei tokį pilvą... 

Nors visa, ką sako, ir pats gerai matau, aš betgi prieš- 
tarauju: 

— Paukštelė čiauškutė visada jaunutė. 

— Tai tu nieko nematai? 

— Mano akys geros, Žebenkštėle. 

— Varge mano? Kur ji, ta tavo Žebenkštėlė, kur ji 
pasidėjo? 

— „Ji prabėgo pro šičia, žavi žebenkštyčia.“ Slepia- 
si, gurna, jau dingo visai. Tačiau aš ją matau dar vis, 
matau dailų snukutį ir gudrias akis, kurios seka mane 
ir vilioja į savo urvelį. 

— Nejįlįsi, — atsiliepia ji, — pažiūrėk, kokį pilvą tu- 
Tri, lapine. Meilės sielvartas tavęs nedžiovina, tas aiškiai 
matyt. 

— To betrūko, kad džiovintų, — sakau. — Sielvar- 
tą reikia penėti. 

— Tai užeik į vidų, duosim tam penimiui atsigert. 

Įėjom į trobą ir atsisėdom už stalo. Gerai nebepame- 
nu, ką gėriau, ką valgiau: širdžiai ne tas rūpėjo; žinau 
tik, kad nei dantys, nei gerklė nedykinėjo. Užsirėmusi 
alkūnėmis ant stalo, ji žiūri, kaip ruošiu. Paskiau pasi- 
juokia: 

— Ar dabar sielvartas palengvėjo? 

— Kaip toj dainoj, — atsakiau: — „Kai pilvas tuš- 
čias, siela dejuoja; kai pilvas pilnas, siela dainuoja“. 

Jos didelė, plonalūpė, pašaipi burna tyli; aš, norėda- 
mas pasirodyti mandras, malu pagyrūniškai liežuviu, kas 
ant seilės užeina, bet mūsų akys žvelgia į kits kitą ir 
galvoja apie praeitį. 

Staiga: 

. — Brenjonai! — taria ji. — Žinai? Aš tau niekad 
to nesakiau. Dabar, kai jau vis tiek, galiu pasakyti. Juk 
aš tave mylėjau. 

Atsiliepiu: 

— Aš tą gerai žinojau. 

— Žinojai, bjaurybe? Tai ko man nieko nesakei? 

— Tu gi priešgina! Tik būčiau spėjęs pasakyti, kai 


tu būtum atšovusi — ne! 
— Na tai kas, jei žinai, kad manau kitaip. Juk ką 
žmonės bučiuoja — ar lūpas, ar tą, ką jos sako? 


— Tavo lūpos sakymu nesitenkino. Supratau tai tą 
naktį, kai prie tavo krosnies užtikau malūnininką. 

— Tu pats kaltas, — atkirto ji, — krosnis buvo pa- 
kurta ne jam. Kalta, žinoma, ir aš, bet užtat aš buvau 
smarkiai ir nubausta. Tu, kuris viską žinai, Kola, neži- 
nai, jog aš jį pasiėmiau iš apmaudo, kam tu išėjai. Oi, 
kaip aš pykau tada ant tavęs! Pikta ant tavęs buvo man 
jau tą vakarą (atsimeni?), kai tu mane paniekinai. 

— Paniekinau? Aš?! — nustebau. 

— Tu, pajodžarga! Atėjai, atsimeni, kartą vakare, 
man užmigus, į mano sodą manęs nuskinti, bet panieki- 
nęs palikai ant medžio. 

Ėmiau karštai aiškinti, jog nieko panašaus, ir papa- 
sakojau, kaip iš tikro buvo. Ji tarė: 

— Aš taip ir maniau. Nesiaiškink, nesiaiškink, žiop- 
las daikte. Esu tikra, jog jeigu tas pasikartotų... 

— Tai padaryčiau vėl taip pat, — užbaigiau aš. 

— Kvaiša! — sako ji. — Už tai tave ir mylėjau. Ta- 
da, norėdama nubausti, tave pakankinau. Bet nemaniau, 
jog.būsi toks avino galva ir pabėgsi nuo kabliuko (ir 
bailiai gi tie vyrai!), užuot jį prarijęs. 

— Ačiū labai! — tariau. — Gružlys slieką mėgsta, 
bet ir savo žarnas saugo. 

Ji šypsojo kampučiais suglaustų lūpų ir pasakojo to- 
liau nemirkčiodama: 

— Kai išgirdau, jog mušiesi su tuo kitu, su tuo ant- 
ru galvijų neraliuotu, kurio nė pavardės nepamenu (ve- 
lėjau tada upėje žlugtą, ir žmonės pranešė man, jog jis 
tave smaugia), išleidau kultuvę iš rankų, kuri nuplau- 
kė pavandeniui, ir — bus kas bus — per baltinius, stum- 
dydama į šalis velėtojas, pasileidau be klumpių, kiek 
kojos nešė, prie jūsų; norėjosi rėkti tau: ,„„Brenjonai, ar 
pasiutai? Aš gi tave myliu! Begu nematai? Daug tu lai- 
mėsi, kai tas vilkas nuplėš tau kurį geriausią gabalą! 
Man nereikia sudarkyto, išnarinto vyro. Aš noriu tave 
turėti visą...“ Bet kur tau! Pasakysi mat ką tokiam žmo- 
gui... Aš nesižinau nė kur man dėtis, gaištu laiką, auši- 
nu burną, o tas skiedalas sėdi jau smuklėje, užmiršęs, ko 
mušėsi, girtuokliauja ir, susikabinęs su vilku, pabėga 
(ak, ir bailys gi! bailys!), pabėga nuo avytės!.. Brenjo- 
nai, kaip aš tavęs tada nekenčiau!.. Kai aš šiandie, žmo- 
geli, į tave žiūriu, į tave ir į save žiūriu, tai tas viskas 
atrodo juokinga. Tačiau tada, drauguži, būčiau su sma- 
gumu gyvam nulupusi tau kailį, gyvą iškepusi. Bet kad 
negalėjau tavęs nubaust, o mylėjau tave, tai nubaudžiau 
pati save. Pasisuko tas malūno žmogus. Iš siuto paėmiau 
Jį. Jei ne tas, o kitas asilas būtų pasipainiojęs, būčiau 
paėmusi kitą. Kai nori sudrožti, žabą randi. O, ir kerši- 
Jau aš tau! Galvojau tik apie tave, kai jis... 

— Suprantu! 

— „„kai jis keršijo už mane. Maniau: „Tegu dabar 
grįžta! Na ką, Brenjonai, žagsi? Patenkintas? Grįžk, 
grįžk!“ Deja, tu sugrįžai anksčiau, negu aš galėjau tikė- 
tis... Kas buvo toliau, žinai. Ir visam gyvenimui likau 
pririšta prie savo mulkio. Mat kam klius, kam neklius, 
= striukiui beuodegiui (ar tai jis, ar tai aš?) vis 

lius. 

Jį nutilo. Aš sakau: 

— Ar bent tau čia gerai? 

Ji patraukė pečiais ir tarė: 

— Taip, kaip ir jam. 

— Po šimts pypkių, — tariau aš, — šitas namas tu- 
ri būti rojus. 

Ji susijuokė: 

— Trauk varlę už kojos. 

Kalbėjome apie kitus dalykus, apie gyvulius ir lau- 
kus, apie draugus ir vaikus, tačiau, ką bepalietę grįžom 
apsisukę šuoliais į širdies palėpę. Maniau, gal bus jai 
smagu patirti smulkiau, kaip gyvenu aš, kaip gyvena 
manieji, kaip tvarkom namus, bet pasirodė (smalsumėlis 
tų moterų), jog ji visa tai žino ne ką blogiau už mane. 
Žodis po žodžio, palikę godas ir meilę, pradėjom šnekėti, 
kas užėjo ant seilės, krėtėm juokus, juokelius, bandėm 
visokius kelius, čia į kalną, čia į pakalnę, čia į dešinę, 
čia į kairę, nors nežinojom, kur einam. Armazavom, 
kliukėjom, tarandavom, skrabėjom kiekvienas už du, 
šaudėm tankia ugnim už kits kito abu. Ir žodžių kartot 
nė vienam nereikėjo — gaudėm juos karštučius, tik tik 
jiem iš srėbtuvių išėjus. 

Prisijuokęs iki soties, šluosčiausi akis, kai išgirdau 
varpinę mušant šešis. 


— Viešpatie, — susirūpinau, — jau šešios, einu! 
— BSuspėsi, — sako ji. 

— Pareis taviškis, o jo ne per daug esu išsiilgęs. 
— O aš... — atsiliepia ji. 


Pro virtuvės langą buvo matyti pieva, kuri jau da- 
binosi vakarui. Tūkstančiai žolelių auksino savo virpan- 
čius snukučius besileidžiančios saulės spindulių auksi- 
nėmis dulkėmis. Savo paties nusvidintais akmenėliais 
striksėjo upokšnis. Karvė laižė žilvičio šaką; pora ark- 
lių — juodokas su žvaigžde kaktoje ir obuolmušis širmo- 
kas — stovėjo prisiganę kaip įbesti, sukeitę galvas, pa- 
sidėję jas kits kitam ant sturplio, ir svajojo vakaro rim- 
tyje. Į vėsią trobą ėjo saulės, alyvų, įšilusios žolės ir 
auksinio arkliamėšlio aromatai. O gilioje, minkštoje, 
truputį pelėsiais paduodančioje kambario prieblandoje 
kilo iš molinio puoduko, kurį laikiau saujoje, smarkus 
burgundiškos serbentinės kvapsnis. Pasakiau: 

— Kaip čia gera! 

Ji pastvėrė mane už rankos: 

— Visą gyvenimą taip galėjo (būti, dien į dieną. 

Aš tariau (buvo nesmagu, kad, atėjęs pasimatyti, su- 
kėliau jai graužaties): 

— O žinai ką, Žebenkštėle, — gal ir geriau taip, gal, 
turint viską galvoj, geriau taip, kaip yra! Tu nieko ne- 
nustojai. Vieną dieną būtų gal tas buvę ir smagu. Ta- 


čiau visą gyvenimą... Pažįstu save, pažįstu tave — greit 
būtum atsikandusi. Neturi supratimo, koks aš velnio 
neštas ir pamestas — dykūnas, tinginys, vėjo botagas, 


gėrūnas, plepys, šaipokas, rijūnas, priešgina, palaidūnas, 
svaja, ožys, pikčiurna, gižeklis, niektauza. Tu, mergyte, 
būtum nelaiminga kaip akmuo prie kelio ir, aišku, bū- 
tum atsikeršijusi. O vien tik apie tai pagalvojus, iš abie- 
jų kaktos pusių plaukai man stojas. Garbė dievui, kuris 
viską žino. Viskas gerai taip, kaip yra. 

Žebenkštėlės akys, rimtos ir buklios, ji klausėsi ma- 
no žodžių. Paskiau palingavo nosį ir tarė: 

— Teisybę sakai, šalaputri. Žinau, žinau, jog esi di- 
delis padraika. (Ji visai taip nemanė.) Tu mane, aišku, 
būtum mušęs, aš tau būčiau ragus įtaisiusi. Bet ką gi? 
Jei šiaip ar taip šiame pasaulyje turime pereiti per vie- 
na ir per kita (taip jau dangaus nustatyta), tai ar ne ge- 
riau būtų buvę, jei būtume šitai patyrę dėl vienas kito. 

— Be abejo, — sakau, — be abejo... 

— Neatrodai, kad būtum tuo tikras. 

— Esu, esu... Bet vis dėlto reikia stengtis apsieiti be 
tos dvigubos laimės. 

Ir atsistodamas užbaigiau: 

— Nesigailėkime nieko, Žebenkštėle! Ar šiaip, ar 
taip, dabar būtų tas pats buvę. Mylėkis, nesimylėk, kai 
esi, kaip mudu, prie savo rietimo pabaigos, tai jau šau- 
kštai popiet, o kai jau šaukštai popiet, tai žmogų apima 
toks jausmas, it nieko ir būti nebuvo. 

Ji tarė: 

— Melagis! 

(Ir kaip ji teisingai pasakė!) 


Pabučiavau ją ir išėjau. Ji lydėjo mane akimis nuo 
Slenksčio, atsirėmusi į durų staktą. Didelis riešutmedžio 
šešėlis tįsojo priešais. Nesigręžiau. Tik kai kelias pasuko 

į šoną ir kai buvau tikras, jog nieko daugiau nebepama- 
tysiu, sustojau dvasios atgauti. Oras buvo pilnas pavėnės 
glicinijų kvapo. Ir balti jaučiai maurojo toli pievoje. 

Na, nėr ko gaišt. Nužingsniavau po tiesumui, be 
kelio, įkopiau į kalną, perkirtau vynuogių lauką ir įlin- 
dau į mišką. Tačiau visai ne todėl, kad būčiau norėjęs 
greičiau pasiekti namus. Praėjo pusė valandos, o aš te- 
bestoviu kaip įbestas priemišky, po šakotu ąžuolu, ir 
varnas gaudau. Nenuvokiu, ką darau. Tik mąstau, mąs- 
tau. Raudonas dangus gęsta. Žiūriu, kaip jo atspindžiai 
miršta naujuose, mažiukuose, blizgančiuose, lakuotuose, 
auksiniuose vynuogių lapeliuose... Lakštingala čiulba... 
Kažkur giliai atminty, nuliūdusioj širdy atsiliepia kita 
lakštingala. „(Vakaras toks pat, kaip šitas. Buvau su savo 
širdies mergele. Lipom į viršų vynuogių nutiesta įkalne. 
Abudu buvom jauni, linksmi, šnekučiai ir juokučiai. 
Staiga nežinau kas pasidarė ore — ar padvelkė varpas, 
Angelui dievo kažkur suskambęs, ar atsikvėpė žemė, su- 
laukusi vakaro, rąžydamasi, dūsaudama ir kviesdama 
tave: „Eikš į mane“, ar nukrito švelnus liūdesys iš mė- 
nulio... Tik mudu nutilom visai abudu ir, kažkaip iš kar- 
to susiėmę už rankų, sustojom be žodžio ir nudelbėm 
akis. Ir tada iš vynuogių, ant kurių nusileido pavasario 
naktis, pasigirdo lakštingalos balsas. Kad neužmigtų ant 
vynuogienojų, kurių klastingi ūseliai raitėsi, raitėsi, rai- 
tėsi, aplink jos kojikes apsivyti taikėsi, — kad neužmig- 
tų ant vynuogienojų, meilės lakštingala savo seną kan- 
tileną plyšojo giedojo: 


Vynuogė auga, auga, auga, 
Diengnakt ją saugau... 


Ir aš jutau Žebenkštėlės ranką, kuri sakė: 

„Tu mano, aš tavo, Vynuoge, auki, tįski ir mudu su- 
riški!“ 

Nulipom šlaitu žemyn. Netoli namų rankas paleidom. 
Ir niekad į draugę jų daugiau nebesuleidom. O tu, lak- 
štingala, giedojus giedi. Kieno širdžiai tu gysti? Ir tu, 
vynuoge, augus augi. Kieno meilei surišti? 


LLA-LLTC 

sukausčiusio. Negalėjau. Be abejo, medis laikė užbūręs 
mane savo magišku šešėliu, kuris išveda žmogų iš kelio 
ir atima norą sugrįžti į kelią. Kartą, kitą, trečią apsuku 
ratą aplink medį, kartoju tą sūkį ir kiekvieną kartą at- 
siduriu toj pačioj vietoj, it grandine prie jos prikaltas. 

Pagaliau, susitaikęs su likimu, išsitiesiau žolėje ir 
apsinakvojau mėnulio užeigoje. Miegas nelabai ėmė. Gro- 
muliavau melancholiškai savo gyvenimą. Galvojau apie 
tai, koks jis galėjo būti, koks buvo, galvojau apie savo 
sužlugusias svajones. Viešpatie, kiek kartaus nusivylimo 
randi savo praeities gelmėse tomis naktų valandomis, 
kada nusilpsta dvasia! Koks nuogas ir varganas pasijun- 
ti, kai prieš nusivylusią senatvę iškyla viltimi apsidariu- 
sios jaunatvės paveikslas!.. Galvojau, dėliojau, kaslaimė- 
ta, ko netekta, kilnojau liesą mantą, kurią kraitelėje tu- 
rėjau: pačią, negražią ir gerumo tokią pat, kaip gražu- 
mo; sūnus, nutolusius nuo manęs, galvojančius visai ki- 
taip negu aš, ir turinčius mano nebent kailį; draugų iš- 
davystę ir žmonių beprotystę; tikėjimus, mirtį sėjančius, 
ir pilietinius karus; supjudytą Prancūziją; išgrobstytus 
dvasios kūdikius — mano meno kūrinius; gyvybę, tą 
pelenų saują, ir ateisiančios mirties alsavimą... Tyliai 
verkdamas, spaudžiau lūpas medžiui prie liemens ir, su- 
sigūžęs jo pašaknyje kaip tėvo glėbyje, pasakojau jam 
savo širdgėlas. Ir paskiau, matyt, jis ėmė žodį ir mane 
paguodė. Nes kai po kelių valandų atbudau knarkdamas 
ir įsirausiusią nosį pakėliau nuo žemės, tai mano melan- 
cholijos tiek tebuvo likę, kad gėlė įskaudintą širdį tru- 
putį ir mėšlungis traukiojo blauzdą. 

Budo saulė. Ąžuolas, pilnas paukščių, giedojo. Gies- 
mės žliaugė iš jo, kaip sultys iš vynuogių kekės, spau- 
džiamos tarp rankų. Kikilis, liepsnelė, pjūklo galąstoja, 
pilka devynbalsė, čiauškianti skalsiai, strazdas brazdas, 
mano kūmas, kurį mėgstu labiau už kitus dėl to, kad jis 
nieko nebijo, nepaiso, ar šąla, ar vėjas, ar lyja, nuolat 
kvatoja, visur jam rojus, pirmas pragysta auštant, o tem- 
stant dar vapa, ir dar dėl to, kad jis, kaip ir aš, turi 
raudoną snapą. Ak, mieli padarėliai, kaip džiaugsmingai 
gerklę jie laidė! Džiūgavo ištrūkę iš nakties klaiko, 
Nakties, kupinos pinklių, kuri kas vakarą nusileidžia 
ant jų kaip tinklas. Troški tamsa... Kuris iš mūsų žus? 
Bet — frrarirarira!.. — lig tik prasidaro nakties danga, 

lig tik blyškus tolimosios aušros šypsnis ima gaivinti 
sustirusį gyvenimo veidą ir pabalusias lūpas, su kokiu 
ūpu — uai ti, uai ti, la Ia-i, la la la, laderi, la rifla... — 
su kokiu klegesiu, bičiuliai, su kokia meile ir su kokiu 
džiaugsmu visi iš vieno garbina jie dieną! Visa, kas ken- 
tėta, ko bijota, tas nebylus siaubas ir tas stirksantis 
miegas, toji naktis, visa... uai ti... visa... frrrtt... užmir- 
šta. Ak, diena, diena, naujoji diena! Atskleisk man savo 
paslaptį, strazde brazde, išmokyk tu mane, kaip su kiek- 
viena nauja aušra atgimti pilnam tvirto tikėjimo ja!.. 

Strazdas švilpia toliau. Jo sodri ironija pralinksmi- 
no Mane. Tupiu sau ant žemės ir švilpiu kaip jis. Gegutė 
(„gegelė baltoji, gegelė juodoji, Nivernės gegelė raibo- 
ji“), — gegutė girios glūdumoj eina skiniukų... 


„Ku kū, ku kū, aš čia, kur tu?“ 


Prieš atsistodamas, persiverčiu per galvą. Striksėjęs 
pro šalį kiškis padaro tą pat ir susijuokia, kiškiui nuo 
juoko lūpa plyšta. Nuėjau savo keliais, dainuodamas iš 
visos krūtinės: 

— Viskas gerai, viskas gerai! Tikėkite manim, drau- 
gai! Ak, pasaulis taip suręstas: kas nemoka plaukti, skę- 
sta. Mano platūs penki juslių langai atdari ligi galių — 
pasauli, eik pro juos į mane ir srovenki kartu su mano 
krauju! Negi raukysiuos kaip iš galvos išėjęs, kad gyve- 
nimas davė ne viską, ko būčiau norėjęs? Tik pradėk no- 
rėti: ,„Ak, kad turėčiau... ak, kad galėčiau...“ — ir ne- 
žinosi, kur besustoti. Ar buvo žmogui kada gana; duok 
bedavęs jam, jis rėkia: duok dar! Net toks ponas de Ne- 
veras! Net karalius! Net dievulis, mūsų tėvas visaga- 
lis. O juk kiekvienam savo ribos, visiems savo sritys. 
Begu kraipysies, vaitosi, jeigu ištrūkti iš jų nevaliosi? 
O ką rastum ir kitur? Čia esu, čia lieku ir čia, po balų, 
lindėsiu, kiek tik galėsiu. Tai ko gi guodžiojausi? Juk iš 
teisybės niekas man nieko duot neprivalo. Galėjau net 
ir negyventi... Dievulėliau, kai taip pagalvoji, plaukai 
ant galvos atsistoja. Tas šaunus pasaulėlis, tas gyveni- 
mėlis — be Brenjono! Ir Brenjonas be gyvenimo! Koks 
nykumas, draugai!.. Kaip kas yra, taip ir gerai. Ko ne- 
turiu, ima kelmai!.. Bet ką turiu, laikau kietai... 

Į Klamsi grįžau dieną vėliau, negu reikėjo. Palieku 
jums įsivaizduoti, kokio gavau už tai vėjo. Bet galite 
manęs neguosti, nes aš tuoj užlipau ant aukšto ir, nosį 
linguodamas, balsiai kalbėdamas ir padainuodamas, iš- 
dėjau, kaip matote, popieriuje, iškišęs liežuvį, savo siel- 
vartus ir savo džiaugsmus... savo sielvartų džiaugsmus. 


Kas buvo mums kada ogu, 
Paskiau papasakot smagu. 


VI 


KELIAUJANTYS PAUKŠČIAI, 
ARBA SERENADA ANUA PILYJE 


Birželis 


akar rytą sužinojom, jog per 
Klamsi pravažiavo du aukšti 
svečiai — panelė de Term ir 
srafas de Maibua. Čia jie ne- 
sustojo ir patraukė tiesiai į 
Anua pilį, kur ketina paviešėti 
tris ar keturias savaites. Prisi- 
minusi seną paprotį, Klamsi se- 
niūnų taryba nusprendė siųsti 
rytojaus dieną pas tuodu kil- 
mingus paukščius delegaciją, 
kuri turės miesto vardu pas- 
veikinti juos laimingai kelią sukeliavusius. (Sakytum, 
baisus jau čia stebuklas, jei kuris iš tų galvijų minkštai 
išmuštoje karietoje šiltai suvažinėja iš Paryžiaus į Ne- 
verą, neišklydęs iš kelio ir kaulų nesusimalęs!) Pagal tą 
patį paprotį taryba nusprendė kartu įteikti ir skanių 
kepinių atvykėlių snapams — tokių didžiulių, glajumi 
apliukruotų sausainių, kuriais esame plačiai išgarsėję. 
(Mano žentas, kepėjas Florimonas Ravizė, ištaisė jų tris 
tuzinus. Ponai seniūnai buvo manę užteksiant dviejų, 
bet mūsų Florimonas, irgi seniūnas, ką darydamas daro 
uoliai, juoba kad miestas moka jam už sausainį po dvyli- 
ka solių.) Pagaliau, norėdami palinksminti vienukart vi- 
sus atvykėlių pojūčius, ir dar todėl, jog su muzika, sako, 
širdis geriau priimą valgį (nors aš ir be jos gerai geriu 
ir valgau), seniūnai pavedė keturiems rinktiniams natag- 
raužiams pagriežti savo čirpynėmis — du smuikai, du 
obojai ir bubinas priedo — svečiams serenadą, kai tie 
ginsis sausainiais nuo bado. 

Prisidėjau neprašytas su savo birbyne ir aš prie mu- 
zikantų. Negi praleisi progą pamatyti naujų veidų — 

juk tokie reti paukščiai (ne, ne, aš nelyginu jų su pauk- 
štidžių plunksnuočiais: būkite liudininkais, aš to nesa- 
kiau). Mėgstu kilmingų paukščių dailią dangą, čiauško- 
sį, minas; smagu žiūrėt, kaip savo plunksnas glostosi, 
kaip eidami krypuoja, uodegą sukioja, sparnais ratą rė- 
žia ir skiauterę į viršų riečia. O kita vertus, vis tiek, iš 
kur ir kokie tie paukščiai — jei tik naujo akiai teikia, 
matyti reikia. Esmi Pandoros* sūnus, mėgstu kelti dan- 
gtį ir žiūrėti į dėžę ir į sielą — baltą, juodą, riebią, lie- 
są, kilnią, žemą; mėgstu naršyti širdis, klausyti, kas ten 
girdis, kišti nosį kur nereikia, uostyti, siurbsnoti. Tegu 
ir į kailį gaučiau, kad tik naujienų paragaučiau. Bet, bū- 
kite ramūs, man niekad apsukrumo nestinga sujungt, 
kas smagu, su tuo, kas naudinga, o kad savo dirbtuvėje 
kaip tik turėjau du didelius pano, išskaptuotus Anua pi- 
lies ponui, tai ir tariau, jog čia geriausia proga nuvež- 
ti juos užsakovui, nieko už nuvežimą nemokant. Pakro- 
viau tad pano į vieną iš tų brikų, kuriais važiavo del2- 
gatai, smuikai, obojai ir liukruoti sausainiai. Pasiėmėm 
kartu ir mano Glodi, Florimono dukterį: jei jau taip at- 
sitiko, tai pasivažinėsim už dyką. Kitas seniūnas įkėlė 
savo sūnų. Galiausiai vaistininkas prikrovė stiprinančių 
sulčių, sveikatvynių, midų ir uogienių, kurių turėjo pa- 
sigaminęs ir kuriais už Klamsi pinigus svečius vaišinti 
ketino. Mano žentas labai dėl to niurnėjo, sakė, kad taip 
niekas nedaro ir kad jeigu kiekvienas meistras, mėsinin- 
kas, kepėjas, kurpius, barzdaskutys et caetera į savo 
pusę traukti sumanys, tai miestui ir miestiečiams — pra- 
pultis ir papjūtis. Jis ne per daug klydo, bet vaistinin- 
kas, kaip ir Flėrimonas, buvo seniūnas — tai ką labai 
gali jam pasakyti? Didieji leidžia įstatymus, o jiems vy- 
kdyti yra mažieji. 

Išvažiavo dviem brikais: meras, pano, dovanos, vai- 
kai, keturi griežėjai ir keturi seniūnai. Aš ėjau pėsčias. 
Tegu veža tuos, kas kojų nepavelka, kaip veršius į pjo- 
vyklą ar bobas į turgų! Tiesą sakant, oras buvo ne iš 
gražiausiųjų. Dangus slėgė, atrodė miltinas, audrijosi. 
Febas* savo apvalia ir kaitria akimi kepino sprandus. 
Nuo kelio kilo dulkės ir musės. Bet, be Florimono, kuris 
savo skruostų baltį saugojo labiau nei kokia mergaitė, 
kiti visi buvome patenkinti: mat kas vienam nyku, krū- 
voje — smagu. 


! Ir taip toliau (/0t.). 

Kol buvo matyti švento Martyno bonia, mūsų šaunūs 
ponai laikėsi oriai ir iškilmingai. Bet kai miesto akys 
mūsų nebesiekė, veidai nušvito, o širdys atsilapojo kaip 
mano švarkas. Pirmiausia pasigirdo viena kita nešvan- 
kybė. (Toks mat mūsų būdas išsijudinti.) Paskui uždai- 
navo vienas, pritarė kitas, ir tegu dievas man atleidžia, 
bet rodos, kad pirmutinį posmą užtraukė pats meras. Aš 
ėmiau pūsti birbynę. Kiti muzikantai prisidėjo. Ir prasi- 
mušęs pro balsų ir obojų sutartinę, plonytis Glodi balsas 
iškilo, suplazdeno ir čirškė kaip žvirblis. 

Varėmės iš palengvo. Prieškalnėj arkliukai patys 
stojo, dūmė šonais, lengvinosi. Laukėm, kol jų muzika 
išsikvėps, ir raginom toliau. Privažiavus Buašo, notaras 
Pjeras Delavo paprašė padaryti alkūnę ir užsukti pas 
vieną jo klientą — mat turėjo surašyti jam testamentą. 
(Kaip čia atsakysi: jis buvo vienintelis seniūnas nieko 
sau dar nereikalavęs.) Visi vienu balsu pritarė, bet už- 
trukti teko ilgokai, ir mūsų Florimonas, radęs čia ben- 
drą kalbą su vaistininku, pradėjo vėl niurnėti. „Geriau 
viena vynuogė, net neprisirpusi, sau negu dvi figos ki- 
tam.“ Nepaisydamas murmesio, notaras be skubėjimo 
užbaigė testamentą, ir vaistininkas nori nenori gavo su 
tuo taikintis, 


Pagaliau atvažiavom į vietą (kad jau važiuoji, tai 
vis kada nors nuvažiuoji). Bet prisistatėm tenai kaip 
garstyčios popiet. Kilmingieji paukščiai kėlėsi nuo stalo, 
kai mes atnešėm desertą. Ką jie darys — sėdo atgal: pauk- 
ščiai gali lesti visą laiką. Mūsų miesto tėvai, kai jau 
artėjom prie pilies, liepė priešpaskutinį kartą sustoti; 
mat jie turėjo apsitaisyti iškilmių drabužiais (kurie iki 
tol važiavo rūpestingai sudėstyti ir paslėpti nuo sau- 
lės) — gražiais, tviskančiais, akį glostančiais, širdžiai 
šypsančiais drabužiais: meras žalio šilko, keturi jo ben- 
drai šviesiai geltono vilnono. Agurkas o agurkas su ke- 
turiais moliūgais. Į pilį įvažiavom su muzika. Išgirdusios 
ją, pro langus išsikišo dykinėjančių tarnų galvos. Mūsų 
keturi vilnadėviai ir šilkarūbis užlipo ant perono, kurio 
duryse teikėsi pasirodyti (man nelabai gerai buvo maty- 
ti) du klostyti antkakliai (iš antkaklio pažinsi gyvulį) ir 
virš jų dvi kaspinuotos ir garbiniuotos kaip avinų gal- 
vos. Mes, natagraužiai ir prasčiokai, likome bestovį kie- 
me. Dėl toaš iš taip toliir negalėjau girdėti gražios kal- 
bos, kurią pasakė lotyniškai notaras. Raminuosi mintimi, 

jog tikriausiai jis vienas jos ir tesiklausė. Užtat žiūrėjau, 
išpūtęs akis, į savo mažytę Glodi, kuri, kaip Marija pa- 
aukojimo paveiksle, kopė smulkučiais žingsniukais laip- 
tas po laipto į peroną, spausdama abiem rankutėmis sau 
prie skreito pintinę su rietuvėmis sukrautais sausainiais, 
kurių aukštutinis siekė jai smakrą. Nepametė nė vle- 


no — siautė juos akimis ir rankomis ta smagurė, gud- 
ruolė, ta pipiras... Viešpatie, nors imk ir dėk ją pačią į 
burną... | 


Vaikystė žavi kaip muzika. Ji geriau pasiekia žmo- 
gaus širdį negu ta, kurią girdim. Didžiausias pasipūtė- 
lis vėl žmogus randas, pasidaro pats akimirką vaikas, 
primiršta savo didybę ir rangus. Panelė de Term gražiai 
nusišypsojo manajai Glodi, pabučiavo, pasisodino ant 
kelių, perlaužė paėmusi vieną sausainį per pusę ir, saky- 
dama ,Duokš savo snapelį, valgysim abi...“, pašovė di- 
desne dalį į apvalią mergytės krosnelę. Tada aš iš to 
džiaugsmo sumaurojau kaip jautis: 

— Tegyvuoja geroji ir gražioji Nivernės gėlė! 

Ir pridurmu, sužavėtas, sukrykščiau sukrykščiau bir- 
byne kaip kregždė prieš lietų. 

Visi tuojau sujuko ir į mane atsisuko, o Glodi ploja 
katučių ir rėkia: 

— Senelis! 

Ponas d'Anua sako: 

— Tai tas pasiutėlis Brenjonas... 

(Matai, toks tokį pažino ir tikru žodžiu pavadino.) 

Ponas d'Anua duoda man ženklą prieiti. Einu su bir- 
byne, smagiai užlipu laiptais, lenkiuosi... 


(Mandagumas kalboj, ranka prie kepurės — 
Kainuoja nebrangiai, o galios daug turi.) 


„„lenkiuosi dešinėn, lenkiuosi kairėn, lenkiuosi į prie- 
kį, lenkiuosi atsigręžęs atgal, lenkiuosi kiekvienam ir 
kiekvienai. Ir kartu nežymiai stebiu ir stengiuosi apžiū- 
rėt iš visų pusių panelę de Term, kabančią, kaip šerdis 
varpe, plačiai aplinkui ant lanko papūstame sijone; nu- 
taisau ją (mintyse, žinoma) ir juokiuosi pamatęs, kokia 
ji smulki nuoga ir pražuvusi tarp tų savo žvynų. Pane- 
lė de Term aukšta, laiba, pojuodė iš prigimimo, baltutė 
nuo pudros, gražios rudos akys žiba kaip karbunkulai“, 
smagurė nosikė šniukštinėja ne blogiau už paršelio kny- 
slę, putlios raudonos lūpos prašosi bučiuojamos, ant 
skruostų virpa garbanėlės. 


95 


Pamačiusi mane, tarė maloningai: 

— Ar tai jūsų ta Žavi mergytė? 

Atsakau gudraudamas: 

— Ką mes žinom, ponia? Va čia mano žentas. Jis 
galėtų duoti atsakymą. Aš negaliu kalbėti už jį. Siaip 
ar taip, tas lobis mūsų. Pretenzijų niekas į jį nereiškia. 
Tai ne pinigas. „Vaikai — vargšų turtas.“ 

Panelė de Term teikėsi nusišypsoti, o ponas d'Anua 
garsiai nusikvatojo. . Juokėsi ir Florimonas, bet ne iš 
smagumo. Aš nesijuokiau, dėjausi nenuovoka. Vyriškis 
su antkakliu ir dama su varpų maloningai paklausė 
mane (jie manė, kad aš kaimo muzikantas), kiek uždirbu 
grodamas. Atsakiau taip, kaip yra: 

— Bemaž nieko... 

Neaiškindamas, kuo iš tikro verčiuosi. Kam man aiš- 
kinti? Jie manęs to visai ir neklausė. Laukiau, kas bus 
toliau, norėjau daugiau pamatyti, pramogą turėti. Man 
gana juokinga familiari ir ceremoninga didybė, kurią 
aukšti ir turtingi ponai rodo, kalbėdami su . beturčiais 
ir vargšais. Kalba taip, it visada mokytų juos. Mat var- 
gšas — vaikas, savo proto, suprask, neturi... O, be to 
(nesako, bet taip mano), pats ir kaltas, kad vargšas. Die- 
vas, vadinasi, nubaudė, ir gerai padarė — garbė dievui! 

Tartum manęs čia visai nebūtų, Maibua sako balsiai 
savo kūmutei: 

— Kadangi vis tiek, meldžiamoji, neturime ko veikt, 
pasinaudokime tuo bėdžiumi; jis atrodo, tiesa, kvailo- 
kas, bet, matyt, daug slampinėja su savo birbyne, pa- 
žįsta smukles ir jų lankytojus. Paklausinėkime jį, ką 
galvoja šitas kraštas, jei iš viso... 

— Ššl.. 

— „jei iš viso jis galvoja. 

Ir klausia mane: 

— Na, žmogeli, pasakyk mums, kas čia dedasi žmo- 
nių protuose? 

Aš kartoju: 

— Protuose? — ir nutaisau kvailą miną. 

Pamerkiau akį savo storam ponui d'Anua, kuris pe- 
šiojosi barzdelę, šypsojosi, prisidengęs didele letena, ir 
leido man daryti, ką noriu. 

— Protas jūsų krašte atrodo iš viso retas daiktas, — 
tarė su ironija atvykėlis. — Aš klausiu tave, žmogau, 
kaip čią žmonės galvoja, ką mano. Ar geri katalikai? Ar 
atsidavę savo karaliui? 

Atsakau: 

— Dievas yra didelis, o karalius — Tabai didelis 
Žmonės myli juos abu labai. 

— O ką mano apie princus? 

— Tai pašėlusiai dideli ponai. 

— Jūs, vadinasi, už juos? 

— Taip, monsinjore, taip. 

— Prieš Končinį? 

— Mes ir už jį taip pat. 

— Ką, po velnių, kalbi! Jie gi priešai. 

— Aš nieko nesakau... Tas gali būti... Mes ir už tuos, 
ir už tuos. 

— Reikia pasirinkt, po šimts! 

— Argi jau būtinai, pons, reikia? Gal galima apsieit 
be to? Bet jei reikia, tai reikia. Už ką esu aš? Aš jums, 
pons, atsakysiu į tai kurį pirmadienį. Pagalvosiu. To- 
kiam daiktui reikia laiko. 

— (O kam tau atidėlioti? 

— Noriu, pons, pažiūrėt, kas bus stipresnis. 

— Gėdos neturi, nenaudėli! Nejaugi neskiri dienos 
nuo nakties ir karaliaus nuo jo priešų? 

— Neskiriu, pons, dievaži, neskiriu. Jūs per daug 
iš manęs reikalaujat. Kad dabar diena, matau aiškiai, 
nesmi aklas; bet jeigu reikia rinktis tarp karaliaus 
žmonių ir ponų princų žmonių, tai tikrai negalėčiau pa- 
sakyti, katrie geriau nugeria ir daugiau eibių pridaro. 
Aš nieko blogo apie juos nesakau: jie turi gerą apetitą, 
atseit, sveiki. Geros sveikatos linkiu ir jums. Man patin- 
ka žmonės, kurie mėgsta gerai pavalgyti; daryčiau ir 
aš, kaip jie. Bet, pasakysiu atvirai, man mielesni tie 
draugai, kurie valgo pas kitus, ne pas mane. 

— Tai tu, šunkara, nieko n2myli? 

— Aš myliu, pons, savo gerą. 

— Ir negali jo paaukoti savo viešpačiui, savo karg- 
liui? 

— Galiu, pons, jei kitaip neišeina. Bet vis dėlto aš 
norėčiau žinoti, kuo karalius nuo bado ir troškulio gin- 
tųsi, jei Prancūzijoje nebūtų vieno kito žmogaus, kuris 
savo lauką mylėtų ir vynuoges augintų! Kiekvienam 
savo amatas. Vieniems — valgyti, kitiems... būti suval- 
gytiems. Politika — menas valgyti. Kam ji mums, var- 
gšams? Politika — jums, o mums — mūsų žemetė! Ne 
mūsų reikalas taip ar kitaip ką manyti. Mes — tamsūs 

žmonės. Ką mes žinom ar ką mokam? Nebent kaip Ado- 
mas, mūsų tėvas — jis, girdėt, buvęs ir jūsų tėvas, bet 
aš, atsiprašau, tuo netikiu... gal koks... tolimas giminai- 
tis... — taigi, nebent kaip Adomas, mūsų tėvas, vaisinti 
žemę, daryti ją našią, kasti ir arti, akėti, sėti, auginti 
avižą ir kvietį, apipjaustyti vynuogę ir ją paskiepyti, 
kirsti javą, rišti pėdą, kult ir vėtyt grūdą, spausti kekę, 
daryti vyną, kepti duoną, skaldyti malką, tašyti akmenį, 
sukirpti drapaną, siūti odą, obliuoti lentą, rausti griovį, 
tiesti kelią, statyti namus, miestus ir katedras, taikinti 
savo rankomis sodų puošmeną prie žėmės veido, šviesos 
ir šešėlių stebuklus sienose ir lentose rodyti, išvilkti gra- 
žius, i baltus, nuogus kūnus iš akmens drapanos, kuri lai- 
ko juos suveržtus, prisitykojus gaudyti garsus, plazde- 
nančius ore, ir uždaryti juos į rusvai auksuotą vaitojan- 
čio smuiko skreitą arba kad ir į mano tą kiaurą birbynę, 
žodžiu, pasidaryti Prancūzijos žemės šeimininkais, ug- 
nies, vandens, oro, visų keturių gaivalų viešpačiais ir 
priversti juos tarnauti jūsų smagumui... o daugiau ką 
gi mes žinom ar mokam ir kaipgi galėtume dėtis supran- 
tą ką nors apie viešuosius reikalus, apie princų ginčus, 
šventus karaliaus ketinimus, apie politiką ir kitokią me- 
tafiziką! Kam, pone, šokti aukščiau bambos. Mes — dar- 
biniai gyvuliai, sutverti, kad būtų ką mušti. Viskas tas 
taip! Bet kieno kumštis malonesnis ir koks vėzdas mūsų 
nugarai skanesnis — tai per rimtas ir mano galvai per 
sunkus klausimas. Kaip man, tai, sakyčiau, ar tas, ar 
*as — vienas galas. Norint tikrai atsakyti, reikėtų ir tą, 
ir kitą vėzdą savo rankose palaikyti, pasverti ir gerai 
išbandyti. O jei ne — kantrybės! Kentėk, kentėk, priekale, 
Kentėk, kol esi priekalas. Suduosi, kai būsi kūjis. 

Pašnekovas žiūri į mane, suraukęs nosį, ir nežino, ką 
daryt, juoktis ar pykt, bet čia prabyla vienas palydos 
bajoras, matęs mane kadaise pas amžinatilsį gerąjį mū- 
sų Nivernės kunigaikštį: 

— Jūsų mylista, aš jį pažįstu, tą originalą: geras 
darbininkas, didelis kalbininkas, puikus dailidė, amato — 
drožėjas. 

Neatrodė, kad kilmingasis ponas būtų dėl to apie 
Brenjoną geriau manyti pradėjęs; jis ėmė jo menku as- 
meniu (,„menku“, vaikučiai, sakau iš kuklumo, nes, gar- 
bėdie, sveriu ne mažiau už kitus du) tik tada šiek tiek 
Comėtis, kai iš palydos bajoro ir pilies šeimininko pono 

d'Anua patyrė, jog toks ir toks princas mano darbus la- 
bai gyręs. Ir dabar jis jau lygiomis su kitais žavisi kie- 
me mano skaptuotu fontanu, vaizduojančiu pasikaišiu- 
sią merginą su dviem spurdančiomis, sparnais plazdan- 
čiomis antimis prijuostėje. Paskiau rūmuose apžiūrėjo 
mano darbo baldus ir pano. Matau, kad ponas d'Anua 
kyla kaip ant mielių. Ir galvijai gi tie turtuoliai! Galė- 
tum pamanyt, jog kūrinys, už kurį jie užmokėjo, yra jų 
darbo, o ne kūrėjo!.. Maibua, norėdamas dabar mane iš- 
aukštinti, ėmė balsu stebėtis, kam aš tūnąs šitame kraš- 
te, toli nuo didžiųjų Paryžiaus protų, kurdamas tik to- 
kius darbus, kuriems užtenką kantrybės, nutaikymo ti- 
krybės, atidumo ir pastabumo: juose neieškok, girdi, iš- 
monės, polėkio, idėjų, simbolių, filosofijos, žodžiu, neieš- 
kok, kas pasako žiūrovui, jog prieš jo akis yra didžioji 
skulptūra. (Didelis ponas žavisi tik tuo, kas didu.) 

Kukliai atsakau (nuolankus esu ir truputį paikokas), 
jog tikrai mano dailė menkoka — tą aš ir pats gerai 
nutuokiąs, tik kiekvienam privalu laikytis savo ribų. 
Vargšas (dėliojau) mūsų padermės žmogelis, nieko nema- 
tes, nieko negirdėjęs, nieko nežinąs, jei galvą turi, per 
aukštai nežiūri, tupi sau Parnaso papėdėje ir vengia per 
plačių, per iškilnių sumanymų; nugręžęs baugščias akis 
nuo kalno viršūnės, kurioje šmėžuoja šventojo žirgo: 
sparnai, krapšto jis akmenėlius pašlaitėje, kad turėtų iš 
ko pasistatyti pirkaitę. Skurdo ribota išmonė sugalvoja: 
ir dirba vien tik kasdieniniam gyvenime pravarčius daik- 
tus. Jos dalia — naudingas menas. 


— Naudingas menas! Du niekaip nesuderinami žo- 
džiai! — sušunka tas mano avigalvis. — Gražu tik tas, 
kas nenaudinga. 

— Geriau nepasakysi! — pritariu aš. — Tikra tei- 
sybė. Taip yra visame kame, gyvenime ir mene. Nėra 
nieko gražesnio už deimantą, princą, karalių, didžiūną. 
ir gėlę. 

Grafas nuėjo, patenkintas manimi. Ponas d'Anua pa- 
ėmė mane už parankės ir ėmė akinti patyliukais: 

— Ak tu juokdary nelemtas! Ar nenustosi žmonių 
per dantį traukti! Taip, taip, dėkis nekaltų avinėliu, pa- 
žįstu aš tave. Manęs neapgausi. Su tuo Paryžiaus dabi- 
ta žinokis, sūnau, malk jam ką nori. Bet jei kada suma- 
nytum užkabinti šitaip mane, tai saugokis, Brenjonai, — 
galiu paminkyti tau šonus! 

Kad šoksiu šoksiu: 

— Aš, valdone! Užkabint jūsų didybę! Savo gerada- 
rį! Globėją! Kaip tokia mintis ir į galvą atėjo?.. Ar Bren- 
jonas koks niekšas? Na, niekšas ne niekšas, bet jau tikrai 
ne kvailys! Kai kvailystę dalijo, namie nebuvau. Taigi jos 
negavau! Ačiū labai! Per daug branginu kailį, kad ne- 
gerbčiau to, kuris moka priversti gerbti save. Čia aš sa- 
vo nagų nekišu nė iš tolo, tiek proto turiu. Nesgi jūs ne 
tik kad stipresnis (tą kiekvienas supranta), bet ir daug 
už Mane gudresnis. Aš tik mažas lapiukas, o jūs Lapi- 
nas savo pily. Kiek pokštų jūsų krepšy! Kiek jaunų ir 
senų, nutrūktgalvių ir atsargių esate jau į jį susikišęs! 

Ponas d'Anua nušvito. Mat žmogui baisiai patinka, 
kai jį kas giria už talentą, kurio jam turėti nėra lemta. 

— Gerai, gerai, plepatūne, — tarė jis. — Meskim 
mano krepšį į šalį, geriau panaršykime tavąjį. Nes tik- 
ras esu, kad jei atvykai, tai ne tuščiai. 

— Na, ar ne teisybę kalbėjau apie jūsų gudrybe, — 
atsiliepiu aš, — jūs Žmogų matote kiaurai. Su jumis 
jautiesi kaip stiklinis. Jūs skaitot širdis tarytum vieš- 
pats visažinis. 

Iškėliau iš briko abu savo pano, taip pat ir vieną ita- 
lų darbo skulptūrą (Fortūną ant rato, pirktą kadaise Man- 
tujoj), apie kurią, senas pasvaigėlis, pats nepasijutau, 
kaip pridūriau, jog savo rankom ją sukūriau. Gyrė, bet 
nelabai. Paskui parodžiau tikrą savo dirbinį, jaunuolės 
medalioną, ir per kažkokius monus leptelėjau, jog jis ita- 
lų darbo. Kad prasidės: matai, matai, o ką, o ką, ir oho- 
ho ir chaha! Jiems net širdys apsalo. Maibua gyrė be ga- 
lo ir sakė, jog tame kūriny atsispindįis lotynų dangus ir 
dukart dievų — Jėzaus Kristaus ir Jupiterio — palai- 
minta žemė. Ponas d'Anua, žvengdamas iš žavesio, ats- 
kaitė man už medalioną trisdešimt šešis dukatus, o už 
Fortuną davė tik tris. 


Pavakariop išvažiavom namo. Kompanijai palinks- 
minti kelyje papasakojau, kaip ponas Belgardo kunigaik- 
štis, atvykęs kadaise į Klamsi, medžiojo. Mat tas geras 
didikas buvo žabalas ir per keturis žingsnius nieko ne- 
matė. Medžioklės vadovai pristatė mane prie jo ir liepė, 
kai kunigaikštis šaus, krisdinti nuo medžio medinį pauk- 
štį, ir jam greitai, apdairiai prinešti kitą, jau tikrą, ne- 
va jo į pat širdį kliudytą. Visi baisiai juokėsi, ir kiek- 
vienas iš eilės vis kokią juokingą istoriją apie mūsų di- 

dikus paporijo... Ak, tie geručiai didikai!.. Kai savo di- 
dybėj patys sau pasidaro nuobodūs, kad jie žinotų, kokie 
juokingi jie mums atrodo! 

Tačiau su pasakojimu apie medalioną palaukiau, kol 
būsim namie ir užsisklęsim duris. Florimonas išklausęs 
ėmė karčiai prikaišioti man, kam aš taip pigiai atidavęs 
tikrą itališką kūrinį, jei jie taip aukštai įvertinę meda- 
lioną ir brangiai už jį užmokėję, nors tas buvęs itališ- 
kas vien tik iš vardo. Atsakiau, jog pasijuokti iš žmo- 
nių, taip, galiu, bet juokaudamas apvogti ne! Jis varėsi 
toliau ir piktai klausė, ką aš turįs iš tokio juoko, kurį 
pats ir apmokąs. Argi verta, girdi, kitą ant juoko turėti, 
jei tenka pačiam už tai sumokėti? 

Tada Martina, geroji mano dukra, labai išmintingai 
pasakė: 

— Tokie jau šeimoje mes esam, Florimonai. Maži ir 
dideli, visuomet viskuo patenkinti, visuomet! Ir juokia- 
mės sau iš pasakų, kurias patys sau pasekam. Ir žinai 
dar ką — nesiskųski tuo, geruti, nes tai apsaugo nuo ra- 
gų. Mat taip smagu nusimanyt, jog bet kada galiu tave 
jais apdaryt, kad apsieinu be to... Bet tu taip baisiai ne- 
sirauk! Gailėtis nėra ko. Nes tai vis tiek, it tu jau bū- 
tumei raguotas... Na, įsitraukė, sraigė, ragelius. Aš ma- 
tau jų šešėlius. 


VII 


MARAS 


Pati liepos pradžia 


erai žmonės sako: „Nelaimė rai- 
ta atjoja, pėsčia atstoja“ . Suma- 
niusi aplankyti mus, ji apsitai- 
sė Orleano gurguolės raitinin- 
ku. Praeitą pirmadienį vienas 
žmogus susirgo maru Sen Far- 
žo Miestelyje. Bloga sėkla grei- 
tai dygsta: į galą savaitės to- 
kių buvo ten jau dešimt. Ir, vis 
„artėdamas prie mūsų, vakar 
maras pasirodė jau Kulanž la 
Vinezė. Sukruto sujudo baloje 
antys! Visi drąsuoliai pasipustė padus. Sukrovėm mote- 
ris, vaikus, žąsyčius ir išsiuntėm toliau — į Montnua- 
zoną. Nėra blogo be gero. Namie niekas nebeduoda mums 
garo. Florimonas taip pat išvažiavo su damomis, pasisa- 
kęs, bailys, Martinos vienos išleisti negalįs — mat dienų 
gale besanti. Iš didžponių tūli surado puikių dingsčių 
pasivažinėti, o kai karieta buvo jau pakinkyta, diena pa- 
sirodė jiem pati ta pavažiuot pažiūrėti, kaip atrodo. ja- 
vai laukuose. 

Kurie likom, dėjomės, kad viskas mums niekis. Kas 
saugosi maro, iš to mes juoką darom. Ponai seniūnai pa- 
statė sargybas prie miesto vartų, ant Oksero kelio, grie- 
žtai įsakę vyti šalin varguolius ir kaimiečius, kurie ban- 
dytų smelktis į miestą. Kiti, bajorai su kuodais ir mies- 
telėnai su pilnais makais, turėjo duotis bent apžiūrimi 
trijų mūsų gydytojų — Etjeno Luazo, Marteno Frotjė ir 
Filibero de Vo, apsidarkiusių, kad liga prie jų pačių nepri- 
kibtų, ilgomis, tepalų prikrėstomis nosimis, kaukėmis ir 
akiniais. Juokėmės iš jų kaip pasamdyti; ir Martenas Frot- 
Jė, geras žmogus, nebegalėjo savo rimtybės išlaikyti. Jis 

nusiplėšė nosį, pasakęs, jog nenori būti baidyklė ir netie 
ki tokiais niekais. Taip, bet užtat jis ir mirė. Teisybė, 
Etjenas Luazo, kuris tikėjo savo nosimi ir net miegojo 
su ja, mirė lygiai taip, kaip anas. Gyvas liko vienas Fi- 
liberas de Vo: tas, būdamas gudresnis už savo bendrus, 
metė ne nosį, o savo postą... Bet aš užbėgau už akių ir, 
nenutekinęs dar kaip reikiant įžangos, taikausi baigt is- 
toriją. Grįžkime, vaikeli, prie pradžios ir imkime ožką 
vėlei už barzdos. Ar dabar jau gerai laikai?.. 

Taigi, dėjomės esą yni Ričardai Bebaimiai“. Buvome 
tikrutėliai, jog marui mūsų namai per prasti ir jog jis 
mūsų nelankys! Maras turi jautrią nosį, sakėm; mūsų 
kailių raugyklų kvapas (visi žino, jog nėra nieko už jį 
sveikesnio) jam nepatinka. Kai paskutinį kartą (tai bu- 
vo baigiantis tūkstantis penki šimtai aštuoniasdešimtie- 
siems metams, turėjau tada seno jaučio amžių — ketu- 
riolika metų) jis lankėsi mūsų padangėj, tai, prikišęs no- 
sį prie pat mūsų slenksčio ir apsiuostęs, nudyrino atgal. 
Kaip tik tada, nepatenkinti savo globėj“, didžiu šven- 
tuoju Potencijonu, kuris blogai juos globojęs, Šatel San- 
suaro gyventojai (prisijuokėm paskiau iš jų) atstatė jį iš 
pareigų ir pasiėmė išbandyti kitą, paskiau trečią, ket- 
virtą; taip keitė septynis kartus, pasirinkdami iš eilės 
Savinianą ir Pelegriną, Filibertą ir Hiliarijų. Nežinoda- 
mi pagaliau, kuriam šventajam save pavesti, jie pavedė 
save (padaužos!) šventajai ir į Potencijono vietą pasista- 
tė Pontecijanę. 

Mes, linksmi vyrukai, tauškaliai, pagyrūnai, priešgi- 
nos, kvatojome, prisiminę tą istoriją. Norėdami parody- 
ti, jog netikim nei tais prietarais, nei seniūnais, nei dak- 
tarais, drąsiai nusibeldėm prie Šastlo vartų pasikalbėti 
per griovį su tais, kurių neleidžia į miestą. Atsirado pliuš- 
kių, kurie, norėdami parodyt, kas tai aš, nusigavoį kitą 
griovio pusę ir,nuėję įartimiausią užeigą, gėrė kartu su 
atstumtaisiais nuo rojaus vartų arba net su pačiais ange- 
lais sargais (mat tieji į savo pareigas pro pirštus žiūrė- 
jo). Aš irgi dariau kaip kiti. Negi paleisi juos vienus? 
Negi pakesi, kad kiti prieš tavo nosį šurmuliuotų, dūktų, 
klausytųsi šviežių naujienų ir gertų šviežią vyną be ta- 
vęs? Plyštum iš apmaudo. 

Nusidaviau tad ir aš į aną pusę, pamatęs seną kai- 
mietį, pavarde Gratpenas, kurį gerai pažinojau. Gėrėm 
abu. Gratpenas buvo linksmas apvalainas burbulis — 

raudonas, kresnas, tviskantis saulėje sveikata ir prakai- 
tu. Gyrėsi visą laiką labiau dar už mane, šaipėsi iš ma- 
ro ir sakė, jog tai gydytojų pramanas. Tik nusmurgėliai, 
anot jo, mirštą, ir tai ne nuo ligos, o iš baimės. Jis man 
tarė: 

— Duodų jums savo receptą už dyką: 


Kojas laikyki šiltai, 
Tuštinki žarnas gerai 

Ir nelankauk Margaritos — 
Kelsi sveikutis kas rytas. 


Mudu pasėdėjome taip gerą valandą kartu, sukišę 
nosis. Gratpenas turėjo įprotį kalbėdamas plekšenti tau 
per ranką ir minkyti koją arba alkūnę. Tada nieko ne- 
pamaniau. Pamaniau tik rytojaus dieną. 

Rytojaus dieną pirmas žodis, kurį pasakė man gize- 
lis, buvo: 

— Žinote, šeimininke, tėvukas Gratpenas mirė... 

Man bemat nulinko skiauterė ir nušiurpo nugara. Ta- 
riau Sau: 

— Na, vargšeli, ruoškis padėti šaukštą, tavo puota 
baigta arba netrukus bus baigta... 

Einu prie varstoto, imu šį tą knebinėti, noriu užsi- 
miršti, bet kur tau — nebe darbas galvoje. Akinu save: 
„„Asile tu, asile! Kitąsyk žinosi, kaip paikioti...“ 

Bet mes, burgundai, nelaužom sau ilgai galvos, ką 
būtų užvakar daryt reikėję. Mums rūpi ši diena. Daryki- 
me, po šimts, taip ir dabar. Ginkimės. Dar priešas gi ne- 
suraitė. Dingtelėjo mintis kreiptis į šventojo Kozmo bro- 
liją (ar jūs girdite, gydytojai). Bet pamaniau, kad geriau 
ne, ir nesikreipiau. Mat nors ir labai sumišęs, tebeturėjau 
ganėtinai sveiko burgundiško proto pasakyti sau: 

— Vaikuti, gydytojai išmano ne daugiau už mus. 
Paims iš tavęs pinigus, ir tiek už juos teturėsi, jog nu- 
siųs tave nusibaigti į maro gardą, nes ten tai jau tikrai 
maru užsikrėsi. Dieve apsaugok ką nors jiems sakyti! Ar 
galvoj negerai? Jei visas reikalas tik numirt, tai pataiky- 
si ir be jų. Juk ir knygose parašyta: ,„Nors ir daktarų 
gydomi, išgyvensim iki mirties“. 

Veltui vijau šalin įkyrią mintį, veltui bandžiau dar 
kuodą kelti — viduriuose jau kažkas darėsi. Čiupinėju 
čia, čiupinėju ten, paskui... ai! Dabar tai jau jis... Blo- 
giausia, kad, atėjus pietų laikui, sėdžiu prieš dubenį rie- 

bių raudonų pupelių, vyne su sūdytos kiaulienos gaba- 
liukais išvirtų (dar šiandien prisiminęs seilę ir ašaras 
varvinu), ir nebeturiu noro žiaunų praverti. Galvoju 
suspaustą širdimi: 

„Aišku, baigiuosi. Apetitas mirė, tai jau galo pra- 
džia...“ 

Na ką gi, kad jau galas, tai bent patvarkykim savo 
reikalus. Jei mirsiu namie, tai plėšikai seniūnai sudegins 
namus, kad (juokas klausyti!) kiti neužsikrėstų maru. 
Naujutėlius namus! Ar žmonės tokie pikti, ar tik tokie 
kvaili? Ne, ką turi namai sudegt, tai jau geriau dvėsiu 
kur ant mėšlyno. Apgausim juos! Tik negaiškim... 

Atsistoju, užsivelku palaikiausią švarką, pasiimu ke- 
letą gerų knygų, gražias sentencijas, riebias Galijos pa- 
sakas, Romos apoftegmas“*, Katono aukso žodžius*, Bušė 
Vakarotuves* ir Žilio Korozė Naująjį Plutarchą*; susi- 
kemšu viską į kišenę, pasiimu dar žvakigalį, papentį 
duonos, atleidžiu gizelį, uždarau namus ir einu drąsiai 
už miesto į savo vynuogyną, už paskutinės sodybos, prie 
Bomono kelio. Ten yra nedidelė pastogėlė. Lūšnelė. San- 
dėliukas padargams, senas čiužinys ir prasėdėta kėdė. 
Jei ir sudegins, mažas daiktas. 

Nespėjęs nė į vietą nueiti, pradėjau snapu kalenti 
kaip varnas. Karštis degino, dieglys rėmė šoną, vidu- 
rius taip tampė, jog, rodės, išvarys juos išvirkščius... Ir 
ką aš dariau, gerieji žmonės? Apieką jums papasakosiu? 
Apie kokius didvyriškus žygius? Ar sakysiu, jog, Romos 
didžiūnų pavyzdžiu, atstačiau priešiškam likimui krūtinę 
ir pilvo skausmui bebaimį veidą? Mieli žmoneliai, buvau 
vienas, niekas manęs nematė. Tai ką, manote, vaidinsiu 
savo lūšnos sienoms kokį romėną Regulą*? Griuvau ant 
čiužinio- ir pradėjau rėkti. Ar negirdėjot? Rėkiau visa 
gerkle. Gal net Sanbero medį mano klyksmas siekė. 

— Ai viešpatie!.. — vaitojau. — Negi galimas daik- 
tas, kad engtumei mažą gerą žmogelį, kuris tau nieko 
nepadarė! Oi! Galvą! Oi! Šoną! Kaip sunku skirtis su 
šiuo pasauliu pačiame amžiaus žydėjime! Ai, ai, ai! Ne- 
jaugi tikrai nori mane taip greit atsiimt pas save?.. Oi, 
oi! Nugarą! Žinoma, didelė laimė, norėjau sakyti — gar- 
bė stoti prieš tavo veidą, bet kadangi vis tiek gausim 
pasimatyti, ar truputį anksčiau, ar truputį vėliau, tai 
kam jau dabar taip skubėti?.. Ai, ai!.. Kasą!.. Kai aš, 
tai galėčiau ir palaukt... Esmi gi, viešpatie, menkas kir- 

minėlis... Jei jau kitaip negalima, tesie, žinoma, tavo 
valia! Matai, esu romus, nusižeminęs, nesiožiuoju... Niek- 
še! Ar neatstosi nuo manęs! Ką čia įsimanė tas nevido- 
nas graužti man šoną?.. 

Kai gerai prisivaitoji, tai išsieikvoji, ir nors kančios 
tos pačios, truputį aprimsti. Protinu save: 

— Be reikalo tik laiką gaišti. Arba jis neturi ausų, 
arba taip, kaip ir neturi. Jei teisybė, kaip sako, jog tu 
sutvertas pagal jo paveikslą, tai jis padarys taip, kaip 
užsimanys, ir tu veltui tik aušini burną. Patausok kva- 
pą. Tau jo iš viso gal kokiai valandai ar dviem belikę, 
o tu, avino galva, dar jį aitais leidi! Džiaukimės tuo, ką 
dar turim, — šituo gražiu senu luobu, su kuriuo teks 
skirtis (ak, ak, broleli, skiriuosi su tavim ne iš savo va- 
lios...). Miršti žmogus vieną kartą. Tai bent patenkinkim 
smalsumą. Pažiūrėkim, kaip vyksta tas išsinėrimas iš 
žievės. Kai buvau mažas, niekas geriau už mane nemo- 
kėjo iš žilvičio šakelių sukti gražių dūdelių. Peilio kriau- 
nomis padaužai žievę, kol atšoka; turbūt tasai, kuris 
žvelgia į mane iš aukštybių, žaidžia dabar lygiai taip su 
mano žieve. Na, žiūrėsim, ar manoji atšoks?.. Ai, ail!.. 
Ar pritinka tokiame amžiuje užsiimti vaiko nieknie- 
kiais!.. O tu, Brenjonai, nepasiduok!... Kol luobas laiko, 
stebėk, žymėkis, kas po juo darosi! Patyrinėkim tą laga- 
miną, nugraibykim putas nuo minčių, pasistenkim sup- 
rasti, ko juda, daužosi, riejasi dėl tuščio nieko syvai 
blužnyje, pasimėgaukim šitais diegliais, pasisiekim ink- 
stus, žarnas, apčiupinėkime juos... 

„„Sitaip stebiu aš save. Kartkartėmis, kai nebegaliu 
ištverti nebliovęs, stebėjimus nutraukiu. Naktis tokia 
ilga, jog, rodos, niekad ir nesibaigs. Degu žvakigalį, ki- 
šu jį į seno butelio kaklą (butelys kvepia juodųjų serben- 
tų antpilu, bet antpilo nebėr, kūnas pranyko, dvasia te- 
paliko — taip bus ir man, greit, nė ryto nesulaukus!). 
Susirietęs ant čiužinio, bandau skaityti. Herojiškos ro- 
mėnų apoftegmos nelimpa prie širdies. Po velnių tuos 
pagyrų puodus! „Ne kiekvienas gimęs keliaut į Romą.“ 
Nekenčiu kvailos puikybės. Noriu turėti teise vaitoti 
kiek lenda, kai diegliai šonus lamdo... Taip, bet kai nus- 


'! Čia mes leidžiame sau peršokti keletą eilučių. Pasakotojas ne- 
nutyli nė vienos savo mechanizmo smulkmenos, susidomėjimas jomis 
verčia jį minėti anaiptol ne pakalnutėmis kvepiančius dalykus. Pridur- 
sime, kad jo fiziologinės žinios, kuriomis taip didžiuojasi, galėtų būti 
geresnės. (Autoriaus pastaba.) 

toja, noriu juoktis, jei galiu. Ir aš kvatoju... Ar patikė- 
sit? Nusiminimas baisiausias, dantys barška kaip riešu- 
tai po krepšį, imu gerojo pono Bušė Pacecijas, atsiverčiu 
kur pakliuvę ir užtinku tokią gražią, tokią gruzdančią, 
tokią auksuotą, kad dieve mylėk! Kvatoju skaitydamas 
kaip pašėles. Paskui prikaišioju sau: 

— Turėk proto. Neklegėk — blogiau pasidarys... 

Na ir tegu! Ir nustoju juoktis, kai reikia bliauti, nus- 
toju bliauti, kai reikia juoktis. Ir bliaunu, ir juokiuos. 
Ak, vyreli vargšeli, ir bliovei gi tu, ir juokeisi gi tu! 

Kai praaušo, buvau pats tas į duobę leisti. Kojos ne- 
belaikė. Priropojau keturpėsčias prie vienintelio langelio, 
kuris švietė nuo kelio pusės. Sukiužusio puodo balsu pa- 
šaukiau pirmą praeivį. Tam nereikėjo nė mano žodžių 
išgirsti — suprato, kas yra. Jis pamatė mane, pasižiū- 
rėjo ir nudūmė žegnodamasis. O po keliolikos minučių 
susilaukiau didelės garbės: prieš lūšną išdygo du sar- 
gybiniai, ir man buvo uždrausta kelti koją per slenkstį. 
To nė aš pats neketinau daryti... Prašau jų nusiųsti ką į 
Dornesi pašaukti mano seno draugo notaro Pajaro, tes- 
tamentą kad surašytų. Bet jie taip bijo maro, jog net ir ma- 
no balsas juos gąsdina; manau, iš baimės užsikrėsti jie 
buvo užsikamšę net ausis. Pagaliau vienas šaunus rasti- 
nukas, aviganiukas, kuris gerą širdį turėjo ir man gera 
linkėjo už tai, kad aš, užtikęs jį kartą raškant mano vyš- 
nias, tariau jam: „Ė, strazde brazde, kol tu ten esi, pa- 
skainiok to labo kiek ir man“, prisėlino vikriai prie lan- 
go, pasiklausė, pridėjęs ausį, ir pašaukė: 

— Ponas Brenjonai, aš nueisiu! 

„Kas buvo toliau, sunku ir papasakoti. Žinau tik, 
kad daug valandų varčiausi ant savo čiužinio, iškišęs 
kaip veršis liežuvį nuo karščio... Botagas pliaukši, žvan- 
guliai ant kelio džingsi, storas pažįstamas balsas... Gal- 
voju: „Atvažiavo Pajaras“. Mėginu atsistoti... A, kad 
tu sukeptum! Atrodė, it ant nugaros būtų švento Marty- 
no katedra užversta, o ant strėnų — Sanberas užriog- 
lintas. Užsispyriau: „(Tegu ir Basvilio uolos tave dar 
priedo slėgtų, turi pakilt...“ Mat būtinai norėjau (naktį 
laiko apgalvot turėjau) įrašyti į testamentą, kad Marti- 
na su Glodi gautų didesnę palikimo dalį, ir įrašyti taip, 
kad keturi jos broliai negalėtų jai to užginčyti. Tiesiu 
prie langelio galvą, kuri pasirodė sunkesnė už Anrietą, 
didįjį mūsų bažnyčios varpą. Ji svyra čia į dešinę, čia į 
kairę... Žiūriu, ant kelio du geri storuliai spokso į mane 

siaubo apimtom akim. Tai buvo Antuanas Pajaras ir 
klebonas Šamajis. Norėdami užtikti mane dar gyvą, tie 
ištikimi bičiuliai lėkė kaip žaibas. Turiu pasakyti, jog jų 
karštos meilės ugnis ėmė smilkti, kai mane pamatė. Ir, 
be abejo, kad geriau įsižiūrėtų į atsivėrusį jiem paveiks- 
lą, juodu kaip vienas žengė tris žingsnius atgal. O tas 
nelemtas Šamajis mano nuotaikai pakelti dar kartojo: 

— Viešpatie, kaip tu baisiai atrodai!.. Ak, vargšas, 
vargšas vaikeli! Bjauriai, bjauriai atrodai... Labai bjau- 
riai... 

Aš sakau (padvelkus jų sveikatai, manyje, priešingai, 
atgijo gyvybinės galios): 

— Prašom į vidų! Man rodos, jums ten per karšta. 

— Ne, ne, ačiū, ačiū! — sušunka abu. — Mums čia 
labai gerai. 

Ir jie pasitraukia dar toliau, prie pat vežimo; Paja- 
ras, padorumo dėlei, patampo už žąslų savo niekuo dė- 
tą arkliuką. 


— O kaip tu jautiesi? — klausia Šamajis, pripratęs 
kalbėtis su numirėliais. 
— Ė, brolau, liga — ne sesuo, — atsakau, linguo- 


damas galvą. 

— Taigi, taigi, žmogaus gyvenimas už ledą slidesnis! 
Ar ne taip, mielasis Kola, tau visada sakydavau? Dievas 
vienas tėra visagalis. 0 mes ką — plėnys ir dulkės. 
Šiandien — raudonas, rytoj — lavonas. Šiandie šokinė- 
Ji, rytoj ašaras lieji. Tu vis manimi tikėti nenorėjai, vien 
linksmybių žiūrėjai. Diena, brolau, su galu. Na, na, ne- 
sigraudenk, Brenjonai! Tave gi šaukia gerasis dievulis. 
Pagalvok, kokia garbė, sūnau! Bet, einant pas jį, reikia 
angas apsitaisyti. Eikš numazgosiu. Ruoškimės, nusidė- 
jėli 

Aš atsakau: 

— "Tuoj, tuoj. Turime laiko, klebone. 

— Nelaimingasai, — tarė jis, — diližanas nelaukia. 

— Nieko, — sakau, — nueisiu pėsčias. 

Šamajis krato iškėlęs rankas: 

— Brenjonai, bičiuli, broli!.. Aiškiai matau, jog tau 
vis dar galvoje apgaulingieji žemės gėriai. Kas šioje aša- 
rų pakalnėj tave taip laiko? Juk čia tik tuštybė, puikybė, 
suktumas, žabangos, buklumas, pasalos, kančios, nega- 
lios. Ką mes čia turim? 

Aš sakau: 


108 


— Tu mane graudini. Man širdis neleis palikti čia 
tave, Šamaji. 

— Mes pasimatysim, — ramina jis. 

— Kad taip visiems kartu ėjus!.. Na, tiek to, eisiu 
pirmas. Laikykimės pono de Gizo devizo: „Kiekvienam 
savo eilė!..“ Jūs eikite iš paskos, garbingi žmonės! 

Jie mano žodžius nuleidžia negirdomis. Samajis pa- 
kelia balsą: 

— Laikas eina, Brenjonai, taip pat ir tavo gyvenimo 
mirksniai. Piktoji dvasia, nelabasis, tyko. Ar nori, kad 
tas grasus šlykštūnas pačiuptų tavo purviną sielą ir nu- 
sineštų ją į savo podėlį? Negaišk, Kola, negaišk, kalbėk 
Confiteor!, ruoškis, padaryk, padaryk šitai, vaikuti, pa- 
daryk tai dėl manęs, kūmai! 

— Padarysiuų, — sakau, — padarysiu ir dėl tavęs, 
ir dėl savęs, ir dėl pono dievo. Kad aš ką nors iš drau- 
gės aplenkčiau, ko nors nepagerbčiau — apsaugok vieš- 
patie! Bet pirma duok man pasakyt porą žodžių ponui 
notarui. 

— Pasakysi vėliau. 

— Ne. Pirmiausia notaras Pajaras. 
 — Ką tu sau galvoji, Brenjonai? Atiduoti pirmeny- 
bę raštinės tarnui, kada tavęs laukia amžinasis ponas. 

— Amžinasis ponas gali palaukti arba eit pasivaik- 
ščioti, jeigu jam geriau patinka: aš jį surasiu. O žemė 
mane apleidžia. Jau vien mandagumas reikalauja pa- 
daryti pirma vizitą tam, kas tave gražiai priėmė, o pas- 
kiau — tam, kas tave priims... galbūt. 

Šamajis spyrėsi, prašė, grasė, rėkė. Aš — ne ir ne. 
Notaras Antuanas Pajaras išsitraukė, kas reikia raštui, 
atsisėdo ant pakelės stulpo ir, apsuptas smalsuolių bei 
šunų pulko, viešai surašė testamentą. Patvarkęs pinigi- 
nius, patvarkiau kuo gražiausiai ir sielos reikalus. Kai 
viską užbaigiau, sakau merdinčiu balsu Šamajui (o tasai 
vis dar varė savo pamokymus): 

— Batistai, atsikvėpk. Labai gražu, ką tu sakai. Bet 
mane troškulys kankina, o jo, kaip žinai, žodžiai nemal- 
šina, Dabar, kai jau siela pasirengus sėst į balną, būtų 
visai neprošal ant laimingo kelio pavilgyt burną. Butelį, 
kilmingi vyrai! 

Ak, šaunuoliai! Ne tik geri krikščionys, bet ir abu 
geri burgundai, jie puikiai permanė mano paskutinę min- 


! Išpažįstu (lot.). 

tį! Ir atnešė ne vieną, kaip prašiau, o tris butelius: Sab- 
li, Puji, Iransi. Iš savo laivo, pasirengusio kelti inkarą, 
išmečiau pro langą lyną. Rastinukas pririšo prie jo seną 
pintinę, ir aš iš paskutinių jėgų įsitraukiau savo pasku- 
tinius draugus. 

Sudribęs vėl ant čiužinio ir likęs vienas, pasijutau nuo 
tos akimirkos nebe toks vienišas. Tačiau aš nė bandyti 
nebandysiu pasakoti, kaip ėjo mano paskutinės valandos. 
Nežinau, kas pasidarė, bet tų valandų galai nesusiranda. 
Ne kitaip, kad kas nors ištraukė man jų kokią dešimtį 
iš kišenės. Žinau, jog buvau įsigilinęs į plačią šneką su 
dvasiomis, uždarytomis trijuose buteliuose, bet ką kal- 
bėjom — nieko nebeatsimenu. Čia dingsta man Kola 
Brenjonas: kur jis, po kelmų, pasidėjo?.. 

Apie vidurnaktį matau jį vėl, bet jau sode: sėdi vi- 
sa savo sėdmenų platybe didelių, putlių, šviežių braškių 
lysvėje ir žiopso į dangų pro žemos kriaušės šakas. Kiek 
šviesos ten, aukštybėse, ir kiek šešėlių čia, žemėje. Mė- 
nulis rodo man liežuvį. Už kelių žingsnių — krūva senų 
vynuogienojų; pajuodę, susiraitę, naguoti, jie tarytum 
knibžda kaip gyvatės ir rodo man pragariškas minas... 
Bet kas išaiškins, ką aš čia veikiu? Viskas painioiasi 
man mano pernelyg išradingoje galvoje, bet, regis, kad 
aš pasakiau sau šitaip: 

— Stokis, krikščioni! Romos imperatorius nemiršta, 
mielasis Kola, atrėmęs pasturgalį į čiužinį. Sursum cor- 
da! ! Buteliai tušti. Consummatum est 2. Nebėr čionai ko 
veikti! Eime kopūstams prakalbos sakyti. 

Ir dar man rodos, kad buvo užėjęs noras pasirauti 
česnakų — gal dėl to, kad žmonės sako, kad jie labai 
gelbsti nuo maro, o gal todėl, kad, pasibaigus vynui, ir 
česnakas turi eit už gera. Tikra yra tiek, kad vos tik ko- 
jos (o pridurmu ir dugnas) palietė žemę maitintoją, paju- 
tau, jog mane apima nakties žavesys. Dangus — sakytum 
koks didžiulis, tamsus apskritas riešutmedis — skėtė 
viršuje savo skliautą. To riešutmedžio šakose kabojo be- 
galės vaisių. Tingiai mirgėdamos ir blizguodamos kaip 
obuoliai, noko vėsioje tamsoje žvaigždės. Mano sodo vai- 
siai atrodė man irgi kaip žvaigždės. Ir dangaus, ir so- 
do žvaigždės lenkėsi žemyn, norėjo geriau pamatyti ma- 
ne. Jaučiau, kaip tūkstančiai akių mane seka. Ki ki ki 


' Pakelkime širdis! (Iot.) 
Ž Įvyko (Iot.). 

kažkas krizeno braškių lysvėse. Viršum manęs medyje 
raudonšonė auksinė kriaušikė saldžiai dainavo man aiš-- 
kiu balseliu: 


Naktį vaiskią, 

Šaknį leiski, 

Mažas pilkasai žmogeli! 
Kaip tie vynuogių ūseliai, 
Nuo šakelės ant šakelės 
Tu pasieksi rojaus kelią. 
Šaknį leiski, 

Šaknį leiski, 

Mažas pilkasai žmogeli! 


Ir plonų, kuštančių, giedančių, ryliuojančių balsų cho- 
ras kartojo iš visų žemės ir dangaus sodo šakų: 


Šaknį leiski, 
Saknį leiski! 


Tada sugrūdau giliai rankas į žemę ir sakau: 

— Ar tu manęs nori, žeme? Aš tavęs noriu. 

Žemė — gera, riebi, minkšta, kišu rankas ligi alkū- 
nių, žemė sliduoja kaip krūtys, minkau ją keliais ir ran- 
komis. Pripuolu prie jos kaip ilgas, įsispaudžiu į ją vi- 
sas nuo kojų pirštų ligi kaktos, pasidarau guolį, apsiver- 
čių aukštielninkas, išsitiesiu, žiūriu tysodamas į dangų 
su jo žvaigždžių kekėmis, išsižioju, tartum manyčiau, 
jog kuri nors iš tų uogų nukris man į burną. Liepos 
naktis giedą Giesmių Giesmę. Kažkoks girtas svir- 
plys rėkia, rėkia, rėkia — rodos, galą gaus berėkda- 
mas. Šventojo Martyno varpas muša staiga dvylika, o 
gal keturiolika ar net šešiolika dūžių (šiaip ar taip, tai 
nebuvo paprastas skambinimas). Ir žvaigždės štai — tiek 
aukštybių, tiek mano sodo — visos irgi suskamba... 
Viešpatie, kokia muzika! Sirdis plyšta, ausys dunda kaip 
langai per griausmą. Ir aš matau, kad iš mano duobės 
gilumos kyla Jesės medis* — toks vynuogienojas, tiesių 
tiesiausias, tirštai lapaisir kekėmis apkermėjęs, išaugęs iš 
mano vidurių; aš kylu kartu su juo, mane lydi giedoda- 
mas visas mano sodas, o pačioje medžio viršūnėje paka- 
binta žvaigždė šoka išsijuosusi; užvertęs galvą, kad ge- 
riau būtų matyti, aš kariuosi į medį tos žvaigždės nut- 
verti, plyšodamas iš visos sveikatos: 


Pala, vynuogės grūde! 
Kur tu nusigrūdai! 
Tuojau Kola 

Pagaus tave! 
Aleliuja! 


Kopiau taip turbūt gerą nakties dalį, nes, kaip žmo- 
nės paskiau man sakė, dainavau ir giedojau labai ilgai. 
Dainavau ir giedojau ką tik mokėjau, švento ir šiokio, 
De Profundis', epitalamas*, Laudate? ir kalėdines gies- 
mes, medžioklines melodijas, šokius, rimtas dainas ir ta- 
laluškas, smuikavau liežuviu, pūčiau kulinę dūdą, mu- 
šiau būgną, trimitavau. Subėgę kaimynai leipo juokais 
ir šnekėjo: 

— Ir kakarinė gi žmogaus! Mat egzekvijas sau gieda. 
Beprotis o beprotis!.. 

Kitą dieną lenktynių, kaip tas sako, su saule nėjau — 
tegu ji sau keliasi, o aš gulėjau. Buvo jau geras vidur- 
dienis, kai nubudau. Kas smagumo, brolyčiai, sušvito 
man, kai pamačiau, jog guliu sode ne po velėna, o vir- 
šum jos! Nepasakysiu, kad guolis būtų labai minkštas 
buvęs ir kad, po teisybei, nebūtų velnioniškai gėlę man 
strėnų. Tačiau koks gerumėlis, kai gali dar čiupinėti 
sau strėnas! Tai ką, Brenjonai, mielasai bandžiau, tu, pa- 
sirodo, nenumirei! Duokš, pabučiuosiu tave, sūnau! 
Duokš, apčiupinėsiu tave ir tavo šaunią marmuzę! Taip, 
nėra abejonės — tai tu. Ajajai, kaip smagu! Jei tubūtum 
mane palikęs, niekad o niekad aš, Kola, su tuo nebūčiau 
sutikęs. Sveikas, sode! Aguročiai patenkinti šypsosi. No- 
kite, nokite, meilučiai... Bet čia mano mintis nutraukė 
du nevidonai, subliovę staiga už tvoros: 

— Brenjonai! Brenjonai! Ar tu numirei? 

Tai Pajaras su Šamaju. Nieko iš manęs neišgirdę, jie, 
be abejo, aimanuoja, sustoję ant kelio, ir mirusias kar- 
tu su manimi dorybes į padanges kelia. Atsistoju (ai, 
strėnos, kad jas kur!), sėlinu patylomis, iškišu ūmai gal- 
vą pro langelį ir šaukiu: 

— Ku kū, jis va kur! 

Jie krūptelėja. 

— Brenjonai, tai tu nenumirei? 

Juokiasi, verkia iš džiaugsmo. Aš jiems rodau liežu- 
vį: 

! Iš gilumos (1ot.). 

2 Garbinkime (!ot.). 

— Žmogelis gyvas dar... 

Ar patikėsite, tie nenaudėliai tol mane uždarytą ma- 
najame bokšte laikė, kol įsitikino, jog esu visai pasvei- 
kęs! Teisybė reikalauja betgi pridurti, jog jie žiūrėjo at- 
sidėję, kad netrūkčiau nei manos, nei iš uolos ištryškinto 
vandens (turiu galvoj tą, kurį gėrė Nojus kadais). Jie 
net įjunko ateidinėti priešais trobikę ir pasakoti man, 
kas naujo kur ir kam nutikę. 

Kai jau galėjau išeiti, klebonas Šamajis sako man: 

— Mielasis bičiuli, išgelbėjo tave didis šventasis Ro- 
kas. Tu dabar privalai bent nueiti pas jį ir padėkoti jam. 
Padaryk tai, prašau tave! 

Atsakau: 

— Tai gal jau veikiau šventasis Iransi, šventasis 
Šabli arba Puji bus išgelbėję mane. 

— Na, gerai, Kola, — sako jis, — aš tau padėsiu: 
pjaukim kriaušę per pusę. Tu eik pas šventąjį Roką dėl 
manęs, o aš pabūsiu prie šventojo Butelio dėl tavęs. 

Kai mūsų trejetas atlikinėjo šitą dvigubą piligrimys- 
tę (mat ištikimasis Pajaras prisidėjo taip pat), aš pasa- 
kiau: 

— Prisipažinkite, bandžiai, jog judu ne taip noriai, 
kaip šiandie, būtumėt su manim susidaužę tada, kai pra- 
šiau, kad duotumėte kuo pavilgyti burną prieš kelionę? 
Tuomet nelinkę buvote sekti paskui mane. 

— Aš tave labai myliu, — atsiliepė Pajaras, — bet 
ką žmogus gali daryti? Save myliu taip pat. Tas, kuris 
pasakė:,,Savas kailis arčiau nei marškiniai“, teisingai 
pasakė. 

— Mea culpa, mea culpa', — murmėjo Šamajis ir 
bubino sau į krūtinę kaip į būgną. — Esmi bailys. Toks 
jau gimęs. 

— Ką tau padėjo, Pajarai, Katono pamokymai? Ką 
turėjai, klebone, iš savo tikėjimo? 

— Ak, bičiuli, kad baisiai gera gyventi! — atsakė 
abu atsidūsėdami. 

Išsibučiavome visi trys juokdamies ir sakydami: 

— Žmogus ne kažin kas. Bet koks yra, toks ir geras. 
Dievas jį sutvėrė ir gerai padarė. 


! Mano kaltė, mano kaltė (!ot.). 

VIII 


SENĖS MIRTIS 


Liepos pabaiga 


ėl pradėjau justi gyvenimo 
skonį. Kaip patys galit numa- 
nyti, tas man ne per sunkiai 
sekėsi. Ir net — nežinau ko- 
dėl — gyvenimas dabar atrodė 
dar skanesnis negų pirma: 
traputis, minkštutis,  paskru- 
dintas lygiai tiek, kiek reikia, 
tik braška, traška, tirpsta bur- 
noje. Prisikėlusio iš numirusių 
apetitas. Skanūs turėjo būti 
Lozoriui valgiai!.. 

Kartą, smagiai pasidarbavę, rungiamės Samsono 
ginklais* su savo pameistriais, ir šit įeina toks kaimietis, 
atvykęs iš Morvano. 

— Meistre, mačiau užvakar jūsų moterį, — praneša 
jis man. 

— Ką tu sakai!Ir sekasigi tau! — atsiliepiau. — Na, 
kaip ji ten laikos, manoji senė? 

— Labai gerai. Taiso kojas į kelionę. 

— Kurgi skuodžia? 

— Skuodžia, ir greit, į geresnįjį pasaulį. 

— Tai tuoj pasibaigs jo gerumas, — įterpia vienas 
paikšas. 

O antras: 

— Jinai išvyksta. Tu pasilieki. Į sveikatą, Kola! Lai- 
mė niekad nevaikšto viena. 

Nenorėdamas atsilikt nuo kitų (nors širdį vis tiek 
suspaudė), leptelėju ir aš: 

— Susidaužkim! Dievas rodo malonę vyrui, kai ati- 
ma pačią, su kuria tas nebeturi ko veikti. 

Bet vynas staiga man apkarto, ir aš nebegalėjau sa- 
vo stiklo išbaigti: imu lazdą į ranką ir, niekam nė su- 
dieu nepasakęs, išeinu. Draugai rėkia: 

— Kur trauki? Kokia musė tave įkando? | 

Aš buvau jau gana toli, nieko neatsakiau, peršėjo 
širdį... Mat galima savo senės nemylėti, galima dvidešimt 
penkerius metus kits kitą dieną naktį į pasiutį varyti, — 
tą valandą, kai giltinė ateina pasiimti Jos, tos, kuri Šo- 
nas prie šono pernelyg siauroje lovoje taip ilgai savo 
prakaitą maišė su tavuoju ir kuri savo liesose įsčiose au- 
gino tavo įsėtą sėklą, jauti, jog tau kažkas gniaužia 
gerklę, jog kaip ir dalis tavęs paties traukiasi šalin, nors 
ta dalis ir negraži, ir gerokai tave engė, bet tau gaila jos 
ir savęs, skaudu dėl jos ir dėl savęs... Pamatai, kad my- 
li ją — atleisk, pone dieve... 

Atėjau kitą dieną temstant. Tik metęs akį, išvydau, 
jog didysis skulptorius jau gerokai pasidarbavęs. Suga- 
rankščiuotas ir suskeldėjęs veidas tragiškai dvelkė mirti- 
mi. Bet dar tikresnis artėjančio galo ženklas buvo, kad, 
pamačiusi mane, ji tarė: 

— Ar nepavargai tu, vargšeli mano? 

Tas jos gerumas perėjo man per širdį, ir aš tariau 
sau: „Taip, jokios abejonės, senė baigiasi. Visai nebepik- 
ta palikusi“. 

Atsisėdau prie lovos, paėmiau jos ranką. Per silpna 
būdama kalbėti, ji dėkojo man akimis, kad atėjau. Norė- 
jau pralinksminti ją, mėginau juokauti, pasipasakojau, 
kaip parodžiau špygą smarkaujančiam marui. Ji, nieko 
apie tai negirdėjusi, taip susijaudino (ar velnias man ir 
patraukė už liežuvio!), jog net apalpo ir kone numirė. 
Kai atsigodėjo, grįžo jai liežuvis (ačiū dievui! ačiū die- 
vui!) ir pyktis. Užsikirsdama ir drebėdama (žodžiai kliū- 
va arba išeina kitokie, negu ji nori, ir tada ji siunta), se- 
nė pradeda plūsti mane, kad aš, girdi, šioks ir toks, ir 
anoks, kad gėda, gėda jai jokios žinelės neduoti, kad aš 
tikras beširdis, blogesnis už šunį, ir kad jei būčiau nud- 
vėsęs kaip šuva, vienas ant mėšlyno nuo savo dieglių, 
tai taip ir gerai būtų man buvę. Ir dar daug kitų žode- 
lių meilių ji man nepagailėjo. Šeimininkė bando ją ra- 
minti, o man sako: 
sai Ka Išeik! Matai gi, kad širdį jai gildai. Išeik valan- 

ėlę! 

Tačiau aš juokiuosi, arčiau prie jos lenkiuosi, kalbu: 

— Puiku, puiku! Dabar aš tave atpažįstu! Yra dar 
vilties! Tebesi tokia pat pikčiurna... 

Ir, savo didelėmis letenomis suėmęs jos galvą, seną 
degančią galvą, pabučiuoju ją iš tikros širdies į vieną 
skruostą, į kitą. Antrąsyk bučiuojant, ji pravirksta. 

Paskiau, nurimę ir nutilę, liekame kambaryje vieni; 
skaičiuodamos sausus mirties laikrodžio dūžius, sieno- 
se tiksi kirvarpos. Kiti pasitraukia į gretimą kambarį. 
Senė sunkiai aikčioja, ir aš matau, kad ji nori kažką sa- 
kyti. | 

Prabylu aš: 

— Nesivargink, senelyte. Per dvidešimt penkerius 
metus viską išsisakėm. Dabar vienas kitą suprantam ir 
be žodžių. 

Atsiliepia ji: 

— Ne, neišsisakėm, Kola... Turiu iki šiol kai ką ant 
širdies... ir jei tau nepasisakysiu, tai dangus... į kurį ne- 
pateksiu... 

— Pateksi, pateksi, — raminu. 

— Jei tau nepasisakysiu, tai dangus bus man kar- 
tesnis už pragaro tulžį. Aš buvau tau, Kola, gaiži ir 
priekabinga... 

— Visai ne, visai ne,— sakau. — O truputis rūgš- 
ties — sveikatai netgi naudinga. 

— „„bambeklė, nekantri, barninga, pavydi. Mano 
blogas ūpas namuose per kraštus liejosi, ir tu jo prima- 
tei visokiausio... 

Tapšnoju jai ranką: 

— Tai niekis. Mano luobas storas. 

Ji kalba toliau, gaudydama kvapą: 

— Bet taip buvo dėl to, kad tave mylėjau. 

= A, kad būčiau žinojęs! — sakau ir juokiuosi. — 
Bet kiekvienas, matyt, myli savaip. Reikėjo sakyt! Tavo 
meilė buvo sunkoka pačiam perprasti, 

— Aš tave mylėjau, — kartoja senė, — 0 tu manęs 
nemylėjai. Užtat tu buvai geras, o aš bloga... Aš neken- 
člau tavęs, dėl to, kad tu manęs nemylėjai, bet tave tas 
mano nekentimas nei šaldė, nei šildė... Tu visada dangs- 
telsi juoku, tuo pačiu, kuriuo juokiesi dabar, Kola... Vie- 
špatie, ir prikankino gi mane tas tavo juokas! Tu apsi- 
siausdavai Juo it gobtuvu, ir tegu aš dieną naktį lyčiau, 
tu, plėšike, visuomet likdavai sausas. Baisiai, baisiai pri- 
skaudinai man širdį! Ne kartą maniau, Kola, jog mirsiu 
iš sielvarto. 

— Sausas likdavau, vargše žmonele, todėl, kad, tu 
žinai, aš vandens nemėgstu. 

— Tu vis dar juokiesi, nevidone!.. Ką gi, ir gerai, 
kad juokiesi. Juokas šildo. Dabar, kai jau žemės šaltis 
kyla mano kojomis, jaučiu, koks geras daiktas tas tavo 
juokas. Paskolink man tą savo gobtuvą. Juokis, mano 
žmogau, kiek lenda, nebepykstu, ir tu, Kola, dovanok 
man. 

— Tu buvai gera žmona, — sakau aš, — dora, tvir- 
ta, ištikima. Gal ne kasdien būdavai maloni ir miela. Bet 
kur čia rasi tobulą žmogų, tobulybė mums net ir nepri- 
tiktų, nes tobulas tėra vienas jis, aukštybių viešpats (man 
taip sakė, pats aš ten nebuvau). O juodomis valandomis 
(turiu galvoje ne naktį, kada visos katės pilkos, o vargo 
ir liesųjų karvių metą) tu buvaianaiptol ne tokia jau blo- 
ga. Tu buvai net šauni, niekad nesikratei našta, ir tavo 
piktumas man atrodė beveik gražus, kai tu jį kreipei 
prieš sunkią dalią, nė per nago juodymą nepasiduodama 
jos valiai. Nesikankinkime dabar dėl praeities. Užtenka 
to, kad vieną kartą ją pakėlėm nesukniubę, nesurikę, gė- 
dos savo vardui nepalikę. Kas padaryta — padaryta, to 
nebeperdarysi. Našta padėta ant žemės. Šeimininko rei- 
kalas dabar pasverti ją, jeigu nori. Mums dėl to galvos 
nebeskauda! Uf! Atsikvėpkime. Mums dabar reikia nusi- 
sagstyti diržus, kurie veržė nugarą, pasibraukyti nutir- 
pusius pirštus, nutrintus pečius ir pasidaryti žemėje guo- 
lį, kad turėtumėte kur, išsižioję ir knarkdami kaip var- 
gonai (Reguiescat!' Ramybė tiems, kurie gerai pasidar- 
bavo!), didįjį Amžinybės miegą miegoti. 

Ji klausė užsimerkusi ir susidėjusi kryžmai rankas. 
Kai baigiau, atsimerkė, ištiesė ranką. 

— Labanakt, vyreli. Pažadink mane rytoj, — tarė. 

Ir vėl nuleido ranką. 

Kaip tvarkinga moteris išsitiesė visu augumu tiesu- 
tėlė lovoje, pasitraukė po smakru paklodę, kad išsitemp- 
tų ir neliktų nė vienos raukšlelės, prisispaudė dievo kan- 
čią prie tuščių krūčių; šitaip pasiruošusi į kelionę, už- 
vertė nosį, įbedė akis į vieną tašką ir, kaip ryžtinga mo- 
teris, laukė. Bet, matyt, buvo lemta, kad jos seni kaulai, 
prieš atguldami poilsio, dar sykį pasikankintų, pereitų 
per žemės ugnį ir apsišvarintų (tokia mūsų dalia). Mat 
kaip tik tą valandžiukę atsidaro gretimo kambario du- 
rys, ir jose pasirodo šeimininkė, 

= Eikit čia, greitai, meistre, — rėkia ji man uždųu- 
susi, 


! Tegu ilsis (/o/.). 

Nesuprasdamas klausiu: 

— Kas yra? Kalbėkite tyliau. 

Tuo tarpu lovoje, it iš aukšto vežimo, į kurį ką tik 
įsėdo, regėtų per mūsų galvas, ko nemačiau aš, didžioji 
keliauninkė, nelyginant tasai, kurį prikėlė Jėzus, atsi- 
plėšia sustingusi nuo mirties patalo, tiesia rankas į mus 
ir šaukia: | 

— Mano Gledi! 

Dabar supratau ir aš, verte pervertas to šūksnio ir 
kimaus kosulio gretimame kambary. Bėgu ten, lenkiuosi 
prie savo zylelės, liga suspaudė jai gerklyte; vargšiukė 
stengiasi pralaisvinti rankutėmis varžtą, kuris ją smau- 
gia; visa raudona ir deganti, maldauja siaubo apimto- 
mis akutėmis pagalbos, spurda it sužeista paukštytė... 

Kokia buvo ta naktis, negaliu apsakyt. Net dabar, 
kai jau praėjo geros penkios dienos, prisiminus ją, kojas 
pakerta, ir turiu sėstis. Ak, duokite dvasią atgauti... Ne- 
jaugi būtų danguje šeimininkas, kuriam patinka kamuo- 
ti iš lėto tas mažas būtybėles, jausti, kaip po jo pirštais 
traška jų gležni kauliukai, žiūrėti, kaip tos būtybėlės 
draskosi, — šeimininkas, galintis atlaikyti nustebusį ir 
priekaištingą tu būtybėlių žvilgsnį! Suprantu, jei vano- 
ja kailį tokiems seniems asilams, kaip aš, jei žnybia tam, 
kas gali gintis, — kokiam diržingam žąsinui arba kres- 
nai žąsiai. Jei tau, viešpatie, smagu musrikdyti, prašom, 
rikdyk, jei gali! Žmogus sutvertas pagal tavo paveikslą. 
Ir jei tu, kaip jis, ne kasdien būtumei geras, jei, kraujui 
užvirus, ne ta koja atsikėlus arba tiesiog neturėdamas 
ko veikti, užėjus norui griauti arba savo galią išbandy- 
ti, tu kartais pasiaikštytumei, įgeltumei, ką pikta mums 
iškrėstumei, tai galų gale ne taip jau baisiai keista bū- 
tų. Mes, suaugusieji, atsispirti valiojam; kai per daug 
kas įkyri, bent atsilojam. Bet rinktis taikiniu vargšus 
ėryčius, kurie vos tepastovi ant savo kojyčių, — ne! Ne, 
ne ir ne, tai jau per daug, su tuo mes nesutinkam. Die- 
vas ar karalius, jei taip daro, viršija savo valdžią. Įspė- 
jam tave, viešpatie. Jei taip toliau darysi, tai kad ir ne- 
noromis, turėsim greit tave nuvainikuoti... Tačiau nega- 
liu tikėti, kad tai būtų tavo darbas, — per daug tave 
gerbiu. Ir jei tokių piktadarybių pasaulyje priviso, tai 
viena iš dveja: arba tu neturi akių, arba tavęs nėra iš 
viso... Ai, ką čia nušnekėjau, atsiimu savo žodžius atgal. 
Jau tas, kad mudu šią akimirką kalbamės, įrodo, jog tu 
esi. O kiek mudviejų jau prisiginčyta! Ir tarp mūsų, vieš- 

patie, kalbant, kiek sykių tu nebeturėjai man ko beatsa- 
kyti. Kad ir tą baisią naktį, kiek šaukiau, plūdau, grūmo- 
jau, neigiau, prašiau, maldavau! Kaip kėliau į tave savo 
sudėtas rankas ir rodžiau tau sugniaužtą kumštį! Visa 
tai nieko nepadėjo, visa tai buvo tau nė motais. Tik tiek, 
kad negali dabar sakyt mane ko nepadarius tavo širdžiai 
suminkštinti! Bet jei tu, ar girdi, manęs išklausyti neno- 
ri ar nesiteiki, tai ir nereikia! Pasigailėsi, viešpatie, ne 
aš, o tu pasigailėsi! Yra kitų dievų — rasim kelią pas 
juos... 

Budėjau vienas su sena šeimininke. Martiną kelyje 
surėmė gimdymo skausmai, ji atidavė Glodi močiutei, o 
pati pasiliko Dornesi. Kai auštant supratom, jog mūsų 
mažoji kankinė baigiasi, griebėmės paskutinių priemonių. 
Paėmiau ant rankų jos mažą, išvargusį, ne sunkesnį už 
plunksną kūnelį (nebeturi jėgų net spurdėti, tik žiop- 
čioja, krūpsėdama kaip žvirblis, galvutė svyri). Pažiūrė- 
jau pro langą. Vėjas, lyja. Rožė ant stiebo linguoja pa- 
langėj, it prašydamasi į vidų. Mirties ženklas. Persižeg- 
nojau ir, nieko nepaisydamas, išėjau. Į duris siūbtelėjo 
smarkus drėgnas vėjas. Pridengiau delnu vargšelei galvą 
iš baimės, kad vėtra paskutinės liepsnelės neužpūstų. Nu- 
ėjom. Pirmoji — šeimininkė su atnašomis. Įžengėm į 
mišką, stūksantį abipus kelio, ir netrukus paraistėje iš- 
vydom drebančią drebulę. Aukšta ir tiesi kaip bonia, ji 
karaliavo tarp galybės liaunastrėnių nendrių. Apėjome 
ją vieną kartą, antrą, trečią. Mažytė inkščia, vėjas la- 
puose kalena dantimis, kaip ir mūs ligonytė. Paėmę kas- 
piną, vieną galą rišam mergaitei ant rankos, o antrą — 
senam drebančiam medžiui ant šakos. Paskiau abu, be- 
dantė šeimininkė ir aš, keliskart kartojam: 


Drebulė drabi, drebėk, 
Drebulį įveikt padėk! 

To vardan šventos trejybės, 
Asmenų trijų galybės, 

Aš prašau tave, maldauju 
Ir stačiai net reikalauju! 
Jeigu tujen užsispirsi, 

"Ko maldauju, neišgirsi, 

Tai — žinok! — tave nukirsiu! 


Paskui senė išrausė tarp šaknų duobę, įpylė į ją puo- 
delį vyno, įmetė dvi skilteles česnako, bryzą lašinių ir 

ant viršaus padėjo skatiką. Po to triskart apėjome ap- 
link mano skrybėlę, ant žemės padėtą ir meldų pri- 
kimštą. Kai ėjom trečią kartą, abu į ją nusispjovėm, kar- 
todami: 

— Rupūžės, rupšnos ir krupės, užduskite visos nuo 
krupo! į 

Grįždami atgal, priėjome pamiškėje prie erškėčio, 
atsiklaupėm prieš jį, padėjome jo papėdėje ligonėlę ir 
vardan švento erškėčių vainiko pasimeldėm į dievo sūnų. 

Kai parėjom pagaliau namo, mažytė atrodė nebegy- 
va. Buvome bent padarę visa, ką galėjome. 

Kol mes vaikščiojome, mano pati laikėsi įsikibus gy- 
vybės. Meilė anūkei nedavė jai mirti. Ji blaškėsi, rėkė: 

— Ne, nemirsiu, gerasis dievuli, Jėzau Marija, nesu- 
žinojusi, ką žadate su ja daryti, nepatyrusi, ar pasveiks 
jinai, ar ne. Sveikt tai ji pasveiks, turi pasveikti, aš 
noriu, kad ji pasveiktų. Noriu, noriu, taip turi būt 
ir bus! 

Kad taip ir bus, ji vis dėlto, matyt, nebuvo labai 
tikra, nes, tai pasakiusi, tolydžio vėl tą pat kartojo. 
Viešpatie, kiek kvapo dar ta moteris turėjo! O aš ką tik 
buvau manęs, jog ji jau leidžia paskutinį! Jei čia buvo 
paskutinis, tai ir ilgas gi... Brenjonai, šaldroke, gėdos 
neturi tokią valandą juoktis! — O ką, drauguži, darysi, 
kad toks esu. Nors ir juokiuosi, o kentėt kenčiu; mat 
tikras prancūzas ir kentėdamas juokiasi. Bet ar juo- 
kias jis, ar verkia, akių prieš nieką neužmerkia. Tegy- 
vuoja Janus bifrons!, kurio akys mato visaca... 

Man, žinotumėt, anaiptol nelengva buvo girdėti, kaip 
ta mano vargšė gyvenimo draugė pūškuodama dvasią 
gaudo, ir aš, kad ir nuogąstaudamas dėl Glodi ne ma- 
žiau už ją, stengiausi ją raminti, šnekinau kaip mažą 
vaiką ir dangsčiau paklodėmis švelniai ir taikiai. Bet 
ji piktai kratėsi manimi ir rėkė: 

— Padraika! Jeigu būtum žmogus, argi nesurastum, 
kaip ją išgelbėti! Pats tai mokėjai išsigelbėti! O kam tu 
reikalingas? Tu turėtum mirt, ne ji! 

— Teisybę sakai, širdele, aš irgi taip manau, dieva- 
ži, ir jei tik atsirastų, kas mano kailį imtų, sakyčiau — 
šekit. Bet, matyt, aukštybėse jis niekam nereikalingas — 
per daug jau nunešiotas ir nutrintas. Aš, kaip ir tu (ti- 
kėki manimi), dabar tiktai kentėt galiu. Kentėkime abu, 


"Dviveidis Janus — senovės romėnų dievas (1ot.), 

apsieikim be kalbų. Gal tai bus užskaityta mūsų nekal- 
tai varguolėlei ir gal jai teks mažiau kentėt. 

Čia jos sena galva prisiglaudė prie mano, ir mudvie- 
jų akių druska susimaišė ant mūsų skruostų. Kambarį 
prislėgė mirties arkangelo sparnų šešėlis... 

Tik staiga žiūrim — nebėr jo. Grįžo šviesa. Kas pa- 
darė tą stebuklą? Ar aukštybių dievas, ar miškų die- 
vai, ar Jėzus, kuris gaili visų nelaimingųjų, ar žemė, 
ta grėsmingoji, kuri nupučia ir sugeria vargus ir ligas? 
Ar maldos padėjo? Ar mano pačios išsigando? Ar kad 
drebulę patepiau? Niekad to nepatirsim, ir aš, nežino- 
damas, kam dėkot, dėkoju visai kupetai dievų (taip tik- 
riau), priskirdamas prie jos ir tuos, kurių nė nepažįstu 
(o gal jie ir yra visų geriausi?). Bet tiek tėra tikra, 
ir tik tas man svarbu: nuo šio mirksnio karštis nukrito, 
kvapas ėmė it linksmas upelis sroventi gležna gerklyte, 
ir mano mažoji negyvėlė, išsisukusi iš arkangelo glėbio, 
prisikėlė iš numirusių. 

Mudu su pačia pajutome čia, jog mūsų senos širdys 
apsalo. Vienu balsu užtraukėme abu Nunc dimittis |, 
viešpatie!.. Senė susmuko, akys aptemo džiaugsmo aša- 
romis, paleista galva pasinėrė it akmuo į pagalvę, ir ji 
atsiduso: 

— Dabar galiu mirt!.. 

Ir tarsi vėjo šuoras pagavo jos dvasią — akys be- 
žiūrint užvirto, veidai įgriuvo. O aš, pasilenkęs ant 10- 
vos, kur jos nebebuvo, žiūrėjau į ją kaip į upėje skęs- 
tantį kūną: jo pavidalas laikosi akimirką įbrėžtas van- 
dens paviršiuj, bet tuoj išsiskirsto, nueidamas ratilais. 
Užspaudžiau velionei akis, pabučiavau vaškinę kaktą, 
sunėriau įdirbtas rankas, visą gyvenimą nežinojusias, 
kas tai yra poilsis, ir nuėjau neliūdėdamas nuo užgesu- 
sios lempos, kurios aliejus išsibaigė, prie naujo žiburio, 
turinčio dabar šviesti namams. Atsisėdau. Žiūriu, kaip 
ji miega, budžiu prie jos, graudžiai šypsodamas, ir gal- 
voju (nejau gali sau uždraust galvoti?): 

„Argi ne keista, kad žmogus taip prisiriši prie to 
mažo padarėlio? Be jo niekas nemiela. Su juo viskas 
gerai, net jei ir blogiausia kas, vis tiek. Ak, galiu mirt, 
griebk mane kelmai! Kad tik ji būtų gyva, ji, o visa 
kita — tiek jau to!.. Pala, pala, ar ne per plačiai išsi- 
žiojai? Tai ką, žmogau, esi čia, gyveni, sveikata nesi- 


! Dabar atleidi (Iot.). 

skundi, neblogai valdai savo penkis ir priedo dar kitus 
kelis pojūčius, kuriems viešpatauja jo malonybė ponas 
protas, prieš gyvenimą nesišiauši, nešioji pilve dešimt 
uolekčių žarnų, visuomet tuščių ir visuomet pasiruošu- 
sių dalyvauti gyvenimo puotoje, turi sveiką galvą, tiks- 
lią ranką, tvirtas kojas ir kinkas, esi, sako, geras dar- 
bininkas ir burgundas stangrus,— ir visa tai turėtum 
atiduoti už tą mažą vabalą, iš kurio nežinia dar nė 
kas bus? Juk, pagaliau, kas gi ji? Trinkutė mažutė, žais- 
liukas dailiukas, papūgėlė, bandanti liežuvėlį, gyvas 
daikčiukas, kuris yra dar niekas, bet iš kurio kai kas 
gal bus... Ir dėl to „kai ko“, kas dar „gal bus“, aš turiu 
paleisti niekais savo ,,aš esu, čia štai esu ir čia, po šimts, 
tvirtai esu!“ Ir paleisi... Paleisi dėl to, jog tas „gal 
bus“ yra gražiausia, ką tu turi, dėl ko tu gyveni. Kai 
mano kūną kirmėlės surys ir jis su riebiąja kapinių 
žeme susimaišys, aš atgysiu, viešpatie, kitame aš, gra- 
žesniame, laimingesniame, geresniame... O iš kur tu ži- 
nai? Kodėl tas kitas tavo aš turėtų būt geresnis už 
tave? — Ėgi todėl, kad jis pasistos ant mano pečių ir 
jam bus toliau matyti nuo mano kapo smilčių... O jūs, 
iš manęs išėjusieji, jūs gersite šviesą, nors toje šviesoje 
mano akys, taip ją mylėjusios, daugiau nebesimaudys; 
jūsų akimis aš džiaugiuosi būsimųjų dienų ir naktų der- 
liumi iš anksto, regiu į priekį po kits kito žengiančius 
metus ir amžius, gėriuosi tuo, ką nujaučiu, ir tuo, ko nė 
manyt nenumanau. Aplinkui viskas juda, nes aš judu. 
Mat jūsų nešamas, einu kaskart toliau, kylu kaskart 
aukščiau. Ir nebesu daugiau prie sieto savojo prisietas. 
Vagos nueina anapus mano gyvenimo ribų, anapus ma- 
no lauko ribų, juosia visą žemę ir žengia į erdvę. It 
Paukščių takas, raizgo jos savo tinklu visą žydrąjį 
skliautą. Jūs — mano viltis, mano troškimas ir mano 
sėkla, kurią beriu į begalybę už dėklos dėklą“. 


IX 


PADEGĖLIS 


Rugpjūčio vidurys 


r Žymėti šią dieną? Tai — 
sprangus kąsnis. Jis dar ne 
visai sudorotas. Na, na, seni, 
nekabink nosies, tada lengviau 
jį nustumsi. 


Sako, vasaros lietūs prikrauna 
klėtis. Jei taip būtų, būčiau tur- 
tingesnis už Krezą*, nes šią va- 
sarą lyja ir lyja ant mano varg- 
šės galvos. O aš štai palikau be 
marškinių ir be kelnių nesilygi- 
nant kaip šventas Jonas Krykš- 
tytojas. Vos atlaikęs tą dvigubą bandymą —Glodi pakilo, ir 
mano senutė žmona taip pat, tik pirmoji iš ligos, antroji iš 
gyvenimo — gavau naują baisų smūgį, kurį siuntė ga- 
lybės, valdančios pasaulį. (Ten, aukštybėse, yra, matyt, 
kokia pikta ant manęs moteris. Ką aš jai, kad ją kur, 
padariau?.. Turbūt myli mane! Ne kitaip!) Taigi, gavau 
baisų smūgį ir likau -nuogas, pritrenktas, sumurdytas 
iki kaulų, bet (tas pagaliau svarbiausia) su visais dar 
kaulais. 


Nors anūkėlė pasitaisė, aš nesiskubinau į Klamsi; 
buvau prie jos ir džiaugiausi labiau už ją pačią, maty- 
damas, kaip ji kasdien stiprėja. Kai sveiksta vaikas, tai 
sakytum matai pasaulio sutvėrimą — visata atrodo tau 
kaip ką tik padėtas kiaušinis, pieno baltumytės. Tad aš 
dykinėjau, abejingas klausiausi naujienų, kurių užneš- 
davo kūmutės, eidamos į turgų, kol kartą, it senas asilas, 
išvydęs varovo lazdą, pastačiau ausis. Mat išgirdau žmo- 
gų sakant, jog degąs Klamsi priemiestis Bevronas ir jog 
namai ten liepsnoją kaip sausi žabai. Daugiau iš jo nieko 
sužinot nepavyko. Sulig ta akimirka pasijutau kaip ant 
žarijų. Veltui man žmonės sakė: 

— Būk ramus. Blogos naujienos raitos jodinėja. Jei 
kas būtų atsitikę tavo namams, būtum seniai žinojęs. 
Niekas gi tavo namų neminėjo. Ne vienas asilas Bev- 
rone... 

Nebesitvėriau daugiau tame šone, sakiau sau: 

— Tai jie... Manieji... Jie, jie dega... Užuodžiu svil- 
tus... 

Pasiėmiau lazdą ir išėjau. Galvojau: 

„Ir kvailumas gi tavo buvo, kai keliavai iš Klamsi, — 
nieko nepadėk tu man į saugesnę vietą! Pirmą sykį taip 
padarei... Juk visada, kai tik priešas pasirodydavo, su- 
nešdavai už miesto sienų, į kitą tilto pusę, savo larus, 
pinigus, meno dirbinius, kuriais labiausiai didžiuojiesi, 
įnagius, baldus ir tuos daiktpalaikius, kurie gal ir ne- 
gražūs, ir neparankūs, bet kurių neatiduotum už visą 
žemės auksą, dėl to kad jie primena šventas menkutės 
tavo laimės akimirkas... Šį kartą viską palikai kaip 
buvo...“ 

Girdžiu, kaip senė bara mane iš kito pasaulio už 
tokią paikystę. Aš atsikertu: 

— Pati kalta, juk dėl tavęs taip skubinau. 


Gerokai mudviem su ja pasibarus (tai bent ką veikti 
turėjau, kol galą kelio nuėjau), aš ėmiau ją ir save ti- 
kinti, jog be reikalo tik sau kraują gadinam. Bet, tikink 
netikink, mintys pačios kaip musės lenda į galvą, de- 
gantis namas stovi akyse, o šaltas prakaitas žliaugia 
per nugarą ir strėnas. Myniau sparčiai. Praėjau Viljė, 
kopiu ilgu miškingų atskardžiu į kalną — g/,-žiūriu, 
priešais atidarda, įsisėdęs į savo bėdą, Mulo malūninin- 
kas tėvukas Žožo. Pažinęs mane, stabdo arklį, pakelia 
botagą ir šaukia: 

— Vargše tu, vargše!.. 

Atrodė, lyg kas būtų spyręs man į pilvą. Sustojau 
išsižiojęs šalikelėje. Jis varo toliau: 

— Kur beini? Suk atgal, mielasis Kola! Neik į mies- 
tą. Tik širdis pritulš, daugiau nieko. Viskas sudegę, su 
žeme sulyginta. Viskas dūmais nuėję. 

Kiekvienas to galvijo žodis tampo man žarnas. 
Nenoriu betgi pasirodyti jam lepšis — ryju seilę, susi- 
tvardau ir sakau: 

— Žinau, žinau, susimildamas... 

— Tai ko dar eini? — klausia jis nepatenkintas. 

— Likučių susirinkt. 

— Aš gi tau sakau, nieko neliko, meko, nieko, nie- 
ko, nė šapelio. 

— Perdedi, Žožo. Nejaugi sakysi, kad abu mano pa- 
meistriai ir puikūs kaimynai žiūrėjo, rankas sudėję, kaip 
dega namai, ir nė nebandė ištraukti iš ugnies kokio 
daiktelio, vieno kito baldelio, kaip kad broliai daro... 

— Tavo kaimynai, vargšeli!.. Taigi jie ir padegė. 

Šitas smūgis pribaigė mane. Žožo sako džiūgauda- 
mas: 

— Pats dabar matai, kad nieko nežinai! 

Aš vis dar nenorėjau nusileisti. Tačiau jis, būdamas 
dabar tikras, jog pirmas neša man tą blogą žinią, su 
patenkintu grauduliu išpasakojo, kaip mane pakūrė ir 
kaip kepė. 

— Čia maras kaltas, — aiškino jis.— Jie visi galvas 
pametė. O kam miesto ir pilies vyresnybė, seniūnai, 
prokuroras paliko mus vienus? Žinai, be piemens, avi- 
nai ir siunta. Susirgo vėl ten kaži kas Bevrone ta pa- 
vietre, tai atsirado žmonių, kurie ėmė šaukti: ,,„Degin- 
kim maru užkrėstus namus!“ Pasakyta — padaryta. O 
kad tavęs nebuvo, tai nuo tavo ir pradėjo. Veikė visi 
iš širdies, kits kitam padėdami, manėsi gerą darą mies- 
tui. Vienas, sakant, kala, kitas auksina. Mat kai žmo- 
nės imasi ką naikinti, tai nežinau, kas jiems pasidaro: 
apkvaista, nieko nebežiūri, nebegali susilaikyti... Pade- 
gę ėmė šokti aplink ugnį. Pasiuto o pasiuto. „„Ant Bev- 
rono tilto šokam...“ Jei tu būtum matęs, kaip jie šoko... 
„Pažiūrė' 1, kaip mes šokam...“ Jei tu būtum matęs, 
kaip jie šoko, tai gal ir pats būtum šokęs kartu su jais. 
Gali įsivaizduoti, kaip liepsnojo ir spragėjo padarinė 
miško medžiaga, kur turėjai savo dirbtuvėje... Na, žo- 
džiu, viską supleškino! 

— Gaila, kad nemačiau, tai turėjo būti gražu! — 
sakau. 


Kaip sakiau, taip ir maniau. Bet maniau dar ir 
šitaip: 

„Nebėr gyvenimo! Jie mane pribaigė“. 

Šito betgi tėvukui Žožo nesakiau. 

— Tai tau nieko, kad taip pasidarė? — klausia jis 
nepatenkintas. 

(Šitas gerulis mane itin mėgo, bet tokia jau pra- 
keikta žmogaus prigimtis, jog jam patinka kartkarčiais 
matyti savo kaimyną nelaimės ištiktą — jei ne dėl ko 
kito, tai dėl smagumo jį paguosti.) 


Aš sakau: 

— Su tokiu gražiu laužu galėjo palaukti beni jo- 
ninių. 

Ir sukrutau eiti toliau. 

— Tai tu vis dėlto eini? 

— Einu. Lik sveikas, Žožo. 

— Keistas žmogus iš tavęs. 

Žožo sudrožė arklius. Aš nuėjau arba, tikriau, dė- 
jausi einas, kol malūnininkas nuvažiavo ir dingo iš akių. 
Nebeturėjau sveikatos nė dešimties žingsnių toliau ženg- 
ti — taip pakirto man kojas: sudribau ant pakelės ak- 
mens kaip vaikas ant puodo. 

Akimirkos, kurios paskiau užstojo, buvo blogos aki- 
mirkos. Mat daugiau nebereikėjo niekam rodytis, jog 
man tai nė už ką, ir galėjau būti nelaimingas, kiek tik 
telpa. Ir buvau. Maniau sau: 

„Praradau viską: savo pastogę ir viltį pasistatyti 
kitą; santaupas, dėtas diena dienon, skatikas po skati- 
ko tuo nenuilstamu darbu, kuris yra tikriausias žmo- 
gaus džiaugsmas; viso gyvenimo atsiminimus, nusėdu- 
sius sienose; praeities šešėlius, kurie šviečia kaip žibin- 
tai. Ir praradau dar daug daugiau — praradau savo 
laisvę. Kur man dabar dėtis? Gausiu gyventi pas kurį 
nors savo vaiką. O kaip buvau įsižadėjęs žūt būt vengti 
tokio negando! Myliu juos, žinoma, ir jie myli mane, 
tas aišku. Tačiau nesu toks aulas, kad nežinočiau, jog 
kiekvienas paukštis turi žiūrėti savo lizdo ir jog seniai 
varžo jauniklius, o tieji senius. Kiekvienas galvoja apie 
savo kiaušinius, apie tuos, kuriuos pats padėjo, ir nebe- 
sirūpina tais, iš kurių išriedėjo. Senis, užsispyręs gy- 
venti, pasidaro įsibrovėlis, jei nori sukinėtis kartu su 
jaunikliais, bet tegu ir už pečiaus lindėtų, vis tiek pri- 
valo pagarbos. Suk ją devynios, tą pagarbą! Iš jos ir 
kyla visos blogybės — mat nebėra lygybės. Dariau, ką 
galėjau, kad nė vieno iš mano penkių vaikų neslėgtų 
pagarba tėvui, bet, ką bedarytumei ir kaip jie tave be- 
mylėtų, tu visada lieki jiems truputį svetimas: esi kilęs 
iš tokio krašto, kuriame jie negimė, o tu savo ruožtu 
nepažinsi kraštų, į kuriuos jie eina; tai kaip galite kits 
kitą ligi galo suprasti? Jūs varžotės vienas antro ir da- 
rotės dėl to nekantrūs... O, be to (baisu net sakyti), 
kad ir labiausiai būtum mylimas, jei nenori dievo vyti 
į medį, kuo mažiausiai šaukis savųjų meilės. Nereikia 
per daug reikalauti iš mūsų žmogiškosios prigimties. 


126 


Vaikai geri — negaliu skųstis. Bet jie dar geresni, kai 
tau nereikia nieko prašyti iš jų. Galėčiau daug apie tai 
pasakoti, jei norėčiau... Žodžiu, turiu savo ambiciją. Ne- 
mėgstu atiminėti pyrago iš tų, kuriems esu jo kartą 
atriekes. Atrodytų it sakyčiau: ,„Užmokėkit!“ Kąsniai, 
kurių neuždirbai, įstringa gerklėje; atrodo, visų akys 
skaito juos. Nenoriu nieko turėti neuždirbto. Man rei- 
kia būti laisvam, būti šeimininku savo namuose, įeiti 
į juos ir išeiti iš jų, nieko nesiklausus. Jei tik pasijuntu 
nužemintas, darausi niekam nebetikęs. Ak, vargas būti 
senam; priklausyti nuo geros giminių širdies — blogiau 
negu priklausyti nuo savo piliečių gailestingumo, nes 
giminės privalo tavimi rūpintis, ir todėl niekad nežinai, 
ar iš laisvos valios jie taip daro, o jau geriau kojas 
pastatyti, negu jų gyvenimą varžyti“. 

Šitaip aš dejavau; kentėjo mano išdidumas, prisiri- 
šimo ir nepriklausomumo jausmas, skaudu buvo dėl vis- 
ko, ką mylėjau, gailėjo dūmais nuėjusių praeities atmi- 
nimų, visko, ką savy turėjau ir blogiausio, ir geriausio; 
kartu su tuo galvoje spengė neatlyždama mintis, jog 
spardykis nesispardyk, maištauk nemaištauk, o tas ke- 
lias — vienintelis, tau belikęs. Prisipažįstu, čia nieko 
man nebepadėjo jokia filosofija. Jaučiausi suniekintas 
kaip pašakny pakirstas ir nuverstas medis. 


Kadangi, sėdėdamas ant to savo puodo, dairiausi 
aplinkui, už ko užsikabinti, netoliese pamačiau pro alė- 
jos medžių vualį dantytą Kensi pilies bokštelį. Staiga 
stojo man prieš akis visi mano dailės darbai, kuriuos 
per dvidešimt penkerius metus sunešiau į tuos rūmus, — 
baldai, mediniai skaptuoti sienų išmušalai, drožinėti laip- 
tai, visa, ką tas geras didikas Filiberas buvo man užsa- 
kęs... Didelis originalas tas didžponis! Kartais įpykin- 
davo jis mane pasiutiškai. Ar ne jam šovė vieną gražią 
dieną į galvą liepti man išskaptuoti jo jaukintines, kaip 
dievas jas sutvėrė, o jį patį — linksmo, galantiško, ką 
tik žaltį paregėjusio Adomo kailyje! O ginklų salėje ar 
ne jis sumanė pakabinti panoplijas * su išdrožinėtomis 
briedžio galvomis, kurių fizionomijos pavėdėjo į to kraš- 
to vyrus, savo žmonų apgaudinėjamus? Prisijuokėm ta- 
da iš to... Bet jam, velniui, nelengva buvo ir įtikti. Už- 
baigei — pradėk iš naujo. O jo pinigą retai kada matei... 
Bet tiek jau to! Jis gebėjo mylėti grožį, tiek iš medžio 
darytą, tiek motinos gimdytą, ir beveik vienodai (ir ge- 
rai taip; meno kūrinį reikia mylėti aistriai, dvasia 

ir kūnu, taip, kaip myli moterį). Tegu tas činčikas man ir 
neužmokėjo, užtat dabar, kai namie viskas žuvo, jis 
mane išgelbės: medis sunaikintas, bet jo vaisiai stovi 
pas jį, apsaugoti nuo ugnies ir speigo. Tr man panūdo 
eiti nieko nelaukus tų vaisių pažiūrėti — įleisti, sakant, 
į juos dantį, kad vėlei grįžtų smagumas gyventi. 

Įeinu į pilį. Ten visi mane gerai pažįsta. Pono ne- 
buvo, bet aš, prasimetes, jog turiu paimti naujų užsa- 
kymų matmenis, nusiskubinau, kur žinojau rasiąs savo 
vaikus. Jau kelinti metai, kai juos bemačiau. Kol jaučia 
jėgą strėnose, menininkas kuria ir negalvoja apie tai, 
ką jau sukurto turi. Beje, kai paskutinį kartą norėjau 
įeiti į pilį, Kensi ponas keistai nusišaipė ir manęs neįsi- 
leido. Tada pamaniau, jog, nevidonas, slepia kokį sijoną, 
kokią nors vyro žmoną, o kadangi buvau tikras, jog 
tai ne manoji, tai daugiau apie tą ir negalvojau. O, be 
to, kai koks didgalvijis aikštijasi, protingiausia — nusi- 
leisti jam. Kensi pily niekas ir nebando suprasti pono 
užgaidų — visi žino, jog jis mažumą kuoktelėjęs. 

Lipau tad drąsiai didžiaisiais laiptais, bet, nespėjęs 
nė dešimties žingsnių nužengti, suakmenėjau kaip ta 
Loto pati *. Žiūriu — gi vynuogių kekės, persikų šakos 
ir žydinčios lianos, kurios vyniojasi aplink turėklus, iš- 
skaptuotos, peiliu baisiausiai sužalotos. Savo akimis ne- 
tikiu, apimu rankomis tas suluošintas vargšes, jaučiu, 
jog pirštai lenda į jų žaizdas. Sudejavau tik ir nulėkiau 
be dvasios į viršų, drebėdamas iš anksto dėl to, ką ten 
išvysiu!.. Bet buvo daug blogiau, negu galėjau įsivaiz- 
duoti. 

Valgomajame, ginklų salėje, miegamajame visoms 
baldų ir — sienose — medinių apmušalų figūroms nu- 
pjaustytos čia nosys, čia rankos, čia kojos, nugremžti 
vynuogių lapai. Lenkti skrynių šonai, židinių lentynos, 
laibos drožinėtų kolonų šlaunys marguoja giliai peiliu 
įrėžtais įrašais: savininko pavardė, koks nors kvailas 
posakis arba šito herkuliško darbo data ir valanda. Di- 
džiojoje galerijoje, pačiame gale, radau savo gražiąją 
nuogą Jonos nimfą *, tą, kur laiko kelią įrėmusi liūtui 
į gauruotą sprandą, arkebuzos šūvių sukiurdytu pilvu: 
ją mat pasirinko tas beprotis sau taikiniu. Ir kur tik 
mesi akį, visur skylės, pjūviai, drožlės, rašalo bei vyno 
dėmės, pripaišyti ūsai, prirašytos visokios nešvankybės. 
Žodžiu, matei visa, ką nuobodis ir vienatvė, darkymasis 
ir beprotystė gali beprasmiško pakuždėti turtingam pus- 

galviui, nesižinančiam, ką savo pilyje beprasimanyti, 
pusgalviui, kuris jokiam doram darbui netinka ir geba 
tik naikinti... Jei būtų man tada po akių pasipainiojęs, 
manau, būčiau jį pasmaugęs. Vaitojau, stenėjau, pukšė- 
jau. Ilgą laiką žodžio pratart negalėjau. Kaklas visas 
išraudo, gyslos kaktoje pasipūtė, varčiau akis kaip vė- 
žys. Galiausiai pavyko išsikeikti. Laikas buvo! Kad dar 
kiek, galėjau uždusti... Volei kartą išlėkus, daviau, po 
velnių, garo iš viso vieko. Dešimt minučių iš eilės, neat- 
gaudamas kvapo, keikiau, į šunų dienas dėjau, savo 
neapykantą liejau. 

— A, šunsnuki,— šaukiau, — reikėjo man vesti savo 
dailius vaikučius į tavo mėšliną urvą, kad tu juos čia 
kankintumei, luošintumei, prievartautumei ir bjaurotu- 
mei! Ak, mieli, mieli, džiaugsme pagimdyti mažiukai, 
kurie, maniau, būsite mano palikuonys, kuriuos pada- 
riau sveikus, drūtus ir tvirtus, su mėsingais sąnariais, 
ir netrūko jums nieko, padariau iš tokio medžio, kad 
stovėtumėt tūkstantį metų, — kokius randu aš jus šian- 
die? Raišus, sužalotus, aukštai, žemai, per vidurį, iš 
priešakio, iš pakalio, nuo rūsio ligi pakraigės, išran- 
duotus labiau nei gauja senų, iš karo grįžtančių plėšikų! 
Tai ką, turiu būti dabar visos tos luošių prieglaudos 
tėvas? Didysis dieve, išklausyk mane, suteik man malo- 
nę (gal ir be mano prašymo esi jau tai nusprendęs), ne- 
imk manęs, kai numirsiu, pas save į dangų, nusiųsk 
į pragarą, arčiau prie iešmo, ant kurio Liuciperis spirgi- 
na pasmerktųjų vėles, idant savo rankomis galėčiau var- 
tyti ant ugnies per dugną pasmeigtą savo vaikų budelį! 

Čia senis Andošas, pažįstamas liokajus, atėjęs pa- 
prašė, kad liaučiausi riaumojęs... Jis stūmėjo mane pa- 
iengvėle durų link ir kartu bandė guosti. 

— Kas matė,— sakė jis,— taip draskytis dėl kokių 
ten medžgalių! Tai ką užgiedotum, jei tau reikėtų kaip 
mums visą laiką gyventi su tuo bepročiu? Ir ar ne 
geriau, kad jis užsiėmęs tų medžgalių gadinimu (tai jo 
teisė, jis tau už juos užmokėjo), negu, neturėdamas ko 
veikt, tyčiotųsi iš gerų krikščionių, kaip aš ir tu? 

— Ai, ką tu čia kalbi! — nekantravau aš.— Tave 
tegu lupa. Ar, manai, aš ir pats nesutikčiau, kad man 
geriau į uodegą įkrėstų, negu bet kurį iš tų medžgalių, 
kuriems mano pirštai įkvėpė gyvybę, taip žiauriai lies- 
tų? Žmogus niekas, tik jo kūrinys šventas. Trigubas 
žudikas, kas žudo mintį!.. 

Būčiau galėjęs dar daug ką sakyti, ir taip pat iškal- 
bingai, bet pamačiau, jog mano klausovai nieko iš mano 
sakymo nesuvokia ir jog aš Andošui atrodau gangreit 
toks pat papaikėlis, kaip ir jo ponas. Ir kai taip mudu 
priėjom iki durų, aš atsigręžiau paskutinį kartą apmesti 
akimi šlykštų mūšio lauką. Ir čia viskas — mano varg- 
šai be nosių likę dievai, ir jų Atila, ir Andošas, kurio 
ramios akys gailėjo manęs, ir aš pats, senas kvailys, 
be reikalo eikvojąs seilę ir aušinąs burną dejonėms, lyg 
prieš mane būtų ne tuščia vieta, o žmonės, — viskas stai- 
ga... frrrt... raketos ūmumu pasirodė man taip juokinga, 
jog, užmiršęs pyktį ir širdgėlą, kvatote sukvatojau ap- 
stulbusiam Andošui tiesiai į akis ir moviau pro duris. 

Atsidūriau vėl ant kelio. Kalbuosi pats su savimi: 

— Dabar tai jau jie viską iš manęs atėmė. Belieka 
mane patį po velėna pakišti. Beturiu vien savo kailį... 
Taip, bet, po plynių, turiu ir tai, kas po tuo kailiu. Kartą 
priešas, apgulęs tvirtovę, pagrasino apgultųjų vadui iš- 
žudyti jo vaikus, jeigu jis nepasiduosiąs. Vadas atsakęs: 
„Žudyk, jei nori! Įnagį jiems daryti turiu prie savęs“. 
Taip ir aš, po šimts kalakutų, turiu savąjį, niekas jo iš 
manes neatėmė ir niekas jo iš manęs atimti negali... 
Pasaulis — nevaisinga plynė, kurioje šen bei ten auga 
mūsų, menininkų, apsėti laukai. Žemės ir dangaus gy- 
vūnai subėga suskrenda mūsų javų lesti, mūsų darbo 
vaisių krimsti ir suminti. Bejėgiai patys ką sukurti, jie 
gali tik naikinti. Kapokite, nenaudėliai, naikinkite, tryp- 
kite mano javą — išsiauginsiu kitą. Varpos brandžios, 
varpos berlios, kas man derlius? Žemės įsčiose naujos 
sėklos diegą leidžia. Aš esu tas, kas bus, o ne kas buvo. 
Kai jau ateis diena, kada jėgos bus išsekusios, kada 
nebeturėsiu nei akių, nei mėsingų šnervių, nei burnos, 
pro kurią nuteka vynas ir kurioje tvirtai kaba nenuo- 
rama liežuvis, kada nebeturėsiu rankų, vikrumo pirš- 
tuose, galios visame kūne, kada būsiu sukriošęs senis, 
bekraujis ir besmegenis... tą dieną... Brenjonai... tu būsi, 
vadinasi, jau nebe tu. Tik per daug tuo nepersiimk! Ar 
gali kas įsivaizduoti Brenjoną, kad nebejaustų, Brenjo- 
ną, kad nebekurtų, Brenjoną, kad nebesijuoktų ir kad 
visomis keturiomis pasagomis iš karto ugnies nebeskel- 
tų? Aišku, kad ne! Nes tai būtų jau ženklas, kad iš jo 
belikę vien tik kelnės. Galėsite jas sudeginti. Užrašau 
jums tą driskaną... 

Pasukau į Klamsi pusę. Kai šitaip pasinarsinęs (jau- 
čiaus iš tikro kiek aprimęs) užlipau ant kalnelio, sukinė- 
damas tarp pirštų lazdą, žiūriu — priešais verkdamas 
atbėga mažas žmogiukas, Robinė, trumpai vadinamas 
Binė, mano mokinukas. Tas trylikos metų padauža prie 
darbo labiau dedasi dabon, kaip musės skraido, negu 
mano pamokymų paiso, jį matai ne tiek dirbtuvėj, kiek 
gatvėj, kopūstus ant Bevrono kertantį arba į pro šalį 
einančių merginų blauzdas skersuojantį. Bakinu jį ne 
mažiau kaip dvidešimt kartų per dieną. Bet jis beždžio- 
niškai vikrus ir gudrus gudrus; jo pirštai taip pat 
mitrūs, geri darbininkai, ir aš, koks jis bebūtų, mėgstu 
jo snapą, visą laiką pražiotą, jo dantukus kaip kokio 
mažo graužiko kaltukai, liesus skruostelius, supratingas 
akutes, riestą nosikę. Jis tai žino, varliūkštis! Vel- 
tui grūmoju kumščiu, griaudžiu kaip perkūnas — jis 
mato, jog Jupiterio akių kampučiai šypso. Todėl ir apku- 
kintas nusipurto sau ramiai kaip asilas ir pradeda vis- 
ką vėl iš naujo. Tikras pakaraila. 

Todėl gerokai nustebau, pamatęs jį liejant tartum 
fontano tritoną didelės kriaušės pavidalo ašaras, kurios 
varvėjo jam iš akių ir iš nosies. Ir šit puola jis prie 
manęs, apkabina pusiau šonų ir bliaudamas sterblę tvin- 
do man savo ašaromis. 


— Na dabar! Kas tau ką padarė? Paleisk mane! 
Pirma reikia nosį nusišluostyt, o paskui jau lįst bučiuo- 
tis, po šimts. 

Bet Binė nenurimsta. Neišleidžia manęs iš savo glė- 
bio, nusmunka kaip slyvos kamienu man prie kelių ant 
žemės ir rauda rauda striūbaudamas. Man darosi ne- 
ramu: 

— Na na, vaikuti! Stokis! Sakyk, kas tau yra! 

Imu jį už rankų, keliu... oplia!.. ir matau, kad viena 
ranka apmuturiuota ir per skarmalus kraujuoja, dra- 
bužiai sudraskyti, antakiai apsvilę. Sakau jam (buvau 
jau primiršęs savąją nelaimę): 

— Tu, latre, vėl jau ko nors pridarei? 

Jis vaitoja: 

— Ak meistre, kaip man sunku! 

Sodinu jį prie savęs atšlaitėje. Sakau: 

— Kalbėk pagaliau, kas gi yra! 

Jis šaukia: 

— Viskas sudegė! 

Ir vėl tvanas. Tada tik supratau, jog tas baisusis 
sielvartas — tai dėl manęs, dėl mane ištikusio gaisro, 
ir negaliu nė apsakyt, kaip gera man pasidarė. 

— Tai tu, vargšeli, — sakau, — dėl to taip verki? 

Jis kartoja, manydamas, jog aš nesupratau: 

— Dirbtuvė sudegė! 

— Taip, taip, senos žinios, girdėjau! Ar ne dešimtą 
kartą per vieną valandą triūbija man visi tą naujieną 

tiek. 

— Vadinasi, tau patiko, strazde, tavo narvas, nors 
visą laiką turėjai pramuštą galvą, kaip iš jo ištrūkti? 
Prisipažink,— turbūt ir tu, nevidone, šokai kartu su ki- 
tais aplink degantį laužą. 

(To aš anaiptol nemaniau.) 

Jo veidas pasipiktino. 

— Neteisybė, — šaukia jis, — neteisybė! Aš mušiau- 
si! Darėm visa, ką galėjom, bet ugnies nesulaikėm, nes 
tokių buvome tik du. Kanja (tai kitas mano pameistrys), 
nors labai sirgo ir karščiavo, iššoko iš lovos ir užstojo 
namų duris. Bet sulaikyk kad geras kiaulių bandą! Mus 
nušlavė, pargriovė, sutrypė, suraitė. Veltui it paklaikę 
leidome mudu kumščius ir kojas į darbą: jie perėjo 
per mus kaip upė, kada atidaro šliuzus. Kanja atsikėlęs 
nusivijo juos, tai tie žvėrys kone užmušė jį. Kol jie ten 
galavosi, aš įsmukau į degančią dirbtuvę... Viešpatie, 
kaip viduj liepsnojo! Viskas užsiėmė kartu, iš sykio, tai 
buvo kaip koks deglas — tik tiesiasi, raitosi balti, rau- 
doni liežuviai, spjaudo į tave žiežirbomis ir dūmais. Ver- 
kiau, kosėjau, maniau, kad iškepsiu, sakau pats sau: 
„„Robenai, nelįsk, sudegsi!“ ir bala nematė! Dar pažiū- 
rėsim, kaip ten bus! Oplia! Įsibėgėju ir, kaip joninių 
naktį, šoku per ugnį, kelnės dega, plaukai svyla. Įkren- 
tu į krūvą spragančių drožlių. Spragu ir aš, pašoku, 
į kažką atsimušu ir išsitiesiu kaip ilgas galva į varsto- 
tą. Apsvaigau. Bet ne ilgam. Girdžiu, ugnis šniokščia 
aplinkui, o lauke šoka šoka tie galvijai. Bandau stotis, 
negaliu, griūvu atgal, buvau, matyt, smarkiai susitren- 
kęs; pasikeliu keturpėsčias ir matau už dešimties žings- 
nių jūsų mažytę šventąją Magdeleną, matau, kaip jos 
smulkutį, nuogą, putnutį, dailutį kūnelį, vos palaidų 
plaukų tepridengtą, laižo jau ugnies liežuviai. Aš suri- 
kau: „Liaukitės!“ Bėgu, griebiu ją, gesinu rankomis 

liepsnojančias kojas, spaudžiu prie savęs ją visą; dieva- 
ži, nežinau, tikrai nebežinau, ką dariau; bučiavau, ver- 
kiau, kalbėjau: ,„Brangenybėle tu mano, aš tave laikau, 
gerai laikau, nebijok nieko, gerai gerai laikau, nesudegsi, 
kaip mane gyvą matai! Ir tu taip pat padėk man! Mag- 
dute, mudu išsigelbėsim...“ Nebegalima buvo gaišti... 
bum!.. sukrito lubos! Atkirto kelią, pro kur atėjau. Bu- 
vome visai prie to apskrito langelio nuo upės pusės; 
išgrūdu kumščiu stiklą ir, kaip pro ratlankio skylę, išsi- 
šaunam abu į lauką — tik tik pratekom... Keliskart ap- 
siverčiu ir — stačia galva į Bevroną, tiesiai į dugną. 
Gerai, kad jis negilus ir minkštai dumblu išklotas, tai 
Magdelena krisdama negavo gumbo. Man ne taip gerai 
pavyko: nenorėjau jos paleisti, tai turškiau dumblą 
įklimpęs ant dugno — prisigėriau, prisirijau jo kiek ne- 
reikia. Galų gale išsikapsčiau, ir štai, be didelių kalbų, 
čia mes abu! Meistre, dovanok, kad nieko geresnio ne- 
padariau. 

Jis atsineštą ryšulėlį pagarbiai atvynioja ir iš susuk- 
tos striukės traukia Magdelenutę; toji šypso nekaltom 
ir žaismingom akutėm, rodo atkišusi man savo apdegu- 
sias kojas. Toks graudulys mane surėmė, jog (to nebuvo 
nei kai senė mirė, nei kai Glodi sirgo, nei kai viso turto 
netekau, nei kai sužalotus savo kūrinius išvydau) — aš 
pravirkau. 

Bučiuoju Magdeleną, bučiuoju Robinė, prisimenu ant- 
rą pameistrį, klausiu: 

— O Kanja? 

Robinė atsakė: 

— Jis mirė iš sielvarto. 

Klaupiuosi ant kelio, bučiuoju žemę ir sakau: 

— Ačiū, vaikeli. 

Ir, žiūrėdamas į berniuką, kuris sužeistomis ranko- 
mis globė statulą, rodau jį dangui ir sakau: 

— Sit mano gražiausias veikalas: sielos, kurias iš- 
skaptavau. Jie man jų neatims! Deginkit medi! Siela 
lieka. 


X 


MAISTAS 


Rugpjūčio pabaiga 


ai apsiraminom, sakau savo pa- 
meistriui: 

— Gana! Kas padaryta — pa- 
daryta. Žiūrėkim, ką toliau 
daryti. 

Ir paprašiau jį išpasakoti, kas 
nutiko mieste per tas dvi tris 
savaites, kai manęs nebuvo, 
tik trumpai ir aiškiai, be ple- 
palų, nes vakar dienos istorija 
yra senovės istorija, o mums 
svarbu žinoti, kaip ten šiandie 
kas klojas. Paaiškėjo, kad mieste viešpatauja maras ir 
siaubas, ypačiai siaubas, nes atrodė, jog maras pasirinkęs 
jau kitą sau barą, užleisdamas Klamsi valkatoms, kurie, 
pajutę, kuo kvepia, griūva iš visų pusių plėšti laimikio iš 
maro nagų. Jie ir besą padėties viešpačiai. Išbadėję ir mara 
baimės įsiutinti sielininkai netrukdė plėšikams arba net 
patys darė kaip jie. Įstatymai gulėjo pasliki. Kas turėjo 
juos saugoti, išvažinėjo savo laukų sergėti. Iš keturių se- 
niūnų vienas mirė, du pabėgo, o prokuroras pasikaišė 
skvernus. Pilies komendantas, senas, doras vienrankis, po-- 
dagrikas sutinusiomis kojomis, tiek proto teturėjo, jog 
davėsi į gabalus sukapojamas. Liko tik seniūnas Rake- 
nas; tas, pasijutęs vienas su nutrūkusiais nuo sieto žvė- 
rimis, nieko jiems nedarė, matyt, iš baimės, silpnybės ar 
gudrybės taręs, jog būsią protingiau jiems nusileisti ir 
su ugnimi paišdykauti leisti. Kartu, pats sau neprisipa- 
žindamas (žinau tą žmogų, matau kaip nuogą), jis ten- 
kino ir savo apmaudingą širdį: ant tokių, kieno laimė 
buvo jam krislas akyje arba kam atkeršyti norėjo, pju- 
dė jis gaujas padegėjų. Man dabar aišku, kodėl pasirin- 
ko mano namus!.. Klausiu pameistrį: 

— O kiti, miestelėnai, ką jie daro? 

— Jie daro „,be“,— atsakė Binė,— juk tai avinai. 
Laukia namie, kol ateis jų papjaut. Liko mat be pieme- 
nų ir be šunų. 

— Pala, Binė, o aš? Ką tu manai, jog ir mano iltys 
baigę dilti? Eime, pažiūrėsim. 

— Meistre, vienas žmogus nieko negali. 

— Pabandyti gali. 

— O jeigu tie niekšai jus pagaus? 

— Tuščia jų! Aš gi nieko nebeturiu: sušukuok vel- 
nią, jeigu jis plikas! 

Binė pradėjo šokinėti: 

— Tai bus smagu! Tra lia, tra lia lia, šoksim tryp- 
sim, šauksim, ūksim, padegėjams sprandą suksim! 

Ir ant savo apdegusios rankos apsivertė per galvą, 
kone išsitiesdamas kaip ilgas ant kelio. Susiraukiau 
piktai. 

— Ė, beždžione,— sakau,— radai kada šokti užrie- 
tes uodegą!.. Kelkis! Ir kad man būtum rimtas! Klau- 
syk, ką sakysiu. 

Jis sukluso, akys sužibo. 

— Neilgai juoksies. Štai kas, aš tuoj pat einu vienas 
į Klamsi. 

— Ir aš! Ir aš! 

— Ne! Tave aš siunčiu žygūnu į Dornesi, kur mūsų 
seniūną poną Nikolį rasi. Atsargus, geros širdies ir dar 
geresnių kojų žmogus, jisai save myli labiau negu savo 
piliečius, o savo turtą labiau negu save patį. Įspėsi jį, 
jog ryt rytą žmonės ketina gert jo vyną. Paskui pasi- 
duosi į Sardi ir pamatysi tokioje karvelidėje poną Gijo- 
mą Kurtinjoną, prokurorą. Pasakyk jam: jei negrįš 
tuojau, tai jo namai Klamsi bus tikrai šiąnakt sudeginti, 
išgrobti ir taip toliau. Jis sugrįš. Daugiau tau nieko 
nesakau. Pats žinosi, ką kalbėti, o meluoti — tavęs mo- 
kyti nereikia. 

Vaikinukas pasikasė už ausies, tardamas: 

— Meluot, tai nesunku, tik skirtis su jumis nesu- 
tinku. 


— O kas klausia tavo sutikimo? Liepta, ir eik. 

Jis dar paprieštaravo. Aš jį subariau: 

— (Gana! 

Ir kadangi tas berniukas rūpinosi mano likimu, tai 
dar pridūriau: 


135 


— Aš tau nedraudžiu bėgti tekinam. Kai padarysi, 
ką sakiau, galėsi grįžt pas mane. Geriausiai man padėsi, 
jei atvesi paspirties. 

— Kaipmat vilkte juos atvilksiu,— atsiliepė jis,— 
prakaituojančius ir pūškuojančius, tuos jūsų Kurtinjo- 
ną ir Nikolį, net jei jiems prireiktų brūzgulį įsukt į vie- 
tą, iš kur dygsta kojos. 

Ir pasileido kaip strėlė, paskui staiga dar sustojo: 

— Meistre, pasakykit bent, ką žadate daryt! 

Atsakiau reikšmingai ir paslaptingai: 

— Bus matyt. 

(Dievaži, nė pats nežinojau!) 


Aštuntai vakaro baigiantis, pasiekiau miestą. Rau- 
dona saulė buvo jau nuėjus naktigulto po auksiniais de- 
besimis. Temo naktis. Puiki vasaros naktis! Bet aplin- 
kui nė vieno žmogaus, kad ja gėrėtųsi. Prie Turgaus 
vartų nė žioplio, nė sargo. Eini kaip į malūną. Didžio- 
joje gatvėje liesas katinas graužė plutą; mane užmatęs, 
keterą pastatė ir spruko į šalį. Namų durys ir langai 
aklinai uždarinėti. Niekur jokio balso. Sakau sau: 

— Jie visi išmirė. Per vėlai atėjau. 

Bet štai pajuntu, jog, išgirdę mano žingsnius, žmo- 
nės klausosi už langinių, kurlink jie aidi. Pasibeldžiau 
į vienas duris, šaukiu: 

— Atidarykit! 

Niekas nė krapšt. Einu prie kitų namų. Beldžiu vėl, 
koja ir lazda. Neatidaro. Tik girdžiu, jog viduje tarytum 
peiės šnara. Dabar supratau. 

— Nenorit rodytis, nusmurgėliai! Na, nieko, aš 
jums gnybtelsiu kur reikia, pasirodysit! 

Kumščiu ir užkulniu būgniju į knygininko duris, 
šaukiu: 

— Ė, senas broli! Deni Solsua, kad tave kur! Aš 
tau viską sulaužysiu. Atidarvk, ar girdi! Atidaryk, sa- 
kau, šėtone! Čia gi Brenjonas. 

Bematant it per kokį kerą langinės visos atsidarė 
(sakytum fėja savo lazdele langus palytėjo), per visą 
Turgaus gatvę išsigandę veidai ant palangių kaip svo- 
gūnai išsirikiavo ir į mane stebeilyti pagavo. Jie stebei- 
lijo, stebeilijo, stebeilijo... Niekad nemaniau, kad toks 

gražus esmi, net apsičiupinėjau. Paskiau veidas po vei- 
do greitai atsileido. Dabar visi jie atrodė patenkinti. 

„Kokie geri žmonės, kaip jie mane myli!“ — pagalvo- 
jau, pats nuo savęs slėpdamas tikrą jų laimės priežastį: 
išvydę mane tą valandą toje vietoje, jie pasijuto šiek 
tiek ramesni. 

Užsimezgė kalba tarp manęs ir svogūnų pynės. Kal- 
bėjo visi kartu, o aš vienas jiems atsakinėjau. 

— Iš kur tu ateini? Ką veikei? Ką matei? Ko nori? 
Kaip tu galėjai įeiti? Pro kur patekai? 

Aš sakau: 

— Palaukit, palaukit! Nesikarščiuokim. Smagu, kad 
bent liežuvį išlaikėt, širdį ir kinkas pametę. Sakykit, ką 
ten užsidarinėję veikiat? Eitumėt šičia, malonu pakvė- 
puot vėsiu vakaro oru. Ar kelnes kas atėmė, kad kiurk- 
sote troboj? 

Bet, užuot ką atsakę, jie patys mane klausia: 

— Brenjonai, sakyk, ką ateidamas sutikai gatvėse? 

— Ką aš galėjau sutikti, kvaišos, — atsakau, — jei 
jūs visi lindite savo gūžtose? 

— Plėšikus. 

— Plėšikus? 

— Jie grobia ir degina viską. 

— Kur taip? 

— Betliejuj. 

— Eime suimti jų. Ko tupit ant laktų? 

— Saugom namus. 

— Gindami kitų namus, tikriau apsaugome savus. 

— Pirmiausia kas svarbiausia. Kiekvienas gina savo. 

— Žinau tą giesmę: ,„Kaimyną myliu aš labai, bet, 
įeigu kaip — trauk jį kelmai...“ Menkystos! Sakot, plė- 
šikai, o patys jiems padedat. Sudoroję kitus, suraitys 
if jus. Vieną po kito. 

— Ponas Rakenas sakė, jog šiais neramiais laikais 
geriausia niekur nesikišti, aukoti dalį, kad išsaugotum 
visumą, ir laukti, kol sugrąžins tvarką. 

— Kas sugrąžins? 

— Ponas de Neveras. 

— Daug vandens iki tol nutekės. Ponui de Neverui 
užtenka savų rūpesčių. Kol jis pagalvos apie jus, tie 
svieto perėjūnai sudegins visus. Nėr ko daug kalbėt, 
ruoškitės, ir einam, vyručiai. Neturi teisės į savo kailį, 
kas jo negina drūčiai. 

— Kad anų daug, visi ginkluoti. 

— Ne toks vilkas didelis, koks nušnekamas. 

— Nebeturim vadų. 

— Vadovaukite patys. 

Jie tarškėjo toliau iš lango į langą, ginčijosi, bet iš 
vietos nejudėjo nė vienas. Aš nekantravau: | 

— Ar visą naktį man reikės stovėti gatvėje, kelti 
nosį į viršų“ ir laužti sau sprandą? Aš ne serenados 
atėjau jums dainuoti, kol jūs ten kalensite dantimis. Aš 
noriu jums ne dainuojamą ir ne nuo stogo šaukiamą 
dalyką pasakyti. Atidarykite duris! Atidarykite! O jei 
ne, tai padegsiu. Taip ir žinokit. Na, patinai (jei tokių 
dar yra čionai), lipkit žemyn, laktą pasaugos patelės 
vienos. 

Pasigirdo pramaišiui čia keiksmas, čia juokas, pra- 
viro vienos durys, paskiau kitos, išsikišo atsargi nosis, 
jai iš paskos — jos priedai, o vienam avinui išlindus iš 
apluoko, kiti taip pat iš jo iššoko. Ir per kits kitą smel- 
kėsi pasižiūrėti, kaip atrodau: 

— Ar tu jau visiškai sveikas? 

— Kaip ridikas. 

— Ir niekas tavęs neužkabino? 

— Niekas. Tik pulkelis žąsų pašnypštė praeinant. 

Pamatę, jog išėjau nenukentėjes iš dvigubo pavojaus, 
jie lengviau atsikvėpė ir labiau mane pamėgo. Aš sa- 
kau: 

— (Gerai, gerai mane apžiūrėkite! Komplektas pil- 
nas. Viską tebeturiu, ko žmogus privalo. Ne, ne, nieko 
netrūksta. Gal norit, duosiu akinius?.. Na, o dabar ga- 
na! Rytoj matysis aiškiau. Laikas nelaukia, užteks, juo- 
kai į šalį. Kur galim pasikalbėt? 

Atsiliepia Ganjo: 

— Mano kalvėje. 

Ganjo kalvėje, kurios asla buvo išstovėta arklių ka- 
nopų ir kuri atsidavė naga, mes susispaudėme patam- 
siais kaip avių banda. Užsidarėme. Svieselė, pastatyta 
ant žemės, šokdino juodame nuo dūmų skliaute mūsų 
ilgus, per kaklą prilenktus šešėlius. Visi tylėjom. O pas- 
kiau staiga visi iš karto prašneko. Ganjo paėmė kūjį 
ir sudavė į priekalą. Smūgis prakiurdė balsų klegesį. 
Pro skylę sugrįžo tyla. Pasinaudojęs ja, sakau: 

— Neaušinkime be reikalo burnos. Aš jau viską ži- 
nau. Pas mus plėšikai. Varykime juos lauk! 

Pasigirsta abejonių: 

— Jie per stiprūs. Sielininkai juos palaiko. 

Aš tas abejones sklaidau: 

— Sielininkai nori gert. Jie nemėgsta žiūrėt, kaip 
kiti geria. Aš juos labai gerai suprantu. Niekad nerei- 
kia vyti dievo į medi, o juoba — sielininko. Kada lei- 
džiate plėšti, nesistebėkite, jei kokį daiktą ir nevagis 
žmogus greičiau po skverneliu priglaus, negu lauks, kol 
kitas jį paimti teiksis. O gerų ir blogų yra visur žmonių. 
Išmokim, kaip viešpats, „ab haedis scindere oves“ !. 

— Bet juk ponas Rakenas,-- sako jie,— seniūnas, o 
jis liepė mums nieko patiems nedaryti! Kai nėra kitų, 
vietininko, prokuroro, tai jam priklauso mieste tvarką 
laikyti... 

— O ar jis ją laiko? 

— Jis sako... 

— Aš klausiu: ar jis laiko tvarką, ar ne? 

— Matom, koks laikymas. 

— Tada imkimės daryti tvarką patys. 

— Ponas Rakenas tikina, kad jei mes nesikišim, tai 
niekas mūsų nelies ir riaušininkai toliau priemiesčių 
neis. 

— O iš kur jis tai žino? 

— Jis, matyt, susitarė su jais, aišku, priverstas, 
nori nenori. 

— Bet toks susitarimas — tai nusikaltimas! 

— Jis sako, kad šitaip užliūliuos jis plėšikus. 

— Plėšikus? O gal veikiau jus? | 

Ganjo sudavė į priekalą (kaip kitas, norėdamas pra- 
bilti, suduoda sau per kulšį) ir tarė: 

— "Teisybė. 

Visi atrodė susigėdę, išsigandę, pikti. Nunėręs nosį, 
Deni Solsua košia: 

— Kad sakytum visa, ką turi ant širdies, būtų ilga 
kalba. 

— Tai ko nesakai? — klausiu aš.— Ko kiti tylit? 
Čia esame tarp brolių. Ko jums bijoti? 

— Sienos turi ausis. 

— Ką? Jau jūs iki to priėjot? Ganjo, imk savo kūjį 
ir užstoki, vyre, duris! O pirmam, kas bandytų išeit 
ar įeit, suvaryk kiaušą į pilvą! Tegu sienos ir turėtų 
ausis mūsų kalboms nusiklausyti, užtikrinu, kad jos ne- 
turės liežuvio nusiklausytam toliau pasakyti. Nes, kai 


" Atskirti ožius nuo avių (Ilot.). 

iš čia išeisim, tai nieko nelaukę pradėsim ką nutare 
vykdyti. O dabar kalbėkite! Kas tyli, tas išdavikas. 

Kilo neišpasakytas šurmulys. Visa neapykanta ir 
baimė, iki tol slopintos, sprogo dabar kaip raketos. 
Rėkė. Rodė kumščius. 

— Tas šunsnukis Rakenas prirėmė mus prie sienos! 
Pardavė, Judas, mus ir mūsų turtą. Bet ką gali daryti? 
Prieš vėją nepapūsi. Įstatymas, jėga, valdžia jo pusėje. 

Klausiu: 

— O kur jis lindi? 

— Rotušėj. Kad būtų saugiau, jis ten dieną naktį 


— Trumpai drūtai, jis belaisvis? Puiku! — sakau 
aš.— Eime pirmiausia jo išlaisvinti. Ganjo, atidaryk du- 
ris! 

Bet žmonėms, atrodė, stigo dar ryžto. 

— Ko laukiat? 

Solsua sako, kasydamasis galvą: 

— Čia rimtas dalykas. Ne tas baisu, kad gausi į 
sprandą. Bet, šiaip ar taip, Brenjonai, mes neturime 
teisės. Tas žmogus yra įstatymas. O eiti prieš įstatymą, 
tai žinai, — užsitraukti sunkią... 

Aš pertariu: 

— „„„at-sa-ko-my-bę? Ją aš imu sau. Nesirūpink. Kai 
matau, Solsua, sukčių sukčiaujant, tai pirmiausia duodi 
jam per galvą, o paskiau klausiu, kuo jis vardu; ir tegu 
jis pasirodytų prokuroras ar popiežius, nesigailėsiu. Bi- 
čiuliai, darykite ir jūs kaip aš. Jeigu tvarka virsta ne- 
tvarka, tai netvarka turi daryti tvarką ir gelbėti įstaty- 
mą. 

Ganjo sako: 

— Aš einu su tavim. 

Užsimetęs kūjį ant peties (rankos didžiulės, kairio- 
ji — keturpirštė, be smiliaus, jis buvo sutraiškytas), pa- 
juodveidis, viena akimi žvairas, tiesaus stoto, drūtumo 
kaip bosas, jis buvo tikras vaikščiojantis bokštas. Už jo 
nugaros, kaip už tvirtovės sienos, spietėsi kiti. Daugelis 
bėgo dar į savo krautuves kas arkebuzos, kas kapoklės, 
kas kūlės pasiimti. Ir, dievaži neprisiekiu, jog tas ar 
tas, į namus įėjęs, tą naktį vėl iš jų išėjo, — tik dėl to, 
žinoma, kad, vargšas, per greitumą ginklo savo neuž- 
ėjo. Mat po teisybei, atvykę į didžiąją aikštę, pamatėme, 
jog mūsų gretos gana retos. Bet, kurie jau liko, tais 
galėjai atsidėti. 

Mūsų laimė — rotušės vartus radome atdarus: pie- 
muo buvo toks tikras, jog avinai nesubliovę duosis iki 
vieno nūkerpami, kad tiek šunys, tiek jis pats po šaunių 
pietų miegojo geru nekaltųjų miegu. Mūsų puolimas tad, 
prisipažįstu, nėmaž nebuvo herojiškas. Tereikėjo iškelti, 
anot to, šarką iš lizdo. Mes jį kuo gražiausiai iš jo ir 
ištraukėm, nuogą, be kelnių, kaip nuluptą triušį. Riebu- 
lis, apskrito rausvo veido su tokiais pampučiais kaktoje 
viršum. akių, Rakenas rodė saldžią miną, bet jis nebuvo 
nei geras, nei kvailas. Mes tai tuojau ir pamatėm. Jis, 
be abejo, iš karto permanė, kas yra. Jo mažos pilkos 
akys tik vieną akimirką žybtelėjo baime ir pykčiu iš po 
pasipūtusių vokų. Jis bežiūrint susiėmė ir, nutaikęs kuo 
oriausią balsą, tvirtai paklausė, kas mums davė teisę 
brautis į įstatymų rūmus. 

Atsiliepiau aš: 

— Atėjome tavęs iš lovos ištraukt. 

Rakenas įtūžo. Solsua sako jam: 

— Ponas Rakenai, dabar ne laikas grasinti. Kalti- 
namasis čia esate jūs. Mes atvykome reikalauti atas- 
kaitos. Ginkitės. 

Seniūnas subito! pakeitė toną. 

— Bet, brangūs piliečiai, aš nesuprantu, ko jūs iš 
manęs norite. Kas skundžiasi? Ir kuo? Ar, rizikuodamas 
savo gyvybe, nepasilikau čia jūsų saugoti? Kai visi 
kiti bėgo, vienas spyriausi prieš maištą ir prieš marą. 
Sakykit, ką man prikišat? Ar aš sukėliau negandus, ku- 
riuos stengiuosi palengvinti? 

Byloju aš: 

— „„ĄApdairus gydytojas, anot žmonių kalbos, duoda 
žaizdai sėtryti.“ Taip darai ir tu, Rakenai, miesto gydy- 
tojau. Tu peni maištą, tu maitini marą, o paskiau melži 
abi tas karvutes. Tu eini iš vieno su plėšikais. Padegi- 
nėji mūsų namus. Išduodi tuos, kuriuos privalai saugoti. 
Vadovauji tiems, kuriuos turi bausti. Užtat dabar ir 
pasakyk mums, išdavike, iš baimės ar iš godumo taip 
niekingai elgiesi? Ką nori, kad tau užkabintume ant 
kaklo? Kokią iškabą? ,„Štai žmogus, kuris pardavė savo 
miestą už trisdešimt sidabrinių...“ Už trisdešimt sidabri- 
nių? Ne toks kvailas! Kainos nuo Iskarijoto * laikų pa- 
kilo. Ar: „Štai seniūnas, kuris miestiečių kailį licitavo, 
kad tik išgelbėtų savo“? 


' Staiga (Iot.). 

Rakenas perpyko: 

— Darau, ką liepia pareiga ir ką turiu daryti. Na- 
mus, maro paliestus, deginu. Toks įstatymas. 

— O tu skelbi kaip maro paliestus ir kryžiumi ženk- 
lini tų žmonių namus, kurie neina už tave! ,„Kas nori 
paskandinti savo šunį...“ * Tu, žinoma, taip pat kovoji 
prieš marą, kai leidi grobti maru užkrėstus namus? 

— Aš negaliu tam pasipriešinti. O kas jums, jei tie 
plėšikai dvesia paskiau nuo to kaip žiurkės? Dviguba 
nauda. Didelis palengvinimas! 

— Jis tuoj mums užgiedos, jog naikina marą, pasi- 
talkindamas plėšikus, o plėšikus — pasitalkindamas ma- 
rą! Ir taip iš palengvo jis liks vienas nugalėtojas sunai- 
kintame mieste. Ar ne taip sakiau? Mirs ligonis, mirs 
liga, o gyvas liks tik gydytojas... Ne, ponas Rakenai, 
su šia diena mums tavo gydymo gana, gydysimės patys, 
bus pigiau, o kad už kiekvieną triūsą atpildas priklauso, 
tai ir už savąjį tu gausi... 

Ganjo pertaria: 

— Guolį kapinėse. 

Tai buvo kaip šunų rujai numestas kaulas. Visi 
puolė prie laimikio staugdami, o vienas šaukė: 

— Paguldysim kūdikėlį! 

Laimė, kad žvėris pasislėpė alkove; atsirėmęs ten 
nugara į sieną, jis žiūrėjo sumišęs į iššieptus dantis. Aš 
sulaikiau šunis: 

— Nelieskit! Palikite jį man! 

Jie sustojo, nenuleisdami nuo jo akių. Niekšas, nuo- 
gas, rausvas kaip paršiukas, drebėjo iš baimės ir šal- 
čio. Man pagailo jo. Sakau jam: 

— Na, užsimauk kelnes. Gana, drauguži, prisižiū- 
rėjom į tavo užpakalį. 

Mūsiškiai juokiasi, pilvus susiėmę. Pasinaudojau ta 
atvanga pasakyti jiems, kad nedarytų kvailysčių. Gal- 
vijui, kuris kaleno dantimis ir piktai skersavo akimis, 
pradėjo tuo tarpu atgyti blusos — mat jis pajuto, kad 
pavojus tolsta. Kai apsitaisė ir įsitikino, jog zuikio šian- 
die už pakinklių dar negriebs, Rakenas atgavo drąsą 
ir išleido nagus: išvadino mus maištininkais ir pagrasė 
nuteisti už pareigūno įžeidimą. Tada aš jam ir sakau: 

— Tu nebe pareigūnas. Aš tave atstatau. 

Čia savo pykti jis jau nukreipė tiesiai prieš mane. 
Noras atsikeršyti nustelbė atsargumą. Jis pasakė, kad 
žino, kas aš toks, kad tai aš savo patarimais susukęs 

silpnas tų maištininkų galvas, kad aš ir atsakysiąs už 
visa, ką jie pikto padarys, kad aš esąs tikras piktadarys. 
Užsirydamas iš pasiučio, šaižiu ir švilpiančiu balsu 
drabstyte mane drabstė purvinais žodžiais. Ganjo klau- 
sia: 

— Gal jį nudėti? 

Aš sakau: 

— Gera mintis, Rakenai, atėjo tau į galvą — mane 
sudeginti. Puikiai supranti, niekše, jog negaliu tavęs pa- 
kart, neužsitraukęs įtarimo, kad darau tai iš keršto už 
namų padegimą. O kaip pritiktų tau kanapinė apykaklė! 
Bet mes ja tavęs nepuošime, paliksime tą triūsą kitiems. 
Nieko nenustosi palaukęs. Svarbu, kad tave laikome sa- 
vo rankose. Tu esi dabar niekas. Mes nuplėšiam nuo 
tavęs gražų seniūno rūbą. Vairuosim ir irkluosim dabar 
patys. 

Jis pramikčiojo: 

— Ar tu žinai, Brenjonai, kuo rizikuoji? 

Atsakau jam: 

— Žinau, vyruti, galva. Ir aš statau ją į lošimą, 
kuriame išlošia tas, kas pralošia. Jei aš pralošiu, mies- 
tas išloš. 

Mūsiškiai nuvedė Rakeną į kalėjimą. Jis rado ten 
dar šiltą vietą, nes ją buvo ką tik palikęs senas seržan- 
tas, suimtas prieš tris dienas už atsisakymą vykdyti jo 
įsakymą. Dabar, kai darbas buvo jau padarytas, tai ir 
rotušės anstoliai, ir durininkas, visi kaip vienas šnekė- 
jo, jog gerai, kad taip padaryta, ir jog jie visada mane, 
kad Rakenas išdavikas. Kas iš tavo manymo, jei nieko 
nedarai! 


Iki šiol mūsų planas ėjo kaip oblius lygia lenta, be 
šakų. Ir aš tuo stebėjausi. Klausiau: 

— Kurgi slapstosi plėšikai? 

Staiga girdžiu: 

— Dega! 

Po šimts vilkų! Jie, pasirodo, plėšia kitur. 

Gatvėje vienas žmogus uždusęs apsakė, jog gauja 
siaubia Pjero Pularo sandėlius Betliejuje, už Lurdo 
bokšto vartų, viską niokoja, degina, geria iki padū- 
kimo. 

Sakau saviesiems: 

— (Gal jiems reikia muzikos šokiams, eime, pačyruo- 
sim. 

Nubėgom į Mirandolą. Nuo terasos žemutinis mies- 
tas atrodo kaip po kojų; iš apačios per nakties tamsą 
kyla pragariškas staugimas. Šventojo Martyno varpai 
springdami skalambija pavojų. 

— Draugai,— sakau aš,— gausim nusileisti į patį 
pragarą. Bus karšta. Ar mes pasiruošę? Bet pirmiau- 
sia — reikalingas vadas. Kas juo pabus? Gal tu, Sol- 
sua? 

— Ne, ne, ne, ne,— atsiliepė jis, traukdamasis ata- 
tupstas tris žingsnius.— Nenoriu. Jau gana, kad turiu 
baladotis vidurnaktį su sena muškieta. Ką sakysit, ka 
reikės — darysiu, bet vadovauti — ne. Dieve saugok! 
Aš niekad nemokėjau ką nuspręsti. 

— Tai kas sutinkat? 

Tyla. Pažįstu tuos paukščius! Pakalbėti, pamarširuo- 
ti dar šiaip taip, bet kai reikia parodyti ryžto, nerasi 
nė vieno. Mat smulkus miestelėnas pripratęs gudrauti 
ir abejoti. Jis penkiasdešimt kartų pačiupinės gelumbę, 
kurią užsimano pirkti, derėsis, atidėlios, bijos, kol progą 
arba gelumbę jam iš pat panosės kitas kas nujos. Proga 
lūkuriuoja, aš tiesiu į ją savo ranką: 

— Jei niekas nenorit, tada — aš. 

Jie atsako: 

— (Gerai! | 

— Bet turėsite klausyt manes, ir kad vieno žodžio 
užtektų, be ginčų! Kitaip — žūsim. Ligi ryto aš vienas 
galva. Rytoj teiskit. Sutarta? 

Visi pasakė: 

— Sutarta. 

Nusileidom į pakalnę. Aš ėjau pirmas. Iš kairės žen- 
gė Ganjo. Iš dešinės pasiėmiau Bardė, miesto šauklį su 
būgnu. Jau Užkardų aikštėje, vadinasi, ten, kur pati 
priemiesčio pradžia, sutikome minią žmonių — visi, žiū- 
rim, gana linksmai, be piktumo, šeimyniškai, kaip per 
kokią šventę, su žmonomis, sūnumis ir dukromis trau- 
kia į plėšimo vietą. Kitos kūmutės nešasi net krepšius, 
sakytum į turgų eina. Matydami mūsų žygiuojantį būrį, 
žmonės stabtelėja, mandagiai prasiskiria, duoda kelio 
ir, kad ir nesuprasdami, kas mes, instinktyviai seka 
mums iš paskos. Vienas, perukininkas Papūga, nešasi 
žibintą. Jis pakelia jį man prie veido, atpažįsta mane 
ir sako: 

— A, Brenjonas! Tai tu, žmogau, grįžai? Gerai pa- 
taikei! Susidaušim. 

— Visam kam savas laikas, Papūga,— atsiliepiu.— 
Susidaušim rytoj. 

— Pasenai, Kola, troškulys valandų nepaiso. Rytoj 
nebebus vyno. Jau ten ji tekina. Skubėkime! Ar gal 
vynas taves nebetraukia? 

Aš sakau: 

— Vogtas — ne. 

— Koks jis vogtas? — stebisi Papūga.— Išgelbėtas! 
Jei namas dega, tai reikia duot geriems daiktams nueit 
perniek? 

Aš jį pastumiu iš kelio: 

— Šalin, vagie! 

Ir nueinu. 

— Šalin, vagie! — kartoja Ganjo, Bardė, Solsua ir 
kiti. Ir taip pat nueina. Papūga iš pradžių apstulbsta, 
paskiau, girdžiu, keikiasi kaip pasiutęs, atsigręžiu — ve- 
jasi, rodo mums kumštį. Tačiau prisivijęs staiga susi- 
čiaupia ir nužygiuoja kartu su mumis. 

Ant Jonos kranto, prie tilto, buvo tokia spūstis, jog 
prasisprausti nė nemanyk. Liepiau mušti būgną. Prieš- 
akinės eilės prasiskyrė, nelabai tenutuokdamos, kas čia 
daroma. Mes įsirėžiam pleištu į minią, bet paskiau mus 
vėl suremia iš abiejų šonų. Minioje, matau, stovi du 
gerai pažįstami sielininkai — tėvukas Zoašenas, pramin- 
tas Kalabrijos karaliumi, ir Gadenas, pravarde Makas. 
Jie man sako: 

— O! Brenjonas! Meistre! Ką čia, po velnių, darai 
su tuo bubinu ir su tais rimtais kaip asilai žmonėmis, 
apsikarsčiusiais plėškėmis? Ar juokus kokius krečiat, ar 
kariauti einat? 

— Pataikei, Kalabrai, kaip negalima geriau,— atsa- 
kiau,— nes aš — tas, kurį prieš save matai — esmi šią- 
nakt Klamsi komendantas ir einu ginti miesto nuo prie- 
šų. 

— Nuo priešų? — stebisi abu vienu balsu.— Ar tau 
galvoj negerai? Nuo kokių priešų? 

— Nuo tų, kur antai namus degina. 

— O kas tau, — piktinasi jie,— ypačiai dabar, kai ta- 
vo namai jau sudeginti? Tavo sudeginę, žmonės gailisi, 
suprato, kad nereikėjo taip daryti. Tačiau gailėti Pularo, 
sukčiaus, nutukusio mūsų prakaitu, lupiko, kuris nesi- 
žino nė kaip besipūsti, prisiplėšęs vilnos nuo mūsų spran- 

do, kuris, ištraukęs iš žmogaus, ką tik tas turi, paskiau 
su panieka į jį dar žiūri, dorybės skraiste apsisiautęs?.. 
Ne! Kas jo ką vagia, tas kelią sau į dangų taiso. Palai- 
minta duona! Tu mums netrukdyk. Ko tau kištis? Sa- 
kyčiau, pačiam neimti — na, tai dar šiaip taip. Bet ki- 
tiems neduoti grobt!.. Prarast čia nieko neprarasi, o lai- 
mikis tikras.- 2 

Aš sakau (mat būtų baisiai nesmagu užvažiuot per 
kuodą šitiems vargšams, pirma nepamėginus žodžiais jų 
įtikinti): 

“ — Viską prarasi, Kalabrai. Reikia gelbėti mūsų 
garbe. 

— Mūsų garbė! Tavo garbė! — atsiliepia Makas.— 
Ar tai geriamas daiktas? Ar gal ėdamas? Ryt rasi bū- 
sim negyvi. Kas iš mūsų liks? Nieko. Ką žmonės apie 
mus manys? Nieko. Garbė yra prabangos prekė, ji skir- 
ta turtingiesiems, galvijams, kuriuos kai palaidoja, tai 
pagyrimus ant akmens surašo. O mus — mus visus su- 
vers į bendrą duobę. Būsime ten kaip silkės statinėje — 
eik tada ir atskirk, kuris atsiduoda garbe, o kuris pu- 
vėsisis. 

Neatsakydamas Makui, aiškinu Žoašenui: 

— Vienas skyrium paimtas — kiekvienas esam nie- 
kas, tas teisybė, mielasis Kalabrijos karaliau, bet visi 
kartu — didelė kupeta. Šimtas mažų atstoja vieną di- 
Gelį. Kai išnyks šių dienų turčiai, kai sutrupės su viso- 
mis pagyromis jų antkapių melas ir jų padermės vardas, 
tai apie Klamsi sielininkus žmonės ir tada tebešnekės; 
mūsų miesto istorija sakys, kad tai buvo kilnūs vyrai 
su kietomis rankomis ir kad jų galvos buvo tvirtos kaip 
jų kumščiai, ir aš nenoriu, kad tada kas galėtų pasakyti, 
jog jie — niekšai. 

Atsiliepia Makas: 

— Man tas rūpi kaip pernykštis sniegas. 

Bet Kalabrijos karalius nusispjoves suriko: 

— Jei tas tau rūpi kaip pernykštis sniegas, tai tu 
"esi smirdžius, ir daugiau nieko. Brenjonas teisybę sako. 
Man irgi būtų nesmagu, jei apie mus taip kalbėtų. Ir 
prisiekiu šventu Mikalojum, kad taip nekalbės. Garbė 
anaiptol ne turčiams. Mes jiem tai parodysim. Nė vie- 
nas ponas ar bajoras nėra vertas tiek, kiek mes. 

Makas nepasiduoda: 

— Tai ką mes, turim tik žiūrėt ir seilę varvint? 
O jie ar žiūri? Rask didesnių kamšlių už princus, kuni- 

gaikščius, už Kondė, Suasoną, už tą patį mūsų Neverą, 
už pilvūzą d'Epernoną: prisikrovę kiek nelenda gurklį 
ir dūblį, jie susikemša, kiaulės, dar tiek milijonų, kad 
sprogt gali, o kai karalius miršta, tai išgrobsto dar ir jo 
iždą. Štai kokia jų garbė! Būtume tikrai paskutiniai 
kvailiai, jei nedarytume kaip jie! 

Kalabrijos karalius taip pat plūsta: 

— Tai meitėliai. Grįš kurią dieną mūsų Henrikas 
iš kapo, ištrauks jiems pro gerklę, ką prisigrobė, o jei 
ne, tai ir mes patys mokėsime iškepti tuos kriu kriu su: 
visu jų aukso kamšalu. Bet jei didžiūnai virsta kiaulė- 
mis, tai nuleiskim, po perkūnų, kraują jiems, bet patys 
kiauliškai nedarykim. Garbės yra daugiau sielininko 
šlaunyje, negu kokio ponijos didgalvijo širdyje. 

— Tai eini, karaliau, su mumis? 

— Einu, eis ir jis, Makas, taip pat. 

— Neisiu, nė velnio! 

— Sakau, kad eisi, tai ir eisi, o jei ne, tai matai 
upę — paieškosi dugno. Na, nėr ko čia daug kalbėt, 
marš, einam. O jūs, mulkiai, pasitraukit, dėl dievo mo- 
tinos, duokit man kelio praeit! 


Ir, paleidęs abi rankas kaip grūstuvus į darbą, Kala- 
brijos karalius nusiyrė per žmones. Mes jo kilvateryje 
traukėm iš paskos nelyginant smulkmė paskui didelę 
žuvį. Tie, kuriuos sutikdavom dabar, buvo jau per daug 
„ragavę“, tad nebevertėjo nė pradėti ginčytis su jais. 
Visam kam sava vieta: kur liežuviui — liežuvis, kur 
kumščiui — kumštis. Tik žiūrėjome, kad šitų per smar- 
kiai neužgautume — tupdėme ant žemės, ir kvit; mat 
girtą reikia tausoti! 

Priėjome pagaliau sandėlį. Debesis grobikų knibždė- 
jo Pjero Pularo namuose kaip utėlės kailiniuose. Vieni 
tempė kuparus ir ryšulius, kiti puikavosi, apsikarstę vog- 
tais drabužiais; linksmų vidurių žmogeliai mėtė lauk 
dėl juoko pro langus dubenis ir puodus iš antrojo aukšto. 
Kieme ritino statines. Mačiau, kaip vienas, prikišęs žab- 
tus prie atmuštos statinaitės, gėrė tol, kol sugriuvo po 
raudona srove, iškėlęs koias ir rankas į viršų. Vynas 
kliokė į klanus, o iš jų vaikai jį lakė. Kad būtų šviesiau, 
žmonės suvertė kieme baldus į krūvą ir uždegė. Iš rūsių 
kilo kirvapenčių bilsmas — išmušinėjo statinių ir stati- 
naičių dugnus, jam akompanavo staugimas, riksmas, už- 
sirijusių sprangčiojimas. Namai po žeme kvykė taip, jog 
galėjai pamanyt, kad ten uždaryta banda paršų. Ir jau 

vienur kitur iš požemio langų rodėsi ugnies liežuviai, 
laižydami pinučius. 

Įsigavome į kiemą. Niekas nekreipė į mus dėmesio. 
Visi buvo užsiėmę savais darbais. Aš sakau: 

— Mušk būgną, Bardė! 

Bardė subūgnijo, po to pagarsino įgaliojimus, ku- 
riuos man davė miestas; tada paėmiau balsą aš ir pa- 
reikalavau, kad plėšikai išsiskirstytų. Būgnui subūgni- 
jus, iš karto jie susimetė į krūvą, kaip musių spiečius, 
sudavus į katilą. Bet kai nutilom, jie suūžė vėl kaip 
pašėlę ir klykdami, švilpdami puolė mus akmenimis. 
Bandžiau laužti rūsio duris, bet iš pakraigės langų čer- 
pės ir rąstgaliai pasipylė mums ant galvų. Tačiau mes 
vis tiek, nustūmę nenaudėlius, atidarėme duris. Ganjo 
neteko čia dar dviejų rankos pirštų, o Kalabrijos ka- 
raliui išdūrė akį. Man, kai stūmiau duris, tie, kur rėmė 
jas iš vidaus, privėrė nykštį, pagavę jį kaip lapę į spas- 
tus. Kad tu sukeptum! Kone apalpau lygu moteriškė 
ir bemaž ko neatgrąžinau, ką turėjau skrandyje. Laimė, 
kad pasitaikė tokia statinaitė gatavai išmuštu dugnu 
su gera stipria degtine, tai pavilgiau vidurius ir pamir- 
kiau pirštą. Prisiekiu, kad tas vaistas alpulį kaip ranka 
nuėmė. Bet ir įsiutau gil Pasidariau piktas kaip krie- 
nas. 

Kovėmės rūsio laiptuose, ir kovą reikėjo greičiau 
baigti, nes tie velnio išperos šaudė iš savo muškietų 
mums tiesiai į veidą ir dar iš taip arti, jog knygininkui 
Solsua užsidegė barzda, tik Makas ugnį greit užspaudė 
savo pūslėtomis rankomis. Gerai dar, kad tiems girtuok- 
liams akyse viskas dvejinosi, kai jie į mus taikė; jei ne, 
tai nė vienas iš ten nebūtume išėję gyvas. Gavome 
kopti laiptais atgal ir trauktis, bet prie durų vėl susi- 
laikėme. Kieme žiūriu — ugnis slenka pasalomis iš abie- 
jų namo galų į vidurį, kur kaip tik ir buvo rūsys. Lie- 
piau saviesiems užversti durų angą sulig juosmeniu ak- 
menimis ir laužu. Sukrovę tą užtvarą, atstatėme per 
ją į plėšikus savo kobinius ir ietis; pasidarė tokia dy- 
gliakiaulė su pašiaušta nugara. Surikau plėšikams: 

— Na, šunsnukiai, norėjote ugnies?! Tai va, dabar, 
turit. Sprinkit! 

Pasigėrę toli rūsio užkampiuose, daugumas per vė- 
lai suprato pavojų. Bet kai liepsnos įsisiautė ir ėmė traš- 
kinti sienas bei malti sijas, požemyje pasidarė tikras 
pragaras; srautas šungalvių, kurių kiti liepsnojo, iškilo 

į paviršių kaip putojantis vynas, išmušęs volę. Pirmos 
eilės atsitrenkė į mūsų užtvarą, užpakaliniai stūmė juos 
ir, verždamiesi į priekį, kimšte užkimšo laiptų narvą. 
Girdėjai, kaip už to kamščio riaumoja ugnis ir pasmerk- 
tieji. Tikėkite, ši muzika mūsų anaiptol nedžiugino! Ma- 
Žas smagumas klausytis, kaip gyvas sutvėrimas spirga ir 
mūkia iš skausmo. Ir jei būčiau buvęs čia šiaip jau 
žmogus, be jokių viešų pareigų, taip sakant, kasdienis 
Brenjonas, būčiau pirmas surikęs: 

— Vyručiai, gelbėkim tuos žmones! 

Bet kai esi vadas, tai neturi teisės paisyti nei ausų, 
nei širdies. Tik galvos ir akies. Matyk ir spręsk. Ir, ne- 
pasiduodamas silpnybei, daryk, kas turi būti padaryta. 
Išgelbėsi plėšikus — pražudysi miestą, nes, jei jie išeis, 
jų bus daugiau negu mūsų, ir jie bus stipresni už mus, 
savo sargus; be to, žinodami, jog kiekvieno iš jų laukia 
kartuvės, jie negaiš, nelūkuriuos, kol mes nuskinsime 
juos kaip obuolius nuo medžio. Širšės lizde — lai ten 
ir pasilieka!.. 

Ir aš mačiau, kaip liepsnos, apėmusios abu namų 
sparnus, vis dažniau susisiekia, vis labiau metasi į krū- 
va viršum namų vidurio, traškėdamos ir leisdamos į orą 
dūmų plunksnas. 

Ir lygiai tą pat akimirką per pirmąsias eiles, susi- 
grūdusias laiptų stemplėje ir taip susislėgusias, jog pa- 
judinti galėjo tik antakius, akis ir riaumojančią burną, 
pastebiu savo seną bandžių Elua, pravarde Kulšis, tą 
nenaudėlį, nors šiaip jau neblogą žmogų, tik girtuoklį, — 
kaip, maloningasai dieve, pakliuvo jis į tą širšyną? Žiū- 
riu į jį — juokiasi, verkia apdujęs ir, matyt, nebenu- 
tuokia, kas čia darosi. Gavo, ką pelnė, tas nuogara ir 
dykūnas. Bet vis dėlto negali duoti jam sudegti... Maži 
būdami, kartu žaidėme, kartu ėmėme švento Martyno 
bažnvčioje dievo kūną — mat mudu esame pirmosios ko- 
munijos broliai... 


Praskiriu ietis, šoku per užkardą, statau kojas ant 
įsiutusių galvų (jos kanda!), einu tąja rūkstančių žmo- 
nių rietuve prie savo Kulšies ir stveriu už pakarpos. 
„Stvert tai tu jį, po kelmų, nustversi, bet kaip iš tų 
gniaužtuvų ištrauksi?“ — galvoju. Tačiau reikėjo tokios 
ypatingos laimės (sakyčiau, kad girtą daiktą saugo die- 
vas, jei tos jo malonės nebūtų tiek pat nusipelnę visi 
ten buvę žmonės), jog mano Kulšis laikėsi ant pakopos, 
tik vos kojų pirštais į ją įsikibeęs, ir sviro nugara atgal, 


149 


todėl tie, kurie veržėsi iš užpakalio, taip jį iškėlė, jog 
jis nebesiekė žemės ir kybojo tarp žmonių suspaustas, 
kaip tarp pirštų vyšnios kauliukas. Skečiu kulnais iš 
dešinės ir iš kairės pečius, kurie jį laiko surėmę, pra- 
platinu šitaip žiotį kauliukui, ir jis tada kone savaime 
išsišovė. Buvo pats laikas! Ugnis kaip dūmtraukiu sū- 
kuringai kilo laiptų stemple. Girdžiu, apačioje spraga 
jau kūnai, griebiu Kulšį už jo riebių plaukų ir, nežiūrė- 
damas, kur statau kojas, velku jį dideliais žingsniais prie 
mūsų užkardos. Išlindome iš prarajos ir pasitraukėme 
toliau, duodami liepsnai savo darbą baigti. Norisi nu- 
kreipti mintis nuo to, kas įvyko, ir mes atsidėję lamdo- 
me šonus išgelbėtajam begėdžiui, tam galvijui, kuris, 
visai jau, rodos, keipdamas, laiko, neleidžia iš rankų, 
spaudžia prie krūtinės du glazūruotus pusdubenius ir 
vieną spalvingai ištapytą dubenėlį, dievai žino kur nu- 
džiautus!.. Jam tuo tarpu išgaravo girtumas, ir jis 
žliumbė. Dubenis numeta žemėn, dvoklinėja aplinkui, 
kur pakliuvę sustodamas arkliškai, kas prigerta, atpilti, 
ir vis balsu kartoja: 

— Nenoriu nieko pasilaikyti sau iš to ką pavogiau! 


Auštant pasirodė prokuroras Gijomas Kurtinjonas su 
Robinė iš paskos, kuris mynė jam ant kulnų. Juos lydėjo 
trisdešimt ginkluotų vyrų ir būrys kaimiečių. Dieną se- 
niūnas Nikolis atvedė naujos pagalbos. O kitą diena ir 
gerasis kunigaikštis atsiuntė savo vyrų. Tieji pačiupinė- 
jo šiltus pelenus, surašė žalos protokolą, apskaičiavo 
nuostolius, primušė prie bendros sumos savo kelionės 
ir gyvenimo išlaidas ir, nieko daugiau nedarydami, iš- 
vyko, iš kur buvo atvyke... 


O štai ir viso to moralė: 
„Padėk sau pats — padės karalius“. 


XI 


AKIBROKSTAS KUNIGAIKŠČIUI 


Rugsėjo pabaiga 


varka sugrįžo, pelenai ataušo, 
kalbos apie marą nutilo, bet 
miestas iš pradžių vis tiek gy- 
veno kaip pritrėkštas. Mies- 
telėnai dar vis nebuvo galuti- 
nai nusikrate baimės. Čiuopo- 
jo kojomis žemę, norėjo persi- 
tikrinti, jog jie ant jos, o ne 
po ja. Daugiausia tūnojo na- 
mie, išėje į gatve, spūdino pa- 
sieniais, nunėrę galvą ir pa- 
bruke uodegą. Ak, ką čia nosį 
riesi, kad nedrąsu žmogui į akis pažiūrėti tiesiai, nesmagu 
ir pačiam į veidrodį pažvelgti — per daug jau aiškiai bu- 
vome save regėje, per gerai save pažinę, žmogaus prigimtį 
išvydę pliką —negraži!.. Buvo kažko gėda, žmogus žŽmo- 
gumi nepasitikėjo. Nekaip jaučiausi ir aš: persekiojo žu- 
dynės ir keptos žmogienos kvapas, o kas pikčiausia — ne- 
galėjau neprisiminti žemumo ir žiaurumo, kurių prima- 
čiau gerai pažįstamų žmonių veiduose. Tieji žinojo tai ir 
širdyje pyko ant manęs. Aš juos suprantu, man buvo 
daug nesmagiau negu jiems; knietėjo pasakyti, tik ne- 
galėjau: ,,„Nepykite, mielieji, aš nieko nemačiau...“ Ir 
sunki rugsėjo saulė slėgė išvargusį miestą. Alpino besi- 
baigiančios vasaros kaitra. 

Mūsų Rakenas, stiprios sargybos lydimas, išvyko į 
Neverą; ten kunigaikštis ir karalius negalėjo sutarti, 
katram iš jų priklauso garbė jį teisti, ir seniūnas turėjo 
viltį dėl to jų ginčo išslysti jiems pro pirštus. Man mū- 
sų pilies ponai buvo tokie geri, jog teikėsi užmerkti akis 
į mano elgesį. Pasirodo, gelbėdamas Klamsi, padariau 
du ar tris didelius nusikaltimus, už kuriuos mažiausia 
grėsė man galeros. Bet kadangi šie nusikaltimai nebūtų 

įvykę, jei tie ponai, užuot pabėgę, mums vadovauti būtų 
likę, tai buvome atlaidūs — ir jie, ir aš. Nemėgstu tam- 
pytis po teismus. Tai kas, kad jautiesi nekaltas, o ka jie 
tars — nežinai. Įkiši pirštą į tą velnio ratą — ir sudieu 
ranka! Pjauk ją tada, ir greičiau, jei nenori, kad tave 
visą įtrauktų... Taigi nieko kits kitam nesakėm ir be 
žodžių sutarėm taip: aš nieko nepadariau, jie nieko 
nematė, ir visa, kas tą naktį man vadovaujant buvo pa- 
daryta — jų padaryta. Bet norėk kad ir labiausiai, o vis 
tiek, kas įvykę, ūmai iš atminties neišbrauksi. Žmonės 
mena, ir nuo to nesmagu. Iš akių mačiau, kad žmonės 
bijo manęs; kur nebijos, kad ir aš pats savęs bijojau — 
bijojau savo žygių, bijojau to nežinomo, to nei šiokio 
nei tokio Kola Brenjono, koks buvau lemtingą naktį. 
Suk jį devynios, tą Cezarį, tą Atilą, tą vadą! Jei reikia 
naikint vyną — sutinku būti vadas, bet karo vadu — 
ne, nieku būdu!.. Zodžiu, visi buvome suglumę, išsekę, 
nuvargę; kirminas graužė širdį ir skrandį. 

Šokom visi prie darbo, dirbom karštai. Kaip kempi- 
nė vandenį, taip darbas sugeria gėdą ir graužatį. Dar- 
bas nauju drabužiu apvelka dvasią ir įleidžia jai naujo 
kraujo. Darbo netrūko — juk aplinkui buvo vieni griu- 
vėsiai! Tačiau labiausiai mums padėjo žemė. Sodai ir 
laukai užderėjo kaip niekad, o laimios vynuogės apvai- 
nikavo derlių. Galėjai tikrai pamanyti, jog geroji moti- 
na žemė pasinešė vynu atpilti kraują, kurį sugėrė. O 
kodėl, pagaliau, ir ne? Niekas nežūva, niekas neturi 
žūti. Jei kraujas žūtų, tai kur jis pasidėtų? Vanduo at- 
eina iš dangaus ir grįžta į dangų. Kodėl negalėtų ir 
vynas panašiai vaikščioti, ten ir atgal, tarp žemės ir 
mūsų kraujo? Tas pats gi syvas. Aš, sakysim, esu vy- 
nuogienojas, o gal buvau, o gal būsiu. Man patinka ta 
mintis, aš noriu būt vynuogienoju, ir man iš visų ne- 
mirtingumų geriausiai patiktų persikelti į vynuogyną 
arba sodą, jausti ten, kaip tu brinksti, kaip tu sirpsti 
gražiomis, apvalutėmis, putlutėmis uogomis juodoje ak- 
sominėje kekėje ir kaip tų uogų plėvelės sproginėja va- 
saros saulėje, o dar geriau burnoje — kai tave valgo. 

Šiaip ar taip, tais metais vynuogių syvai liejosi per 
kraštus — žemė kraujavo visomis savo poromis. Žmonės 
pristigo statinių vynui pilt ir, neturėdami indų, vertė 
vynuoges nė nebespausdami į visokius kubilus ar net 
žiugtuvus. Dar geriau — negirdėtas tiesiog dalykas — 
vienas senas Andri miestelėnas, toks tėvukas Kulmaras, 

neįstengdamas sudoroti derliaus, pardavė vynuoges ant 
krūmo po trisdešimt sū statinę — nusiskink ir vežkis. 
Galite suprasti, kiek buvo rūpesčio mums, tiems, kurie 
negalime ramiai žiūrėti, kaip gerojo dievo geras kraujas 
niekais eina! Ką taip išpilt, geriau išgert. Mes ir pasi- 
šventėm — esame pareigingi. Bet tai buvo Herkulio * 
darbas, ir jau Herkuliui, ne Antėjui*, teko tuomet ne 
kartą paliesti žemę. Gero iš to buvo tiek, jog mūsų min- 
tys persirikiavo, o kaktos išsilygino, veidai praskaid- 
rėjo. 

Bet vis vien ant stiklo dugno buvo dar kažko — nuo- 
sėdų kokių ar raugo: žmonės laikėsi iš tolo nuo kits 
kito, stebėjo vienas antrą. Atgavo, teisybė, truputį pu- 
siausvyros (svirduliuodami), bet vis dar nedrįso eiti 
kaimynas pas kaimyną, gėrė pavieniui, juokėsi pavieniui, 
o tas labai nesveika. Tokia padėtis galėjo trukti ilgai, 
ir niekas nežinojo, kaip iš jos išbristi. Bet atsitiktinumas 
vra gudrus. Jis moka surasti tikrą vienintelį būdą žmo- 
nėms į krūvą sutelkti; jis žino, kad jie eis iš vieno, 
jeigu eis prieš ką nors. Meilė taip pat artina žmones, 
bet iš visų vieną padaro tik priešas. O priešas yra tas, 
kas mus valdo. 

Mat tą rudenį atsitiko taip, jog kunigaikštis Karolis 
sumanė uždrausti mums šokti ratelį. Na čia dabar kas! 
Kad tu sukeptum! Susyk visi — podagrikas ne podagri- 
kas, klišis ne klišis, bekojis ne bekojis pajuto, kad tvert 
nebegali — taip norisi šokti. Dingstį ginčui davė, kaip 
visada, Grafo pieva, senas neatmezgamas mazgas. Tą 
gražią pievą, žaliuojančią Krok Pensono kalno papėdėje, 
prie pat miesto vartų, kurią iš vieno krašto it nerūpes- 
tingai numestas pjautuvas juosia Bevronas, tris šimtus 
metų tąso tarpusavy platūs pono de Nevero nasrai ir 
mūsų žabtai, tegu ne tokie platūs, bet sugebą ką nutvė- 
re tvirtai laikyti. Nesipykstam, mandagiai pajuokaujam, 
gražiai kits kitam sakom — jis mums „draugužiai, bi- 
čiuliai“, mes jam „šviesusis valdove...“ Bet kiekvienas 
laikomės savo ir nesutinkam nė per nago juodyma nu- 
sileisti. Reikia pasakyti, jog kiek tik sykių į teismą 
ėjom, visada gražiai bylą pralaimėjom. Teismai, tribuno- 
lai, teisingumo rūmų marmuro stalas * darė nuosprendį 
po nuosprendžio, jog mūsų pieva nėra mūsų. Kaip žinia, 
teismas tai toks daiktas, kuris už pinigą nusprendžia, 
jog yra juoda ten, kur akis mato, kad balta. Mes dėl! to 
labai nesijaudinam. Ne didelis daiktas, kam priteisia, 

svarbu, kas savo rankose laiko. Ar juoda, ar balta kar- 
vė būtų, tu, žmogau, tik žiūrėk, kad ji tau nepražūtų. 
Mes ir žiūrėjom — iš pievos nėjom. Juk tik pagalvokit, 
koks patogumas! Tai vienintelė pieva visam Klamsi, 
kuri nepriklauso nė vienam iš mūsų skyrium. Būdama 
kunigaikščio, ji yra visų. Galim be jokio sąžinės grau- 
žimo šiukšlinti ir trypti ją. Ir, dievas mato, mes nesivar- 
žėm. Ko žmogus negali daryti namie, darai ten: visokį 
nevalyvą darbą dirbi, valai ir dulkini čiužinius, daužai 
senus kilimus, meti, ką turi išmestino, žaidi, vaikštinėji, 
ganai savo ožką, šoki su muzika, mokaisi šaudyti iš ar- 
kebuzos arba mušti būgną, o naktį — burkuoji sau po- 
pierių išmargintoj žolėj, palei šnarantį Bevroną, kurio 
niekas nebestebina (mat gana per amžių prisižiūrėjęs 
visokių monų!). 

Kol gyveno kunigaikštis Liudvikas, viskas buvo ge- 
rai — jis dėjosi nematąs mūsų išdaigų. Tas žmogus ži- 
nojo, kad nereikia per daug įtempti vadžių, norint tvir- 
tai arklius valdyti. Kas jam, kad kuris iš mūsų manys, 
jog yra laisvas ir daro ką nori, jei iš tikro valdo jis? 
Bet jo sūnus — tuščias gaidelis; tam svarbiau rodytis, 
o ne būti (ir tai suprantama, nes jis yra niekas); tad 
jei tiktai kas sukudakavo, jau jis ir lekia peštis. O pran- 
cūzas toks — jis negali nedainuot ir iš valdžios nepasi- 
juokt. Jei jis nesijuokia, tai jis sukyla — mat nemėgsta 
klausytis tokių, kurie nori, kad į juos visad rimtai žiū- 
rėtum. Tik tuos mes mylim iš širdies, iš kurių širdingai 
pasijuokti galim. Mat juokas žmones sulygina. Tai šitas 
nesušutėlis ir sumanė uždrausti mums eiti į Grafo pievą 
žaisti ir šokti, mindžioti ir trypti jos žolę. Tr dar rado 
laiką! Po visų nelaimių, kada būtų turėjęs sumažinti 
mokesčius!.. Bet mes jam ir parodėm, jog klamsiečiai — 
tai ne šakos šakelės, kurios eina žabams, o pats tas 
ąžuolo drūtgalys, į kurį nelengva kirvį įvaryti, bet 
įvarius dar sunkiau ištraukti. Nereikėjo nieko nė kal- 
binti. Sutarimas visų visiškas. Atimti mums mūsų pie- 
vą! Atsiimti dovaną, kuri buvo mums duota arba kurią 
mes patys pasiėmėm (skirtumo čia nėra: turtas, kurį 
pavogei ir kurį išlaikei tris šimtus metų, pasidaro tri- 
gubai šventesnė ir neliečiamesnė nuosavybė), atimti tur- 
tą juo brangesnį, kad jis ne mūsų, turtą, kurį sprindis 
po sprindžio, diena iš dienos, lėtu užkariavimu ir užsi- 
spyrimu padarėm savo turtu, atimti vienintelį turtą, 
kuris nieko mums nekainavo, — nebent vargo, išvargto, 

kol jį paėmėm! Kam tada ir begyventi? Jei mes būtume 
nusileidę, mūsų mirusieji kapuose būtų apsivertę! Miesto 
garbė sutelkė mus į krūvą. 

Tą pačią dieną, kai miesto būgnininkas gedulingu 
balsu (it nuteistąjį į Sanbero kartuves lydėdamas) pa- 
skelbė mums lemtingąjį įsaką, vakare, turguje, po skliau- 
tais susirinko miesto vyresnybė — gildijų bei korpora- 
cijų vadai ir vėliavininkai. Buvau ir aš ten — atstova- 
vau savo globėjai Jokimienei, senelei, šventai Onai. Ką 
reikia daryti, nuomonės skyrėsi, bet kad daryti reikia, 
visi sutiko. Ganjo ir Kalabras, švento Eligijaus ir šven- 
to Mikalojaus atstovai, pasisakė už kietą veikimo bū- 
dą — eiti tuoj, padegti vartus, sulaužyti užkardus, nu- 
sukti sargybai galvą ir plikai nuskusti pievą. Bet romių 
šventųjų Honorato ir Fiakro romieji atstovai — Flori- 
monas, kepėjas, ir Maklu, uogų bei vaisių veisėjas — 
buvo švelnesni ir atsargesni, jie stojo už popierinį karą 
ir siūlė rašyti raštą į kunigaikštienę, išdėstyti jai, ko 
geidaujam ir ko prašom, pridėjus — ir, žinoma, už juos 
kam reikia sumokėjus — kepyklos ir sodo gėrybių prie 
rašto. Laimė, kad buvome trys,— aš, Žanas Babenas 
nuo švento Krispino ir Emonas Puafu nuo švento Vin- 
cento, — kurie nenorėjome mokyti kunigaikščio nei spy- 
riais į pasturgalį, nei bučiniais į tą pačią vietą. Dorybė 
in medio stat'. Geras Galijos sūnus, kai nori iš ko 
pasijuokti, daro tai ramiai, pačioje panosėje, bet neuž- 
kabindamas nosies ir — svarbiausia — neįkišdamas uo- 
degos. Atsikeršyti — tai dar ne viskas, reikia kartu ir 
gerai pasilinksminti. Ir štai kas atėjo mums į galvą... 
Bet negi tuoj ir išplepėsi komediją, kurią sugalvojom? 
Ne, žinoma, ne! Ar kad išsivadėtų? Užteks pažymėti, 
kad matytumėt, kokie mes žodžio žmonės, jog tą didžią- 
ją paslaptį dvi savaites visas miestas žinojo — ir išlai- 
kė. Ir nors pirmoji mintis buvo mano (tuo aš didžiuo- 
juosi), bet visi ją, kas kuo, nuo savęs pagražino: tas 
perdirbo ausytę, tas pridėjo garbanėlę, tas parišo kas- 
pinėlį, ir kūdikis pasirodė puikiai aprūpintas — ko ko, 
o tėvų nestigo. Seniūnas, burmistras, paslaptį žinodami 
ir jos neišduodami, kasdien teiravosi, kaip auga bamb- 
lys, o notaras Delavo, įtraukęs nosį į apykaklę, ateidavo 
nakčia mūsų pamokyti, kaip reikia laužyti įstatymus, 
kad jų nepažeistum, ir ta proga iškilmingai traukdavosi 

iš kišenės kokį darbščiai supintą lotynišką užrašą, kuris, 
keldamas į padanges kunigaikštį ir mūsų paklusnumą, 
galėjo būti suprastas ir visai priešingai. 


Atėjo pagaliau didžioji diena. Švariai nusiskutę, iš- 
sipustę, gražiai prie savo vėliavų susirikiavę, mes, 
meistrai ir pameistriai, laukiame seniūnų. Laikrodis mu- 
ša dešimtą valandą, visi varpai bokšte suskamba. Ir 
tuoj pat abiejuose aikštės šonuose atsiveria iki galių 
durys: atsidaro rotušė ir švento Martyno bažnyčios por- 
talas, ir, kaip defiliuojančios laikrodžio figūros, išeina: 
iš vienos pusės — kunigai baltomis kamžomis, o iš ki- 
tos — geltoni ir žali it svarainiai seniūnai. Vieni kitus 
iš tolo pamatę, jie per mūsų galvas žemai kiti kitiems 
nusilenkia. Paskiau visi nusileidžia laiptais į aikštę; 
priešakyje vienų spalvingai žengia raudonnosiai bažny- 
čios tarnai raudonais bažnytiniais rūbais, o priešakyje 
kitų — pasitempę miesto antstoliai su skambaliuojančio- 
mis ant kaklo grandinėmis, oriai stuksėdami į grindinį 
ilgomis lazdomis. Mes, sustoję aplinkui aikštę, palei na- 
mus, esame pakraščiukai, o valdžia bei vyresnybė — vi- 
durys, pati bamba. Susirinko visi. Nė vienas nepavėla- 
vo. Bylų pynėjai, įstatymų rezgėjai, notaras, susibūrę 
po dangaus reikalų vedėjo švento Ivo vėliava, kartu su 
vaistininkais, klizmininkais, gydytojais, dideliais šlapimo 
žinovais (nelygu, kam koks kvapas prie širdies), susi- 
telkusiais sub rojaus vidurių gaivintojo švento Kozmo 
invocatione !, sudaro aplink merą ir seną kanauninką 
šventąją plunksnos ir švirkšto gvardiją. Iš aukštesniųjų 
miesto ponų vieno, manau, tetrūko — prokuroro, kuris 
atstovauja kunigaikščiui. Nors ir geras klamsietis, nes 
vedes mūsų seniūno dukterį ir turi čia turto, jis nieko 
betgi taip nebijo, kaip stoti kieno nors pusėje; todėl, 
nugirdęs, ką ketinam daryti, jis surado dingstį ir dieną 
prieš tai pasitraukė dėl visa pikta iš miesto. 

Kurį laiką virduliavome vietoje. Kaip statinė su vaik- 
ščiojančia misa. Smagumėlis lalesio! Žmonės šnekasi, 
kvatoja, smuikai stygas derina, šunys loja... Visi lau- 
kia... Ko? Bus siurprizas... Šit jau jis ateina. Dar jo 

nesimato, bet klegesys jau siekia ausį, įspėdamas, kad 
jis žengia; visos galvos kaip vėtrungės, vėjui papūtus, 
nukrypsta susyk į jo pusę. Iš Turgaus gatvės į aikštę, 
viršum minios siūbuodamas, aštuonių vyrų ant pečių 
nešamas, įliūliuoja toksai medinis piramidės pavidalo 
daiktas — trys nelygaus didumo vienas ant kito susta- 
tyti stalai kaspinais bei galionais aptaisytomis, šviesia 
šilkine medžiaga aptrauktomis kojomis; ant viršutinio 
stalo balkšo šydu pridengta statula; ji stovi po plunks- 
nų kuodais nusagstytu baldakimu, kuriam nuo kraštų 
tirštai svyri margaspalvės juostos. Niekas ir nemanė 
tuo viskuo stebėtis, nes visi šią paslaptį iš anksto ži- 
nojo. Visi, kiek tik buvom, mandagiai nusiėmėm kepu- 
res, bet mes, seni tyčeikos, tom pačiom kepurėm prisi- 
dengę burnas, juokus krėtėm. 

Lig tik daiktas atsiyrė į patį vidurį aikštės ir susto- 
jo tarp burmistro ir klebono, korporacijos apėjo aplink 
jį su muzika pilną ratą ir įsuko į gatvelę, kuri pro 
bažnyčios portalą leidžiasi žemyn į Bevrono vartus. 

Pirmas, kaip ir pridera, žingsniuoja šventas Mika- 
lojus. Kalabrijos karalius su kapa, kurios nugaroje spin- 
di auksu siuvinėta saulė, atrodo kaip skarabėjus*; juo- 
domis gumbuotomis rankomis suėmęs kotą, jis laiko iš- 
kėlęs upeivių patrono ženklą — tokį riestais galais laivą, 
ant kurio šventas Mikalojus laimina savo vyskupiška 
lazda tris mažus vaikus, sėdinčius rėčkoje. Keturi seni 
upeiviai lydi jį, nešdami kiekvienas po pageltusią šlau- 
nies storumo, pagalio kietumo žvakę, pasiruošę, jei ko- 
kios, paleisti jas į darbą. Pats Kalabras žirglioja, surau- 
kęs antakius, pakėlęs į šventąjį likusią akį, išlenkęs 
į priekį savo plokščią pilvą. 

Toliau eina cininio puodo broliai, švento Eligijaus 
sūnūs — šaltkalviai, peiliakaliai, račiai ir kalviai; pir- 
mas žengia Ganjo, sužalotos rankos dviejų likusių pirš- 
tų žnyplėmis aukštai iškėlęs kryžių, kurio kotą dabina 
gražiai išskaptuoti priekalas ir kūjis. O tuo tarpu obojai 
„gerojo karaliaus Dagobero išvirkščių kelnių“ melodiją * 
groja. 

Įkandin žengia vynuogių augintojai, kubiliai, giedo- 
dami vyno ir savo patrono švento Vincento himną; pa- 
tronas sėdi ant viršutinio koto galo, vienoje rankoje 
laikydamas ąsotį, o kitoje — vynuogių kekę. Mes, staliai 
ir dailidės, švento Juozapo ir šventos Onos — žento ir 
uošvienės — globotiniai, visi išgert nepaskutiniai, žings- 

niuojame paskui užeigų globėją, plekšėdami liežuviu ir 
dairydamies vyno. O švento Honorato sūnūs, riebūs ir 
miltuoti, neša, iškėlę ant žeberklo, it romėnai trofėjų, 
apskritą duonos kepalą, kurį puošia geltonas vainikas. 
Po baltųjų juda juodieji; tai pikiu išsitepę kurpininkai, 
jie šoka aplink šventą Krispiną, pliaukšėdami savo kelia- 
diržiais. Į pabaigą, vainikuodamas eitynes, išplaukia 
šventas Fiakras, visas gėlėse. Neštuvai, kuriuos neša 
sodininkai ir sodininkės, užversti gvazdikais ir leukoni- 
jomis; skrybėlės, kauptukai, grėbliai apkaišyti rožėmis. 
„Jų raudona šilkinė vėliava plaikstosi rudens vėjyje. Jo- 
je matai Fiakrą, kuris nuogomis kinkomis, pasiraitęs 
kelnes ligi iš kur kojos dygsta, kasa žemę, lopeta pri- 
mynes, net kojos nykštys persilenkęs. 

Dabar pajuda ir šydu apdengtas daiktas. Priešais, 
kniaukdamos giesmes, cipena baltai aptaisytos mergaitės. 
Iš šonų žengia burmistras ir trys seniūnai, laikydami 
storus nuo baldakimo svyrančių juostų spurgus. Švento 
Ivo ir švento Kozmo žmonės sudaro špalerius. Toliau, 
atstatęs gurklį, stypsi kaip gaidys šveicorius, po jo eina 
klebonas su dviem kamendoriais (vienas — ilgas kaip 
diena be duonos, kitas — platus ir plokščias kaip duona 
be mielių), žemu bosu kas dešimt žingsnių užtraukda- 
mas litanijos posmą; jis per daug savęs nevargina, lei- 
džia giedoti kitiems, pats tik judina lūpas ir, susinėręs 
rankas ant pilvo, snaudžia eidamas. Iš užpakalio kaip 
volas, kaip tąsi ir minkšta tešla, kaip riebus srautas 
ritasi, virsta visi kiti žmonės. O mes — užtvanka. 

Išėjom iš miesto. Tiesiai į pievą pasukom. Vėjas ne- 
šiojo platanų lapus. Jų visas eskadronas, saulės nušvies- 
tas, šuoliavo keliu. Lėta upė plukdė juos kaip kokius 
aukso žvynus. Prie užkardo trys policijos seržantai ir 
naujas pilies komendantas kaip ir pastojo mums kelią. 
Tačiau, išskyrus neseniai teiškeptą komendantą, kuris 
mūsų mieste buvo naujas žmogus ir viską ėmė už tikrą 
pinigą (vargšas atbėgo be dvasios, baisiausiai vartyda- 
mas akis), visi kiti, nelyginant sukčiai turguje, laikė- 
mės išvien. Bet, žinoma, plūdomės, keikėmės, stumdė- 
mės — taip reikėjo, vaidinome iš širdies, nors labai sun- 
ku buvo valdytis, kad nesuprunkštum juoku. Negalima 
buvo betgi per ilgai tos komedijos varyti, dėl to kad 
Kalabras ir jo žmonės buvo bepradedą per gerai vaidin- 
ti: šventas Mikalojus iš savo koto aukštybės ėmė darytis 
grėsmingas, o žvakės nebesikęsti rankose — taip jas 

traukė seržantų nugaros. Čia burmistras pasidavė į prie- 
kį, nusivožė kepurę ir sušuko: 

— Kepures nusiimt! 

Sulig tais žodžiais krinta šydas, slėpęs statulą, ir 
miesto antstoliai surinka: 

— Kelią kunigaikščiui! 

Kaip mat nutyla triukšmas. Šventas Mikalojus, šven- 
tas Eligijus, šventas Juozapas ir šventa Ona, šventas 
Honoratas, šventas Fiakras, išsirikiavę iš abiejų šonų, 
atiduoda pagarbą; seržantai su storuliu komendantu, 
sutrikusiu ir taip pat nusiėmusiu kepurę, pasitraukia iš 
kelio, ir štai, liūliuodamas viršum nešėjų galvų, laurais 
vainikuotas, su berete ant šalies ir špaga ant pilvo, 
kunigaikštis in effigie' pasineša į priekį. Kad tai tikrai 
kunigaikštis, urbi et orbi? skelbia notaro Delavo pa- 
ruoštas užrašas, bet, po teisybei (tai visų gražiausia), 
neturėdami nei laiko, nei galimybės pasidaryti statulą, 
kad būtų panaši, mes paprasčiausiai, daug negalvodami, 
ištraukėm iš rotušės palėpės kažkokią seną statulą (nie- 
kas niekad tikrai nesužinojo, nei ką ji vaizduoja, nei 
kas ją darė, tik ant cokolio dar žymėjo pusiau nusitry- 
nęs vardas „Baltazaras“). Bet ar ne vis tiek. Išgano 
tikėjimas. Ar gerojo švento Eligijaus, švento Mikalojaus 
arba Jėzaus paveikslai tikresni? Jei tiki, tai visur ma- 
tysi tą, ką tiki. Reikia dievo? Užeis noras, paimsiu ga- 
balą medžio — ir apgyvensiu jame jį ir savo tikėjimą. 
Tą dieną buvo reikalingas kunigaikštis. Suradom. 

Pro nulenktas vėliavas praėjo kunigaikštis. Kadangi 
pieva jo, tai jis ir įžengė į ją. Norėdami jį pagerbti, mes 
su plevėsuojančiomis vėliavomis, būgnais, trimitais, dū- 
domis ir monstrancija sudarėme jam palydą. Kas galėtų 
mums už tai ką prikišti? Nebent koks netikęs kunigaikš- 
čio valdinys, užsigimęs gižeklis. Nori nenori gavo nusi- 
leisti ir komendantas. Jis galėjo pasirinkti viena iš dve- 
ja — arba suimti kunigaikštį, arba prisidėti prie jo pa- 
lydos. Jis prisidėjo. 

Viskas vyko kuo puikiausiai, kai staiga mūsų laivas 
prie pat uosto kone užšoko ant seklumos. Mat įeinant 
į pievą, šventas Eligijus užkliudė šventą Mikalojų, o 
šventas Juozapas susirėmė su uošviene. Kiekvienas ver- 
žėsi įeiti pirmas, nepaisydamas amžiaus, pagarbos, man- 


* Vaizduotėje (!/0t.). 
2 Miestui ir visiems (!ot.). 

dagumo. O kadangi tą dieną visi buvome kovingai nusi- 
teike ir pasiruošę grumtis, tai visiems niežėjo kumščiai. 
Priklausydamas kartu ir šventam Mikalojui (iš vardo), 
ir Juozapui su Ona (iš amato), ir, žinoma, savo įbroliui 
šventam Vincentui, kuris čiulpia vynuogę, stodamas, be 
to, už visus šventuosius, kad tik jie stotų už mane, aš — 
ir tai buvo laimė! — pamačiau tą akimirką vežimėlį, 
grįžtantį iš vynuogių derliaus dorojimo, ir Kulšį, savo 
išgertuvių draugą, šalia jo svirduliuojantį. Šaukiu: 

„— Bičiuliai! Niekas iš mūsų nėra pirmas. Apsika- 
binkim! Štai tas, kuris visus sutaiko, mūsų valdovas, 
vienintelis (po kunigaikščio, suprantamas daiktas)! Jis 
atvyko. Pasveikinkim jį! Tegyvuoja Bakchas! 

Ir, pagriebęs savo Kulšį už pakalio, ant vežimo ke- 
liu; jis paslydęs įmerkia vidurį ūgio į statinę su telk- 
šančiom vynuogių sultimis. Aš stveriu vadeles, ir mudu 
su juo pirmieji įdardam į Grafo pievą. Su vynuogių la- 
pų vainiku ant galvos, Bakchas mirko savo dugną sta- 
tinės syvuose, kojas iškėlęs mataruoja ir kvatoja kva- 
toja. Susiėmę už rankų, šventieji ir šventosios pasipila 
šokdami paskui triumfuojantį Bakchą. Gera buvo ant 
žolės! Šokom, valgėm, žaidėm, gulinėjom visą dieną ap- 
link tą gerąjį kunigaikštį... O kitą rytą pieva atrodė 
kaip tikras kiauliadaržis. Žolės — kaip nebūta. Mūsų 
padai paliko minkštoje žemėje atspaudus, iš kurių galė- 
jai skaityt kaip iš rašto uolumą, kuriuo miestas pager- 
bė jo šviesybę kunigaikštį. Aš manau, kad jis buvo tuo 
labai patenkintas. Ir mes, po šimts pypkių, buvome taip 
pat patenkinti!.. Teisybė, kad rytojaus dieną prokuroras 
grįžes pyko, protestavo, grasino. Bet daryt nieko ne- 
darė — susilaikė. Ak, tiesa, kvotą pradėjo, bet nebaigė 
turbūt, taręs, kad geriau palikti duris praviras. Niekam 
nesinorėjo į tą reikalą gilintis. 


Šitaip mes parodėm, jog klamsiečiai gali būti klus- 
nūs kunigaikščio bei karaliaus valdiniai ir kartu daryti 
viska taip, kaip jiem patiems geriau patinka. Tai įrodęs, 
iškankintas miestas atgavo savo juoką. Žmonės atkuto. 
Susitikdami akį merkė, kvatodami ėmėsi į glėbį, kiek- 
vienas manė: ,„Mūsų pakaušis dar neužaušęs. Jie mums 
neatėmė to, ką turim geriausio. Viskas puiku“. 

Ir nelaimės prisimiršo. 


XII 


NESAVI NAMAI 


Spalis 


urėjau apsispręsti, kur gyven- 
siu. Delsiau, kiek galėjau. 
Žmogus atsitrauki, kad geriau 
peršoktum. Nuo to laiko, kai 
iš mano namų beliko pelenai, 
glausčiausi dieną čia, dieną 
ten, pas vieną draugą, pas ki- 
tą; kol kas nestigo žmonių, 
kurie panakvindavo vieną ant- 
rą naktį. Mat bendrų negandų 
atminimas visus tebeslogino, 
žmonės laikėsi išvien, ir kiek- 
vienas pas kitą jautėsi kaip namie. Bet tas negalėjo ilgai 
trukti. Pavojus tolo. Visi lindo atgal į savo kiautą. Iš- 
skyrus tuos, kurie buvo jau palindę po velėna, ir mane, 
kuris nebeturėjau kiauto. Užeigoje apsigyventi negaliu. 
Turiu du sūnus ir vieną dukterį, kurie yra Klamsi pilie- 
čiai. — jie man to neleistų. Ne todėl, kad sūniška abiejų 
vaikinų meilė pasijustų skaudžiai įžeista. Bet mat ką žmo- 
nės pasakys!.. Tik jie nesiskubina kviesti manęs pas save. 
Neskubu ir aš eiti pas juos. Mano laisvos kalbos per daug 
kertasi su jų davatkyste. Katram imtis ant pečių tą naštą? 
Vargšeliai!.. Jiems taip pat keblu, kaip ir man. Jų lai- 
mė, kad Martina, šauni mergina, myli mane, aš manau, 
iš tikrųjų. Ji reikalaute reikalauja, kad eičiau gyventi 
pas ją... Gerai, bet juk yra dar žentas. Jis neturi jokio 
pagrindo norėti, kad aš gyvenčiau pas jį. Aš suprantu 
tą žmogų. Ir jie visi piktomis akimis seka kits kita 
ir seka mane. O aš — aš bėgu nuo jų: jaučiuosi taip, it 
mano seną kailį iš varžytinių paleisti baustųsi. 

Kol kas įsitaisiau savo sodo trobelėje, Bomono šlai- 
te. Ten, kur, senas palaidūnas, liepos mėnesį gulėjau 

vienoj lovoj su giltine. Mat juokingiausia, kad tie kvai- 
šos, neva saugodami žmonių sveikatą, sudegino nieku 
dėtą būstą, o paliko laužą, kur giltinės iš tikro būta. 
Bet kadangi aš dabar tos benosės ponios nebebijau, tai 
mielai į tą laužą sugrįžau. Plūktinėje asloje tebesimėtė. 
buteliai nuo mano gedulingos puotos. Atvirai kalbant, 
pats iš anksto žinojau, kad žiemoti toje landynėje nega- 
lėsiu. Duryse plyšiai, langas išmuštas, debesų vanduo 
sunkiasi iš stogo kaip išrūgos iš sūrmaišio. Bet šiandie 
nelyja, o apie rytdieną — ryt ir pagalvosim. Nemėgstu 
iš anksto kamuotis dėl ateities netikrumo. O be to, jei 
aš negaliu ko sutvarkyti taip, kaip norėčiau, tai atidedu 
kitam kartui. „„Kaą iš to turi? — sako man kai kas.— 
Juk piliulę vis tiek praryti reikės.— Tai dar duosis ma- 
tyt,— atsakau aš.— Ką gali žinot, kas po savaitės bus... 
Gal pasaulis sugrius... Juk ar ne pikta būtų, jei, piliulę 
prarijus, sugaustų dievo trimitai, — pikta, kam pasisku- 
binta. Laimės taurės, brolyti, neatidėlioki niekad kitam 
kartui! Ją reikia gerti karštą, tik ką pastvertą. O ne- 
smagumas gali puikiai palaukti. Jei per ilga nustalbs, 
juo geriau.“ 

Taigi ir laukiu arba, tikriau, laikiau už vartų ne- 
malonų sprendimą, kuris manęs laukė. O kad tuo tarpu 
niekas nedrumstų man ramybės, užkišau vartus stūma 
ir užsibarikadavau. Mintys manęs nekankino. Kasinėjau 
sodą, grėbsčiau takus, nukritusiais lapais tūlojau sėji- 
nukus, kaupavau artišokus, tvarsčiau senų sužeistų me- 
džių popas — tvarkiau poniai žemei jos tualetą, kad žie- 
ma geriau pailsėtų. Pasidarbaveęs, kaip atlygį už darbą, 
nusiskandindavau užmirštą dūlę, kartais rudą, kartais 
geltoną, ir nusiskynęs pirmiausia apglamonėdavau jai 
šonus... Gerumėlis, dievuliau, duoti jai tirpti burnoj ir 
jausti, kaip kvapnios sultys vilgo tau gomurį ir gurk- 
lį!.. Miestą siekiau, tik kai reikėjo papildyt municiją 
(turiu galvoje ne tik gėrimą ir valgymą, bet ir naujienas). 
Su savo atžalomis susitikti vengiau. Dingdamas pasisa- 
kiau, kad išvažiuoju. Negalėčiau prisiekt, jog patikėjo, 
bet, kaip geri sūnis, tėvo melagiu irgi apšaukti, matyt, 
nenorėjo. Taip mes su jais ir žaidėm slėpynių nelyginant 
maži vaikai: ,,Vilke pilke, ar tu čia?“ Ir, kad ilgiau 
truktų žaidimas, būtume galėję dar kurį laiką atsaki- 
nėti: ,,„Vilko pilko čia nėra!“ Taip, jeigų ne Martina. 
Moteris žaisdama visuomet suka. Martina netikėjo — ji 
mane pažinojo; Martinai daug nereikėjo, kad susektų 

pėdas mano kojų. Ji nemėgsta juokauti iš prievolių, 
kurių vieni kitiems turi tėvai ir vaikai, broliai, seserys 
ir kitokie giminės. 

Vieną vakarą, išėjęs iš savo aptvaro, pamačiau ją 
kopiant įkalne į mano pusę. Grįžau ir vartelius užšo- 
viau. Prisiglaudžiau iš vidaus prie tvoros mūriuko ir 
nejudu. Ateina Martina, beldžiasi, šaukia, tranko velkę. 
Aš glūdžiu kaip pernykštis lapas. Sulaikau net kvapą. 
O kaip tyčia ima kosulys. Ji užsispyrusi rėkia: 

— Atidaryk, sakau! Aš žinau, kad tu čia. 

Ir kad ims kumščiu ir klumpėta koja daužyt varte- 
lius. „„Arklys, ne merga, — pamaniau,— jei įsilauš, aš 
prapuolęs.“ Ir jau buvau beatidarąs ir beišbučiuojąs sa- 
vo dukrą. Bet tada žaidimas — ne žaidimas. Aš, kai 
žaidžiu, noriu turėti viršų. Užsispyriau. Girdžiu, kad 
nueina, bet kažkokiu dvejojančiu žingsniu. Išlendu iš 
savo slėpynės, ir kad pradėsiu juoktis... juokiuosi ir ko- 
siu... springstu iš juoko. Prisijuokiau ligi ašarų, šluos- 
tausi akis, tik girdžiu, už nugaros kažkieno balsas sako 
man nuo tvoros mūriuko: 

— Kaip tau ne gėda? 

Kone išgriuvau. Atsigręžiu krūptelėjęs ir matau, kad 
Martina, įsitvėrusi rankomis mūriuko, žiūri per viršų 
į mane. Akyse rūstis. Ji sako: 

— Dabar nebeištrūksi, senas pajodžarga. 

Sutrikęs prisipažįstu: 

— Pagavai... 

Ir abudu prajukom. Atšoviau suglumęs vartelius. 
Martina įžengia kaip Cezaris, atsistoja priešais mane, 
ima už barzdos ir sako: 

— Atsiprašyk! 

— Mea culpa. 

(Kaip per išpažintį: gailiesi ir žinai, jog ryt vėl nu- 
sidėsi.) 

Bet mano barzdikės, mano barzdelės Martina nepa- 
leidžia, tampo ją ir bamba: 

— Gėda! Gėda! Užsiauginai barzdą, baltą uodegą 
po smakru nešioji, o paikioji kaip mažas vaikas! 

Tampo barzdą it varpo šerdį, kartą, kitą, trečią, 
į dešinę, į kairę, aukštyn, žemyn; paskui paplekšnoja 
per abu žandus ir pabučiuoja. 

— Kodėl neatėjai, netikši, —taria,— juk gerai žinai, 
kad laukiu! 

— Dukrele,— atsiliepiu,— aš tuoj tau viską išaiš- 
kinsiu... 

— Išaiškinsi namie, o dabar marš, einam! 

— Ne taip greit, dukrele, aš nesusiruošęs! Duok man 
susidėti daiktus. 

— Daiktus! Baisus daiktas sudėt tavo daiktus! Duok, 
aš greičiau. 

Užmetė man ant pečių mano seną peleriną, užmovė 
ant galvos nutrintą fetrinę skrybėlę, sujuosė, papurtė 
kaip pėdą ir pasakė: 

— Va ir viskas! Eime! 

— Palauk! — nepasiduodu. 

Atsisėdu ant pakopos. 

— Ką! — pyksta vėl Martina.— Ožiuojies? Nenori 
pas mane eiti? 

— Nesiožiuoju,— atsakau,— eit, žinoma, eisiu, nes 
kurgi žmogus dėsies... 

— Baisiai mandagus esi! — taria Martina.— Tai 
taip tu mane myli... 

— Aš tave, dukrele, labai myliu, labai tave, geru- 
te, myliu, bet man būtų smagiau, jei tu pas mane gy- 
ventum, o ne aš pas svetimą žmogų. 

— Tai aš tau, vadinasi, svetimas žmogus! — piktina- 
si vėl ji. 

— Tu esi pusė jo. 

— O, ne! — atšauna Martina.— Nei pusė, nei ket- 
virtis. Aš esu aš, visa ištisai, nuo galvos iki kojų. Aš 
esu jo žmona — nieko nesakau! Užtat jis yra mano vy- 
ras. Ir aš noriu, ko jis nori, jei jis nori, ko aš noriu. 
Gali būti ramus: jis džiaugsis, kad tu gyvensi pas mus. 
A, tegu tik parodytų, kad nesidžiaugia! 

— Tikiu, tikiu! Taip, kaip mes džiaugiamės, kada 
ponas de Neveras savo kariuomenę pas mus pastato. Aš 
jos nemažai esu per savo pastogę praleidęs. Bet pats 
nesu pripratęs kitų pastogėje lindėti. 

— Priprasi,— atsako ji.— Ir daugiau jokių kalbų. 
Eime. 

— Gerai, bet su viena sąlyga. 

— Jau sąlygos? Greit pripratai! 

— Su sąlyga, kad pats pasirinksiu vietą, kur man 
pas jus gyventi. 

— Matau, ketini būt tironas, bet niekis, sutinku. 

— Žodis? 

— Žodis. 

— O be to... 

— Gana, gana, plepy, einam! 


164 


Martina paėmė mane už rankos, ajajai, replės, ne 
rankos. Gavau paklusti. 

Kai atėjom, Martina rodo kambarį, kurį man skiria: 
tuoj už krautuvės, šiltutis, čia pat po jos sparneliu. 
Geroji dukrelė traktuoja mane kaip žinduklį vaikelį. Lo- 
va gražiai paklota, minkštutė, viskas naujai apvalkstyta. 
Ant stalo puokštė šilojų stiklinėje. Šypsau širdy, sma- 
gus ir sujaudintas, bet, užuot dėkojęs, sakau sau minty- 
se: „„Paerzinsiu aš tave, šaunioji Martinute“. 

Ir balsu griežtai pareiškiu: 

— Šitas man netinka. 

Ji suirzus aprodė kitus pirmo aukšto kambarius. 
Neprisiėmiau nė vieno ir pasirinkau mansardėlę po pat 
stogų. Ji pradėjo baisiai rėkti, bartis, bet aš jai pasa- 
kiau: 

— Kaip nori, meilute. Paskutinis žodis. Arba tu duo- 
di man įsitaisyti čia, arba aš einu atgal, į savąją sodo 
trobelę. 

Ką darys — turėjo sutikti. Bet nuo tol nebuvo nei die- 
nos, nei valandos, kad ji negrįžtų prie savo: 

— Tu negali ten pasilikti; apačioj tau būtų geriau; 
tai sakyk, kas nepatinka, kodėl gi nenori, užsikepėli? 

Aš šaipausi: 

— Todėl, kad nenoriu. 

— Tu mane iš proto išvarysi, — šaukia Martina įšir- 
dusi.— Žinau, kodėl taip darai... Puikybė! Puikybė tau 
neleidžia priimti ką nors iš vaikų, iš manęs. Iš manęs! 
Mušt tave reikia! 

— Neblogai sugalvojai, — atsiliepiu.— Gumbą vieną 
kitą sutinku priimti iš tavęs. 

— Tu visai neturi širdies,— sako ji. 

— Dukryte! 

— Taip! Dabar jau uodegą pradėsi vizginti! Šalin 
letenas, piktas daikte! 

— Didute tu mano, saldute tu mano, katyte tu ma- 
no, gražute tu mano! 

— Imsi sparną apie mane rėžti ar ką jau, saldžia- 
liežuvi vienas? Tikras šunuodegis, pagyrų puodas, me- 
lagis! Sakyk, kada liausies tiesiai man į akis juoktis ta 
savo plačia kreiva burna? 

— O tu pažiūrėk į mane. Pati juokiesi. 

— Ne. 

— Juokiesi. 

— Ne! Ne! Ne! 

— Aš gi matau jį, tavo juoką... va! 

Ir bakstelėju jai pirštu į nuo sulaikomo juoko pasi- 
pūtusį žandą, kuris tuoj sprogsta. 

— Tai jau visai kvailai, — sako ji. — Nirštu ant ta- 
ves, neapkenčiu taves ir negaliu net pykti! Tas senas 
beždžionė savo vaipymusi verčia mane dar juoktis. kartu 
su juc!.. Bet vis tiek nekenčiu tavęs. Elgeta palikęs, pli- 
kas kaip tilvikas, o su vaikais — mat kas aš! Didikas 
nę didikas! Neturi teisės taip daryt. 

— Iš visų teisių ta viena man belikus. 

Martina prikalbėjo dar nemažą krūvą aštrių žodžių. 
Ir aš netylėjau — gerai išgaląstais dėjau. Abiejų liežu- 
viai lankstūs ir neatšipę, tekinam juos ant tekėlo, kur 
galandami peiliai. Laimė dar, kad per patį įpykį ji arba 
aš paleidžiam iš nasrų kokį gerą juokelį, ir tada abu, 
pilvus susiėmę, kvatojam, negalim susilaikyti, ir paskiau 
viską vėl iš naujo turim pradėti sakyti. 

Kai ji savo liežuviu gana PAD o (aš jos seno- 
kai ir nebeklausiau), sakau: 


— Šiai dienai užteks. Daugiau SalkaiBėsij rytoj. 
Ji sako: 


— Labanakt. Tai nenori?.. 

Tyla. 

— Tai vis puikybė, puikybė! — kartoja ji. 

— Klausyk, vaikeliuk. Teisybę sakai, tai puikybė. 
Esu išdidėlis, povas, kalakutas, girdėt negirdėtas ir ma- 
tyt nematytas. Bet pasakyk tu man, ranką ant širdies 
padėjus, kaip tu mano vietoje darytum? 

Ji pagalvojo ir tarė: 

— Taip pat, kaip ir tu. 

— Na matai! O dabar pabučiuok mane, ir labanak- 
tis. 

Martina nesmagi pabučiavo mane ir išėjo murmė- 
dama: 

— Tikra nelaimė, kad dievas dviem žmonėm duoda 
vienodas, ir dar tokias, makaules! 

— Taip, taip, — sakau,— pabark jį už tai, gražute! 
Jį, o ne mane. 

— Ir pabarsiu,— atsiliepia Martina.— Bet tu vis 
tiek savo gausi. 

Ir gavau. Kitą rytą Martina pradėjo viską iš pra- 
džios. Nežinau, kiek dangui teko, bet mano daliai už- 
teko. 

Pirmas dienas gyvenau kaip inkstas taukuose. Visi 
mane lepino, popino; Florimonas, ir tas apie mane tu- 
pinėjo, rodydamas daugiau pagarbos negu reikėjo. Mar- 
tina jį sekiojo akimis, būkštavo dėl manęs labiau už 
mane patį. Glodi vaišino čiauškesiu. Sėdėjau geriausia- 
me krėsle. Valgyt už stalo paduoda pirmam. Pamatę, 
kad noriu ką sakyti, visi suklūsta. Man buvo labai gera, 
labai gera... Uf! Net kvapą gniaužė. Jaučiausi kaip žu- 
vis ant kranto, nestygau vietoje: čia lipų žemyn, čia 
kopiu atgal į viršų — kokį dvidešimt kartų per valandą 
kilau ir leidžiausi laiptais. Visiems tas nusibodo. Marti- 
na, kuri nebuvo kantri, išgirdusi mano žingsnius, krūp- 
čiojo, raukė tylėdama nosį. Kad nors būtų vasara — 
slampinėčiau po laukus. O dabar slampinėjau namie. 
Ruduo pasitaikė šaltas, tirštas rūkas gaubstė pievas, 
lietus lijo dieną naktį. Nosies negalėjai iškišti iš trobos, 
o troba — ne sava, po šimts kalakutų! Florimonas turė- 
jo keistą, pretenzingą skonį; Martinai tas nerūpėjo, bet 
mane tai viskas jų namuose — baldai, kiekvienas daikte- 
lis — purtyte purtė, buvo baisiai nemalonu į visa tai 
žiūrėti, ir man tiesiog rankos niežėjo, ką pamačius, kai- 
talioti, iš vietos į vietą statyti. Bet šeimininkas nesnau- 
dė: tik galais pirštų paliesk ką iš jo gėrybių, prasideda 
dideli dalykai. Valgomajame stovėjo toks ąsotis vande- 
niui, jį dabino du besibučiuoją balandžiai ir saldžios mi- 
nos mergina su prėskoku vaikinu. Bloga darėsi man nuo 
to ąsočio, prašiau Florimoną, kad bent kai valgau nu- 
keltų jį nuo stalo, nes kąsnis stojo vidury gerklės, 
springau. Bet jis, šunkara,— ne! Turėjo teisę. Florimo- 
nas didžiavosi tuo savo marcipanu; mat jam — aukš- 
čiausias menas yra tas, kur daug visko prigriozdinta. 
O iš mano grimasų visi tik smagiai juokėsi. 

Ką daryti? Juoktis, ir pačiam iš savęs... Kvailas 
buvau, tas aišku. Naktį varčiausi lovoje kaip kotletas, 
o keptuvėje, noriu pasakyti ant stogo, be paliovos čirš- 
kėjo lietus. Išlipt pavaikščioti ant aukšto nedrįsau, nes 
nuo mano sunkių žingsnių drebėjo lubos. Sėdžiu kartą 
taip ant lovos, nuleidęs plikas kojas ir galvoju. Susyk 
sakau pats sau: ,„Mielasis Kola Brenjonai, nežinau kada 
ir kaip, bet aš pastatysiu tau vėl namus“.— Ir nuo to 
laiko pasidarė linksmiau, nes jau turėjau slaptą sumany- 
mą. Vaikams, žinoma, apie jį neprasitariau, nes jie bū- 

tų pasakę, jog iš visų namų tinkamiausias man — be- 
protnamis. Tik iš kur imti pinigų? Laikai nebe Orfė- 
iaus* ir ne Amfiono *, nešoka akmenys ratelių ir pasi- 
stoję ant laiptelių į sienas patys nesueina, nebent — iš- 
girdę mako dainą. Manasis, niekad neskambėjęs garsiai, 
liko visiškas bebalsis. 

Ir čia be jokių dvejonių šovė mintis į galvą pakra- 
tyti, kaip sako, gero draugo Pajaro maką. Tas gerulis, 
tiesa, pats jo nepasiūlė. Bet kad man tiesiog smagu pra- 
šyti draugą pagalbos, tai maniau, jog ir draugui bus 
smagu mane sugelbėti. Su ta mintimi, lietui kiek apsto- 
jus, patraukiau į Dornesi. Dangus buvo žemas ir pilkas. 
Kaip didelis sušlapęs paukštis plastėjo drėgnas ir pavar- 
gęs vėjas. Žemė lipo prie kojų, o aplinkui krito sklan- 
dydami geltoni riešutmedžio lapai. Tik spėjus man pra- 
sižioti apie reikalą, Pajaras nutraukė mane sunerimęs 
ir taip ėmė dejuoti, jog visi verslai sustoję, pinigo nesą 
iš kur paimti, skolų niekas nemokąs, klientai nedori, 
jog aš nesikentęs pasakiau: 

— Tai gal tau, Pajarai, paskolint kokį lijarą? 

Jaučiausi kaip per žandą gavęs. Jis dar labiau. Abu 
raukėmės, šaltai šnekėjomės apie šį bei apie tą, aš — įpy- 
kes, jis — susigėdęs. Pajaras gailėjosi pasirodęs šykštus. 
Jis, vargšas senukas, neblogas žmogus; myli mane, aš 
tai gerai, po šimts, žinau; pinigus visus mielai man ati- 
duotų, jei jie jam nieko nekainuotų; ir, jei pasispyręs, 
būčiau iš jo gavęs, ko norėjau; ar jis kaltas, kad savo 
kailyje nešioja tris šykštūnų kartas? Gali būti žmogus 
miestelėnas ir būti dosnus: kartais pasitaiko tokių ar 
bent, sako, pasitaikydavę; tačiau kiekvienas geras mies- 
telėnas, kai kas pasigviešia jo piniginės, pirmiausia atsa- 
ko „ne“. Bičiulis Pajaras būtų dabar daug davęs, kad 
galėtų pasakyti „taip“; tačiau tam reikėjo, kad aš dar 
kartą paprašyčiau, o aš prašyt daugiau nebenorėjau. 
Turiu savo puikybę: kai draugą ko prašau, tariu darąs 
jam didelį smagumą; o jei jis sudvejoja, tesižinai — ta- 
da iš jo man nieko nebereikia! Šnekėjomės, vadinasi, apie 
kitus dalykus, nelinksmi, paniurę. Atsisakiau nuo pus- 
ryčių (tuo jam baisiai uždaviau širdį). Atsistoju. Palydi 
jis mane, nunėręs galvą, iki durų. Bet, kai reikėjo jas 
atidaryti, nebeišlaikiau — apkabinau bičiulį už jo rauk- 
šlėto kaklo ir, nieko nesakydamas, pabučiavau jį. Jis 
mane taip pat. Paskiau nedrąsiai sako: 


— Kola, Kola, nori?.. 

Aš atsakiau: 

— Nekalbėkim daugiau apie tai. 

(Ožys esu.) 

— Kola,— taria jis kaltai, — papusryčiautum bent. 

— Tai,— atitariu,— kas kita. Papusryčiaut galim, 
mielasis Pajarai. 

„Valgėme už keturis, bet aš išlikau geležinis ir savo 
nusistatymo nepakeičiau. Žinau gerai, jog tuo labiausiai 
save ir nubaudžiau. Bet nubaudžiau ir jį. 

Grįžau į Klamsi. Reikėjo statyti trobą be darbinin- 
kų ir be pinigų. Bet tai negalėjo manęs sulaikyti. Kai 
kokią vinį įsikalu galvon, tai jokiomis replėmis nebeiš- 
trauksi. Pradėjau nuo to, kad ėmiau vaikščioti į savo 
trobos degėsius ir ten atsidėjęs sijoti, ką dar galima pa- 
naudoti — apdegusias sijas, suodinas plytas; senus ap- 
kaustus, keturias judančias ir juodas kaip kaminkrėčio 
kepurė sienas. Paskui ėjau slapstydamasis į Ševrošą, ak- 
menų skaldyklą, ten kirtau, krapščiau, graužiau žemės 
kaulus, gražius, sakytum šiltus dar ir kraujuojančius 
smiltainius, kurių gyslos atrodė kaip užkepęs kraujas. 
Ir net galimas daiktas, jog, eidamas ten ir atgal per 
girią, būsiu pagelbėjęs kokiam senam karšinčiui ąžuo- 
lui susilaukti poilsio. Galimas irgi daiktas, jog taip da- 
ryti uždrausta. Bet jei visuomet darytumei vien tik tai, 
kas leista, tai per sunku būtų gyventi. Giria priklauso 
miestui. O kam daugiau ji reikalinga, jei ne tam, kad 
žmonės ja naudotųsi. Ir jie naudojasi. Nesigarsindami, 
žinoma. Bet daro tai saikingai, su mintimi, jog ir kitiems 
palikti reikia. Paimti buvo lengva, bet kaip parsivežti? 
Tačiau, kaimynams padedant, nugalėjau ir šitą kliūtį: 
vienas davė ratus, kitas jaučius arba padarynę, trečias 
rankas pridėjo, juoba kad rankos savos, nepirktos. Gali 
iš žmogaus prašyti visko, net žmonos, tik ne pinigo. 
Ir aš jį suprantu: pinigas yra tai, ką už jį gali turėti, 
ką už jį turėsi, ką už jį turėtum, jei jo būtų, tai, apie 
ką svajoji; visa kita — jau turi, o jei turi, tai kaip ir 
neturi. 

Tą dieną, kada mudu su Robinė, vadinamu Binė, pa- 
lėjom pagaliau pradėti pastolius taisyti, užėjo šalčiai. 
Visi mane kvailino. Vaikai darė man kasdien scenas, 
o iš kitų net palankiausieji sakė, kad bent pavasario 
palaukčiau. Bet aš nieko neklausiau — man labai patin- 
ka varyti iš kantrybės žmones ir vyresnybę. Ė, ir pats 
žinojau, jog vienas, ir dar žiemą, namų nepasistatysiu! 

Bet man gana pirkelės, pastogėlės, triušio gurbo. Mėgs- 
tu su žmonėmis būti, tas taip, bet tik tada, kada noriu, 
ir — nebūti, jeigu nenoriu. Plepalynė esu, paskrabėti ne- 
prošal su kitais, tas taip, bet noriu turėti laiko pasišne- 
kėti užsidaręs taip pat ir su savim — iš visų kompanio- 
nų šitas man yra geriausias, aš jį branginu ir, jei jį 
prarasčiau, eičiau basas ir be kelnių per šaltį jo ieškot 
ir susirasti vėl. Taigi tas noras kalbėtis visai laisvai su 
savimi kaip tik ir stūmė mane statytis trobą, ir aš da- 
riau tai, nepaisiau, ką žmonės sako, ir šaipiausi iš gra- 
žių pamokslų, kurių neskundė man vaikai... 

Bet, ak, paskutinis pasišaipiau ne aš... Vieną spalio 
pabaigos rytą, kai miestas apsigaubė šerkšnu, o grindi- 
nys spindėjo apsigleizojęs lijundros sidabru, paslydau 
ant pastolių skersinio ir — bapt! — atsidūriau žemėje 
greičiau negu buvau nuo jos pakilęs. Binė šaukia: 

— Jis užsimušė! 

Subėgo žmonės manęs kelti. Mane ima apmaudas. Aš 
sakau: 

— Ė, niekis... Aš tyčia taip... 

Mėginu pats atsikelti. Ai! Gurnas, gurnelis mano! 
Griūvu atgal... Gurnas lūžęs. Nunešė, paguldę ant neš- 
tuvų. Martina kelia rankas į dangų, kaimynės lydi, ai- 
manuoja, aptarinėja įvykį, visi kartu atrodom kaip pa- 
veiksle, kur dievo sūnų deda į grabą. O tos mano Ma- 
rijos negaili balso, negaili mosto nei judesio. Būtų ga- 
lėjusios numirėlį prikelti. Miręs aš nebuvau, tik dėjausi 
nebegyvas — tai buvo geriausia priemonė apsisaugoti 
nuo šitos liūties. Ir nors paslikas, su atmesta galva, su 
barzda, įbesta į dangų, stengiausi atrodyti romus kaip 
angelas, širdies gilumoje siuste siutau... 


XIII 


PLUTARCHO SKAITYMAS 


Spalio pabaiga 


ričiupo mane, vadinasi, už ka- 
nopos... Už kanopos! Dievuli 
brangus, negalėjai nulaužti, 
jei laužyti patinka, kokį šon- 
kaulį ar ranką, o atramas pa- 
likti man? Būčiau, žinoma, vis 
tiek čypęs, bet čypęs nepar- 
blokštas. Ak, koks tu blogas, 
koks tu ardas! (Palaimintas 
tavo šventas vardas!) Saky- 
tum, tik ir ieškai, kaip ką iš 
kantrybės išvesti. Be abejo, ži- 
nojai, jog už visas žemės gėrybes, už darbą, už puotą, už 
meilę, už draugystę brangesnė man yra toji ne dievų, o 
žmonių duktė, kurią pats išsikovojau ir kuri vadinasi lais- 
vė. Todėl tu ir pririšai mane už kojos būdoje (juokiesi da- 
bar turbūt, išdykėli). Stebiu aukštielninkas it apverstas 
vabalas palėpės sijas ir voratinklius. Tokia šiandie mano 
laisvė!.. Bet viso manęs tu dar nelaikai, seneli, savo sau- 
joj. Kas, kad suraišiosi man kaulus, apsuksi, apraizgysi 
kūną, it viščiuką prieš kepant ant iešmo! Manai, tada jau 
mane laikysi? O dvasia? Ką jai padarysi? Žiūrėk, jos jau 
ir nebėra, ji išskrido drauge su mano vaizduote! Pamė- 
gink jas abi privyti. Reikės gerų kojų. Mano kūmutei 
vaizduotei kinkos nesulinkusios. Pagauk ją, kad grei- 
tas!.. 

Turiu prisipažinti, jog pradžioje nuotaika buvo bai- 
siausia. Liežuvį turėjau neatimtą, tai plūdau visus kaip 
pasamdytas. Tomis dienomis geriau buvo nesirodyti man 
į akis. O tačiau puikiausiai žinojau, jog niekas, be ma- 
nes, dėl mano kritimo nėra kaltas. Ir kur nežinosi. Kas 
tik lankė, visi kaip vienas zvimbė man į ausis: 

— Sakėm, kad taip bus! Koks reikalas karstytis tau 
kaip katinui, senas tu pūzre! Visi tave perspėjinėjo. Bet 
tu nenori nieko klausyti. Vis tau reikia lakstyti. Na, tai 
lakstyk dabar! Gavai, ko norėjai. 

Puiki paguoda! Gražus dvasios sustiprinimas! Kai 
tau ir taip jau bloga — įrodinėti visokiais būdais, jog 
tu, be visa kita, esi dar ir kvailas! Martina, žentas, 
draugai, prašalainiai, visi, kas tik užėjo, kaip susimokę 
kalbėjo. O aš, pakliuvęs į spąstus, guliu kaip rąstas, 
kenčiu jų barimą ir siuntu taip, jog velniai, rodos, ima. 
Net toji blusa Glodi — ir ta, girdžiu, gieda: 

— Tu pats, seneli, kaltas, taip tau ir reikia! 

Mečiau į ją nutvėręs kepurę ir surikau: 

— Eik už durų! Ir jūs visi! 

Pasilikau vienas, bet smagiau nuo to nepasidarė. 
Martina, gera duktė, spyrėsi guldyti mane apačioje — 
tame kambary, kur už krautuvės. Prisipažįstu, jog iš 
tikrųjų būčiau tuo labai patenkintas buvęs, bet kai aš 
kartą pasakau ne, tai tas, po šimts kalakutų, yra tikras 
ne. O, be to, anoks čia smagumas rodytis žmonėms, kai 
esi negalingas. Tačiau nenumaldoma Martina kartojo 
savo, rizgo į akis, kaip moka rigzti tik musės ir mote- 
rys. Jeigu ji nebūtų tiek apie tai kalbėjusi, manau, jog 
būčiau nusileidęs. Bet ji per daug spyrėsi, ir jei aš bū- 
čiau sutikęs, tai ji paskui būtų nuo ryto ligi vakaro 
trimitavusi savo pergalę. Pasakiau tad jai, kad eitų sau 
kur toliau nuo mano vargšės galvos. Kad taip, tai ji 
ir išėjo; išsivaikščiojo, aišku, ir kiti — nuobodžiauk, va- 
dinasi, vienas savo pakraigėje. Nesiskųsk, Kola, — pats 
to norėjai!.. 

Tačiau tikrosios savo atkaklumo priežasties niekam 
nesakiau. Kai nebeturi namų, kai gyveni pas kitus, bi- 
jai, kad jiems neužkliūtum, vengi, sakant, skolos. Bet, 
taip galvodamas, prastai nugalvoji, jeigu nori, kad ta- 
ve mylėtų. Blogiausia iš visų paikysčių — leisti save už- 
miršti. Meiliji būti vienas? Būk! Ir supūk! Niekas manęs 
nebelankė. Glodi, ir ta užmiršo mane. Girdėjau — krykš- 
čia sau apačioj, ir aš širdy krykščiau kartu su ja, krykš- 
čiau ir... dūsavaus.. ,,Nedėkingas padarėli!“ Kaltinau ją, 
bet galvojau, kad jos vietoje daryčiau kaip ji... „„Links- 
minkis, mano gražute, siausk!“ Bet mat, kai negali pa- 
eiti ir nenusitveri ko veikti, žmogus urzgi it Jobas * ant 
mėšlyno. 

Taip vieną dieną, tysojant man sugižusiam ant sa- 
vojo mėšlyno, atvažiavo Pajaras. Dievaži, priėmiau jį 
ne per geriausiai. Atsisėdo jis veidu į mane lovos ko- 
jūgaly. Rankose rūpestingai laiko suvyniotą knygą. 
Bando megzti kalbą iš vieno galo, bando iš kito — ne- 
siseka. Aš tuoj nutraukiu piktas kaip velnias kiekvieną 
jo pastangą. Jis nebežino, ką besakyti, bildena pirštais 
į medinį lovos kraštą. Aš sakau, kad nustotų. Tada jis 
visai nuščiūva. Pajudėti nebedrįsta. Aš juokiuosi sau 
į barzdą. Galvoju: 

„Ką, žmogeli, sąžinė graužia? Jei būtum pinigų pa- 
skolinęs, kai prašiau, nebūtų man reikėję pačiam mū- 
ryti. Nusilaužiau koją: še, turi dabar! Taip tau ir rei- 
kia! Tavo šykštumas taip padarė“. 

Pajaras nebedrįso, vadinasi, burnos praverti; aš, ku- 
ris irgi stengiausi laikyti prikandęs liežuvį, nors jis 
baisiai niežtėjo, nebeištvėriau. 

— Kalbėk pagaliau,— sakau jam.— Aš dar nemirš- 
tu. Negi tylėti, po velnių, čia atėjai? Snekėk, o jei ne, 
tai eik sau! Ir nevartyk, po šimts, veizolų. Neglamžyk 
tos knygos. Ką ten turi? 

Vargšas Pajaras atsistojo: 

— Matau, Kola, jog mano apsilankymas tave pykdo. 
Tai aš eisiu. Atnešiau knygą... Čia, žinai, Plutarcho Įžy- 
miųjų Žmonių gyvenimai*, išversti į prancūzų kalbą 
Oksero vyskupo mesiro * Žako Amio. Maniau... 

(Jis vis dar negalėjo galutinai ryžtis.) 

„kad gal jo draugystė... 

(Viešpatie, kaip jam sunku buvo su ta knyga skir- 
tis!) 

„tave prablaškys, paguos, norėjau pasakyti... 

Aš žinojau, kad tas senas titnagas knygą brangina 
labiau dar už pinigą, ir mačiau, kaip jis kenčia, ją sko- 
lindamas. Juk tik pajudink, būdavo, jo bibliotekoje ku- 
rią nors knygą, tai jis suraukia tau tokią miną, kokią 
gal tik jaunikaitis padaro, matydamas, kad koksai akiplė- 
ša graibo apie krūtinę jo širdies mergelei. Taigi jo aukos 
didumas labai mane sujaudino. Aš sakau: 

— Senas bendre, tu geresnis už mane, aš esu galvi- 
jas, negražiai tave priėmiau. Eikš arčiau, pabučiuosiu. 

Pabučiavau jį. Priėmiau knygą. Jis būtų mielai atsi- 
ėmęs ją atgal. 

— Tu ją saugosi? — klausia. 

= Būk ramus, — atsakiau,— po galva dėsiu. 

Išėjo atatupstas, nelabai nusiraminęs. 

O aš pasilikau su Plutarchu Cheronėjiečiu — mažas 
pilvotas tomelis, toks aukštumo, toks storumo, tūkstan- 
tis trys šimtai skalsių puslapių, kur privaryta žodžių 
kaip grūdų maiše. Sakau sau: | 

— Šito abrako trims asilams trejus metus -neatsi- 
traukiant žebėti pakaktų. 
rių po vieną, nupjautą, į laurus suvyniotą (bestinga pet- 
ražolės lapiuko šnervei) ir į tokį apvalų medalioną įdėtą 
matai kiekvieno perskyrimo pradžioje. Galvoju: 

„Kas man tie graikai ir tie romėnai? Jie mirę, jų 
nebėra, o mes gyvi. Ką jie gali man papasakoti, ko pats 
lygiai gerai nežinočiau? Ar kad žmogus yra itin piktas, 
bet smagus sutvėrimas, kad vyną metai dabina, o mo- 
terį ne, kad visose šalyse aukštūnai engia žemukus ir 
kad, žemam kupstui aukštą vežimą apvertus, žemukai 
gauna pasijuokti iš aukštūnų? Visi tie Romos pagyrų 
puodai mėgsta daug kalbėti. Man patinka gražbylystė, 
bet aš juos iš anksto įspėju, jog jie ne vieni kalbės; aš 
jiems užčiaupsiu snapą...“ 

Tiek to, nusileidžiu ir verčiu lapą po lapo, abejingai 
mesdamas nuobodžiaujantį žvilgsnį kaip meškerę į van- 
denį. Ir, brangūs bičiuliai, kaip tik metu, taip ir trau- 
kiu... Kokia žūklė, draugužiai jūs mano!.. Plūdė tik ne- 
ria, tik neria, ir kokius karpius, kokias lydekas aš trau- 
kiu! Kokias auksines, sidabrines, visomis vaivorykštės 
spalvomis žėrinčias, brangakmeniais išvien žiežirbuojan- 
čias žuvis... Ir visos gyvos, šoka, siaučia, judina žabtus, 
plaka uodegas!.. 0 aš buvau manęs, kad jos nebegyvos!.. 
Tr nuo tos akimirkos nebūčiau pastebėjęs, jei net pasau- 
lis būtų suburbėjęs,— bemačiau tik savo meškerę: kad 
kimba, kad kimba! Kokia dar pabaisa išnirs iš bangų?.. 
Smaukšt — vėl puiki žuvis ant valo galo sklando, baltą 
pilvą ir žvyninę liemenę rodo, žalią kaip ką tik išplau- 
kėjusi varpa arba mėlyną kaip slyva, tviskanti saulė- 
je!.. Dienos, kurfas šitaip praleidau (dienos, o gal savai- 
tės?),— gražiausios iš viso mano gyvenimo. Palaiminta 
ištikusi mane liga! 

Ir palaimintos akys, pro kurias įeina stebuklingas 
regėjimas, įdarytas knygose! Akys burtininkės! Iš po 
riebių suglaustų ženklų, kurių juoda kaimenė dūlina pus- 
lapio vieškeliu tarp dviejų paraštės griovių, akys iškelia 

į dienos šviesą išnykusias kariuomenes, sugriuvusius 
miestus, Romos gražbylius ir rūsčius karius, didvyrius 
ir gražuoles, kurios vedžiojo juos už nosies, dykumų 
vėtros jėgą, saulėtą jūrą, Rytų krašto dangų ir kadai- 
nykščią sniegą!.. 

Matau pro šalį traukiantį Cezarį *, blyškų, geibų, 
mažaūgį, senų murmančių karių lydimą, pusiaugulą neš- 
tuvuose; regiu rijūną Antonijų *, per laukus su savo 
indaujomis, rykais ir paleistuvėmis taranduojantį ir ko- 
kios nors žalios giraitės pakraštyje geriantį, vemiantį ir 
vėl geriantį, pietums aštuonis keptus šernus suraitantį 
ir meškere seną sūdytą žuvį gaudantį; stebiu nuosaikų 
Pompėjų *, kurį Flora iš meilės kandžioja, Poliorketą * 
su plačia skrybėle ir aukso apsiaustu, kuriame išpieštas 
pasaulio paveikslas ir dangaus ratilai; seku didįjį Arta- 
kserksą *, kaip jis viešpatauja it bulius savo juodmargė- 
je keturių šimtų žmonų kaimenėje, ir Bakchu apsiren- 
gusį šaunųjį Aleksandrą *, grįžtantį iš Indijos ant aš- 
tuoneto arklių traukiamos pakylos, žaliomis šakomis 
apkaišytos ir purpuriniais kilimais aptaisytos, smuikai, 
švilpynės ir obojai griežia, jis geria, puotauja su savo 
karvedžiais, kurių skrybėlės padabintos gėlėmis; jo ka- 
riuomenė, eidama iš paskos, taip pat susidaužia taurė- 
mis, o moterys šokinėja kaip ožkaitės... Ar ne žavu? 
Karalienė Kleopatra *, fleitininkė Lamija, Statira, ta 
gražuolė, į kurią pasižiūrėjus raibsta akys, man panorus, 
darosi mano, ir Antonijaus, Alekso * arba Artakserkso 
panosėje imu jas ir mėgaujuosi jomis. Žengiu į Ekba- 
taną *, geriu su Taisa, guliu su Roksana *, senų drabu- 
žių ryšuly nešuosi ant kupros surištą Kleopatrą; raus- 
damas ir degdamas meile Stratonikai *, kartu su Antio- 
chu * geidžiu savo pamotės; niokoju (jūs tik pamanykit!) 
Galiją, ateinu, pamatau, nugaliu *, ir visa tai darau, ne- 
praliejęs (tas man labai patinka) kraujo nė lašo. 

Esu turtuolis. Kiekvienas pasakojimas — tai karave- 
lė, vežanti man iš Indijos ar Berberijos brangių metalų, 
senų vynų, į kailio maišus supiltų, nuostabių žvėrių, 
gražių žaliūkų vergų — kokios jų krūtinės, kokios strė- 
nos! Ir visa tai mano. Imperijos buvo, augo, žuvo — vis 
man dėl smagumo. 

Tai bent karnavalas! Man atrodo, kad pavirstu čia 
viena, čia kita iš tų kaukėtų žmogysčių. Įlendu į jų kailį, 
prisitaikau jų sąnarius, persiimu jų aistromis ir šoku. 
Kartu esmi ir šokių bei muzikos dirigentas — esmi pat- 


175 


sai tas mielasis Plutarchas; tai aš, taip, taip, tai aš su- 
rašiau (gerą mintį turėjau, sakysit ne?) tas smagias is- 
torijėles... Gerumėlis justi, kaip žodžių muzika ir sakinių 
darna traukia tave į savo ratą 'r kaip, atsipalaidavęs 
nuo kūno, skausmo ir senatvės, šoki ir juokiesi erdvė- 
je!.. Dvasia — tai pats dievas! Garbė šventajai dvasiai!.. 
Kartais sustoju vidury pasakojimo ir pats imu vaiz- 
duotis, kaip ten buvo toliau, o paskui lyginu savo 
fantazijos kūrinį su tuo, kurį nulipdė arba menas, arba 
gyvenimas. Jeigu lipdė menas, tai mįslę dažnai įme- 
nu — esu mat senas lapinas, žinau visas meno gudrybes 
ir juokiuosi po ūsais, jas suuodęs. Bet jeigu lipdė gyve- 
nimas, tai dažnai šaunu pro šalį. Gyvenimas nieku ver- 
čia visas mūsų gudrybes, jo išmonės toli toli pralenkia 
mūsų išmones. Pasiutęs pramaniūgas iš jo!.. Ir tik vie- 
nos vietos jis nė kiek nesistengia įvairinti — pasakoji- 
mo užbaigos. Karai, meilė, nuotykiai — viskas užsibai- 
gia gerai jums žinomu šmurkštelėjimu po velėna. Tikra 
nuobodinio pasaka. Čia gyvenimas elgiasi kaip aikštin- 
gas vaikas, laužantis žaislus, kai tie jam nusibosta. Aš 
nesitveriu pykčiu, rėkiu: ,,„Nedoras daikte, atiduok, ar 
girdi, geriau tą žaislą manl!..“. Traukiu jam jį iš rankų... 
Per vėlu! Jau sulaužytas... Ir aš, kaip Glodi, maldausi 
tuo, jog liūliuoju sulaužytos lėlės likučius. Ir ta mirtis, 
kuri ateina kaip valanda kaskart, rodyklei apsisukus 
aplinkui, įgauna priedainio grožį. Skambėkite, varpai, 
siūbuokite, šerdys, gauskite darniai, din dan dong! 


„Esmi Kyras *, Persų valdovas, pamušęs visą Aziją; 
ir prašau tave, bičiuli, nepavydėk man to trupučio že- 
mės, kuris dengia mano vargšą kūną...“ 

Skaitau dar ir dar sykį tą epitafiją kartu su Aleksan- 
dru, kurį nupurto šiurpas (mat jo kūnas jau pasirengęs 
apleisti jį) ir kuriam atrodo, jog tai savo balsą iš po 
žemių jis girdi. O Kyrai, o Aleksandrai, jūs man daug 
artimesni, kai matau jus mirusius!.. 

Matau juos? O gal sapnuoju?.. Žnybiu sau, sakyda- 
mas: ,„Ar tik tu nemiegi, Kola?“ Ir imu nuo staliuko, 
kur prie mano lovos, du medalius (pernai radau juos 
savo vynuogyne kasinėdamas) — plaukuoto Komodo *, 
apsitaisiusio kaip Herkulis, ir kablianosės Krispinos Au- 
gustos * su riebiu paliaukiu. Sakau: ,,„Ne, nesapnuoju, 
mano akys atdaros, va, laikau Romą nykščiu prispau- 
des...“ 

Smagu nardyti po dorovinius apmąstymus, ginčytis 
pačiam su savim, perkratinėti pasaulinius klausimus, 
kuriuos kadai sprendė jėga, keltis per Rubikoną *... ne, 
likti ant kranto... ar kelsimės, ar ne?.. muštis su Bru- 
tu * ar muštis su Cezariu, sutikti su jo nuomone, paskui 
nesutikti, ginčytis, ir taip iškalbingai, ir taip susipai- 
nioti, jog pagaliau nebežinai, kieno pusę belaikai! Tai 
yra smagiausia: visas persiimi turiniu, sakai prakalbas, 
įrodinėji, jau jau įrodysi, tik blykst priešinga nuomone, 
šoki jos atremti, krūtinė prieš krūtinę, duri, laikykis!.. 
Ir perduri galiausiai pats save. Pačiam save durti! Kad 
tave kur... Kaltas Plutarchas. Savo auksiniu liežuviu 
ir savo kreipiniu švelniu (,,mielas mano bičiuli“) jis vi- 
suomet palenks tave prie savo nuomonės, o tų jo nuomo- 
nių tiek, kiek apsakymų. Žodžiu, iš visų jo herojų pa- 
mėgstu neišvengiamai tą labiausiai, apie kurį skaitau 
paskiausiai. O tie visi didvyriai, kaip ir mes, pajungti 
tai pačiai deivei, pririšti prie to paties vežimo... Pom- 
pėjaus triumfai, kas jūs prieš ją?.. Ji kreipia istoriją. 
Ta deivė — Fortūna... Jos ratas sukas ir sukas. Teisin- 
gai sako Sofoklio * Menelajas *, žmonos apgautasis, jog 
tasai ratas, kaip ir mėnulis, niekuomet vienoj padėty 
nesustoja. Ir tai yra graži paguoda — bent tiems, kurie 
gyvena pirmąją jaunatį. 

Kartais sakau: ,„Bet, Brenjonai, drauguži mielas, sa- 
kyk, ar girdi, ką tu čia, po velnių, įdomaus randi? Kas 
tau tas Romos garsas? O dar ypačiai tų didžiųjų nenau- 
dėlių beprotybės? Beprotybių užtenka tau savų, jos bent 
geriau atitinka tavo ūgį. Ar jau taip nebenusitveri ko 
veikti, kad kvaršini sau galvą dėl žmonių, kurie aštuo- 
niolika šimtų metų kaip miręe,— kas tau rūpi jų nesėk- 
mės ir ydos? Ar tu šiaip, vyruti, versi, ar taip (tai po- 
nas Brenjonas, nuosaikus, blaivaus proto klamsietis, pa- 
mokslą drožia), negali nesutikti, jog tasai tavo Cezaris, 
tasai Antonijus, ta jų paleistuvė Kleo ir persų valdonai, 
kur smaugia savo sūnus ir tuokiasi su savo dukterimis, 
yra tikri pašlemėkai. Jie mirė, ir šitai yra geriausia, ką 
jie per visą savo gyvenimą padarė. Duok ramybę jų dul- 
kėms. Kaip gali nebejaunas žmogus gėrėtis tokiomis 
beprotybėmis? Pažiūrėk iš arčiau į tą savo Aleksand- 
rą — ar tau ne pikta, kad gražuolio Efestiono laidotu- 
vėms jis švaisto valstybės turtą? Kad jis žudė Žmona. 
būtų dar tiek to! Žmogaus sėkla — bloga sėkl- 
švaistyti pinigus! Tuoj matyt, kad tie Ė 

mėgstu neišvengiamai tą labiausiai, apie kurį skaitau 
paskiausiai. O tie visi didvyriai, kaip ir mes, pajungti 
tai pačiai deivei, pririšti prie to paties vežimo... Pom- 
pėjaus triumfai, kas jūs prieš ją?.. Ji kreipia istoriją. 
Ta deivė — Fortūna... Jos ratas sukas ir sukas. Teisin- 
gai sako Sofoklio * Menelajas *, žmonos apgautasis, jog 
tasai ratas, kaip ir mėnulis, niekuomet vienoj padėty 
nesustoja. Ir tai yra graži paguoda — bent tiems, kurie 
gyvena pirmąją jaunatį. 

Kartais sakau: „Bet, Brenjonai, drauguži mielas, sa- 
kyk, ar girdi, ką tu čia, po velnių, įdomaus randi? Kas 
tau tas Romos garsas? O dar ypačiai tų didžiųjų nenau- 
dėlių beprotybės? Beprotybių užtenka tau savų, jos bent 
geriau atitinka tavo ūgį. Ar jau taip nebenusitveri ko 
veikti, kad kvaršini sau galvą dėl žmonių, kurie aštuo- 
niolika šimtų metų kaip mirę, — kas tau rūpi jų nesėk- 
mės ir ydos? Ar tu šiaip, vyruti, versi, ar taip (tai po- 
nas Brenjonas, nuosaikus, blaivaus proto klamsietis, pa- 
mokslą drožia), negali nesutikti, jog tasai tavo Cezaris, 
tasai Antonijus, ta jų paleistuvė Kleo ir persų valdonai, 
kur smaugia savo sūnus ir tuokiasi su savo dukterimis, 
yra tikri pašlemėkai. Jie mirė, ir šitai yra geriausia, ką 
jie per visą savo gyvenimą padarė. Duok ramybę jų dul- 
kėms. Kaip gali nebejaunas žmogus gėrėtis tokiomis 
beprotybėmis? Pažiūrėk iš arčiau į tą savo Aleksand- 
rą — ar tau ne pikta, kad gražuolio Efestiono laidotu- 
vėms jis švaisto valstybės turtą? Kad jis žudė žmones, 
būtų dar tiek to! Žmogaus sėkla — bloga sėkla. Bet 
švaistyti pinigus! "Tuoj matyt, kad tie šungalviai 

ne patys juos uždirbo. Ir šitai tau patinka? Tu sprogini 
akis, puti gurklį, tarytum tuos pinigus būtum pats sa- 
vo rankomis žarstęs! O jei ir būtumei žarstęs, tai būtu- 
mei didelis kvailys buvęs. Ir dar didesnis esi, kad ža- 
viesi, kaip dūko kiti, o ne tu“. 

Aš atsakau: „„Brenjonai, tavo žodžiai aukso, tu vi- 
suomet teisus: Bet, teisus ar neteisus, aš ir rykštėmis 
plakamas neatsisakyčiau nuo tų svaičiojimų, o žmonės, 
kuriuos jie vaizduoja, nors jau du tūkstančiai metų kaip 
mirę, Man atrodo gyvesni už daugelį gyvųjų. Pažįstu 
"juos ir myliu juos. Jei Aleksandras apverktų mane taip, 
kaip apverkė Klitą, iš širdies sutinku, kad jis ir mane 
taip nužudytų. Man gniaužia kvapą, matant, kaip Ceza- 
ris blaškosi senate po durklais it žvėris, pakliuvęs tarp 
šunų ir varovų. Aš išsižioju, paregėjęs auksuotą eldiją, 
kuria plaukia Kleopatra su nereidėmis, atsirėmusiomis 
į laivo rykus, ir su gražiais, mažiukais pažais, nuogu- 
tėliais kaip amūrai, aš plečiu savo didelės nosies šner- 
ves, idant daugiau į jas patektų kvapnaus dvelksmo, 
kurį nuo eldijos atneša vėjas. Aš bliaunu kaip veršis, 
kada galiausiai Kleopatra, išsikišusi pro langą, traukia 
įsireęžusi pas save į bokštą kruviną, mirštantį, bet vis 
tiek rankas į mylimąją tiesiantį Antonijų (kad tik, kad 
tik... jis toks sunkus... kad tik jinai to vargšo vyro 
nepaleistų...)“. 

Kas gi šičia mane jaudina, kas gi riša mane su jais, 
it su giminėmis savais? — Nagi jie ir yra mano gimi- 
nės, jie — tai aš, jie — tai Žmogus. 

Kaip man gaila vargšų bedalių, nepažįstančių kny- 
gos džiaugsmo! Yra žmonių, kurie spjauna išdidžiai į 
praeitį ir tenkinasi viena dabartimi. Aulai bato, jie to- 
liau savo nosies nemato! Taip, dabartis — geras daiktas. 
Bet juk viskas, po šimts, yra gera, aš viską ir visur 
semiu pilnomis rieškučiomis, aš nesiraukau už apkrauto 
stalo. Nesiskųstumėt ir jūs, jei jo dovanų paragautu- 
mėt. Nebent, draugai, blogi jūsų viduriai. Aš taip su- 
prantu: ką apkabinai — laikyk tvirtai. O jūsų ir glėbys 
ne glėbys, ir mylimoji — liesa. Gerai ir mažai — žmogui 
per mažai. Aš labiau mėgstu, kad būtų ir daug, ir gerai. 
Vienos dabarties pakakti galėjo seneliui Adomui, kuris 
bindzinėjo nuogas, neturėjo drabužio ir galėjo mylėti 
vien savo šonkaulinę pačią, užtat kad jis nieko daugiau 
nebuvo matęs. Tačiau mes, kurie turėjome laimę ateiti 
į pilnus jau namus ir rasti klėtis, lūžtančias nuo tėvų, 
senelių ir prosenių užgyvento labo, būtume paskutiniai 

kvailiai, jei sudegintume, ką iš jų gavę, sakydami, jog 
mūsų laukai ir dabartės augina gerą javą!.. Senelis 
Adomas buvo dar tik vaikas! Va aš — tai senas Ado- 
mas, nes esu tas pats žmogus, tik išaugęs per tą laiką. 
Mudu esava tas pats medis, tik aš aukščiau ištįsęs. Kiek- 
vienas kirtis, smogtas jam į bet kurią šaką, atsiliepia 
ir mano lapijoje. Visatos džiaugsmai ir gėlos yra mano 
džiaugsmai ir gėlos. Kenčiu su tais, kur kenčia, juokiuos 
su tais, kurie laimingi. Daug geriau negu gyvenime jun- 
tu knygose brolybę, jungiančią mus visus, elgetas ir ka- 
ralius, nes iš vienų ir iš kitų pasilieka galiausiai tik 
pelenai ir liepsna, kuri, mūsų sielos branduolio palai- 
koma, kyla, viena ir daugeriopa, į dangų, giedodama 
tūkstančiais savo kraujuotos burnos liežuvių visagalio 
garbę... 


Taip svajoju aš savo pašelmenėje. Vėjas malšta. Lau- 
ke temsta. Sniegas grabinėja savo sparnų galais apie 
langą. Tamsa smelkiasi į vidų.. Akys drumsčiasi. Len- 
kiuosi prie knygos ir seku pasakojimą, kuris bėga į pa- 
tamsius. Jau nosis siekia popierių, ir aš, it šuo, užtikęs 
pėdas, uodžiu žmogaus kvapą. Ateina naktis. Jau ji 
atėjo. Mano žvėris ištrūksta ir dingsta proskynoje. Aš 
sustoju vidurmišky ir klausausi, o širdis plaka, priilsusi 
nuo vijimosi. Kad geriau tamsoje matytųsi, užsimerkiu. 
Ir, išsitiesęs lovoje, svajoju nejudėdamas. Nemiegu, gro- 
į dangų. Tiesiu ranką, siekiu langą, matau juodą kaip 
ebeno medis skliautą ir krintančią žvaigždę, kuri kraujo 
lašu jį brėžia... Kitos daro tą pat... Lyja ugnim lapkričio 
naktį... Ir aš galvoju apie Cezario kometą. Gal tai krau- 
jas dangumi srovena. 

Aušta diena. Aš tebesvajoju. Sekmadienis. Gieda var- 
pai. Nuo jų gausmo įsijaudina vaizduotė. Ji užpildo visą 
namą, nuo rūsio iki šelmens. Mano pastabos margina 
knygą (vargšas Pajaras!) Kambaryje aidi ratų bildesys, 
kariuomenės šurmulys, trimitų garsai, arklių žvengi- 
mas. Langai dreba, ausyse spengia, širdis plaka, aš tuoj 
suriksiu: 

— Ave, Ceasar, imperator! ! 

Čia mano žentas Florimonas, užlipęs manęs aplan- 

— Gatvėje šiandien kaip iššluota, nė gyvos dva- 
sios. 


! Sveikas, Cezari, imperatoriau! (Iot.) 


XIV 


KARALIUS GERIA 


Šventas Martynas (lapkričio 11) 


aukumėlis ryto buvo tą dieną 
neišpasakytas. Jį jutai ore 
drungną kaip atlasinių pirštų 
glamonę. Jis glaustėsi prie ta- 
vęs kaip katė tryniodamasi, 
Jis tekėjo langu kaip auksinis 
muskatas. Dangus, pakėlęs de- 
besinį voką, ramiai žiūrėjo į 
mane savo blyškiai mėlyna 
akimi, ant stogo šypsojo gels- 
vas saulės spindulys. 

Man kažko kaip ir ilgu, susisva- 
joju, senas kelmas, lygu paauglys. (Atsisakiau senti, varau 
savo metus atgal; jei taip ir toliau eis, greit būsiu mažas 
vaikas.) Širdis kaip tas Rudžijeras*, nenuleidžiąs akių nuo 
Alčinos*, sklidina kažkokių chimeriškų vilčių. Viskas 
graudino. Musei, ir tai negalėčiau tarytum ko blogo pa- 
daryti. Visos išdaigos iš galvos išgaravo. 

Maniausi kambary esąs vienas, ogi žvilgt — Martina 
sėdi kampe. Nepamačiau, kada įėjo. Prasilenkdama su 
savo įpročiu, ji nieko nesako, sėdi su darbeliu rankose 
ir į mane visai nežiūri. Aš baisiai noriu pasidalyti su 
kuo nors savo palaima. Ir aš sakau, kas pakliuvo ant 
liežuvio (kalbai pradėti visos temos geros): 

— Kodėl didysis varpas šį rytą skambino? 

Ji gūžtelėja pečiais ir taria: 

— Šiandie šventas Martynas. 

Nukrentu iš dausų. Tai ką, susisvajojęs užmiršau sa- 
vo miesto patroną! Sakau: 

— Šventas Martynas? 

Tr tarp mano draugų, Plutarcho kavalierių bei damų, 
atsistoja senas draugas (jis to pat plauko, kaip ir jie), 
atsistoja vytis, kardu perpjaunąs savo apsiaustą. 

— Ak Martynuti, senas mano kūmuti, kaipgi čia 
užmiršau, jog šiandie tavo diena! 

— Stebiesi? — atsiliepia Martina.— Gerai, seniai 
laikas! Per tas knygpalaikes tu užmiršti viską — dievulį, 
šeimą, nelabuosius ir šventuosius, Martynutį ir Marti- 
ną — viską tau jos užmaršina. 

Susijuokiau — nebe sykį buvau pastebėjęs, kad ji su- 
siraukdavo, kai, atėjusi rytą, užtikdavo mane gulintį su 
Plutarchu. Moteris niekad nemyli knygos nesuintere- 
suota meile — jai knyga arba varžovė, arba meilužis. 
Kai mergina ar moteris skaito, tai ji myluojasi ir ap- 
gaudinėja vyrą. Todėl, pamačiusi, kad mes skaitom, šau- 
kia, jog mes ją apgaudinėją. 

— Kaltas Martynas,— sakau aš,— jis visai nebesiro- 
do. O juk jis dar turi pusę apsiausto. Ir nebenori, ma- 
tyt, nė su kuo tąja puse dalintis, tai negražu. Ką darysi, 
dukrele? Gyvenime nereikia duotis užmirštamam. Kas 
duodasi užmirštamas, tą ir užmiršta. Įsidėk šią pamoką 
į galvą. 

— Man tokios pamokos nereikia, — atsako Marti- 
na.— Kur tik būčiau, vis tiek niekas manęs neužmiršta. 

— Teisybė, tavęs negali nematyt, o juoba — negir- 
dėt. Tik šį rytą palikai mane be kasdieninės olbijimo 
porcijos. Kodėl? Man jo trūksta. Paolbyk bent dabar. 

Tačiau Martina, nė nepasukdama galvos, sako: 


— Olbyk tave ar neolbyk, tas pats. Tai ir tyliu. 

Žiūriu į jos užsispyrusį veidą, ji siūlėja kraštą, pri- 
kandusi lūpą. Atrodo liūdna, nuvargusi, ir mano pergalė 
mane slegia. Aš sakau: 

— Pabučiuotum bent priėjus mane. Jei Martyną ir 
užmiršau, tai Martinos ne. Šiandien tavo vardinės, tu- 
riu tau dovaną, ateik, pasiimk. 

Ji susiraukia ir sako: 

— Tau tik pasijuokt! 

— Ne, ne, be juoko, — tariu.— Ateik, ateik, matysi. 

— Neturiu laiko. 

— Ak, tu netikęs vaike! Prieit tėvo pabučiuot neturi 
laiko! 

Atsikelia nenorom. Nepasitikimai prieina. 

— Kokį Vilono pokštą *, kokią išdaigą čia man dar 
iškrėsi? 

Tiesiu į ją rankas. 

— Eikš,— sakau, — pabučiuok mane. 

— O dovana? — klausia ji. 

— Tu ją turi, tu jau ją turi, tai — aš. 

— Nieko sau dovana! Gražus paukštis! 

— Gražus ar negražus, kokį turiu, tokį duodu, ir be 
jokių sąlygų tavo valiai pasiduodu. Daryk su manimi, 
ką nori. 

— Sutinki kraustytis žemyn? 

— Nors į pragarą. 

— Ir sutinki klausyti manęs, sutinki, kad tave my- 
lėčiau, barčiau, lepinčiau, mokyčiau, slaugyčiau, žemin- 
čiau? 

— Atsisakau nuo savo valios. 

— A, dabar tai atsikeršysiu! Palaukš, mielas seni! 


Kiek tu prigadinai man kraują! 

Martina bučiuoja mane, krato kaip kesulą, glaudžia 
prie savęs it mažą bamblį. 

Ji nė kiek nenorėjo: laukti. Tuoj supakavo mane. 
Ir Florimonas su kepėjais, perkelines šlikes ant galvos: 
užsimovę, siaurais laiptais kojomis pirmyn į didelę 10- 
vą šviesiam kambary apačioje pašovė. Ten Martina su 
Glodi apstojusios erzino mane, kartodamos po dešimt 
kartų: 

— Dabar pakliuvai! Pakliuvai, pakliuvai, gerai pa- 
kliuvai, paplavūne!.. 

Ir nuo tol esmi nelaisvėj, puikybę išmečiau į pintinę 
ir pasiduodu, senas pužas, Martinai... Bet slapčiomis na- 
mų vadžias laikau aš. 


Martina dabar dažnai atėjus atsisėda prie manęs. 
Ir mudu šnekamės. Prisimename, jog kadaise, seniai se- 
niai, esame jau taip prie kits kito sėdėję. Tik lovoje 
tada ne aš, o ji gulėjo, pririšta kojos, kurią išniro, šok- 
dama naktį pro langą (o, tos katės, kai įsimyli...) bėgt 
pas savo draugužį. Tegu ir išniro, bet kailį jai tada ge- 
rai nudyriau. Ji dabar juokiasi prisiminus ir sako, kad 
per mažai dar ją lupęs. Bet tuomet — lupk nelupk, sau- 
gok nesaugok (gudrumo, rodos, taip pat nestigau, tik 
ta šalaputrė jo turėjo dešimt kartų daugiau), ji slydo 
man kaip ungurys iš rankų. Tačiau galiausiai pasirodė, 
jog būta jos ne tokios jau kvailos. Jei ką ir prarado, 
tai ne galvą; tąją, be abejo, pametė jaunikaitis, nes 
šiandie jis jos vyras. 

Ji kvatoja su manim, prisiminusi, kaip dūko, pas- 
kiau atsidūsta ir sako, jog pasibaigė linksmos dienos, 
laurai iškirsti, nebėr ko vaikščioti į mišką. Sušnekam 
apie jos vyrą. Kaip gera žmona, ji jo nepeikia, vyras 
esąs, girdi, kaip reikia, tik nuobodokas. Tačiau gi tekam 
ir vedam ne dėl linksmybių... 

— Kiekvienas tą žino,— sako ji, — o tu geriau už 
kitus. Taip jau yra. Reikia su tuo sutikti. Ieškoti meilės 
santuokoje — vandenį rėčiu samstyti. Ne tokia aš paika, 
kad ašaras liečiau, jei ko neturiu ar ką turėti norėčiau. 
Ką turiu, to man ir užtenka; ir kokį ką turiu, tas toks 
man ir geras. Nesikremtu... Bet vis dėlto matau dabar, 
kaip toli tai, ką gali, nuo to, ko nori, tai, ką jaunas 
svajoji, nuo to, ką džiaugiesi senas turįs arba pasenęs 
turėsiąs. Ir net nebežinai, ar graudintis dėl to, ar 
skaniai pasijuokti. Visos tos viltys neviltys, tas karštis 
ir tas ilgesys, godos godelės, liepsnos liepsnelės — tam, 
kad paskiau, pasistatę ant jų trikojį puodą sriubos išsi- 
virtume ir srėbdami ją girtume!.. Ir ji gera, ta sriuba, 
po šimts, kaip mums — tikrai gera: tai visa, ko mes 
esame verti... Tik jeigu seniau kas būtų sakęs!.. Bet, 
šiaip ar taip, turime kuo savo sriubą uždaryti, turime 
juoką; pasijuoki — ir skaniau; puikus uždaras, su juo 
gali ir akmenį praryti. Išganingas daiktas, kurio man, 
kaip ir tau, niekad nepritrūksta,— pasijuokti iš savęs, 
kai kvailai ką padarai ir padaręs pamatai! 

Ir mudu su Martina nešykštim sau šito labo — juo- 
kiamės abu tiek iš savęs, tiek juoba iš kitų. Kitąsyk 
nutylame susisvajoję ir susimąstę, aš įbedu nosį į kny- 
xą, jinai — į savo rankdarbį, bet mūsų liežuviai ir tylint 
nenurimsta, kaip tos podirvio srovelės, kurios juda kru- 
ta žemėse, tik žiūrėk — jau jos į saulę iššokusios. Tylą 
sutrikdo skardus Martinos juokas, ir prasideda vėl lie- 
žuvių šokis! 

Bandžiau įvesti Plutarchą į mūsų draugę. Norėjosi, 
kad Martina pajustų, kaip gražiai jis pasakoja ir kaip 
išraiškingai aš skaitau. Bet mudu su Plutarchu neturė- 
jome jokio pasisekimo. Graikai ir romėnai rūpėjo Mar- 
tinai kaip žuviai šienas. Net jei iš mandagumo ir sutiko 
kada pasiklausyt, po valandėlės mintimis ji jau toli 
toli — švytruoja po laukus arba dažniausiai po visus 
namų kampus. Įdomiausioje apsakymo vietoje, kai aš, 
tyčia prilaikydamas jausmą, ruošiu virpančiu balsu už- 
baigos efektą, ji mane nutraukia ir Glodi ar Florimonui 

kažkur į kitą namo galą ką nors šaukia. Man darėsi 
nesmagu. Lioviausi balsu skaitęs. Negalima reikalauti 
iš moterų, kad jos su mumis tuščiai svajotų. Moteris — 
pusė vyro. Taip, bet katroji? Viršutinė? Ar ta antroji? 
Šiaip ar taip, vyro ir moters smegenys ne bendros: jas 
kiekvienas turi atskiras, kiekvienas turi savo kvailys- 
čių dėžę. Kaip dvi medžio atvašos, išaugusios iš to pa- 
ties kamieno, mes bendraujam per širdį... 

Aš bendrauju' labai gerai. Tegu nuvytęs, nusigyve- 
nęs, luošas ir susenęs, sugebu kone kas dieną suburti 
apie save jaunų ir gražių apylinkės kūmučių — susėdu- 
sios į ratą aplink lovą, jos linksmina mane kaip kokį 
valdovą. Ateina neva svarbios naujienos pasakyti, ko- 
kios pagalbos paprašyti arba ryko pasiskolinti. Visos 
dingstys geros, svarbu tik, peržengus slenkstį, jas tuojau 
užmiršti. Supuola jos kaip turguj aplink veršį — tik ši- 
čia tyso jis po duknom. Ir linksmaakė Gijemina, ir dai- 
lianosė Jugeta, ir guvi Žakota, Margerona, Alizona, 
ir Žiljeta, ir Maseta... Ir prasideda klegesys, kūmutė tu 
mano, marga kalbų pynė, juoko sutartinė! Aš jų tar- 
pe — didysis varpas. Savo kuprinėj visada turiu kokią 
šmaikščią istorijėlę, kuri pakutena kur reikia: smagu 
matyti, kaip jos patenkintos juokais leipsta. Net gatvėje 
girdisi. Florimoną tas Mano pasisekimas erzina, jis ban- 
do šaipytis, prašo mane savo paslaptį jam pasakyti. Aš 
atsiliepiu: 

— Nori žinoti mano paslaptį, senas drauguži? Štai 
ji: esmi jaunas. 

— O dar,— taria jis, nesmagiai pasijutęs, — priside- 
da ir tavo blogas garsas. Seni mergininkai patelėms pa- 
tinka. 

— Ne be to,— atsakau.— Juk, žiūrėkit, kaip visi 
gerbia seną kareivį! Bėga jo pamatyti, sako sau: „Jis 
grįžta iš garbės lauko“. O šitos sako sau: „Kola karia- 
vo meilės lauke. Jis išmano, kas tai yra meilė, jis pa- 
žįsta mus... O kita vertus — ką gali žinot? — gal jis 
dar kariaus“. 

— Ak tu senas šalaputri! — surinka Martina.— Ar 
girdėjot? Dar sumanys įsimylėti! 

— O kodėl ir ne? Gerai sakai! Jeigu taip, tai — 
jums į pasiutį įvaryti — imu ir apsivedu dar sykį! 

— Vesk, vesk, bernyti, į sveikatą! Reikia duot jau- 
nystei išsidūkti!.. 

Šventas Mikalojus (gruodžio 6) 


Per šventą Mikalojų aš nebe lovoj — pasodinę į krės- 
lą, pristumia mane prie lango, palei stalą. Po kojomis 
padeda šildyklę. Priešais — medinį pultą su skyle žva- 
kei. 

Apie dešimtą valandą upeivių, sielininkų ir kitų 
upės darbuotojų gildija su smuikais ir vėliava prieša- 
kyje traukia pro mūsų namus — susiėmę už rankų, trau- 
kia jie šokdami paskui savo vėliavą. Mat prieš eidami 
į bažnyčią, jie apsuka užeigas. Pamatę mane, sveikina 
šūksniais. Aš atsistoju, nusilenkiu savo patronui, kuris 
man atsako tuo pačiu. Spaudžiu pro langą juodas jų 
letenas, pilu į didelius žiojėjančių burnų piltuvus po 
gerą lašą degtinės (tas lašas jiems — kaip sausai dirvai 
lašas vandens). 

Apie dvyliktą pasirodo visi keturi mano sūnūs — 
atėjo manęs pasveikinti. Kad ir ne per geriausiai šiaip 
jau savo tarpe sutariant, vieną sykį metuose tenka su- 
tarti; tėvo vardinės — šventas daiktas: tėvas yra ta 
šerdis, aplink kurią, susimetusi it spiečius, laikosi šei- 
ma; mMinėdama tėvo vardines, šeima stiprina — prisiver- 
čia stiprinti — savo ryšius. Ir aš manau, kad tai gerai. 

Taigi tą dieną keturi mano berniokai susiėjo pas 
mane. Didelio smagumo iš to jie neturėjo. Nelabai myli 
kits kitą, ir aš manau, jog esu vienatinė jungtis tarp 
jų. Mūsų laikais irsta visa, kas jungė žmones: namai, 
šeima, religija; galvoja kiekvienas, jog teisus tik jis 
vienas, ir visi gyvena vien tik sau. Aš nenoriu būti 
toksai senis, kuris viskuo piktinasi, raukosi ir mano, jog 
jam mirus pasaulis sugrius. Pasaulis iš tos nelaimės 
kaip nors išsipainios, ir man atrodo, jog jaunieji žino 
geriau už senius, kas jauniesiems tinka. Bet ir senio 
vaidmuo nepavydėtinas. Pasaulis aplink jį kinta, ir jei 
jis nekinta kartu, tai nebelieka jam vietos! Bet manęs 
tas nebaugina. Aš sėdžiu savo krėsle. Ir sėdėsiu, ir kas 
man ką padarys! Jei, kad vietos neprarasčiau, reikės 
keisti pažiūras, aš jas pakeisiu, bet taip, jog ir pakeitęs, 
aišku, liksiu, koks buvęs. O kol kas stebiu iš savo krės- 
lo, kaip kinta pasaulis, ir klausausi jaunųjų ginčo; gė- 
riuosi jaunaisiais, bet slapčiomis tykau patogią minutę 
pagauti ir vesti juos ten, kur noriu aš... 

Mano berniokai — priešais mane aplink stalą: Za- 
nas Fransua, tasai dievotasis katalikas, iš dešinės; An- 

tuanas, hugenotas, gyvenantis Lijone, iš kairės. Sėdi 
abu kaip mietą prariję, įtrauktais gūžiais, į kits kitą 
nežiūri. Storažandis Žanas Fransua žydėte žydi; lūpos 
jam šypso, bet akys kietos, kalba jis be perstogės apie 
savo prekybą, didžiuojasi, giriasi pinigais ir sėkme, gar- 
bina savo gelumbes ir dievą, padedantį jam pardavinėti 
tas gelumbes. Antuanas, nuskustom lūpom, smailia barz- 
dele pasmakrėje, niūrus, tiesus ir šaltas, pasakoja po 
nosim, tarytum pats sau, apie savo prekybą knygomis, 
apie keliones į Ženevą, apie prekybinius ir tikybinius 
ryšius, kurių turi, ir taip pat garbina dievą, bet jau ne 
tą patį. Kalba jie vienas po kito, neklausydami, ką gieda 
antrasis, ir grįždami kaskart kiekvienas prie savo refre- 
no. Bet galiausiai abu suirzta ir kalboje vis dažniau sie- 
kia tą ribą, kuri kitą gali išvest iš kantrybės. Tas dėsto, 
kaip stiprėja tikrasis tikėjimas, anas renčia, kaip tvirtė- 
ja tikroji tikyba. Abu užsispyrę vienas antro nemato; 
nepasukdami galvos, it kaklas jiems būtų vieno kaulo, 
abu piktai ir šaižiai kiauksi prieš kits kito dievą. 

Tarp jų stovi, į abu juos žiūri, prunkščia juoku nu- 
trūktagalvis Emonas Mišelis, trečiasis sūnus, Sasermoro 
pulko seržantas (neblogas vaikas). Jis nestygsta vietoje, 
suka po kambarį kaip vilkas po narvą, barbena į langą, 
uzi uzi uzi niūniuoja, tarp ginčininkų brolių atsistoja, 
pasižiūri į juos, sujunka jiems į veidą arba, šiurkščiai 
nutraukęs jų kalbą, pareiškia, jog du avinai, vis tiek 
kokiu kryžiumi pažymėti,— raudonu ar mėlynu,— arba 
ir visai nepažymėti, jei tik gerai atpenėti, yra visuomet 
geri ir jog jie tai dar pamatysią... „(Gana esame suraitę 
ne tokių!..“ 

Anisas, pagrandukas, seka jį akimis, siaubo apim- 
tas. Apie šį mano sūnų itin taikliai sakoma, jog ne jis 
paraką išradęs. Ginčai kelia jam nerimą. Niekas pasau- 
lyje jo netraukia. Jis laimingas tik, kai gali kiauras 
dienas žiovauti ir nuobodžiauti. Užtat politiką ir religi- 
ją jis laiko pragaro išmonėmis, skirtomis protingų žmo- 
nių snauduliui ar snaudalių žmonių protui drumsti... 
„Gera ar bloga tai, ką turiu, bet jei jau turiu, tai kam 
bekeisti? Savo išgulėtas migis — geriausias patalas. Aš 
nenoriu naujų paklodžių...“ Bet niekas jo neklausia, nori 
ar nenori,— vis tiek jam čiužinį purto. Ir tas romus 
žmogutis įmanytų papykęs atiduoti į budelio rankas 
kiekvieną, kas trukdo jam snausti. Dabar jis klausosi, 

ką kiti kalba, ir, kai balsai smarkiau suūžia, traukia 
galvą į pečius. 

Aš, pastatęs ausis ir išpūtęs akis, klausiau įr žiūrė- 
jau, smagu buvo bandyti narplioti, kuo šitie keturi vy- 
rai yra mano, ką yra iš manęs paveldėję. Jie gi, šiaip 
ar taip, — mano sūnūs; už tą aš atsakau. Bet jei jie iš 
manęs atėjo, tai toli nuo manęs ir nuėjo, o kaip, po 
šimts, jie buvo į mane įėję? Apsičiupinėju: kaip galėjau 
savo dūbly išnešioti šitą pamokslininką, šitą davatkiną 
ir šitą įnirtusį aviną? (Dėl avantiūristo nieko nesakau...) 
O, klastinga prigimtie! Tai jie buvo, vadinasi, manyje? 
Taip, manyje buvo jų sėkla; atpažįstu kai kuriuos mos- 
tus, kalbėseną ir net mintis, atpažįstu save po jų kauke: 
kaukė stebina, bet po ja — tas pats žmogus. Tas pats, 
vienas ir tūleriopas. Kiekvienas žmogus nešioja savyje 
dvidešimt žmonių, ir visi jie kitoniški — tas juokias, tas 
verkia, tam it kelmui vis tiek, ar kepina saulė, ar darga- 
na merkia, tas — vilkas, tas — šuo, tas — gėrelis, tas — 
ramus žmogelis, o tas pašlemėkas, bet vienas iš jų yra 
stipriausias ir, užėmęs burną devyniolikai kitų, vienas 
kalba už visus. Užtat tieji, kai tik užmato atdaras duris, 
mauna kas sau, suglaudę ausis. Išmovė ir mano keturi 
sūnūs. Vargšeliai! Mea culpa. Tokie man artimi ir tokie 
tolimi!.. Ak, ką besakytum — savi, savi. Kai kuris iš. 
jų pasako kvailystę, man norisi atsiprašyti, kam jį su- 
tvėriau kvailą. Gerai dar, kad jie patys patenkinti ir 
kad manosi gražūs esą! Grožėtis savimi — tesigrožie, 
bet aš negaliu tverti, jei kuris nesutinka, kad kitas bū- 
tų kiek lenda bjaurus, jei tas patinka jam. 

Pasipūtę, grasydami kits kitam akimis ir snapu, visi 
keturi atrodė kaip įpykę gaidžiai, kada tieji taikosi kirst 
vienas antram į skiauterę. Aš ramiai juos stebėjau, pas- 
kui sakau: 

— Valio, valio, mano gėreliai, valio, matau, jog bet 
kas vilnos nuo sprando jums nukirpt nevalios. Kraujas 
geras (nebūtų manol), o balsas dar geresnis. Klausiau, 
ką sakėt jūs, dabar paklausykit, ką sakysiu aš. Man 
liežuvis niežti. O jūs tuo tarpu pailsėkit. 

Bet jie ne per daug skubėjo manęs klausyti. Kažku- 
rio žodis sukėlė audrą. Žanas Fransua. griebė pašokes. 
kėdę. Emonas Mišelis išsitraukė savo ilgą špagą. Antua- 
nas — peilį, Anisas (bliauti jis moka ne blogiau už ver- 
šį) kad suriks suriks: ,„„Degam! Skęstam! Gelbėkit!“ 
Matau — dar kiek, ir tie žvėrys ims žudytis. Stveriu 

pirmą po ranka pakliuvusį daiktą (kaip tyčia, pasitaiko 
ąsotis su dviem balandžiais, tas, kur man kraują gadina 
ir kurį Florimonas taip gina) ir be niekur nieko trenkiu 
juo į stalą, jis džingt į tris dalis. Tuo tarpu įpuola 
Martina su katilu verdančio vandens ir graso broliams, 
jei tie nenustos, nutvilkyti juos. Jie rėkia kaip banda 
asilų, bet kai praveriu daržinę aš, užsičiaups bet kas. 
Sakau: 
 — Aš čia vyriausias! Klausyt manęs! Nutilkit! Ar 
iš galvos išsikraustėt? Mes čia ne Nikėjos Credo * svars- 
tyt susirinkom. Kai žmonės ginčijasi, man patinka, bet 
tik jau, mano mieli, susiraskit ką nors naujesnio. Seni 
dalykai nusibodo. Iki gyvo kaulo! Ginčykitės, po kelmų, 
Jeigu jūsų sveikatai būtinai to reikia, dėl šitos burgun- 
diško vyno rūšies, dėl dešros, kurią krušam, dėl to, ką 
gali matyt arba gert, pačiupinėt arba valgyt, tada — 
imsim, valgysim, gersim ir žiūrėsim, kieno teisybė. Bet 
ginčytis dėl dievo, dėl šventosios dvasios — viešpatie 
Uieve! — tai tik parodyti, kad galvoj tvarkos nėra. Aš 
nieko blogo nesakau apie tuos, kurie tiki: aš tikiu, mes 
tikime, jūs tikite... kuo norite. Bet kalbėt kalbėkim apie 
ką kita: ar mažai apie ką galima kalbėt? Nė vienas iš 
jūsų neabejojat, jog nueisit į rojų. Puiku, džiaugiuosi. 
Ten, aukštybėse, laukia jūsų, vietos išrinktiesiems pa- 
ruoštos; kiti liks už durų; tai suprantama... Bet duoki- 
te, ar girdi, dievui pačiam priiminėti savo svečius, ir 
taip, kaip patinka jam,— nesidėkime jo tvarkdariais. 
iekvienam savo karalystė. Dangus — dievui, žemė — 
Mums. O padaryti, jei galima, kad žemėje būtų jaukiau 
Syventi, — mūsų dalykas. Tam darbui ir visų mūsų ne- 
us per daug. Manote, kad galima apsieiti be kurio iš 
Jūsų? Visi keturi esate reikalingi mūsų kraštui. Jam 
reikia, Žanai Fransua, tikėjimo tuo, kas buvo, ir tavojo, 
Antuanai, tikėjimo tuo, kas turėtų būti, tavo, Emonai 
Mišeli, palinkimo į nuotykius ir tavo, Anisai, rimties. 
Jūs esate keturi stulpai. Tegu tik vienas kuris pasvy- 
Ta — visas namas griūva. Ir iš jūsų visų lieka niekam 
Nereikalingi griuvėsiai. Ar tai to jūs norite? Nieko sau 
Salvojimas, po šimts kalakutų! Ką sakytumėt apie to- 
kius keturis jūreivius, kurie per audrą, užuot žiūrėję 
urių, ginčytųsi tarpusavy?.. Prisimenu girdėtą kadaise 
araliaus Henriko pasikalbėjimą su Nivernės kunigaikš- 
Čiu. Jie sielojosi, kam jų prancūzai taip baisiai linkę kits 

kitą naikinti. Karalius pasakė: „Vantr-sen-gri!1 Juos, 
dievaži, reikėtų sukišti į maišus paporiui — po vieną 
niršų vienuolį ir po vieną įnirtingą evangeliką, ir įmesti 
į Luarą, kaip su kačiukais kad daro“. O Nivernietis šyp- 
sodamas atsakė: ,„Man rodos, užtektų juos, suvarius krū- 
von, išgabenti į tą salą, kur, sako, Berno ponai gabena 
barningas poras. Kai laivas atplaukiąs po mėnesio atgal 
jų pasiimti, tai randąs tas poras jau kaip karveliai bur- 
kuojančias“. Jums praverstų toks gydymas! Raukotės, 
bambliai? Gręžiat kits kitam nugarą?.. Ne nugarą gręž- 
kit, o akis, gerai į kits kitą įsižiūrėkite, vaikučiai! Be 
reikalo manot, kad kiekvienas esat užminkytas iš kito- 
kių miltų ir iškeptas geriau už savo brolius; jūs esat 
keturi užminkymai ejusdem farinae 2, iš akies lupti Bren- 
jonai ir burgundai. Pažvelkite į tą įžūlią, įkypai užsi- 
braklinusią nosį, į tuos plačius žabtus — piltuvą vynui 
košti, į tas apkrūmojusias akis, kurios, norėtų atrodyti 
piktos, bet vos nulaiko juoką! Tiktai ką čia ir kalbėti — 
jūs visi sužymėti! Nejaugi nematote, jog, kits kitam 
kenkdami, naikinate patys save? Ar ne geriau būtų 
ištiesti vienas antram ranką?.. Sakot, kad ne vienaip 
galvojat? Baisus čia daiktas! Dar geriau! Ar norėtumėt 
visi arti tą patį lauką? Juo daugiau šeima turės laukų 
ir minčių, juo laimingesni ir stipresni būsime. Plėskitės, 
dauginkitės, aprėpkit, kiek tik galit, žemės ir minčių. 
Kiekvienas su savo, visi iš vieno (na, sūnūs, pasibu- 
čiuokime!), kad didelė Brenjonų nosis nutiestų per lau- 
kus savo šešėlį ir kvepentų sau pasaulio gražumėlį! 

Jie tylėjo, niūrūs, prikandę lūpą, bet buvo matyt, 
jog vos tesulaiko juoką. Ir staiga Emonas Mišelis ima 
skardžiai kvatoti, tiesia Žanui Fransua ranką ir sako: 
„Na, vyriausioji nosie, duokš, pasibučiuosim! Nebūkime 
paikiai, darykime taiką!“ Jie pasibučiavo. 

— E, Martina! Į visų sveikatą! 

Tik dabar pastebėjau, jog, kai perpykęs trenkiau 
ąsotį, įsipjoviau riešą. Truputis kraujo buvo nuvarvėję 
ant stalo. Antuanas, kaip visuomet iškilmingas, ima ma- 
no ranką, kiša po ja savo taurę, prirenka į ją tamsiai 
raudonų mano gyslos sulčių ir pompastiškai taria: 

— Mūsų vienybei sutvirtinti išgerkim visi keturi iš 
šito stiklo! 


! Prancūzijos karaliaus Henriko IV (1553—1610) rišlios reikšmės 
neturintis pertaras-keiksmas. 
2 Iš tų pačių miltų (1ot.). 

— Na dabar ir gana! — sakau.— Antuanai! Gadinti 
«dievo dovaną, vyną! Fui! Šlykštybė! Išpilk tą maišaly- 
nę. Kas nori gerti mano kraują gryną, teišgerie iki 
dugno savo taurę vyno! 

Paskui visi gėrėm ir dėl vyno skonio nesiginčijom. 

Sūnums išėjus, Martina, tvarstydama ranką, tarė 
man: 

— Senas nedorėli, pasiekei savo šį kartą? 

— Ką aš pasiekiau? Ar kad juos sutaikiau? 

— Aš kalbu apie ką kita. 

— Apie ką gi, sakyk! 

Ji parodė į sudaužytą ąsotį ant stalo. 

— Tu puikiai mane supranti. Neapsimesk nekaltu 
:avinėliu. Prisipažink... Prisipažink... gerai?.. Man į ausį! 
„Jis nežinos... 

Dėjausi nustebęs, pasipiktinęs, nenutuokiąs, neigiau, 
bet pff... pff... pratrūkau nebeišlaikęs juokais ir užsiko- 
sėjau. Martina kartoja: 

— Nedorėlis! Nedorėlis! 

Aš sakau: 

— Kad jau baisiai bjaurus jis buvo, tasai ąsotis. 
Klausyk, vienam iš mudviejų, jam arba man, reikėjo 
išnykti. 

Martina sako: 

— Ne ką gražesnis ir tas, kur pasiliko. 

— Šitas paukštis gali būti bjaurus, kiek nori. Jis 
man nerūpi. Aš jo nematau. 


Kalėdų naktį 


Ant pateptų savo vyrių sukiojosi metai. Durys užsi- 
daro ir atsidaro. Dienos, kaip lankstomas audeklas, gu- 
la ir gula giliai į minkštą naktų kuparą. Iš vieno šono 
jos ateina, į kitą nueina, nuo šventos Liucijos ilgėdamos 
per blusos šuolį. Pro plyšį jau blizguoja į mane naujųjų 
metų akys. 

Sėdžiu kalėdų naktį po didelio židinio gaubtuvu, žiū- 
riu į viršų ir .stebiu it iš šulinio žvaigždėtą dangų, jo 
mirksinčias akis, jo virpančias širdeles; girdžiu, klau- 
saus, kaip varpai skambina vidurnakčio mišių ir kaip 
jų gausmas skrieja skrieja ramiu oru į visas puses. Aš 
džiaugiuosi, kad jis, kūdikis, gimė šitą nakties valandą, 
šitą tamsiausią valandą, kada atrodo, jog ateina pasau- 

lio galas. Jo laibutis balselis gieda: „O diena, tu sugrį- 
ši. Tu grįžti grįžti jau. Naujieji metai brėkšta. Išbrėkš 
jie mums tuojau!“ Viltis užgobia ledinę žiemos naktį ir, 
paėmusi po savo šiltais sparnais, sušildo ją. 

Esmi vienui vienas namie, vaikai bažnyčioje — tai 
pirmas kartas, kad aš nenuėjau. Saugau namus su šuniu 
Sitronu ir pilku katinėliu Pataponu. Svajojam visi trys 
ir žiūrim, kaip ugnis lyžčioja po židinį. Mąstau apie 
praeitą vakarą. Ką tik turėjau prie savęs visą savo 
padermę; sekiau Glodi pasakas, ji klausėsi, išpūtusi aku- 
tes, — čia buvo ir fėjos, ir Ančiukas Mažiukas, ir Nupe- 
šiotas Viščiukas, ir tas berniukas, kuris, sutikęs žmones, 
važiuojančius dienos ieškoti ir jos namo parsivežti, par- 
davė jiems gaidį ir iš to praturtėjo. Mudviem su Glodi 
buvo labai smagu. Kiti irgi klausėsi, juokėsi, savo šį 
bei tą prie mūsų kalbos dūrė. O kartais visi nutylam 
ir tik žiūrim kas į beužverdantį vandenį, kas į nuodėgu- 
lius, kas į snaigių šokį už lango, klausom, kaip svirplys 
svirpia kažkur giliai židiny. Ak, kokios jūs geros, žie- 
mos naktys — tyla, mažo susiglaudusio savybės būrelio 
šiluma, vakarojimo svajos, kada žmogus mėgsti padau- 
sioti, žinodamas, jog dausioji, ir dėl geresnio juoko de- 
diesi apuoku... 

Dabar suvedu galvoj metų galus ir matau, kad per 
pusmetį netekau žmonos, namų, pinigų ir kojų. Tačiau 
gražiausia, jog, viską subalansavęs, žiūriu, kad esu toks 
pat turtingas, kaip ir buvau! Sako, aš nieko nebeturįs? 
Taip, nieko ant pečių. Jokios naštos! Ir aš niekad nesi- 
jaučiau toks gyvas ir toks laisvas, kaip dabar, manęs 
svajonės taip smagiai neliūliavo... Kas galėjo pernai ma- 
nyti, jog aš savo nelaimes taip linksmai priimsiu! Ar 
mažai prisiekdinėjau, kad noriu kol gyvas būti savo 
kerčioj ponas, būti pats sau ponas, nuo nieko nepriklau- 
syti, savo pastogę turėti, į niekieno ranką nežiūrėti ir 
vien tik pats sau atsakyti, kokią kvailybę iškirtęs! Žmo- 
gus šaudo, 0... Gyvenimo vežimas galiausiai suka ne ten, 
kur tu pats norėjai, ir tas posūkis pasirodo kaip tik 
toks, kokio tau reikėjo. O ir apskritai žmogus yra šau- 
nus gyvūnas. Viskas jam gerai. Jis prisitaiko ir prie 
laimės, ir prie vargo, ir prie apsto, ir prie bado. Duokit 
jam keturias kojas arba atimkit ir tas pačias dvi, pada- 
rykit jį kurčią, aklą, nebylį — jis suras ir tada, kaip 
jam gyventi, ir savaip matys, girdės, kalbės. Jis kaip 
vaškas, kurį gali tempti ir spausti; siela ant savo ugnies 

jį kokį reikia nulies. Ir kaip smagu justi, kad turi to 
lankstumo savyje — ir galvoje, ir kinkose, kad gali būti 
žuvis vandeny, salamandra ugny, paukštis ore, o ant 
žemės žmogus, kuris mitriai galinėjasi su visais ketu- 
riais gamtos gaivalais. Vadinas, juo daugiau ko trūksti, 
juo esi turtingesnis, nes dvasia prikuria, ko neužtenka 
jai; kerotas medis apgenėjus aukštesnis auga. Juo ma- 
žiau turiu, juo didesnis esu... 
Vidurnaktis. Muša laikrodis... 


Gul šiandieną jau ant šieno... 
Giedu kalėdinę giesmę... 
Linksminkimės ir džiaukimės, 
Dievui garbę duodami giedokime!.. 
Sušniūru ir, tvirčiau atsisėdęs, kad nenuvirsčiau į 
ugnį, užmiegu... 
Gimė jis... Linksminkimės ir džiaukimės... 
Gimė jis, kūdikis, Mesijas... 


Bet jei ir mažiau turiu — ė, didesnis esmi ašl!.. 


Trys karaliai 


Geras diegas iš manęs! Nes juo mažiau turiu, juo 
daugiau turiu. Ir aš puikiai tą žinau. Išmokau būti tur- 
tingas be nieko — turtingas kitų žmonių geru. Turiu 
valdžią be pareigų. Ką čia žmonės šneka apie senus 
tėvus, kurie, išdalinę viską — marškinius ir kelnės — 
savo nedėkingiems vaikams, gyvena paskiau apleisti, 
dievo valiai palikti ir visų akių į kampą stumiami? Tai 
jau kokie visiški nenuovokos. Manęs, duodu žodį, niekad 
taip nemylėjo ir nepopino, kaip dabar, kada likau be- 
turtis. Mat ne toks kvailas esmi, kad viską atiduočiau, 
nieko sau nepalikęs. O duodamas daiktas — ne vien pi- 
nigai. Aš, kai turtą dalinau, patį gerumą sau pasilikau, 
tai visų pirma mano linksmas būdas, taip pat visa, ką 
sukaupiau per penkiasdešimt metų, bevaikštinėdamas 
skersai išilgai gyvenimo,— geros nuotaikos, gudrybės, 

beprotiškos išminties arba išmintingos beprotybės atsar- 
gos. Ir tos atsargos toli gražu dar nesenka. Laikau jas 
atdaras visiems — imkit, kas norit! Ar tai niekas? Jei 
aš gaunu iš vaikų, tai duodu ir jiems, ir esame kvit. 
O jei pasitaiko, jog viena pusė duoda kiek mažiau Už 
kitą, tai skirtumą meilė išlygina, ir visi patenkinti. 

Kas nori matyti karalių be karalystės, tokį Bežemį 
Joną, kas nori paregėti laimingą nevidoną, Galijos Bren- 
joną, tegu pasižiūri šį vakarą, kaip aš sėdžių soste ir 
pirmauju triukšmingoje puotoje! Mat šiandie trys kara- 
liai. Popietėmis mūsų gatve praėjo trys karaliai išmin- 
čiai su savo palyda, su balta kaimene, šešiais piemenė- 
liais, šešiomis piemenaitėmis. Visi giedojo. Kvartalo šu- 
nys lojo. O vakare štai sėdime už stalo — aš, vaikai ir 
vaikų vaikai. Iš viso trisdešimt būtybių, priskaitant ir 
mane. Ir visi trisdešimt vienu balsu rėkiam: 


Karalius geria! 


Karalius — tai aš. Man ant galvos vainikas — pyra- 
zų kepamoji forma. O karalienė — Martina: kaip šven- 
tame rašte, paėmiau už žmoną savo dukterį. Kas kartas, 
kai keliu prie lūpų stiklą, visi krykštauja, aš juokiuos, 
gerdamas springstu, bet nepaspringstu, viskas nueina, 
kur reikia, ir nė lašelio nepralieju pro šalį. Karalienė 
geria taip pat ir, atidengusi krūtį, žindo iš raudono spe- 
niuko savo raudoną žinduliuką, paskutinį mano anūką, 
kuris klykia, paskiau čiulpia, seilėja ir rodo užpakaliu- 
ką. Suo po stalu kauksi ir laka lakalą. Katė purkščia, 
šiaušia šerį, griebia kaulą ir mauna. 

O aš galvoju (balsu — nemėgstu galvoti patylom): 

— Geras daiktas gyvenimas. Ak, mano mieli! Vie- 
nintelis jo trūkumas — kad per trumpas: nespėji žmo- 
gus nė įsismaginti. Jūs, žinoma, pasakysit: „Gali būti 
patenkintas. Tavo dalis nemaža, ir tu gavai ją visą“. 
Aš nesakau, kad ne. Bet aš norėčiau kita tiek. Ir ką 
gali žinot! Gal patyliukais patyliukais ir prisitaikysiu 
prie antro gabaliuko... Tik liūdna, kad, man tebesant 
šiur, tiek daug šaunių vyrų, kuriuos pažinojau, yra, 
deja, jau kitur! Viešpatie, kaip tas laikas bėga, ir gyve- 
nimas taip pat! Kur karalius Henrikas ir gerasis kuni- 
gaikštis Liudvikas?.. 

Ir aš pasinešu į kadainykščius laikus, dėlioju nuvy- 
tusius atsiminimų žiedus ir nepristodamas, pasikartoda- 
mas poriju savo istorijas. Vaikai duoda man kalbėti, o 

kai žodžio pristingu arba susipainioju, jie užbaigą patys: 
man primena; tada atsitokiu ir matau, kad jų akys gud- 
riai šypsosi. 

— Tai ką, tėve,— šaiposi jie,— gera buvo gyventi,. 
kai turėjai dvidešimt metų! Moterų krūtinės buvo tada 
gražesnės ir pilnesnės, o vyrų širdys savo vietoj, ir kiti 
dalykai taip pat. Reikėjo matyti karalių Henriką. ir jo- 
bandžių kunigaikštį Liudviką! Dabar iš tokio medžio 
vyrų nebetašo... 

Aš atsakau: 

— Juokiatės, pliuškiai? Gerai darot, juoktis sveika. 
Nesu toks pusgalvis, kad manyčiau, jog mums trūksta 
vynuogių ir šaunuolių joms doroti. Aš gerai žinau, kad' 
į pasitraukusio vietą ateina trys kiti ir kad medis, iš. 
kurio tašomi stangrūs Galijos žaliūkai, auga vis toks: 
pat vešlus, tiesus ir diržingas. Bet padaras iš jo išeina 
nebe tas. Tūkstančių tūkstančius sieksnių prikirsk, o nie-- 
kad nebepadarysiu antro tokio, koks buvo Henrikas, ma- 
no karalius, arba mano Liudvikas. O tuos kaip tik aš 
ir mylėjau... Na, na, Kola, nesigraudenkim! Ašara aky? 
Ė tu, avikvaiši, negi dabar imsi raudoti, kad negali visą 
gyvenimą to paties kąsnio votuloti? Vynas nebe tas? 
Bet ir ne blogesnis. Gerkim! Valio karalius, kuris geria! 
Ir valio taip pat gersni jo liaudis!.. 

O be to, vaikučiai, atvirai tarp mūsų kalbant, geras: 
karalius — geras daiktas, bet geriausias daiktas — žmo- 
gus pats. Būkime laisvi, mieli prancūzai, ir savo valdo- 
vus pasiųskim po velnių! Aš myliu savo žemę, žemė myli 
mane, ir to mums užtenka. Kam man reikalingas dan- 
gaus arba žemės karalius? Sosto man nereikia nei čia, 
nei aukštybėse. Kiekvienam savas žemės lopas ir savos: 
rankos jam vartyti! Mums nieko daugiau nereikia. Ir 
jei karalius ateitų pas mane, aš jam pasakyčiau: 

— Tu — mano svečias. Į tavo sveikatą! Sėskis. Gen- 
taini, karaliai, ar vienas, ar kitas — tas pats. Kiekvie- 
nas prancūzas — karalius. Savo pastogėje — karalius ir 
paprastas žmogelis. 


— Kaip? — tarė brolis Žanas.— Ir jūs 
prabilot eilėmis? Dievaži, eiliuosiu ir aš, kaip 
kiti; jau, jau tuoj pradėsiu, ir, jei nesuręsiu 
itin šmaikščiai, prašysiu nerūstaut... 


Pantagriuelis, V. 47. 


PAAIŠKINIMAI 


10 Karaliaus Mido barzdaskutys — Frygijos karalius Midas gyveno 738— 
696 m. p. m. e. Pasak graikų mito, jis dievų muzikos varžybose pasi- 
sakęs prieš šviesos, meno ir būrimo dievą Apoloną. Tas supykęs 
jam pridėjo asilo ausis, kurias Midas stropiai slėpė nuo žmonių akių. 
Tik jo barzdaskutys, skusdamas barzdą, jas matydavęs. Šiam labai 
magėjo tą paslaptį išplepėti, bet baisiai bijojo karaliaus. Tada jis, 
kad palengvintų savo kančią, iškasė duobę ir į ją tyliai pakuždėjo, kad 
Midas turi asilo ausis. Po to duobę užkasė ir nuėjo sau nurimęs. 


Kola — prancūziško vardo Nicolas trumpinė lytis, Brenjonas — „per- 
sikas“. Ta pavardė gyva ligi šiol Klamsi apylinkėje, autoriaus gtm- 
tinėje. 


4 Jugas Sambenas — XVI a. prancūzų architektas ir graveris. 
Medono klebonas — Fransua Rablė (apie 1494—1553), prancūzų ra- 
šytojas, garsaus veikalo ,„Gargantiua ir Pantagriuelis“ autoriųs. 

Iš Achatas — romėnų poeto Vergilijaus (apie 70—19 m p. m. e.) hero- 
jinės poemos „Eneida“ veikėjo Enėjo ištikimas bendražygis. 

17 Artabanas — prancūzų rašytojo La Kalprenedo (apie 1610—1663) ro- 
„mano „Kleopatra“ veikėjas. 

I? Lyga — sąjunga. Čia: hercogo Gizo 1576 m. sutelkta Katalikų lyga 
kovai su hugenotais. 

20 Ginekėja — čia: turkų sultono rūmuose moterims skirtos menės. 

2! Matamoras — ispanų viduramžių komedijos veikėjas, pagyrūnas ap- 
simetėlis didvyris; kilus pavojui, jis mauna į krūmus. 
Frankatripa — prancūzų viduramžių teatro personažas. 
Empirėjus — senovės graikų mitologijoje — aukščiausioji, šviesiausio- 
ji, dievų gyvenamoji dangaus dalis. 

2 Augūrai — čia: žmonės, kurie dedasi žiną ypatingas paslaptis. 

24 Bombarda — senovės artilerijos pabūklas, šaudęs akmeniniais arba 
metaliniais rutulio pavidalo sviediniais. 

2 Silenas — senovės graikų mitologijoje — Dioniso, vyndarystės glo- 
bėjo, palydovas. Dažniausiai vaizduojamas girtutėliu seniu, jojančiu 
ant asilo su vynmaišiu rankose. 
Ajaksas, Hektoras — senovės graikų poeto Homero epinės poemos: 
„Iliada“ veikėjai. 
Facecija — juokingas, groteskinis, kartais kiek grubokas pasakojimas, 
paplitęs Renesanso epochoje (XIV—XVI a. 

93 Firmamentas — dangaus skliautas. 

Gracijos — senovės graikų, vėliau ir romėnų mitologijoje — grožio 
bei grakštumo deivės. Dažniausiai minimos trys: Aglaja, Talija ir Eu- 
frosinė. 

Nostradamus (1503—1566) — prancūzų gydytojas ir astrologas. „„Cen- 
turijos“ — jo pranašysčių knyga, parašyta eilėmis. 
Komas — personažas išgertuvių, kuriomis buvo baigiami kai kurie po- 
kyliai senovės Graikijoje. 

Momas — senovės graikų mitologijoje — pašaipos, sarkazmo dievas. 
Gi Kokijas (1523—1603) — prancūzų teisininkas, Katalikų lygos prie- 
šininkas. 

Pironininkas — senovės graikų filosofo, skepticizmo pradininko — Pi- 
rono (apie 365—275 m. p. m. e.) šalininkas. 

Berno ponai. Nuo 1353 m. Bernas įėjo į Šveicarijos konfederaciją — 
valstybių sąjungą. Kantonas — Šveicarijos federacinės teritorijos Vie- 
netas. 

iKončinis -— faktiškas mažamečio Prancūzijos karaliaus Liudviko XIII 
11601—1643) ministras. Nužudytas 1617 m. 

Mūsų Henrikui — Henrikas IV — Prancūzijos karalius nuo 1589 iki 
1610 m. Jam karaliaujant, buvo išleistas Nanto ediktas (įsakas), 
draudžiantis persekioti hugenotus ir suteikiantis jiems religinę laisvę, 
privilegijų. | 

Ponas de Siuli (1560—1641) — prancūzų politikas, Henriko IV mi- 
nistras. 

Baltramiejaus naktis — hugenotų (Kalvino šalininkų) žudynės Pary- 
žiuje naktį į 1572.VIII 24 (šv. Baltramiejaus dieną). 
Danaja — graikų mitologijoje — Argo karaliaus Akrisijo duktė. Ak- 
risijui orakulai išpranašavo, kad jį nužudysiąs Danajos sūnus. Veng- 
damas jo susilaukti, Akrisijus uždarė dukterį nuo žmonių variniame 
bokšte. Tačiau Dzeusas, pasivertęs auksiniu lietumi, prasiskverbė pas 
Danają. Ji pagimdė sūnų Persėją, kuris vėliau įvykdė orakulų prana- 
šystę. 

Jupiteris — senovės romėnų mitologijoje — dievų valdovas, dangaus ir 
šviesos dievas. 

Antiopė — graikų mitologijoje — Tebų karaliaus Niktejo duktė. Dzeu- 
so per miegus sugundyta, ji pagimdė du sūnus: Amfioną ir Zetą. 
Orcstas su Piladu — graikų mitalogijos personažai, garsėję savo 
ištikima draugyste. 

Heraklitas (apie 544—apie 483 m. p. m. e.) — senovės graikų filo- 
sofas. 

Demokritas (apie 460—apie 370 m. p. m. e.) senovės graikų filosofas 
materialistas, vienas atomizmo kūrėjų. 

Amadis ir Galaoras — ispanų riterinio romano ,„„Amadis Galietis“ 
(1508) personažai. Jų meilė — ištikimybės pavyzdys. 
Himenėjas — senovės graikų ir romėnų mitologijoje — santuokos die- 
vas. Čia: santuokos sinonimas. 

Pandora — graikų mitologijoje — pirmoji moteris. Ją Dzeuso valia 
sukūrė ugnies ir kalvystės dievas Hefaistas. Dzeusas padovanojo Pan- 
dorai skrynią, įsakydamas niekad jos neatidaryti. Pandora kentusi 
kentusi atidarė galiausiai Dzeuso lemtingąją skrynią, iš kurios bemat 
iššoko visi gėriai ir visi blogiai. Skrynioje liko tik viltis. 

Febas -— senovės graikų saulės dievo Apolono pravardė. Čia: saulės 
sinonimas. 


Karbunkulas — čia: tam tikras brangakmenis, senovinis rubino pa- 
vadinimas. 

provincijos, kunigaikštis. 

Apoitegma — trumpas, taiklus ir sąmojingas posakis, aforizmas. 
Katono aukso žodžiai — Dionisijus Katonas — senovės romėnų poetas 
ir moralistas. Jo raštai viduramžiais turėjo didelį pasisekimą. Čia 
minimi „„Katono aukso žodžiai“ — XVI a. prancūzų poeto Pjero Gronė 
knyga. 

Bušė „„Vakarotuvės — prancūzų XVI a. poeto Gijomo Bušė knyga. 
Žilis Korozė — XVI a. prancūzų poetas ir istorikas. 

Romėnas Regulas — Markas Atilijus Regulas (miręs apie 248 m. p. m. 
e.), Romos karvedys ir politinis veikėjas. Per Pirmąjį pūnų karą (Ro- 


„mos su Kartagina) Regulas pakliuvo į kartaginiečių nelaisvę. Pasi- 

tikėdami Regulo duotu žodžiu, kad šis grįšiąs atgal, jie pasiuntė jp 
į Romą prikalbinti romiečius keistis belaisviais. Atvykęs į Romą Re- 
gulas, atvirkščiai, įtikino senatą Kartaginos siūlymą atmesti, tačiau. 
laikydamasis duotojo žodžio, sugrįžo į Kartaginą ir ten kankinamas 
mirė. 

Jesės medis. — Patriarchas Jesė — Biblijos personažas. Jesės medis — 
genealoginis Jėzaus Kristaus medis. Viduramžiais jis buvo vaizduoja- 
mas taip: patriarchas Jesė guli užsnūdęs aukštielninkas ant žemės. 
Iš jo vidurių, arba krūtinės, arba galvos iškilęs stambus kamienas su 
šakomis į abi puses. Ant šakų sėdi iš eilės nuo apačios į viršų Kris- 
taus sentėviai. Viršūnėje pražydusi gėlė, kurioje kaip soste sėdi mer- 
gelė Marija su kūdikėliu Jėzumi ant kelių. 

Epitalama — panegirinio pobūdžio kūrinys, skirtas vestuvių iškilmėms. 
Šis poezijos žanras susiformavo senovės Graikijoje. 

Samsono ginklai.— Samsonas, Biblijos personažas, kovodamas su fi- 
listiečiais, asilo žandikauliais sunaikino tūkstantį savo priešų. Iš čia — 
Samsono ginklai (žandikauliai). 

Krezas (apie 595—546 m. p. m. e.) — paskutinis Lydijos karalius. Gar- 
sėjo turtais, pirmasis pradėjo kaldinti auksines monetas. Krezo var- 
das žymi itin turtingą žmogų, nesuskaičiuojamų turtų savininką. 
Panoplija — įvairių ginklų kolekcija, išdėliota prie sienos pritvirtin- 
tame skyde. 

Loto pati — Biblijos personažas. Lotas, angelų įspėtas, pasitraukė su 
šeima iš sunaikinti pasmerktos Sodomos. Jo žmona, nepaisydama drau- 
dimo išvykstant atsigręžti, atsisuko pažiūrėti į liepsnojantį miestą ir 
pavirto druskos stulpu. 

Jonos nimfa — Jonos upės deivė. Jona — Prancūzijos upė, kairysis 
Senos intakas; nimfos — senovės graikų mitologijoje — gamtos deivės, 
Iskarijoto Ilaikai.— Judas Iskarijotas — Biblijos personažas, vienas iš 
dvylikos Jėzaus Kristaus apaštalų (mokinių). Už trisdešimt sidabrinių 
jis išdavė Kristų jo persekiotojams, paskiau, sąžinės graužiamas, 
pasikorė. Jo vardas tapo išdaviko sinonimu. 

„Kas nori paskandinti savo šunį...'—— nebaigtas sakyti priežodis. Pa- 
baiga jo tokia: ,„...tas sako, kad jis pasiutęs“. 

Herkulis — senovės Romoje Herkuliu buvo vadinamas senovės grai- 
kų mitinis herojus galiūnas Heraklis, atlikęs dvylika nepaprastų žyg- 
darbių. 

Antėjas — senovės graikų mitinis milžinas, per grumtynes įveikda- 
vęs visus priešus. Jėgų įgaudavo prisiliesdamas prie žemės. Jį paga- 
liau nugalėjo Heraklis, atplėšęs nuo žemės ir pasmaugęs ore. 
Marmuro stalas — taip vadinosi monarchinėje Prancūzijoje tam tik- 
ra teisminė instancija, kurios teisėjai posėdžiavo prie -didžiulio mar- 

murinio stalo, įsprausto nuo sienos ligi sienos skersai didžiulę Tei- 
singumo rūmų salę. 

Skarabėjai — mėšlavabalių pošeimio vabalų gentis. 

„Gerojo karaliaus Dagobero išvirkščių kelnių“ melodija.— Nežinia 
kada ir kieno sukurta smagi dainelė, kurios pirmas posmas, pažo- 
džiui verčiant, toks: „(Gerasis karalius Dagoberas pasirodė išvirkš- 
čiomis kelnėmis. Didysis šventasis Elua jam pasakė: — Karaliau, Jūsų 
Didenybė išvirkščiai apsikelniavę.— Teisybė, — atitarė karalius, ir per- 
simovė kelnes“. 

Orfėjas — mitinis senovės graikų dainius, nuostabiu dainavimu ža- 
vėjęs žmones ir dievus, gyvūniją, augmeniją, akmenis ir uolas. 
Amfionas — mitinis senovės graikų muzikas ir dainius, savo lyros 
garsais vertęs akmenis judėti (taip buvo pastatyta siena aplink Te. 
bus). 

Jobas — Biblijos personažas. Iš pradžių turtingas ir galingas, jis die- 
vo lėmimu neteko visų savo vaikų, turto ir įpuolė į didelį vargą. Kaip 
tik tada jis pasakė šiuos dažnai cituojamus žodžius: „Dievas visa, ką 
turėjau, davė, dievas viską atėmė, ir tebūnie palaimintas viešpaties 
vardas". 

Plutarchas (apie 46 — apie 127) — senovės graikų rašytojas, istorikas, 
filosofas. Veikale „„Paralelinės biografijos“ (lietuvių kalba „Rinktinės 
biografijos“, 1962) pateikė 50 įžymių senovės graikų ir romėnų vei- 
kėjų biografijų. 

Mesiras — garbės titulas, prancūzų vartojamas, kreipiantis į princus 
ir aukštuosius dvasininkus. 

Cezaris — Gajus Julijus Cezaris (100—44 m. p. m. e.) — Romos vals- 
tybinis veikėjas ir karvedys. Užkariavo visą Galiją, peržengė Rubi- 
kono upę (ji skyrė Cezario valdomas Galijos sritis nuo Italijos), pra- 
dėjo pilietinį karą ir kovą su Pompėjumi dėl valdžios. Nugalėjęs Pom- 
pėjaus kariuomenę, tapo vienvaldis. Sąmokslininkai nužudė jį senate, 
Cezaris buvo ir istorikas bei rašytojas, parašė „Galų karo užrašų“ 
7 knygas ir „Pilietinio karo užrašų“ 3 knygas. 
Antonijus — Markas Antonijus (apie 82—30 m. p. m. e.) — Romos 
karvedys ir politinis veikėjas, Cezario bendražygis. Po Cezario nužu- 
dymo jis su Oktavianu ir Lepidu sudarė antrąjį triumviratą ir sumušė 
Cezario žudikų Bruto ir Kasijaus kariuomenę. Triumviratui pasida- 
lijus valdžią, Antonijus gavo valdyti Romos imperijos Rytų šalis. 
Vedė Egipto karalienę Kleopatrą VII, išsiskyręs su Oktaviano se- 
serimi Oktavia. Mėgino vienas užgrobti valdžią, bet pralaimėjo Ok- 
taviano kariuomenei ir, apgultas Aleksandrijoje, nusižudė. 
Pompėjus — Gnėjus Pompėjus Didysis (106—48 m. p. m. e.) — Romos 
karvedys ir politinis veikėjas. Su Cezariu ir Krasu jis sudarė pirmąjį 
triumviratą, netrukus pradėjo varžytis su Cezariu dėl valdžios. Pralai- 
mėjo Farsalo mūšį ir pabėgo į Egiptą, kur Egipto valdovo Ptolemėjo 
XIII įsakymu buvo nužudytas. 

Poliorketas — Demetrijas I Poliorketas (pažodžiui išvertus „Miestų 
paėmėjas") (336—282 m. p. m. e) — Makedonijos karalius nuo 
294 iki 287 m. p. m. e. 


Artakserksas — Artakserksas I Ilgarankis (miręs 424 m. p. m. e.) — 
Persijos karalius nuo 465 iki 424 m. p. m. e. 

Aleksandras — Aleksandras Didysis (356—323 m. p. m. e.) — Make- 
donijos karalius nuo 336 iki 323 m. p. m. e.; nugalėjo Persijos karalių 
Darijų III, užėmė Egiptą, dalį Irano, sumušė Indijos karaliaus Poro 
kariuomenę. Aleksandro Didžiojo valstybė tęsėsi nuo Dunojaus iki 

Indo upių ir nuo Egipto iki Vidurinės Azijos. Po jo mirties valstybė 
suskilo. 

Kleopatra — Kleopatra VII (69—30 m. p. m. e.) — Egipto karalienė 
nuo 51 iki 30 m. p. m. e. 

Aleksas — tas pats Aleksandras Didysis. 

Ekbatana — Medijos (Midijos) sostinė. Dabar — Irano miestas Hama- 
danas. 

Roksana — Aleksandro Didžiojo žmona, mirusi apie 310 m. p. m. e. 
Stratonika — Makedonijos karaliaus Demetrijo I. Poliorketo duktė 
(mirė 254 m. p. m. e.). Ištekėjo už Sirijos karaliaus Seleuko I Nikatoro, 


kuris turėjo jau suaugusį sūnų Antiochą. Tas įsimylėjo savo pamotę, 


bet nedrįso niekam apie tai užsiminti, tik nykte nyko. Tačiau kara- 
liaus gydytojas perprato tikrąją Antiocho ligos priežastį ir atskleidė 
ją karaliui. Gelbėdamas sūnų, Demetrijas Poliorketas didžiadvasiškai 
išsiskyrė su Stratonika ir leido jai ištekėti už Antiocho. 

„ateinu, pamatau, nugaliu..— užuomina į Julijaus Cezario žodžius 
„atėjau, pamačiau, nugalėjau“ iš pranešimo senatui apie pergalę prieš 
Ponto karalių Farnasą, pabrėžiant, kaip greit ir lengvai jis tai atliko. 
Kyras — Kyras II Didysis (mirė apie 530 m. p. m. e.) — Persijos kara- 
lius nuo 558 iki 530 m. p. m. e. Jis nuvertė paskutinį Medijos kara- 
lių Astiagą, nugalėjo Lydijos Karalių Krezą, užėmė Babiloną ir įsivieš- 
patavo visoje Vakarų Azijoje. Žuvo kautynėse su masagetais, se- 
novės iranėnų kilmės gentimis, įsikūrusiomis tarp Kaspijo ir Aralo 
jūrų. 

Komodas (161—192) — Romos imperatorius. Garsėjo žiaurumu, rei- 
kalavo sau dieviškos pagarbos. Dvariškių buvo nužudytas. 

Krispina Augusta — Komodo žmona. Apkaltinta svetimavimu, ji bu- 
vo ištremta į Kapuą ir ten nužudyta. ž 
Rubikonas — upė Italijoje, kurią 49 m. p. m. e., nepaisydamas senato 
draudimo, perėjo Julijus Cezaris. Posakiai „keltis per Rubikoną, jį 
peržengti“ reiškia lemiamą, neatitaisomą sprendimą, 

Brutas — Markas Junijus Brutas (apie 85—42 m. p. m. e.) — Romos po- 
litinis veikėjas. Dalyvavo sąmoksle prieš Cezarį. Cezaris laikė Brutą 
labai artimu ir ištikimu sau žmogumi, todėl, pamatęs jį su užsimotuų 
smogti durklu, sušuko: „Ir tu, Brutai, sūnau mano!“ Tas šūksnis var- 
tojamas dabar, kai artimas žmogus netikėtai pasirodo esąs priešas. 
Sofoklis (apie 496—406 m. p. m. e.) — senovės graikų poetas ir dra- 
maturgas. Iš jo gausių raštų išliko tik 7 tragedijos. 
Menelajuas — graikų mitų herojus, Spartos karalius, gražiosios Elenos 
vyras. Kai trojietis Paris pagrobė jo žmoną, kilo Trojos karas. 
Rudžijeras ir Alčina — italų poeto Ludoviko Ariosto (1474—1533) 
poemos „Pašėlęs Rolandas“ personažai. 

Vilono pokštas — Fransua Vilonas (1431 — po 1463) — įžymus pran- 
cūzų lyrinis poetas. Gyveno avantiūristiškai, ne sykį jam grėsė kar- 
tuvės. 

Nikėjos Credo.— Nikėja — senovės miestas Mažojoje Azijoje (dabar- 
tinėje Turkijoje). Jame 325 m. įvyko visuotinis bažnyčios susirinki- 
mas, nustatęs krikščionių tikėjimo išpažinimo tekstą. 

Pokario pratarmė „„„eeeesoooseeeaeė deda kak aka aka ases. ii, 

Žodis skaitytojui -....a..eaeeeeoaananaakaaaaeenaaak 
I. Grabnyčių vieversiukas „„„„aeeea a Linna kas ebbeL 
II. Apsiaustis, arba piemuo, vilkas Ir avinėlis «+... 

III. Brevo klebonas „...aaak casa aaa e eee ask 

IV. Bastūnas, arba viena pavasario diena „2.00 


V. Zebenkštėlė Ali i4 i a A d i 
VI. Keliaujantys paukščiai, arba serenada Anua pilyję |777777] 
VII. Maras Lia kid as iii i 
VIII. Senės mirtis savo K ku k ao aaa e k se a e P SS i a aa i 
IX. Padegėlis III III III TTL 
X. Maištas II III I ITA 
XI. Akibrokštas kunigaikščiui škeo e aleks e e e sie e a ie 
XII. Nesavi namai AI III II TTT 
XIII. Plutarcho skaitymas „„ „eee oeoomonano aaa ski 
XIV. Karalius geria ————— 
Paaiškinimai AIA I I TTT 

MOKINIO a BIBLIOTEKA 


Pasakojimo kraštas — Pran- 
cuzija, laikas — AVI i XVII 
Amžių sąvarta, religinių ir di- 
nastinių karų metas. 

Tiksiią pasakojimo datą ait- 
skleidžia pasakotojas ir svar- 
biavsias vėikėjas Kola Brenjo- 
nas 10 ir 108 puslaniuosė, iš 
kurių aiškėja, of. jis gimęs 
1566 m. ir pasakojimo laiku 
124m iau „penkios "dešimtys 
kaip-nieko“. Turime, vadinasi, 
1616 m. 

Tada Prancūziją engė avan- 
titristas Končinis, italas, at- „— | 
vykes į Prancūziją su Marija k / 
Mediči, kai ją vedė Prancūzijos 
karalius Henrikas IV. 

Prancūzijoje Končinis susi- 
tuokė su karalienės kambarine 
i“-pėr i4 įgavo didelės įtakos 
karalienei, kuri po karaliaus 
mirties, naujam karaliui Liud- 
vikui XIIi teturint devynerius 
metus, pasidarė regentė. 

Kola Brenjonas atstovauja 
dvylika metų už jį vyresnio 
karaliaus Henriko kartai. 

